**بنگەھێن ئنجیلێ**

**پرتووکا دەستان یا خەباتێ**

**دیارکرنا ھێمینی و ھەزکرنا خریستیانیا راستەقین**

**DUNCAN HEASTER**

CARELINKS, PO BOX 152, MENAI NSW 2234

AUSTRALIA

WWW.CARELINKS.NET EMAIL: INFO@CARELINKS.NET

[1 یەزدان 6](#_Toc531969992)

[1.1 ھەبوونا یەزدان 6](#_Toc531969993)

[1.2 کەسایەتا یەزدان 7](#_Toc531969994)

[1.3 رەفتار (نیتەلیک) و ناڤێ یەزدان 9](#_Toc531969995)

[1.4 مەلایکەت 10](#_Toc531969996)

[2 یین یەزدان 18](#_Toc531969997)

[2.1 گیانێ یەزدان : داناسین 18](#_Toc531969998)

[2.2 سیرووشدان 20](#_Toc531969999)

[2.3 خەلاتێن گیانێ پیرۆز 26](#_Toc531970000)

[2.4 پاشڤەبرنا خەلاتان 37](#_Toc531970001)

[3 سوزێن یەزدان 40](#_Toc531970002)

[3.1 سۆزێن یەزدان: دەستپێک 40](#_Toc531970003)

[3.2 سۆزا ل بەخچەیێ بھوشتێ 42](#_Toc531970004)

[3.3 سۆزێن کو ژ نوھ رە ھاتنە دایین 46](#_Toc531970005)

[3.4 سۆزا کو ژ ئبراھیم رە ھاتیە دایین 48](#_Toc531970006)

[4 یەزدان و مرن 63](#_Toc531970007)

[4.1 جەوھەرێ ئینسان 63](#_Toc531970008)

[4.2 رەوان (جان) 65](#_Toc531970009)

[4.3 گیانێ ئینسان 67](#_Toc531970010)

[4.4 مرن ژبیرچوویینە 68](#_Toc531970011)

[4.5 ڤەژین 70](#_Toc531970012)

[4.6 دادکرن 71](#_Toc531970013)

[4.7 جھێ خەلاتێ: بھووشت ئان ژی دنیا؟ 74](#_Toc531970014)

[4.8 بەرپرسیاریا ل ھەمبەری یەزدان 75](#_Toc531970015)

[4.9 دۆژەھ 79](#_Toc531970016)

[5 سەردەستییا یەزدان 85](#_Toc531970017)

[5.1 داناسینا سەردەستیێ 85](#_Toc531970018)

[5.2 ھینا سەردەستی نەھاتیە ئاڤاکرن 86](#_Toc531970019)

[5.3 سەردەستیا یەزدانیا ل پاشەرۆژێ 87](#_Toc531970020)

[5.4 سەردەستیا یەزدانیا پێشەرۆژێ 90](#_Toc531970021)

[5.5 میلەنیوم 94](#_Toc531970022)

[6 یەزدان و خەرابی 98](#_Toc531970023)

[6.1 یەزدان و خەرابی 98](#_Toc531970024)

[6.2 شەیتان و ئبلیس 101](#_Toc531970025)

[6.3 جن 105](#_Toc531970026)

[7 ژێدەرکا ئیسا 110](#_Toc531970027)

[7.1 د دەربارێ ئیسا دە، کەھانەتێن ئاھیدا کەڤن 110](#_Toc531970028)

[7.2 بوویینا ژ باکیرێ 112](#_Toc531970029)

[7.3 د پیلانا یەزدان دە جھێ مەسیھ 115](#_Toc531970030)

[7.4 'دەستپێکێ سۆز ھەبوو' 117](#_Toc531970031)

[8 کەسایەتا ئیسا 122](#_Toc531970032)

[8.1 کەسایەتا ئیسا : دەستپێک 122](#_Toc531970033)

[8.2 جودابوونێن د ناڤبەرا ئیسا و یەزدان دە 122](#_Toc531970034)

[8.3 کەسایەتا ئیسا 124](#_Toc531970035)

[8.4 ئینسانیەتا ئیسا 126](#_Toc531970036)

[8.5 تێکلیا یەزدان و ئیسا 128](#_Toc531970037)

[9 ڤافتیزما ب ناڤێ ئیسا 131](#_Toc531970038)

[9.1 گرینگیا ڤافتیزمێ 131](#_Toc531970039)

[9.2 دڤێ ئەم ب چ ئاواھی ڤافتیز ببن؟ 133](#_Toc531970040)

[9.3 واتەیا ڤافتیزمێ 135](#_Toc531970041)

[9.4 ڤافتیزم و خەلاسی 136](#_Toc531970042)

[10 ژییانا مەسیهی 142](#_Toc531970043)

[10.1 خەباتا ئنجیلێ 142](#_Toc531970044)

[10.2 دوا 142](#_Toc531970045)

[10.3 واز 143](#_Toc531970046)

[10.4 پارڤەکرنا نان 146](#_Toc531970047)

[10.5 زەواج 148](#_Toc531970048)

[10.6 ھەڤپاری 149](#_Toc531970049)

د داویا ھەر بەشی دە پرس ھەنە. بەرسڤێن خوە د رووپەلەکە جودا دە بنڤسینن.

ناڤ و ناڤنیشانا خوە ب ئاوایەکی کو وەرە خوەندن ل بن بنڤسینن.

ھوون دکارن بەرسڤێن خوە بشینن ناڤنیشانا ژێر:

**Bible Basics, PO Box 3034 South Croydon**

**Surrey CR2 0ZA ENGLAND**

CARELINKS, PO BOX 152, MENAI NSW 2234

AUSTRALIA

WWW.CARELINKS.NET EMAIL: INFO@CARELINKS.NET

# یەزدان

## ھەبوونا یەزدان

"کەسێن کو نێزیکی یەزدان ببن، دڤێ باوەریا وان ب ھەبوونا وی ھەبە وبزانبن کو ئەو، کەسێن کو ل وی دگەرن، خەلات دکە.” (ھەب. ١١.٦). ئارمانجا ڤێ خەباتێ دەستپێکێ ئەوە کو “ئەو، ئەوە” باوەری ب یەک یەزدانی وەرە ویێن کو دخوازن باوەریا خوە ب وی بینن، ئالیکاریا وان بکە. ژ بەر ڤێ یەکێ ئەمێ تێکلیا خوە ب وان دەلیلان رە یێن کو پشتگریا باوەریا ب ھەبوونا یەزدان دکن، چێنەکن. دەما کو ئەم چێبوونا بەدەنا خوەیا تەڤلیھەڤ و شێوەیا گولەکێ د بەر چاڤان رە دەرباس دکن، دەما ئەم د شەڤەکە ڤەکری دە بەرێ خوە ددن بێ داویتیا ئوزایێ، و دیمەنێن وھا کو د ژیانا مە دە ب تەنکی ھاتنە ھووناندن، ددن نیشاندان کو مرۆڤ نکارە باوەریا خوە ب ئاتەیزمێ بینە. باوەرکرنا ب نەبوونا یەزدان، ژ باوەرکرنا ب ھەبوونا وی بێھتر ئیمانێ دخوازە. ھەگەر یەزدان نەبوویا وێ داناسینەکە بنگەھین ژ بۆ تو نیزام، ئارمانج و گەردوونێ ژی تونە با و وێ ڤێ یەکێ باندۆرەکە مەزن ل سەر ژیانایێ ئاتەیست بکرا. دەما کو مرۆڤ ڤێ تایبەتیێ ددە بەر چاڤێن خوە، مرۆڤ دبینە کو د ناڤا جڤاکێن ھەری ماتەریالیست دە ژی پرانیا ئینسانان ھەیا رادەیەکێ باوەریا خوە ب یەزدان تینن و دپەژرینن.

لێ بەلێ جودابوونەکە مەزن ھەیە د ناڤبەرا باوەرکرنا ب ھێزەکە نەدیار و ھێزەکە دیار دە. تشتەکی پر جودایە، دەما کو مرۆڤ ببێژە، ھێزەکە مەزنتر ھەیە لێ نە دیارە، و پر جودایە دەما کو مرۆڤ بزانبە ئەو چیە و ب زانەبوون باوەریا خوە پێ بینە. ھەب.١١:٦ (ئبرانی، بەش ١١، ئایەتا ١٦) ڤێ یەکێ ب ڤی ئاواھی تینە زمان:

لازمە (ئەم) باوەریا خوە پێ بینن کو ئەو ( یەزدانێ ب تەنێ) ھەیە. و ئەو خەلاتدارێ لێگەرێن خوەیە.

پرانیا ئنجیلێ داناسینا دیرۆکا گەلێ یەزدانە، کو ئەو بخوە ئبرانینە. ب دەھێ جاران تێ دیارکرن کو ئەوانا ھەبوونا یەزدان دپەژرینن، لێ بەلێ ئیمانا خوە ب سۆزێن وی ناینن. ژ ئالیێ رێبەرێ وان یێ مەزن موسا ڤە ئەڤ یەک ژ بۆ وان ھاتیە گۆتن: “ژ بەر ڤێ سەدەمێ بزانبن و ب دلێ خوە ژی بدن پەژراندن کو مرزایێ مە، ئانگۆ یەزدان بخوە، ل ژۆر ل ئاسیمانە و ل ژێر ژی ل سەر رویێ ئەردێیە. یەکی دن مینا وی نینە. ژ بەر ڤێ یەکێ فەرمانێن وی ب جیھ بینن.” (دت.٤: ٣٩،٤٠).

ژ بەر ڤێ یەکێ مرۆڤ دکارە، ھەمان مژارێ ب ڤی رەنگی ژی بینە زمان: تێگھیشتنا ھەبوونا یەزدان، نایێ واتەیا کو ئەمێ ژ ئالیێ یەزدان ڤە وەرن پەژراندن. ئەگەر ئەم پێ باوەربن کو ئەم خوەدیێ یەزدانەکینە، “لازمە ئەم فەرمانێن وی ژی ب جی بینن”. ئارمانجا ڤێ خەباتێ ئەوە کو ڤان فەرمانان بدە ناساندن و ئاوایێ پێکانینا وان نیشان بدە. ل گەل لێکۆلینکرنا نڤیسێن پیرۆز، ئەمێ ببینن کو باوەریا مەیا ب ھەبوونا یەزدان ژی ب ھێز دبە.

"ئیمان ب بھیستنێ و بھیستن ژی ب سۆزا یەزدان دەردکەڤە ھۆلێ” (رۆم. ١٠.١٧).

ھەر وھا ئیشایا ٤٣:٩-١٢ (بەشێ ٤٣. ئایەتێن د ناڤبەرا ٩-١٢ دە)، “کو ئەز ئەو’م” (ئس. ٤٣:١٣) یەزدان ب مە ددە ناساندن و رێ نیشانددە ژ بۆ ئەم کەھانەتێن وی یێن ژ بۆ پێشەرۆژێ شیرۆڤە بکن. ئانگۆ، واتەیا ناڤێ یەزدان "ئەز کو ئەو ئەزم” ب تەڤایی راستە (ئەخ.٣:١٤). ھەواری پاڤلوس، ھاتبوو باژارێ ڤەریا کو نھا ل باکورێ یونانێیە. ل وێ دەرێ د دەربارێ مزگینیا (نووچەیێن باش) یەزدان دە واز ددان. لێ بەلێ گەلێ ھەرێمێ، ل شوونا کو گۆتنا پاڤلوس یەکسەر بپەژرینن، “وان (گۆتنا یەزدان نەیا پاڤلوس) ب بالکێشیەکە مەزن گوھدار دکرن، و ھەر رۆژ ل سەر نڤیسێن پیرۆز لێکۆلین چێدکرن ژ بۆ بزانبن کا، تشتێن کو فێری وان دکن راستن ئان نا. ب ڤی ئاواھی گەلەکان ژ وان باوەریا خوە پێ ئانین.” (ئاجتس ١٧:١١-١٢). باوەریا وان ب سەدەما بیروەریا وان و ب ئاوایەکی (رۆژانە) لێکۆلین کرنا ئنجیلێ چێبووبوو. تێگھیشتنا باوەریا راستەقین، نە ژ نشکێڤە د ئەنجاما ئەمەلیاتەکە گیانییا دل دە چێبوو، و نە ژی یەزدان ژ نشکێڤە ئەو باوەری خستە دلێ وان. تەڤایێ وان مرۆڤان ژ بۆ تێکۆشینا بڵی گراھام وێ چاوا بمەشن، یان ژی وەکەیێن خوەدان باوەری پەنتکۆست، ژ نوو ڤە وێ ب چ ئاواھی بەشداری مەشا پرۆتەستۆکرنا جڤینا چێبوونێ ببن؟ لێکۆلینکرنا نڤیسێن پیرۆز چقاسی پشتگریا ڤان بوویەرێن نموونە کریە؟ ئەڤ کێمباوەریا بێ پشتگریا ئنجیلەکە راستەقین، دبە سەدەم کو گەلەک کەس باوەریا خوە بگووھەرن، خەباتا خریستیانیێیا کو پشترە ھاتیە کرن بێ واتە ببینن و ژ تەڤگەرا ئەڤانگەلیست ب دوور کەڤن.

ئارمانجا ڤێ خەباتێ ئەوە کو رێ نیشانی وە بدە، ژ بۆ ھوون بکاربن ب ئاوایەکی رێک و پێک، ل سەر وان نڤیسێن پیرۆز لێبکۆلن کو دکارن باوەریا وە ژی چێبکن. ل سەر گرێدانا د ناڤبەرا ھایداربوونا ژ مزگینێ و باوەریەکە راستەقین، د ئنجیلێ دە پر تشت ھاتنە گۆتن. وھا:

* “رانیا کۆرینتیێن کو گوھداریا (پاڤلوس) کرن، باوەریا خوە پێ ئانین و ڤافتیز بوون” (ئاجتس ١٨:٨)
* “ گەل ل بەلاڤۆکا مزگینێ گوھداری دکە و باوەریا خوە پێ تینە” (ئاجتس ١٥:٧(
* “ مە د ناڤا وە دە بەلاڤ کر، وە ژی باوەریا خوە پێ ئانی” (١ جۆر.١٥:١١ (
* “ د شباندنا ل سەریێ کو چاندنیێ دکە دە، گۆتنا “تۆڤ”یا یەزدان بخوەیە (لک. ٨:١١)؛ ھەگەر ب قاسی تۆڤێ خەردەلەکێ باوەریا وە ھەبە… (لک. ١٧:٦)؛ تێ دیتن کو باوەری، دەما کو “گۆتنا باوەری” (رۆم. ١٠:٨) تێ فێمکرن، دەردکەڤە ھۆلێ؛ “گۆتنێن باوەریێ، زانەبوونا ھەری گرانبھا نە” (١ تم. ٤:٦)؛ د ناڤا دلەکی ڤەکری دە، گرێدانا سۆزا یەزدان ب باوەریێ رە (گال. ٢:٢، کرش. ھەب. ٤:٢). ھەواری یوھاننا دبێژە کو، د نڤیسینا ژیانا میرزایێ مە ئیسا دە وھا ھاتیە گۆتن: “ ژ بۆ کو ھون باوەریێ پێ بینن وی راستی گۆت (ژن. ١٩:٣٥.)

گۆتنا یەزدان وەکە “راستیێ” تێ بناڤ کرن (ژن. ١٧:١٧) کو ئەم باوەریا خوە پێ تینن.

## کەسایەتا یەزدان

د ئنجیلێ دە، مژارەکە ھەری بالکێش ژی ئەوە کو یەزدان مینا ھەبوونەکە ب بەدەن کو مرۆڤ بکاربە دەست بدیێ دیار دکە. ھەر وھا، د خریستیانیێ دە باوەریەکە بنگەھین ژی ئەوە کو ئیسا لاوێ یەزدانە. ھەگەر یەزدان نە ھەبوونەکە خوەدی بەدەن بوویا، نکاریبوو بووبوویا خوەدیێ لاوەکی کو بخوە “رەنگێ ھەبوونا وییە (ھەب. ١:٣) ھەگەر یەزدان ب تەنێ د بیرا مە دە وەکە گۆتنەکێ بە، یان ژی گیانەک بە ل ئاسیمان، زەھمەتە کو مرۆڤ تێکلیەکە زندی ل گەل وی دەینە. جھێ مخابنیێیە کو پرانیا ئۆلان خوەدیێ شیرۆڤەیا یەزدانەکی وھا خەیالی نە.

ژ بەر کو یەزدان ژ مە بەرزترە، گەلەک کەس خوە ب سۆزێن وھا ڤە گرێ ددن کو ئەوێ د داویا باوەریا خوە دە یەزدان ببینن. “ھوون (ئیبرانی) نەبوون خوەدان باوەری ب قاسی کو ھوون بکاربن شکلێ یەزدان ببینن” (ژن. ٥:٣٧) تێ گۆتن و ئەڤ ژی نیشان ددە کو یەزدان خوەدی بەدەن و شکلە. باوەریەکە وھا ب ناسین و ئیمان ئانینا ب سۆزا یەزدان پێک تێ: “ خوەزی ب دلێ وان کەسێن دل پاک! ژ بەر کو ئەوێ یەزدان ببینن. (مت. ٥:٨)

وێ ئەبدێن وی (یێن یەزدان) پەرەستیا وی بکن و وێ ئەو سەر چاڤێن وی ببینن و وێ ناڤێ وی ( ناڤێ یەزدان بک. رەڤ. ٣:١٢) ل سەر ئەنیا وان بە” (رەڤ. ٢٢:٣،٤).

ھەگەر ئەم ژ دل باوەریا خوە پێ بینن، وێ ھێڤیەکە وھا مەزن د ژیانا مە دە خوەدیێ باندۆرەکە بێھەمپا بە:

“ب ھەرکەسی رە د ناڤا ئاشتیێ دە بن، و پیرۆز بن، بێیی ڤان وێ تو کەس نکاربە یەزدان ببینە" (ھەب. ١٢:١٤). لازمە ئەم سوند نەخون، ژ بەر کو: “یێ کو ل سەر ئاسیمان سوند بخوە، وێ سوندێ ل سەر تەختێ یەزدان ویێ ل سەر تەخت دخوە (مت. ٢٣:٢٢).

ھەگەر یەزدان نە ھەبوونەکە ب بەدەن بە، ئەڤ تشت تەڤ بێ واتە دبن. “ئەمێ وی ب تەڤایی ببینن ( دەما کو مەسیھ دەرکەڤە ھۆلێ). یێن کو ل گەل مەسیھ خوەدیێ ڤێ ھێڤیێ بن، ل گۆری کو مەسیھ پاکە، وێ خوە ژی پاک بکە (١ ژن. ٣:٢،٣)

ل ڤێ ژیانێ ئەم باڤێ ئاسیمانی باش فێم ناکن. لێ بەلێ د ناڤا تاریتیا ڤێ ژیانا تەڤلیھەڤ دە، ئەم دکارن ب ھێڤی بن کو ئەمێ د ئەنجام دە وی ببینن. دەما کو ئەم وی ببینن، وێ مێژیێ مە وەرە فەرەھ کرن و ئەمێ بکاربن خوە ل گۆری وی ب رێک و پێک بکن. ب ڤی ئاواھی ئەیوب ژ کورانیا ئەلەما ئینسان، تەجروبەیا رۆژا داوی ژین کر و ب تێکلیەکە بێھەمپا ل گەل یەزدان، گھیشت کێفخوەشیێ:

“پشتی کو کورمێن بەدەنا من (ئانگۆ مرن) ڤێ بەدەنێ تاروومار ژی بکن، ئەزێ بێ گۆشتێ بەدەنا خوە ژی یەزدان ببینم: ئەزێ بخوە وی ببینم، و وێ چاڤێن من تەماشەیا وی بکن، نەیێن کەسێن دن” (ژۆب. ١٩: ٢٦،٢٧).

و ھەواری پاڤلوس ژ ئێش و تەڤلیھەڤیا ژیانا دن دکە فیگان:

“ئەم نھا ھەر تشتی د نەینکێ دە وەندابوویی دبینن؛ لێ وێ دەمێ ئەمێ روو ب روو ببینن” (١ جۆر. ١٣:١٢).

تێگھیشتنا یەزدان، مفتەیەکە ژ بۆ ڤەکرنا دەریێن داناسینا ئنجیلێ. لێ بەلێ، چاوا کو دەرەوەک رێ ل پێشیا دەرەوەکە دن ڤەدکە، تێگھیشتنا یەزدان ب ئاوایەکی نە راست ژی، رێکووپێکیا راستیێن کو د نڤیسێن پیرۆز دە ھاتنە پێشکێش کرن، سەرووبنی ھەڤ دکە.

ھەگەر باوەریا مە ب ڤی بەشی ھاتبە، ئەڤ پرس دەردکەڤە ھۆلێ: “براستی تو یەزدان ناس دکی؟”. ئەمێ نھا ژی داناسینا ئنجیلێیا د دەربارێ وی دە ژ نێزیک ڤە لێبکۆلن.

## رەفتار (نیتەلیک) و ناڤێ یەزدان

ئەگەر یەزدانەک ھەبە، وێ ھنەک تشتێن کو بکاربە خوە ب ریا وان ب مە بدە ناسکرن ژی دەرخینە ھۆلێ. ئەم پێ باوەرن کو ئنجیل خەلاتەکە یەزدانە ژ بۆ ئینسان و د وێ دە ھەبوونا یەزدان تێ دیار کرن.

“ئەڤ؛ سەدەما کو سۆزا یەزدان وەکە تۆڤێ وی وەرە داناسین (١ پەت. ١:٢٣). ژ بەر کو ھەگەر ئەو باندۆرێ ل سەر زانەبوونا مە بکە، وێ د ناڤا مە دە تشتەک ب وەسفێن یەزدان بافرە (ژامەس ١:١٨ ؛ ٢ جۆر.٥:١٧). ژ بەر ڤێ یەکێ ئەم چقاسی خوە بدن سۆزا یەزدان و دەرسان فێر ببن، ئەمێ ھەوقاسی “تەشبیھی رەوشا شبھەتێ لاوێ وی ببن (رۆم. ٨:٢٩)؛ و لاو بخوە ژی “د شبھەتێ یەزدان دەیە” (جۆل. ١:١٥). ل ڤرا گرینگیا خەباتا ل سەر ئالیێن ئنجیلێیێن دیرۆکی دەردکەڤە ھۆلێ. ئەڤ ھەر دەمێ ھەمان تشتی دیار دکن، و ل سەر تێکلیێن یەزدان و مرۆڤان و نەتەوان تژی نموونە نە. د زمانێ ئبرانی دە، ناڤێ مرۆڤەکی کەسایەتا وی و ئاگاھداریێن د دەربارێ وی کەسی دە ددە نیشاندان. ل سەر ڤێ مژارێ ھنەک نموونەیێن ڤەکری:

جیزز (ئیسا): رزگارکار. ژ بەر کو “ئەو’ێ گەلێ خوە ژ گونەھێن وی خەلاس بکە. (مت. ١:٢١)

ئابراھام (ئبراھم) باڤێ جڤاکەکە مەزن. “ژ بەر کو من تو کری باڤێ گەلەک نەتەوان” (گەن. ١٧:٥).

ژ بەر ڤێ یەکێ تێ ھێڤی کرن کو ناڤ و نیشانێن یەزدان، دکارن د دەربارێ وی دە گەلەک ئاگاھداریان بدن مە. ژ بەر کو گەلەک ئاوایێن رەفتار و ئارمانجا یەزدان ھەنە، ئەو خوەدیێ گەلەک ناڤانە ژی. پشتی ڤافتیزبوونێ ھێژایە کو مرۆڤ د دەربارێ ناڤێن یەزدان دە خەباتەکە بەرفەرەھ بکە. ژ بەر ڤێ یەکێ ئاگاھداریێن کو ل ژێر ھاتنە دایین، ب تەنێ وەکە دەستپێکەکێ نە.

موسا، د وەختەکی زەھمەتیێ ژیانا خوە دە، ژ بۆ کو باوەریا خوەیا ب یەزدان خورت بکە خوەست ئاگاھداریێن بەرفەرەھتر ب دەست خوە ڤە بینە. وێ دەمێ مەلایکەتەکی ژ وی رە ئەڤ یەک گۆت : “ناڤێ یەزدان بەیان بکە: مرزایێ مە قادرێ ھەر تشتییە، مرزایێ مە یەزدانە،یێ کو دپارێزە و دبەخشینە. سەبر، ھەزکرن و سەدەقەتا وی پرە. ئەو دلۆڤانیا ب ھەزاران دکە، خەرابی و گونەھان دبەخشینە، تاوانباران تو جاران ب تاوان دەرناخینە” (ئەخ. ٣٤:٥-٧).

ناڤێن یەزدان د تێگھیشتنا کەسایەتا وی دە پشتەکە ب ھێزن. ئەڤ ژی دەلیلێ وێ یەکێ نە کو یەزدان کەسایەتەکە ب بەدەنە. یەزدان ناڤەکی وھا ژ خوە رە ھلبژارتیە کو بکاربە ب ریا وی ژ ئالیێ گەلێ خوە ڤە وەرە ناسکرن و ببیرانین. ئەڤ جەوھەرێ پلانا وییا ژ بۆ مرۆڤانە. ئیسرایلی ل مسرێ کۆلە بوون و پێویستی پێ ھەبوون کو پلانا یەزدانیا د دەربارێ وان دە وەرە ببیرانین. ب قاسی کو ژ مسرێ دەرکەڤن و دەست ب رێویتیا بەر ب ئاخا پیرۆز ڤە بکن موسا ناڤێ یەزدان ژ وان رە دیار کربوو، ژ بۆ کو ئالیکاریا مۆتیڤاسیۆنا وان بکە (بک. ١ جۆر. ١٠:١). ئەم ژی بەری کو ئەم ڤافتیز ببن و دەست ب رێویتیا خوەیا بەر ب دەستھلاتیا یەزدان ڤە بکن ئەم پێویست دبینن کو پرەنسیبێن بنگەھینیێن د دەربارێ ناڤێ یەزدان دە فێر ببن.

یەزدان ژ ئیسرایلێ رە گۆتبوو کو ناڤێ وی “ئەز، ئەزم”، یان ژی ب وەرگەراندنەکە راستتر “ئەزێ ببم کو ئەزێ ببن (ئەز، ئەوم)” یانی گۆتبوو ئەو یەھۆڤا (یاھوەھ، یھوھ)یە (ئەخ. ٣:١٥). ئەڤ ناڤ پشترە ھنەکی ھاتە بەرفرەھکرن “یەزدان ژ موسا رە زێدەتری ڤێ یەکێ گۆت: وێ دەمێ پێویستە تو ژ زارۆکێن ئیسرایلێ رە ڤێ یەکێ ببێژی، ‘میرزایێ وە یەزدان (یەھۆڤا) یەزدانێ باڤێن وەیە، یەزدانێ ئیبراھیمە، یەزدانێ ئیشاقە، و یەزدانێ یاقووبە… ئەڤ ناڤێ منیێ نەمرە، و بیرانینا منە، ژ بۆ ھەموو نفشان’ (ئەخ. ٣:١٥). وێ دەمێ نەڤێ یەزدان ب تەڤایی وھایە: ‘یەزدانێ مە ھاکمێ ھەر تشتییە (د زمانێ ئینگلیزی دە گۆتنا (THE LORD) کو ب تیپێن مەزن تێ نڤیساندن، یەھۆڤا تێ واتەیا یەزدان)’. پەیمانا کەڤن ب گرانی ب زمانێ ئیبرانی ھاتیە نڤیساندن و دەما کو ژ بۆ زمانێ ئینگلیزی ھاتیە وەرگەراندن گەلەک گۆتنێن کو ب ئیبرانی ژ بۆ یەزدان ھاتنە گۆتن، ژ بەر چاڤان وەندا بوونە. یەک ژ وان گۆتنێن کو ب واتەیا ‘یەزدان’ ھاتیە وەرگەراندن “ئەلۆھم”ە، کو دخوازە ببێژە “یێ کو ھاکمێ ھەر تشتییە”. ب ڤی ئاواھی ناڤێ کو یەزدان دخوازە ئەم وی پێ ببیربینن وھایە: یاھوەھ ئەلۆھم (د ناڤایێن کو ل سەر ھەر تشتی ھاکمن، وێ ئەو وەرە دیارکرن). ئەڤ پلانا یەزدانە، ژ بۆ کو ب ریا وێ بکاربە کەسایەتا خوە دیار بکە و ھەبوونا خوە یا بەدەنییا د ناڤا کۆمەکە مەزن دە ئەشکەرە بکە. ب ریا ئیتێتا سۆزا وی، ئەم نھا دکارن د ناڤا خوە دە، ھنەک تایبەتیێن یەزدان ب پێش خینن. ب ڤی ئاواھی یەزدان ل ڤێ ژیانێ ب ریا کەسێن خوەدان باوەری، کێم بە ژی خوە دیار دکە. و دیسا ناڤێ یەزدان کەھانەتا وێ یەکێیە کو وێ جیھان بیێن وەکی وی وەرە تژی کرن (بک. ٢ پەت. ١:٤).

ھەگەر ئەم بخوازن ب پیلانا یەزدان رە، ژ نێزیک ڤە تێکلیا خوە چێبکن، د ناڤا رێکووپێکییەکە ئەخلاقی دە ھەیا داوی بژین، و بخوازن ب ئاوایەکی نەمر تەشبیھی یەزدان ببن، لازمە ئەم تێکلیا خوە ب ناڤێ وی رە خورت بکن. ریا پێکانینا ڤێ یەکێ ئەوە کو، مرۆڤ ب ناڤێ وی، (ئانگۆ یاھوەھ ئەلۆھیم) ڤافتیز ببە (مت. ٢٨:١٩). وێ ئەڤ چالاکی مە بکە یەک ژ نەڤیێن ئیبراھیم (گەن. ١٧:٨؛ رۆم. ٤:١٣) کو ژ بۆ وی سۆزا بوویینا میراسڤانێ سەرەردیێ ھەردەم ھاتیە دایین (گال. ٣:٢٧ ٢٩). وێ ب ڤی ئاواھی کۆما ب ھێزیا د کەھانەتا ناڤێ یەزدان دە “ئەلۆھیم” تەمام ببە. ئەڤ بەش، د مژارا ٣،٤’ دە ب بەرفەرەھی تێ دیار کرن.

## مەلایکەت

ھەر تشتێ کو مە ھەتا نھا د ڤێ خەباتێ دە ئانیە زمان، ب کەدا مەلایکەتان دەرکەتیە ھۆلێ. مەلایکەت:

* ھەبوونێن فیزیکی و کەسایەتی نە؛
* ناڤێ یەزدان ھلدگرن؛
* دبن سەردەستیا گیانێ یەزدان دە تێنە برێڤەبرن؛
* داخوازا یەزدان ب جیھ تینن؛
* ل گۆرا پیلان و جەوھەرێ یەزدان دمەشن؛
* و ب وی ئاواھی وی تینن زمان.

مە بەرێ ژی د مژارا ١،٣’ دە دابوو خویا کرن کو د زمانێ ئبرانی دە، یەک ژ گۆتنێن کو ھەری زێدە ژ بۆ یەزدان تێ بکارانین، “ئەلۆھیم”ە کو بخوە تێ واتەیا “کەسێن ب ھێز”. ئەو کەسێن ب ھێزیێن کو ناڤێ یەزدان ھلدگرن، ب وی رە د ناڤا تێکلیەکە نێزیک دە نە و د پێکانینێ دە وەکە “ئیلاھ” تێنە بناڤکرن. ئەڤ ھەبوون، مەلایکەتن.

د بەشێ یەکەمینیێ ئافراندنا جیھانێ دە تێ گۆتن کو یەزدان ژ بۆ ئافراندنێ ھنەک فەرمان دانە، و ‘ئەو ھاتنە پێکانین’: “مەلایکەت کەتن رەوشا ب قوودرەت، دەنگێ سۆزا وی بھیستن و فەرمانێن وی ب جیھ ئانین” (پس. ١٠٣:٢٠). ژ بەر ڤێ یەکێ، کیژان دەمێ ئەم ل سەر ئافراندنا جیھانێیا ژ ئالیێ یەزدان ڤە تشتەکی بخوینن، د جیھ دەیە کو مرۆڤ بھەسبینە کو ئەو خەبات ژ ئالیێ مەلایکەتان ڤە ھاتیە کرن. ئەیوب د بەشێ ٣٨. دە’ د ئایەتێن ناڤبەرا ٤-٧ ئان دە (ژۆب ٣٨:٤،٧) بەھسا ڤێ یەکێ دکە. وەکە کو د بەشێ یەکەمینیێ ئافراندنا جیھانێ دە ھاتیە نڤیسین، نھا دەما وێیە کو ئەم ب کورتایی ل سەر بوویەرێن ئافراندنێ راوەستن:

**رۆژا یەکەمین** : “یەزدان فەرمانا چێبوونا رۆناھیێ دا، و رۆناھی چێبوو” )ا.٣(.

**رۆژا دووەمین** : “یەزدان فەرمان دا کو د ناڤا ئاڤان دە (یێن سەرەرد) ئاڤ ژ ئاڤان (یێن ئەوران) ڤەقەتن و ببە ئاسیمان و ئەڤ یەک چێبوو” (ا ٦،٧).

**رۆژا سێیەمین** : “یەزدان گۆت: ‘ئەم ئاڤێن دبن ئاسیماندە بکن یەک ( چێبوونا دەریا و ئۆکیانوسان) و ئاخا زووھا دەرخن ھۆلێ’ و وھا بوو” (ا.٩).

**رۆژا چارەمین** : “یەزدان گۆت: ‘بەرا رۆناھی ل ئاسیمانان چێببن’ و وھا چێبوو” (ا.١٤،١٥)

**رۆژا پێنجەمین** : “یەزدان گۆت: ‘بەرا ئاڤ تژ زندیێن ب ھەرەکەت ببن…بەرا چڤیک بفرن…’ و یەزدان ھەر تشتێ زندی ئافراند- ئانگۆ وھا چێبوو” (ا.٢٠،٢١).

**رۆژا شەشەمین** : “یەزدان گۆت: ‘ بەرا سەرەرد تژی تەبایێن زندی ببن…تشتێ کو دمەشن و دخژقن…’ و وھا بوو” (ا.٢٤). ئینسان ژی د رۆژا شەشەمین دە ھات ئافراندن. “یەزدان گۆت: ئەم د شبھەتێ خوە دە و ب شباندنا خوە ئینسانان بافرینن” (گەن. ١:٢٦). مە ئەڤ ئایەت د مژارا ١،٢ دە گوفتووگۆ کربوو. نھا ژی ئەم دخوازن ببێژن کو، ل ڤرا گۆتنا یەزدان نە ب تەنێ ژ بۆ یەزدان ھاتیە گۆتن، ھەڤۆکا کو دبێژە “ئەم ئینسانان بافرینن” ژ بۆ گەلەک کەسان ھاتیە گۆتن. ل ڤر بەھسا ‘ئەلۆھیم’ئان تێ کرن کو بخوە کەسایەتێن ب ھێزن و تێنە واتەیا مەلایکەتان. مادەم ئەم ژ ئالیێ مەلایکەتان ڤە ل گۆری وێنا وان ھاتنە ئافراندن، وێ دەمێ ئەو ژی خوەدیێ بەدەنەکە مینایا مە نە. وێ دەمێ ئەوانا ژی ھەبوونێن راستین و بەدەنی نە کو ب یەزدان رە یەک جەوھەری پار ڤەدکن. ل ڤێ دەرێ ‘جەوھەر’ ژ بۆ وان کەسان تێ بکارانینیێن کو ب سەدەما ھەبوونا خوەیا فیزیکی د بنگەھ دە دشبن ھەڤ. د ئنجیلێ دە دو ‘جەوھەر’ ھەنە (د ئالیێ میزاجی و بەدەنی دە). ب سەدەما واتەیا ئەساسییا گۆتنێ، نە گەنگازە مرۆڤ ڤان ھەردویان ب جارەکێ دە بکار بینە.

**جەوھەرێ یەزدان** (جەوھەرێ ئیلاھی):

نکارە گونەھان بکە (تێگھیشتییە) (رۆم. ٩:١٤ ؛ ٦:٢٣ ؛ کرش. پس. ٩٠:٢ ؛ مت. ٥:٤٨ ؛ ژامەس ١:١٣).

نکارە بمرە، ئانگۆ بێمرنە (١ تم. ٦:١٦).

تژ ھێز و تاقەتە (ناوەستە) (ئس. ٤٠:٢٨). تشتێن کو ل ژۆر ھاتنە نڤیساندن، جەوھەرێ یەزدان و مەلایکەتایە و ئەڤ یەک پشتی ڤەژینێ ژ بۆ ئیسا ژی ھاتنە پێشکێش کرن (ئاجتس ١٣:٣٤؛ رەڤ. ١:١٨ ؛ ھەب. ١:١٣).

ئەڤ ئەو جەوهەرێ کو ژ بۆ مە ھاتیە واد کرنە (لک. ٢٠:٣٥،٣٦ ؛ ٢ پەت. ١:٤ ؛ ئس. ٤٠:٢٨، کرش. ٣١).

**جەوھەرێ ئینسان**:

ب ریا سەماخەکە خوەزایی و خەرابە (ژەر. ١٧:٩ ؛ مک. ٧:٢١-٢٣)

دکارە وەرە ئەیار کرن کو گونەھان بکە (ژامەس. ١: ١٣-١٥).

مەھکومێ مرنێیە، ئانگۆ دمرە (رۆم. ٥:١٢،١٧ ؛ ١ جۆر.١٥:٢٢).

خوەدیێ ھێزەکە ب سینۆرە: ھم فزیکی (ئس. ٤٠:٣٠) و ھم ژی زانستی (ژەر. ١٠:٢٣)

نھا تەڤایێ ئینسانێن باش و نەباش خوەدیێ ڤی جەوھەری نە. داویا ڤی جەوھەری مرنە (رۆم. ٦:٢٣). ئیسا ژی د دەما ژیانا خوەیا ب مرن دە خوەدیێ ڤی جەوھەری بوو (ھەب. ٢:١٤-١٨ ؛ رۆم. ٨:٣ ؛ ژن. ٢:٢٥ ؛ مک. ١٠:١٨).

بێسودییەکە مەزنە کو د زمانێ ئینگیلیزی دە ‘جەوھەر’ وەکە ‘ناتورە’ تێ نیشاندان و پر نە ڤەکریە. ئەم دکارن ڤێ یەکێ د ھەڤۆکەکە وھا دە بکاربینن: ‘ژۆھن کەسایەتەکی دەست ڤەکرییە، ئەڤ تشت د خوەزایا وی دە ھەیە’. ل ڤر تشتێ کو دخوازن ببێژن ئەوە کو ژۆھن نە خوەدیێ تایبەتیێن خەرابە. لێ بەلێ ئەو دکارە ب ئەرەبەیا خوە ژی گەلەکی سەربلند بە. د ڤێ خەباتێ دە سەدەما بکارانینا گۆتنا ‘ناتورە’ (خوەزا، تایبەتیا خوەزایی) نە ئەڤە.

**شکلێ مەلایکەتان**

ژ بەر کو مەلایکەت ژ جەوھەرێ یەزدان بخوە نە، ئەو ژی بێ گونەھن. گونەھ مرنێ بخوە رە تینن (رۆم. ٦:٢٣) ژ بەر ڤێ یەکێ د جیھ دەیە کو مرۆڤ ببێژە مەلایکەت بێمرنن. ئەوانا خوەدیێ ئاوایەکی ژیانێ و بەدەنەکێ نە، ئەو راستیەکن. ژ بەر ڤێ سەدەمێ دەما کو مەلایکەت ل سەر ئەردێ پەیدا دبن، ئەو مینا ئینسانان تێنە خویا کرن:

* مەلایکەت ھاتن جەم ئبراھیم ژ بۆ کو گۆتنێن یەزدان ژ بۆ وی ببێژن؛ د دەستپێکێ دە ئبراھیم، ژ بەر شکلێ وان ئەو مینا ئینسانان دیتنە و پێرگی وان چوویە. ژ بۆ ڤێ یەکێ ئەو وەکە “سێ زلامان” تێنە داناسین: “ھنەک ئاڤ بینن، ئەز ژ وە تکا دکم، بینن لنگێن خوە بشۆن و و ل بنێ دارێ بێھنا خوە ڤەکن” (گەن. ١٨:٤)
* و ددۆ ژ مەلایکەتان، چوون جەم لوت کو ل وەلاتێ سۆدۆمێ دما. و ئەوانا دیسا ھم ژ ئالیێ لوت ڤە و ھم ژی ژ ئالیێ گەلێ سۆدۆمێ ڤە، ب تەنێ وەکی “زلامان” ھاتن ناسکرن. “دو مەلایکەت ھاتن سۆدۆمێ”، لوت ئەو ڤەخوەندن جەم خوە ژ بۆ کو شەڤا خوە ب وان رە ببوھورینە. لێ بەلێ زلامێن سۆدۆمی ھاتن مالا وی و ب شێوەیەکە دژوار ئەڤ پرس ژ وی کرن: “ئەو زلامێن کو ئیشەڤ ھاتن جەم تە ل کودەرێ نە؟”. لوت ل بەر وان گەریا و گۆت، “ڤان زلامان تشتەک نەکریە”. قەیدا کو ب وەھییێ رە ھاتیە ژی وان وەکە “زلامان” ب ناڤ دکە. : “زلامان (مەلایکەتان) دەستێ خوە بەر ب پێش ڤە درێژ کرن” و لوت خەلاس بوو؛ “ و زلامان ژ لوت رە گۆتن کو… یەزدان تو ژ بۆ تونە کرنا سۆدۆمێ برێ کریە”. (گەن. ١٩:١،٥،٨،١٠،١٢،١٣).

ئاھیدا نوو، دەما کو ڤان بوویەران شیرۆڤە دکە، ددە خویا کرن کو مەلایکەت د شکلێ ئینسانان دە نە : “د پێشوازی کرنا بیانیان دە نەباشیێ نەکن؛ ژ بەر کو ھنەکان (نموونە ئبراھیم و لوت) ب نەزانی پێشوازیا مەلایکەتان کرن” (ھەب. ١٣:٢).

* یاکوب ب زلامەکی نەناس رە، شەڤەکێ ساخ ب ئافرا لیست (گەن. ٣٢:٢٤). پشترە ژ بۆ مە ھات راگھاندن کو ئەو زلام مەلایکەتەکە (ھۆس. ١٢.٤). -دەما کو ئیسا ژ نوو ڤە ڤەژیا (لک. ٢٤.٤) و ئەو راکرن ئاسیمان (ئاجس. ١:١٠)، دو زلام د ناڤا کنجێن بەرقۆکی دە ئامادە بوون. ئەوانا بێ گومان مەلایکەت بوون.
* مرۆڤ دگھیژە ئەنجامەکی وھا “پیڤانا ئینسانەکی، یانی مەلایکەت” (رەڤ. ٢١:١٧).

**مەلایکەت گونەھان ناکن**

ژ بەر کو مەلایکەت ژ جەوھەرێ یەزدان بخوە نە، ئەو بێمرنن. ژ بەر کو گونەھ مرنێ بخوە رە تینە، ئەوانا گونەھ ناکن. د زمانێ یونانی و ئبرانی دە گۆتنێن کو وەکە مەلایکەت تێنە وەرگەراندن، واتەیا وان ‘پەیامڤانە’. مەلایکەت خزمەتکار ئانگۆ پەیامکارێن یەزدانن. پەرەستیا وی دکن، ژ بەر ڤێ یەکێ مرۆڤ نکارە وان گونەھکار ببینە. گۆتنا یونانی ‘ئاگگەلۆس’ کو تێ واتەیا مەلایکەت، دەما کو ب ئینسانان رە تێ ئاخافتن وەکە ‘پەیامکاران’ژی تێ وەرگەراندن-نمونە یەھیایێ ڤافتیزڤان (مت. ١١:١٠) و پەیامکارێن وی (لک.٧:٢٤) ؛ پەیامکارێن ئیسا (لک.٩:٥٢) و زلامێن کو ل ئەریھا جاسوسیێ دکن (ژامەس ٢:٢٥). ‘مەلایکەتێن’ کو تێنە واتەیا پەیامکارێن ئینسان دکارن گونەھان بکن.

د نڤیسا ل ژێر دە ئەڤ تشت تێنە دیار کرن کو؛ (نە ب تەنێ ھنەک) تەڤایێمەلایکەتان ب سەدەما جەوھەرێ خوە پەرەستیا یەزدان دکن و نکارن گونەھان بکن:

“یەزدان ل ئاسیمان تەختێ خوە و سەردەستیا خوە ئامادە کر (ئانگۆ ل بھوشتێ تو سەرھلدان نکارن ل دژی یەزدان چێببن). ئەی ئەوێن کو دەنگێ گۆتنا وی دبھیزن و فەرمانێن وی ب جیھ تینن، مەلایکەتێن وییێن ب قودرەت، یەزدان پیرۆز بکن. ئەی ھون،یێن ل مالا وی، خزمەتکارێن وی،یێن کو داخوازا وی ب جیھ تینن؛ یەزدان پیرۆز بکن” (پس. ١٠٣:١٩-٢١).

“پەسنێ وی بدن، مەلایکەتێن وی…یێن ل مالا وی” (پس. ١٤٨:٢).

“مەلایکەتنۆ…ھون تەڤایێ گیانێن ئالیکار؛ ما نە ھون ھاتن شاندن ژ بۆ کو ھون خزمەتا وانا (یێن ب باوەری)یێن کو وێ ببن میراسڤانێ رزگاریێ بکن” (ھەب. ١:١٣،١٤).

دوبارەبوونا گۆتنا ‘تەڤ’ ددە نیشاندان کو مەلایکەت نکارن ببن دو کۆمێن کو یەک باش بە و یەک ژی گونەھکار بە. گرینگە کو مرۆڤ جەوھەرێ مەلایکەتان فام بکە، ژ بەر کو خەلاتایێن خوەدان باوەری ئەوە کو وی جەوھەری ب وان رە پار ڤەکن: “یێن کو ھێژا تێنە دیتن…نە دزەوجن…و نە ژی دمرن: ژ بەر کو ئەو مینا مەلایکەتا نە” (لک. ٢٠:٣٥،٣٦). ئەڤ مژارەکە پر گرینگە کو پێویستە باش وەرە فام کرن. مەلایکەت نکارن بمرن: “مرن…نکارە مەلایکەتان ب دەست خوە ڤە بینە (ھەب. ٢:١٦ ، تێبینیا دۆاگلۆتت). ھەگەر مەلایکەتان گونەھ بکرانا، د ڤەگەرا ئیسا دەیێن کو ھێژایی خەلاتکرنێ ھاتن دیتن ژی وێ گونەھ بکرانا. و ھەگەر مرۆڤ بدە بەر چاڤێ خوە کو گونەھ مرنەکە بێ داوی بخوە رە تینە (رۆم. ٦:٢٣)، د ئەنجاما ڤێ دە وێ ئەوانا نەبوونا خوەدیێ ژیانەکە بێ داوی؛ ھەگەر ئەم خوەدیێ دەرفەتێ کرنا گونەھ بن، وێ دەمێ ئەم خوەدیێ تایبەتیا مرنێ نە ژی. د ڤێ رەوشێ دە ئەم نکارن ببێژن کو مەلایکەت گونەھان دکن.

لازمە ئەم بدن بەر چاڤێ خوە کو خەلاتا مە، پارڤەکرنا جەوھەرێ مەلایکەتایە. دەما کو ب ئاوایەکی دیار و بەر ب چاڤ بەھسا مەلایکەتان تێ کرن (لک. ٢٠:٣٥،٣٦)، ئەشکەرە دبە کو د ناڤا مەلایکەتان دە جودا بوونا باش و گونەھکار تونەیە؛ ب تەنێ رەنگەکی مەلایکەتان ھەیە.

ھەگەر مەلایکەتان بکاریبوونا گونەھ بکن؛ وێ یەزدان نکاریبوویا ب ریا وان باندۆرا خوە ل سەر تەڤایێ پرسگرێکێن جیھانێ و ژیانا مە بکرا. مەلایکەت ئەو گیانێن کو ژ ئالیێ یەزدان ڤە ھاتنە ئافراندن بخوە نە، ژ بۆ کو ب ریا وان بکاربە خەباتا خوە برێڤە ببە و ب سەرکەڤە (پس. ١٠٤:٤). د ڤێ رەوشێ دە نابە کو ئەوانا پەرەستیا وی نەکن. خریستیانێ کو ھەر رۆژ دوا دکە ژ بۆ کو سەردەستیا یەزدان داکەڤە سەر ئەردێ، وەکە کو نھا ل بھوشتێ تێ کرن، مەجبوورە داخوازێن وی ب جیھ بینە (مت. ٦:١٠). ھەگەر کو مەلایکەتێن یەزدان، ب مەلایکەتێن گونەھکار رە ل بھوشتێ تەکۆشین بکرانا، وێ بھاتا واتەیا کو ئیرادەیا وی نکارە ل ور سەردەست بە و ئەڤ رەوش د سەردەستیا یەزدان یا پێشەرۆژێ دە ژی دەرکەتا ھۆلێ. وەخت دەرباسکرنا ل جیھانەکە کو ببە قادا شەرێ گونەھ و پەرەستیێ، جەسارەت نادە مرۆڤان. لێ بەلێ، بێ گومان رەوشەکە وھا نە مەوز و بەھسە.

**لێ بەلێ…؟**

گەلەک کۆمکێن خریستیان د وێ باوەریێ دە نە کو مەلایکەت دکارن گونەھان بکن، و نھا ل سەر ئەردێ، بەرپرسیارێ تەڤایێ پرسگرێک و گونەھان مەلایکەتێن گونەھکارن. ئەمێ ڤێ تێگھیشتنا چەوت، د مژار:٦ دە گوفتووگۆ بکن. نھا ئەمێ ل ژێرێ ڤان خالان دیار بکن:

* گەنەسس (ئافرین) وەکە کو د بەشێ ١. دە ژی ھاتیە گۆتن، دبە کو بەری مە ژی ئافرینەک ھەبە. ئەڤ رەوشەکە وھایە کو دشبە ھەبوونا مەیا ل ژیانێ، وەکە تێگھیشتنا ‘باشی و خەرابیێ’. دبە کو مەلایکەتێن وێ دەمێ ژی ب ڤێ یەکێ ھسیا بن (گەن. ٣:٥). ھەگەر ھنەک تەبایێن کو د وێ دەمێ دە ژیانە، گونەھ کربن ژی ئەڤ یەک دەرڤەیی مژارا مەیە. ل بەرامبەری ڤێ یەکێ ژی ھنەک کەس ھەز دکن کو ل دژی ڤێ سپەکولاسیۆنا د مێژیێ خوە دە زەیف بمینن. ئنجیل دخوازە ژ مە رە ل سەر رەوشا نھا تشتێ کو لازمە ئەم بزانبن ببێژە، و ئەڤ یەک ژی ئەوە کو تو مەلایکەتێن گونەھکار تونە نە و تەڤایێ مەلایکەتان پەرەستیا یەزدان دکن.
* ل بھووشتێ یەک ھەبوونا گونەھکار ژی نایێ پەژراندن. ژ بەر کو یەزدان : “خوەدیێ چاڤێن سافییە کو نکارە ل خەرابیێ تەماشە بکە” (ھاب. ١:١٣). ھەر وھا، د پس. ٥:٤،٥ دە، ل سەر کەسێن د قۆناخا یەزدانیا ئاسیمانی دە ئەڤ تشت تێنە گۆتن: “تو خەرابی نکارە ل گەل تە دانیشە.یێ کو نە ھێژا بە ل گەل تە نامینە”.فکرا کو دبێژە، ل بھووشتێ مەلایکەتێن گونەھکار ل دژی یەزدان د سەرھلدانێ دە نە، ب تەڤایی چەوتی ڤان تشتێن کو د ڤر دە ھاتنە ئەشکەرە کرنە.
* وەکە کو مە بەرێ ژی نیشان دابوو، د زمانێ یونانی دە گۆتنا کو وەکە ‘مەلایکەت’ تێ وەرگەراندن، تێ واتەیا ‘پەیامکار’ و ژ بۆ ئینسانان ژی تێ بکارانین. بێ گومان ئەو ‘پەیامکارێن’ ئینسان دکارن گونەھان ژی بکن.
* د پوتپەرەستیێ دە، یەک ژ باوەریێن ھەری خورت ئەوە کو ھنەک تەبایێن خەراب و گونەھکار ھەنە کو تەڤایێ ئالیێن ژیانێیێن خەراب دبە بارێ سەر ملێن وان. ھەر وھا ھنەک فکرێن پوتپەرەستییێن ل سەر نۆەلێ ژی جھێ خوە د زانینا ھن کۆمێن قاشۆ خریستیانی دە گرتنە کو بخوە گۆتنێن پوتپەرەستییێ نە.
* ھنەک مەتنێن ئنجیلێ ھەنە کو ب شاش فامکرنێ پشتگریا فکرا ھەبوونا مەلایکەتێن گونەھکار دکە. ئەڤانا ژ بۆ لێکۆلینکرنا ‘شەیتان’ تێنە کۆم کرن و مرۆڤ دکارە ل گەل وەشانخانەیان ببینە. لازمە دەستور نەیێ دایین کو ئەڤ مەتنێن ناڤبۆری ھنەک گۆتنێن زانستیا ئنجیلێ دەرەوین دەرخینن.

**مژار ١: پرس**

١. ژ بۆ پێشخستنا باوەریا وەیا ب یەزدان، تشتێ ھەری باش چیە؟

* ا) چوونا دێرێ
* ب) خەباتا ل سەر ئنجیلێیا ب ئاوایێ پەرستکار
* ج) ئاخافتنێن ب خریستیانان رە
* د) تەماشە کرنا خوەزایێ

٢. کیژان ژ ڤانا داناسینا یەزدانیا راستەقینە؟

* ا) ب تەنێ خەیالەکە د ھشێ مە دە
* ب) پەرچەیەک گیانە ل ئاتمۆسفەرێ
* ج) یەزدان تونەیە
* د) کەسایەتەک خوەدان بەدەنە

٣. یەزدان ئەڤە:

* ا) یەکیتییەکە (ئونتی)
* ب) سێییتییەکە (ترنتی)
* ج) گەلەک ئیلاھ د ناڤا یەکی دە
* د) نە مومکینە مرۆڤ بکاربە ب ئاوایەکی بدە ناسین

٤. واتەیا ناڤێ یەزدان “یەھۆڤا ئەلۆھیم” چیە؟

* ا) ئەو کو وێ ببە ئەو
* ب) ژ ناڤا کۆمەک کەسێن ب ھێزیێ کو وێ وەرە دیار کرن
* ج) یەکی مەزن
* د) ھێز

٥. واتەیا فەرھەنگییا گۆتنا “مەلایکەت” (ئانگەل) چیە؟

* ا) وەکە ئینسان
* ب) ب باسکان ھاتیە پێچان
* ج) پەیامڤان
* د) ئالیکار

٦. گەلۆ مەلایکەت دکارن گونەھان بکن؟

* ا) بەلێ
* ب) نا

# یین یەزدان

## گیانێ یەزدان : داناسین

یەزدانێ کو خوەدیێ کەسایەتەکە راستەقین، ھس و جیھانەکە ھوندرینە، ژ بۆ کو داخواز و ھسێن خوە ب مە زارۆکێن خوە رە پار ڤەکە، وێ سەری ل ھنەک رێ و رێبازان بدە و تێ ھێڤی کرن کو باندۆرا خوە ل سەر ژیانا مە بکە. یەزدان تەڤایێ ڤان تشتان ب ریا گیانێ وی دکە. ھەگەر ئەم بخوازن یەزدان بناسن و تێکلیەکە راست بی وی رە دەینن، لازمە ئەم گیانێ یەزدان و ئاوایێ خەباتا وی بناسن.

شیرۆڤە کرن و دیار کرنا گۆتنا ‘گیان’ نە ھێسانە. وەک نمونە، ھەگەر ئەم چووبن داوەتەکێ، ئەم دکارن ببێژن، “ل ور گیانەکی باش ھەبوو”. قەستا مرۆڤ ژ ڤێ یەکێ ئەوە کو رەوشا داوەتێ ب گشتی باش بوو؛ ھەرکەسی کنجێن خوەشک ل خوە کربوون، خوارن باش بوون، ھەرکەس ب ھەرکەسی رە کوبار بوو، بووک خوەشک بوو و ھەر وھا…ب ڤێ یەکێ مرۆڤ دخوازە ببێژە کو ل داوەتێ ھەر تشت باش دەرباس بوو. ئەڤ تشت تەڤ رھ (ھەوا) مەراسیما داوەتێ ژ مرۆڤ رە ئەشکەرە دکە. ب ھەمان شێوەیی گیانێ یەزدان ژی کوورتایییا ھەر تشتێ د دەربارێ وی دە دیار دکە. د ئاھیدا کەڤن دە، گۆتنا ئبرانییا کو وەکە ‘رھ’(گیان) تێ وەرگەراندن، تێ واتەیا ‘نەفەس’ ئان ژی ‘ھێز’. وی چاخی گیانێ یەزدان ‘نەفەسا’ وییە و جەوھەرێ وی ددە نیشاندان. د مژار ٤،٣’ دە ئەمێ بدن خویا کرن کا گۆتنا ‘رھ’ ب چ ئاواھی د دەربارێ ھش و میزاجا یەکی دە تێ بکار ئانین، و ئەمێ نمونەیان ل سەر ڤێ یەکێ بدن. گیان ب سەرێ خوە نابە نیشانا ھێزا یەزدان و ئەڤ یەک د، رۆم. ١٥:١٩’ دە ژی ئەشکەرەیە: “ھێزا گیانێ یەزدان”.

د ئلمێ ئنجیلێ دە تێ پەژراندن کو ئینسان فکرێ خوە ب لڤ و ھەرەکەتا خوە ئەشکەرە دکە (پرۆڤ. ٢٣:٧ ؛ مت.١٢:٣٤). مرۆڤ دکارە ب ریا ھنەک لڤ و ھەرەکەتێن خوە ڤێ یەکێ راست دەرخینە. ئەم ل سەر تشتەکی دفکرن و پشترە ژی ئەم وی تشتی دکن. رھ ئان ژی ھشێ مە، دکارە خوە د دەما برچیبوونا مە دە ئەشکەرە بکە و د راستیا خوارن خوەستنا مە دە دیار ببە. ئەم ل مەدبەخێ موزەکە کو نەھاتیە خوارن و ل ئالیەکی ھاتیە ھشتن دبینن؛ وێ دەمێ داخوازا گیانێ مە دکەڤە لڤێ- ئەم خوە دگھینن موزێ، وێ دقەشێرن و دخون. ب ڤێ نمونەیا بچووک دیار دبە کا ژ بۆ چ گۆتنا ‘رھ’ د زمانێ ئبرانی دە تێ واتەیا نەفەس ئان ژی ھش. گیانێ مە، جەوھەرێ مە و فکرێن مە دیار دکە و ژ بۆ ئەشکەرە کرنا ھس و فکرێن خوە ژی ئەم دکەڤن ناڤا لڤبازیێ. گیانێ یەزدان ژی ب پیڤانەکە بلندتر ھەمان خەباتێ پێک تینە. ئەو ب ریا ڤێ ھێزێ؛ جەوھەرێ وی، میزاجا وی و پیلانا وی دیار دکە. یەزدان دفکرە و پشترە تشتێ کو فکریە دکە: “ئەز چاوا فکریبم وێ وھا ببە و من چاوا چێکربە وێ وھا بمینە” (ئس. ١٤:٢٤).

**ھێزا یەزدان**

گەلەک تشت ئەشکەرە دکن کو گیان و ھێزا یەزدان یەکن. دەما ئافرینا گەردوونێ، “گیانێ یەزدان ل سەر رویێ ئاڤان لڤیا. و یەزدان گۆت، “بەرا رۆناھی چێببە و رۆناھی چێبوو” (گەن. ١:٢٣).

گیانێ یەزدان، رۆناھی و ھەر وھا…یێ کو ھەر تشتی دافرینە ھێزە : “وی ب ریا گیانێ خوە ئاسیمان خەملاندن؛ دەستێ وی شکل دا مارێ شاھیک ژی” (ژۆب. ٢٦:١٣). “ب گۆتنا یەزدانێ کو ھاکمێ ھەر تشتییە ئاسیمان ھاتن ئافراندن؛ ب ریا ھلما دەڤێ وی ژی ھەر تشتێ سەماوی” (پس. ٣٣:٦).

د ڤێ رەوشێ دە گیانێ یەزدان دکارە وھا وەرە زمان:

“ھلما وی سۆزا وی دەستێ وی”

ژ بەر ڤێ یەکێ ئەو ب ریا ھێزا خوە، د ھەر تشتی دە بسەردکەڤە. بڤی ئاواھی ل سەر داخوازا یەزدان،یێن خوەدان باوەری جارەکەدن چێدبن (ژن.١:١٣)؛ و ئەڤ یەک ب ریا گیانێ وی دبە (ژن. ٣:٣-٥). داخوازا وی ب ریا گیان دکەڤە لڤبازیێ. د ھەموو ئاخافتنێن ل سەر ل سەر ئافرینا خوەزایی دە ئەم ڤێ دخوینن: “تو گیانێ خوە دشینی، ئەوانا تێنە ئافرین؛ و ب ڤی ئاواھی تو رویێ ئەردێ نوو دکی” (پس. ١٠٤:٣٠). ئەڤ رھ و ھێز چاوا کو دبە وەسیتەیا ئافرینا ھەر تشتی، ھەر وھا وان ب ھێز ژی دکە. ھەگەر ئەڤ تایبەتیا گیانێ یەزدان نەبوویا، مرۆڤ دکاریبوو بفکریا کو ئەڤ ژیانا تراژیک ب ھەسانی دکاریبوو تژی خاپینۆک و چەوتی بووبوویا. ئەیوبێ کو ژ ڤێ ژیانێ ئاجز بووبوو، گۆتنا پێخەمبەرەکی تینە بیرا مە کو دبێژە “ھەگەر ئەو (یەزدان) گیان و ھلما خوە د ناڤا خوە دە بجڤینە، وێ تەڤایێ مرۆڤاھیێ تونە ببە و وێ بەنیادەم جارەکە دن ل ئاخێ ڤەگەرە” (ژۆب. ٣٤:١٤،١٥). داود ژی دەما کو کەتیە تەنگاسیەکە مەزن، ژ یەزدان داخواز کریە کو ب وی گیانی ئالیکاریا وی بکە، ئانگۆ ژیانا وی ببەخشینە (پس. ٥١:١٢).

ئەمێ د مژار ٤،٣ دە پشتگریا کو ئەڤ گیان ددە ژیانا مە و تەڤایێ ئافرینان ببینن. ئەم د ناڤا خوە دە خوەدیێ ‘ھلما گیانێ ژیانێ’نە (گەن. ٧:٢٢ا.ڤ.مگ.) کو ئەڤ یەک د دەما چێبوونا مە دە ژ ئالیێ یەزدان ڤە، ژ بۆ مە ھاتیە پێشکێش کرن (پس. ١٠٤:٣٠ ؛ گەن. ٢:٧). ئەڤ یەک وی دکە “یەزدانێ گیانێ تەڤایێ مرۆڤاھیێ” (نوم. ٢٧:١٦ کرش ھەب. ١٢:٩). ژ بەر کو یەزدان ھێزا ژیانێیا پشتگری کرنا تەڤایێ ئافرینایە، گیانێ وی ل ھەر دەرێیە. داود ئەڤ یەک باش فێم کریە کو؛ ئەو ل کودەرێ دبە بەرا ببە، یەزدان ب ریا گیانێ خوە ب وی رەیە، و ب ریا وی گیانی و وێ ھێزێ ئەو ھەر دەرا ھش و فکرێ داود ناس دکە. ب ڤی ئاواھی گیانێ یەزدان، ھەر چقاسی ئەو ل بھووشتێ بە ژی، دبە سەدەما کو ئەو ل ھەر دەرێ بە.

“تو رابوون و روونشتنا من دزانی، فکارا من ژ دوور ڤە فام دکی…ما ئەزێ ژ بەر گیانێ دە چاوا ب دوور کەڤم؟ ئان ژی ئەزێ ژ بەر ھەبوونا تە ب کو دە برەڤم؟ ھەگەر ئەز ل ئالیێن دەریایانیێن ھەری دوور ژی روونشتیبم، وێ دەستێ تەیێ راستێ (ئانگۆ گیانێ تە) من بگرە (پس. ١٣٩:٢،٧،٩،١٠).

**گیانێ پیرۆز**

مە دیت کو گیانێ یەزدان ژ بۆ تێگھیشتنێ گەلەکی بەرفەرەھە. ئەو، ھشێ وی، میزاجا وی و ھەر وھا ھێزا پێکانینا فکرێ وییە. “مرۆڤەک ب چ ئاواھی ژ دلێ خوە بفکرە، ئەو وھایە (پرۆ. ٢٣:٧) ؛ و ب ڤی ئاواھی یەزدان فکرێ وییە، گیانێ وییە (یەزدان گیانە) (ژن. ٤:٢٤). لێ بەلێ ئەڤ نایێ واتەیا کو یەزدان نە زاتییە. (بنێرە ل گۆتنا ناڤێ ١). ژ بۆ کو د تێگھیشتنا فەرەھیا گیانێ یەزدان دە ئالیکاریێ بکە، ئەم ھنەک جاران بەھسا ‘گیانێ وییێ پیرۆز’ (ھۆلی غۆست، د وەرگەرێن نووژەن دە ھۆلی سپرت) دکن. ئەڤ یەک د ئاھیدا کەڤن دە، وھا ھاتیە زمان: ‘گیانێ یەزدان’ ئان ژی ‘میرزایێ مەیێ ھاکمێ ھەر تشتی’. ئەڤ د بەشا دووەمینیا ئاجتس (کارێن پێخەمبەران دە) ھاتیە قەید کرن کو رۆژا پەنتیکۆستێ گیانێ پیرۆز ب سەر ھەواریان دە تێ رژاندن. پەتروس ڤێ یەکێ وەکە، تەمام کرنا کەھانەتا یۆەلێ ب ڤان گۆتنان دیار دکە، ‘ئەزێ ژ رھێ خوە (یێ یەزدان)برژینم’ (ئاجتس. ٢:١٧). دیسا د لک. ٤.١’دە تێ گۆتن کو ئیسا ژ چەمێ شەریا (ئوردونێ) “تژی گیانێ پیرۆز” ڤەگەریایە؛ و د ھەمان بەشی دە ئیسا د بەشێ ٦١ مینیێ ئیسایاھ (ئیشایا) دە دبێژە کو ئەڤ یەک تەمامکرنا ڤێ ھەڤۆکێ یە: “گیانێ میرزایێ مە یەزدان ل سەر منە”. د ڤان ھەر دو بوویەران دە (و د گەلەکێن دن دە ژی) گۆتنا گیانێ پیرۆز، ھەمان گۆتنا “گیانێ یەزدان)یا د ئاھیدا کەڤن دەیە.

د ھەڤۆکێن ژێرین دە ببینن ب چ ئاواھی گیانێ پیرۆز و ھێزا یەزدان دگھێژە ھەڤدو و ب ھەڤ رە دمەشە:

* “وێ گیانێ پیرۆز وەرە سەر تە (مەریەم)، و وێ ھێزایێ ھەری بەرز تە د بن سیا خوە دە بھێلە” (لک. ١:٣٥).
* “ھێزا گیانێ پیرۆز… ھێزا گیانێ یەزدان، و بەھیت و داربەرز” (رۆم. ١٥: ١٣، ١٩).
* “(یا کو ھاتە راگھاندن) مزگینیا مە… ب قودرەت، ب ‘گیانێ پیرۆز’ رە ھات” (تھەس. ١: ٥).
* د دەربارێ سۆزێن گیانێ پیرۆز دە، ژ شاگرتان رە ھاتیە گۆتن کو ئەوێ “ب ھێزا کو ژ ئاسیمان وەرە، وەرن پێچان” (لک. ٢٤:٤٩).
* “ئیسا ب خوە ب ‘گیانێ پیرۆز’ و ھێزێ ھاتیە پێچان” (ئاجتس. ١٠:٣٨)".

پاڤلوس، وا’زێن خوە ب نیشاندانا ھێزا یەزدانیا کو نایێ ئینکارکرن، خورتکرنە: “ئاخافتنا من و وا’زا من… خوەنیشاندانا گیان و ھێزێیە” (١ جۆر. ٢:٤).

## سیرووشدان

مە دا خویا کرن کو، گیانێ یەزدان؛ ھێزا وی، فکر و میزاجا وییە کو ب ریا خەباتا خوە ژ مە رە دیار دکە. د بەشێ بەری ڤێ د ئافرینێ دە مە ب ڤی ئاواھی بەھسا خەباتا گیانێ یەزدان کر: “وی ب ریا گیانێ خوە ئاسیمان خەملاندن”(ژۆب. ٢٦:١٣)؛ گیانێ یەزدان، ژ بۆ کو ببە سەدەما ئافرینێ ل سەر رویێ ئاڤان دلڤیا (گەن. ١:٢). ھەر وھا ئەم ڤێ یەکێ ژی دخوینن: “ب گۆتنا میرزایێ مە یەزدان” جیھان ھاتە ئافراندن (پس. ٣٣:٦). وەکە کو د پرتوکا ئافرین (گەنەسس) دە ژی ھاتیە گۆتن، یەزدان گۆتیە بەرا ھنەک تشت وەرن ئافراندن و ئەو یەک ھاتە پێکانین. ژ بەر ڤێ یەکێ؛ گیانێ یەزدان، د گۆتنا وی دە باش تێ دیتن- وەکە کو گۆتنێن مە بخوە ژی فکر و داخوازێن د ناڤا مە دە، ئانگۆ راستیا مە تینە زمان. ئیسا ب زانستی ئەڤ یەک دەستنیشان کریە: “دەڤ، تشتێ کو ژ دل (ھش) دەردکەڤە دبێژە” (مت.١٢:٣٤). ب ڤی ئاواھی ھەگەر کو ئەم مەجبوور بمینن گۆتنێن خوە کۆنترۆل بکن، لازمە بەری ھەر تشتی ئەم فکرێن خوە تێخن بن کۆنترۆلێ. د ڤێ رەوشێ دە گۆتنا یەزدان، وێنەیەکە گیان و رامانێن وی یە. چ کێفخوەشیەکە مەزنە کو ئەم ب خێرا ئنجیلێ بوونە خوەدیێن گۆتنێن یەزدانیێن نڤیساندی. و ئەم ب ڤێ ریێ دکارن گیان و ھشێ وی ناس بکن. یەزدان ئەڤ موجیزەیا دیار کرنا گیانێ خوە ب ریا گۆتنێن نڤیساندی، ب خێرا پێڤاژۆیا دانا ئیلھامێ (واھی) (ئنسپراتۆن) پێکانییە. ئەڤ گۆتن دگھیژە گۆتنا ‘گیان’ (سپرت).

IN-SPIRIT-ATION

"گیان"، تێ واتەیا ھلم ئان ژی ھلم ستاندنێ؛ “دانا ئیلھامێ” تێ واتەیا کشاندنا ھلمێ. ئەڤ تێ واتەیا ڤێ یەکێ کو، مرۆڤ ب ستەندنا ئیلھاما ژ یەزدان گۆتنان دنڤسینن و ئەو گۆتن ژی تێن واتەیا کو بخوە گۆتنێن گیانێ یەزدانن. پاڤلوس، ژ تموتەیوس رە دبێژە کو؛ ناسکرنا ئنجیلێ نایێ واتەیا ژ بیر کرنا راستیا کو ئەو گۆتنێن یەزدان بخوە نە. لازمە مرۆڤ دەستورێ نەدە ڤێ یەکێ؛ و ژ بەر ڤێ، ئەو (ئنجیل) د دەربارێ یەزدان دە تەڤایێ ئاگاھداریێن راستیێ کو پێویستیا مە ب وان ھەیە، ددە:

“تو ‘نڤیسێن پیرۆز’یێن کو ب ریا باوەریا تەیا ب مەسیھ ئیسا، دکارن ب ھێزا خوە تە بکن ئالم و بگھینن رزگاریێ، ژ زارۆتیا خوە ڤە دزانی. تەڤایێ نڤیسێن پیرۆز ب ریا دانا ئیلھاما یەزدان ھاتنە شاندن؛ و ژ بۆ فێر کرن، ئانینا سەر رێ، و پەروەردە کرنا ل سەر راستیێ پر باشن. ب خێرا ڤان، مرۆڤێ یەزدان دکارە ب ھەر تشتێ باش وەرە خەملاندن و ب رێک و پێک بە” (٢ تم. ٣:١٥-١٧).

ھەگەر نڤیسێن پیرۆزیێن کو ھاتنە شاندن، ئاگاھیێن وھا تەمام بدن، وێ دەمێ ژ بۆ کو راستیێن د دەربارێ یەزدان دە نیشانی مە بکن، پێویستی ب ‘رۆناھیێن ڤەشارتی’ نامینە. لێ بەلێ ئینسان، وەکە چاڤکانیا ئاگاھیێن خوە یێن د دەربارێ یەزدان دە، چقاسی دکارن بەھسا ھس و تەجروبەیێن خوە بکن! ھەگەر کو ب باوەریەکە مەزن پەژراندنا گۆتنا یەزدان، د ژیانا خریستیان دە کەسایەتێ ب خەملینە، وێ دەمێ د ژیانێ دە پێویستیا مە ب ھێزەکە دن نامینە. ھەگەر پێویستیەکە وھا ھەبوویا، وێ گۆتنا یەزدان، وەکە کو پاڤلوس دبێژە، نکاریبوویا مە بخەملینە. ژ بۆ کو ئەم ئنجیلێ ل سەر دەستێ خوە بگرن و پێ باوەربن کو ئەو ب راستی گۆتنا گیانێ یەزدانە، پێویستیا مە ب ئیمانێ ھەیە. وەکە گەلەک “خریستیانێن” ئیرۆیین، ئبرانیان ژی ئەلەقەیەکە ب سینۆر نیشانی واتەیا سۆزا یەزدان دابوون. تەڤایێ رەوشا مە، د ڤێ ھەڤۆکا، ھەب. ٤:٢’ دە ھاتیە زمان:

“ژ بۆ مە ژی وەکی وان (ئبرانیێن ل چۆلێ) ‘پەیاما باش’ ھاتە راگھاندن. لێ ژ بەر کو وانا ئەو سۆز ب باوەریا خوە رە نەکرن یەک، تو فێدەیا وێ ل وان نەبوو”.

ل شونا کو مرۆڤ ب ئیمانەکە مەزن بەرێ خوە بدە گیان-سۆزا یەزدانیا راگھاندی، و د تەڤایێ ژیانا خوە دە پەرەستیا وێ بکە و رێ بدە کو گیانێ یەزدان ب ڤی ئاواھی باندۆرا خوە ل سەر دلێن مە چێبکە، ھنەک کەس ریا کورت ھلدبژێرن و وەکە کو ببێژن، ‘ھێزەکە راستیێیا کو بکاربە مە ل دژی یەزدان تێخە وارێ پەژراندنێ ژ نشکێڤە ب سەر مە دە ھات’.

نەپەژراندنا ھێزا گیانییا د سۆزا یەزدان دە ھشتیە کو ئەڤ پرس د سەرێ گەلەک خریستیانان دە چێببە، گەلۆ تەڤایێ نڤیسێن پیرۆز ژ ئالیێ یەزدان ڤە ب ریا وەھییێ ھاتنە شاندن ئان نا؟ ئەڤ کەسانا دبێژن کو، ھەموو نڤیسێن ئنجیلێ نەرینێن شەخسییێن زانایێن کەڤنن. لێ بەلێ پەتروس ڤێ نەرینێ ڤالا دەردخینە:

"ب ڤی ئاواھی گۆتنێن پێخەمبەران ژ بۆ مە تێنە واتەیەکە مەزن. ئەگەر ھوون بالا خوە بدن ڤان گۆتنان ھوونێ تشتەکی باش بکن، بەری ھەر تشتێ ڤێ بزانبن کو (ئەڤ خوەدیێ پێویستیەکە ژیانییە): گۆتنێن د نڤیسێن پیرۆز دە ژ شیرۆڤەیێن پێخەمبەران نەھاتنە. ژ بەر کو گۆتنا پێخەمبەران ژ داخوازێن مرۆڤان دەرنەکەتنە، مرۆڤ ژ ئالیێ گیانێ پیرۆز ڤە ھاتنە برێڤەبرن و ل سەر یەزدان ئاخفینە" (٢ پەت. ١:١٩ - ٢١ ن. ئ. ڤ.).

بەری ھەر تشتی دڤێ ئەم باوەر بکن کو ئنجیل ب ریا وەھی داکەتیە، ژ بەر ڤێ یەکێ مە ب ئاوایێ **باوەریا برایێن لگەل مەسیھ** (کرستادلفیان) ژ بۆ شیرۆڤەیێ بنگەھ گرت.

**نڤیسکارێن ئنجیلێ**

وێ دەمێ باوەرکرنا کو نڤیسێن پیرۆز ب ریا وەھی داکەتنە خوەدیێ گرینگیەکە ژیانییە. کەسێن کو ئنجیل نڤیساندنە ژ ئالیێ گیانێ ئیلھامدار ڤە ھاتنە برێڤەبرن و ئەڤ گھایە رادەیەکە وھا کو گۆتنێن وان نەیێن وان بن. ئەگەر کو سۆزا یەزدان ژ بۆ گەلەک کەسان نە بالکێش بە سەدەم ئەوە کو راستیێ تینە زمان (ژن. ١٧:١٧)، مرۆڤان تینە سەر رێ (٢ تم. ٣:١٦،١٧) و ژ بەر کو - راستی تەھلە- نە تشتەکی ئەجێبە. پێخەمبەر یەرەمیا دەما کو گۆتنێن کو یەزدان ژ وی رە راگھاندبوون بەلاڤ دکرن ل بەرخوەدانێ راست ھات. و ئێدی خوە نادە بەر راگھاندن ئان ژی نڤیساندنا وان گۆتنان. لێ بەلێ نڤیساندنا سۆزا یەزدان ژ داخوازا مرۆڤان زێدەتر ئەنجامەکە داخوازا یەزدانە، لەورە تو مافێ وییێ ھلبژارتنێ تونەیە، من گۆت: “تەڤایی رۆژێ ئەز بووم پێکەنۆک، ھەر کەس سەبرا خوە ب من تینە… و ‘ئێدی ئەز وی ب بیر ناینم، ئێدی ئەزێ ب ناڤێ وی نەبێژم”، لێ بەلێ گۆتنا وی د دلێ من دە، د ھەستیێن من وەکە ئاگرەکی دشەوتە؛ ئەز ئێدی نکارم خوە بگرم، ئەز ئێدی تەھەمول ناکم” (ژەر. ٢٠:٧،٩).

ھەر وھا دەما کو بەلام بریار دا کو ئیسرایلێ برەجمینە (لانەت بکە) ل شوونا وێ گیانێ یەزدان پیرۆزیەک ب وی دایە گۆتن (نوم. ٢٤:١-١٣ کرش. دت. ٢٣:٥).

گەلەک کەسێن کو یەزدان باندۆرا خوە ل سەر وان چێکربوو ژ بۆ کو سۆزا خوە ب وان بدە ئاخافتن، پشتی دەمەکێ پێڤاژۆیەکە دلساریێ دەرباس کرنە:

موسا (ئەخ. ٤:١٠) پاڤلوس (ئاجتس. ١٨:٩)

ھەزەکیەل (ئەز. ٣:١٤) تمۆتەیوس (١ تم. ٤:٦-١٤)

یونس (ژۆناھ ١:٢،٣) بالام (نوم. ٢٢-٢٤)

تەڤایێ ڤان ئاگاھیان ژ مە رە دیار دکە کو ئەڤ ھەڤۆکا کو ئەم ژ ٢ پەت. ١؛١٩ ٢١”فێر بوونە “سۆزا یەزدان نە نەرینا شەخسییا ھنەک کەسایە، ئەنجاما ئیلھاما نڤیساندنا تشتێن کو ژ وان رە ھاتیە گۆتنە” د جھێ خوە دەیە و راستە. پێخەمبەر ئامۆس ڤێ یەکێ دیار دکە: “میرزایێ مەیێ ھاکمێ ھەر تشتی یەزدان گۆت، کی پێخەمبەریێ ناکە؟”. موسا ب ئاوایەکی پر ب ھێز ژ ئالیێ یەزدان ڤە دھات برێڤە برن کو ھنەک جاران دگھیشتە رادەیا کو ھسا خوەیا شەخسی وەندا بکە : “تەڤایێ ڤان فەرمانێن کو یەزدان ب ریا موسا راگھاندنە…” (نوم. ١٥:٢٢،٢٣)؛ کو ئەڤ گۆتن د راستیا خوە دە ژ ئالیێ موسا ڤە (وەکە کو یەزدان ژ وی رە گۆتبوو) ھاتبوو گۆتن (نوم. ١٥:١٧).

نیشانەکە دنیا ڤێ یەکێ ئەوە کو، نڤیسکارێن ئنجیلێ پێ ھسیانە کو ئەو بخوە پر تشتان ژیێن کو نڤیساندنە فام ناکن. وانا (پێخەمبەران) ژ بۆ کو بکاربن باش شیرۆڤە بکن، لێکۆلین چێکرن و تێ دەرخستن کو (گیان دیار کریە) و وان نڤیساندیە: “ب تشتێن کو ژ وان رە ھاتە راگھاندن، نە خزمەتا خوە لێ بەلێیا مە کرن (١پەت. ١:٩-١٢). ئەڤ لێکۆلینا وان دیار دکە کو نڤیسێن کو نڤیساندنە نە شیرۆڤەیێن وان بخوە نە. ئەڤ پێخەمبەر ل سەر ڤێ مژارێ نمونەیێن باش ددن: دانەل (دان. ١٢:٨-١٠)، زەکاریا (زەچ. ٤:٤-١٣)، پەتروس (ئاجتس ١٠:١٧).

ھەگەر ئەڤ زلامانا ب سینۆر بھاتانا باندۆر کرن، مە نکاریبوو ئەم خوە بگھینن گیان ئان ژی سۆزا یەزدانیا راستەقین. ھەگەر تشتێ کو وان نڤیساندیە، ب راستی سۆزا یەزدان بە، وێ دەمێ دڤیا بوو کو ئەوانا د پێڤاژۆیا ئیلھامستاندنێ دە ژ ئالیێ یەزدان ڤە ب دژواری وەرن کۆنترۆل کرن. ھەگەر نە وھا بوویا، تشتێ کو دەرکەتیە ھۆلێ، ب تەڤایی نەدبوو سۆزا یەزدان. پەژراندنا کو سۆزا یەزدان ب تەڤایییا وییە، ژ بۆ مە د خوەندن و پەرەستیا وێ دە دبە ئالیکاریەکە مەزن: “گۆتنا تە گەلەکی سافییە، ژ بەر ڤێ یەکێ ئەبدێ تە ژ وێ ھەز دکە” (پس. ١١٩:١٤٠).

ب ڤی ئاواھی ئەم دبێژن کو پرتووکێن ئنجیلێ نە بەرھەمێن ئینسانانە، ب ریا گیانێ وی، خەباتەکە یەزدانە. راستیا ڤێ یەکێ ژی ئەوە کو ئاھیدا نوو، دەستنیشانیا نڤیسێن ئاھیدا کەڤن دکە:

* مت. ٢:٥ (ر.ڤ. ک.ن.) ددە نیشاندان کو ئەڤ ب چ ئاواھی ژ ئالیێ پێخەمبەران ڤە ھاتیە نڤیساندن. ب ریا وان یەزدان دنڤیساند. ر.ڤ. (وەرگەرا کو د بەر چاڤان رە ھاتیە دەرباس کرن) تێبینیا کێلەکێ (ک.ن.) دەما دخوازە ببێژە کو یەزدان ب وەسیتەیا پێخەمبەران نڤیساندیە، ھەر دەمێ گۆتنا ‘ب ریا وان” بکار تینە.
* “گیانێ پیرۆز ژ دەڤێ داود راگھاند…” (ئاجتس ١:١٦).
* ئەڤ دیار دکە کا پەتروس ب چ ئاواھی ژ پرتووکا ئیلاھیان تێبنی گرتنە (کرش. ھەب. ٣:٧).

ژ بەر ڤێ یەکێ نڤیسکارێن ئنجیلێیێن ئینسان ژ بۆ خریستیانێن دەستپێکێ نە گرینگ بوون. راستیەک ھەبوو کو گۆتنا وان د بن باندۆرا گیانێ یەزدان دە بوو.

**ھێزا سۆزا یەزدان**

گیانێ یەزدان نە ب تەنێ ھش و میزاجا وی، ھەر وھا ھێزا وییا کو ب ریا وێ رامانێن خوە دیار دکە ژی، تینە زمان. گیان/گۆتنا وی نە ب تەنێ دیارکرنا ھش و بیرا وییە. د وێ سۆزێ دە ھێزەکە دینامیک ژی ھەیە. تێگھشتنا ڤێ ھێزێ وێ ژ بۆ بکارانینا وێ داخوازەکە مەزن ب مە رە چێکە. د پێکانینا وێ دە ئەگەر ئەم دلسار ببن ئەمێ بکاربن ب ریا زانەبوونا خوە ب سەرکەڤن. پەرەستیا سۆزا یەزدان وێ ھێزەکە مەزن بدە مە، ژ بۆ کو ئەم بەر ب رزگاریێ ڤە بکاربن لەزێ بدن تشتێن بچووکیێن ژیانێ. د ڤێ دەربارێ دە پاڤلوس ل سەر بنگەھا سەربۆریێن خوە وھا نڤیساندیە:

“ئەز ژ بەر مزگینیا (سۆزا) ئیسا ڤە شەرم ناکم. ژ بەر کو ئەو ژ بۆ رزگاریێ ھێزا یەزدانە (روم. ١:١٦).

لوکە ١:٣٧ (ر.ڤ.) د ھەما مژارێ دە ئیسرار دکە: “وێ تو سۆزا یەزدان بێ ھوکوم نەمینە".

ژ بەر ڤێ یەکێ فێربوونا ئنجیلێ و پێکانینا وێ د ژیانا مە دە پێڤاژۆیەکە دینامیکە.

تو گرێدانێن ڤێ یەکێ ب نێزیکبوونێن سار و ئاکادەمیکیێن زانیارێن ئۆلی رە تونەیە. ھەر وھا تو گرێدانێن وێ ب گەلەک کۆمکێن خریستیان رە ژی تونەیە کو ب تەنێ ب ئارمانجا چێکرنا باندۆرەکە دلۆڤانی، چەند بەشێن ئینجیلێ تینن سەر زمان، لێ بەلێ ژ بۆ تێگھشتن و پێکانینا وێ نە خوەدیێ تو کەدێ نە. “سۆزا یەزدان زندی و ب باندۆرە”؛ “گۆتنا قودرەتا وی (یەزدان)” (ھەب. ٤:١٢؛١:٣). “سۆزا یەزدان ل سەر وە باوەرمەندان ب باندۆر پێک تێ” (١ تھەس. ٢:١٣). ب ریا گۆتنێ یەزدان د ھەر سااتا رۆژێ دە د ھشێ باوەرمەندێن راست دە ب باندۆر پێک تێ.

ژ بەر ڤێ یەکێ مەساژا بنگەھینیا ئنجیلا کو ھوون فێر دبن ھێزا یەزدانیا راستە. ئەگەر ھوون دەستوورێ بدن وێ ھێز د ڤێ ژیانێ دە ھەیا رادەیەکێ بیر/گیانێ یەزدان نیشانی وە بدە و وە ژ بۆ ڤەگەرا ئیسا ئامادە بکە. ژ بۆ کو وە بکە زارۆکەکی یەزدان، وێ د ژیانا وە دە ب کار وەرە (٢ پەت. ١:٤). داخویانیا پاڤلوس ژی ب “نیشاندانا ھێز و گیان” (١ جۆر. ٢:٤) پێک ھاتبوو.

دەردۆرێن مە تژی ئەو کەسن،یێن کو ب باوەریەکە نیڤە نیڤ گرێدایی ئنجیلێ نە و ئارمانجا وانیا بنگەھین ئێریشکرنا سەر ئیسایە. ئەوانا دبێژن کو گرێدایی یەزدانن، لێ بەلێ باوەر ناکن کو ئەو کەسایەتەکە ب رێک و پێکە. ھەر وھا ناپەژرینن کو تەڤایێ نڤیسێن پیرۆز ب وەھی ھاتنە و ئەو ژ فکر و رامانێن مەیێن شەخسی بەرزترن. ئەو کەس ب ڤی رەنگی ھێزا یەزدان ژی ئینکار دکن. ئەم گۆتنێن د ٢ تم. ٣:٥ دە بنن بیرا خوە: “یێن کو خوە ددن نیشاندان، کو د ریا یەزدان دە نە، لێ ھێزا ڤێ ریێ (ئانگۆ ھێزا گۆتنا ئنجیلێ) ئینکار دکن…”

دنیا یاریێن خوە ب زاگۆنڤانیا مە دکە ( “ھوون وھا نافکرن نە وسا ؟!”)، ئەڤ یەک ھاتبوو سەرێ پاڤلوس و کۆما وایزان ژی : “بەلاڤۆکا د دەربارێ چارمیخێ دە، ژ بۆیێن کو تاروومار دبوون پێکەنۆک، لێ بەلێ ژ بۆ مەیێن کو ئەم رزگار دبن، ھێزا یەزدانە” (١ جۆر. ١:١٨).

پشتی ڤان تشتان تەڤان، گەلۆ ما ئەم نکارن ئنجیلێ تێخن دەستێ خوە، ھین بێھتر پێک بینن، فێم بکن و پەرەستیا وێ بکن؟

**ھەلوەستا گەلێ یەزدانیا ل ھەمبەری سۆزا وی**

ب بالکێشی خوەندنا نڤیسێن ئنجیلێ، دیار دکە کو نڤیسکارێن وێ باندۆرا خوە ل سەر نڤیسکارێن بەری خوە ژی کرنە. میرزایێ مە ئیسا د ڤێ دەربارێ دەیێ ھەری باشە. دەما کو ئیسا ھنەک ئیلاھییێن داود ب لێڤ دکە، وھا دەست پێ دکە: “داود ب گیان رە…” (مت. ٢٢:٤٣)، ئەڤ ددە نیشاندان کو ئەو دپەژرینە کو گۆتنێن داود د ئەنجاما باندۆرا (گیان) دە دەرکەتنە ھۆلێ. دیسا ئیسا گۆتیە “نڤیسێن” موسا (ژن. ٥:٤٥-٤٧)، ئەڤ ژی ئەشکەرە دکە کو ئەو باوەریا خوە پێ تینە کو، پێنج پرتوکێن ئاھیدا کەڤن ژ ئالیێ موسا ڤە ھاتنە نڤیساندن. خریستیانێن کو ژ وان رە ‘رەخنەگرێن دژوار” تێ گۆتن، ب گومانن کو ئەو نڤیس ژ ئالیێ موسا ڤە ھاتبن نڤیساندن. لێ بەلێ نێزیکبوونا ئیسا، ب تەڤایی چەوتی ھەلوەستا ڤان کەسایە. ئیسا ناڤێ “فەرمانا یەزدان” ل نڤیسێن موسا کریە (مک. ٧:٨،٩). ھەمان کۆما گوومانکارێن سەختە، دبێژن کو پرانیا ئاھیدا کەڤن دەرەوە. لێ نە ئیسا و نە ژی پاڤلوس ئەڤ تشت ب ڤی ئاواھی نەدیتنە. وەک نمونە، ئیسا بەھسا مەلیکەیا سابا (مەلیکەیا باشوور) کریە کو وەکە راستیەکە دیرۆکی تێ پەژراندن (مت. ١٢:٤٢)؛ و نەگۆتیە ‘ل گۆری چیرۆکا کو د دەربارێ مەلیکەیا سابا دە تێ گۆتن…”.

ھەلوەستا ھەواریان وەکەیا یەزدانێ وان بوو. ئەڤ تشت ژ ئالیێ پەتروس ڤە ب نمونەیان ھاتیە دیار کرن کو وی گۆتنێن ئیسا ب گوھێن خوە بھیستنە “سۆزا پێخەمبەریێ” (٢ پەت. ١:١٩-٢١) و ل دژی وێ یەکێ ھێز و تاقەتا خوە وەندا کریە. پەتروس، گۆتنا نڤیسێن پیرۆز بکار ئانیە کو ئەڤ گۆتن ژ بۆ نڤیسێن ئاھیدا کەڤن تێ بکار ئانین. و باوەریا خوە پێ ئانیە کو نامەیێن پاڤلوس ژی ب قاسی ‘نڤیسێن پیرۆز”یێن دن ‘پیرۆز’ن. وێ دەمێ ئەم دکارن ببێژن کو پەتروس، نامەیێن پاڤلوس مینا ئاھیدا کەڤن دیتنە کو مرۆڤ دکارە باوەریا خوە ب وان بینە.

د پرتوکێن کارێ قاسدان، نامە و ئیلھامێ دە، ل سەر مزگینیان پر تشتێن نە ب ئاوایەکی راستەراست ھاتنە گۆتن (نمونە. کرش. ئاجتس. ١٣:١٥ ؛ مت. ١٠:١٤). ئەڤانا ب تەنێ نابێژن کو ئەڤ داخویانی ژ ئالیێ ھەمان گیانی ڤە ھاتنە باندۆر کرن، ھەر وھا دبێژن کو ئەڤ ژ ئالیێ نڤیسکارێن ئاھیدا نوو ڤە وەکە کو ژ بۆ نڤیسێن ڤێ مزگینێ ب وەھی ھاتبن تێنە نیشاندان. پاڤلوس، د ١تم. ٥:١٨’ دە، ھم (ژ ئاھیدا کەڤن) ژ دت. ٢٥:٤ و ھم ژی ژ ئایەتا لک. ١٠:٧ وەکە “**نڤیسێن پیرۆز**” تێبینی گرتنە.

پاڤلوس ب ئسرار ددە خویا کرن کو ئەڤ داخویانی نەیا وی لێ بەلێیا ئیسا بخوەیە (گال. ١:١١،١٢؛ ١ جۆر. ٢:١٣؛ ١١:٢٣؛ ١٥:٣). قاسدێن دن ژی ب ڤێ یەکێ ھسیانە. یاکوپ ژی د ژامەس ٤:٥’ دە، ژ گۆتنێن پاڤلوسیێن د گال. ٥:١٧’ دە وەکە “**نڤیسێن پیرۆز**” تێبینی گرتنە.

یەزدان ئیسا ژی ب مە رە ئاخفیە؛ ژ بۆ ڤێ یەکێ پێویست ناکە مرۆڤ تشتەکی زێدە بکە (ھەب. ١:٢). مرۆڤ دکارە ببینە کو ئنجیل ھنەک نڤیسێن کو نھا نە د دەست دە نە، لێ بەلێ ب وەھی ھاتنە ژی تینە زمان (نمونە. پرتوکا ژاشەر، نڤیسێن پاڤلوسیێ ژ بۆ ناتھان ئەلژاھ، و کۆرنت و سێیەمین نامەیا یوھاننا یا کو ژ بۆ کۆمکا دۆترەپھەس نڤیساندبوو و وانا پەرەستی نەپەژراندبوون؛ نامەیەکە کو نەھاتیە ڤەشارتن). ژ بۆ چ ئەڤ نڤیسانا ژ بۆ مە نەھاتنە ڤەشارتن؟ سەدەمێ وێ ژێ بنگەھین ئەوە کو ئەو نڤیس نە ل سەر مە نە. وێ دەمێ ئەم دکارن ب دلەکی فەرەھ باوەر بن کو یەزدان ھەر تشتێ ل سەر مە و گرێدایی مە دپارێزە.

ھنەک جاران تێ گۆتن کو پرتوکێن ئاھیدا نوو، ھێدی ھێدی تێنە پەژراندن، لێ بەلێ فکارا کو قاسد ژ بۆ نڤیسێن ھەڤ دکن و دبێژن کو ب وەھی ھاتنە، ڤێ یەکێ ب تەڤایی دەرەو دەردخینە. ژ بۆ کو دیار ببە کا نامە ئان ژی سۆز ب راستی وەکە کو تێ گۆتن ب وەھی ھاتنە ئان نا، خەلاتەکە گیانی ھەبوو (جۆر. ١٤:٣٧؛ ١ ژن. ٤:١؛ رەڤ. ٢:٢). ئەڤ تێ واتەیا کو نامەیێن کو ب وەھی ھاتبوون، وەکە خوە و یەکسەر دھاتن پەژراندن. د دەربارێ ناڤەرۆکا ئنجیلا مە دە ھەگەر ھلبژارتنا مرۆڤێن کو نەھاتنە باندۆر کرن ھەبوویا، وێ پرتووک نە خوەدیێ سەردەستیەکێ بوویا.

## خەلاتێن گیانێ پیرۆز

یەزدان، د ھنەک دەمان دە، د تێکلیێن خوەیێن ب ئینسانان رە، دەستورێ ددە کو ھێزا وی (گیانێ پیرۆز) ل ھەمبەری مرۆڤان وەرە بکار ئانین. ئەڤ یەک تو جاران ب رەنگەکی ڤەکری نابە. ھەگەر وھا بوویا، وان چ بخوەستا، وێ ب وانا بدا کرن؛ و وێ بکار ئانینا **گیانێ پیرۆز**، ھەر دەمێ ژ بۆ ئارمانجەکە تایبەتی بوویا. دەما ئەڤ بسەرکەتا، وێ خەلاتا گیانێ پیرۆز ب پاش ڤە بھاتا کشاندن. لازمە ئەم ڤێ یەکێ ببیر بینن کو، گیانێ یەزدان د ریا ئارمانجا رامانا وی دە کار دکە. ئارمانجا وی، ژ بۆ کو پیلانا وییا دەمدرێژ پێک بینە، ھنەک جاران د ژیانا ئینسانان دە، رێ ل پێشیا کورتەدەمێن ب شێ ژی ڤەدکە (بنێرە. مژار ٦.١). ب ڤی ئاواھی، ھەردەمێ گیانێ وییێ پیرۆز نکارە د ڤێ ژیانێ دە ژ بۆ سڤککرنا ئێشا ئینسان وەرە بکارانین. ئالیکاریا کو ئەو ب ئاوایەکی بکە ژی، وێ ل گۆری رامانا یەزدان ژ مە رە ژ بۆ ئارمانجەکە بەرزتر بە.

ئەڤ یەک ب نەرینێن خریستیانییێن بەلاڤبوویی رە د ناڤا ناکۆکیەکێ دەیە. تشتێ کو دھێلە باوەریا وان ب ئیسا وەرە، ئەوە کو وێ ئیسا بکاربە ب ئالیکاریا گیانێ پیرۆز وان ژ نەخوەشیان ساخ بکە و ھەر وھا گەلەک فایدەیێن بەدەنی ل وان بکە. ئەڤ یەک ژ مە رە ئەشکەرە دکە، کا ژ بۆ چ ل وەلاتێن مینا ئوگاندا د ناڤا زۆریێ دە، ھەوقاس کەس ھەنە کو دبێژن ئەو خوەدیێ خەلاتێن باشکرنێیێن گیانن. گۆتن و ئیددیایێن وەکی ڤێ، د دیرۆکێ دە، ھەر دەمێ د وەختێ خەلا و زۆریێ دە دەرکەتنە ھۆلێ. ئەڤ د ناڤا خوە دە، ل شوونا ھنەک رەوشێن ب گومان، ئیددیایێن بدەستخستنا گیان دەردخە ھۆلێ. ھەگەر یەک، ژ بۆ خەلاس کرنا دەردێن مرۆڤان ل تەجروبەیەکێ بگەرە، پر ھێسانە کو مرۆڤ ئیددیا بکە کو ئەو تشت تێ پەیدا کرن.

د رۆژا مە دە گەلەک خریستیان، دبێژن کو ئەو خوەدیێ خەلاتێن گیانێ پیرۆزن. لێ بەلێ دەما کو مرۆڤ د دەربارێ ئارمانجا وانیا بنگەھین دە دکەڤە گومانان، مرۆڤ راستی نەدیاربوونەکێ تێ. یەزدان ھەردەمێ ژ بۆ ب سەرکەتنا ئارمانجێن تایبەتی و دیار گیانێ خوە ددە. ژ بەر ڤێ یەکێ،یێن کو ب راستی خوەدیێ خەلاتێن گیانن، وێ بزانبن وان ژ بۆ چ بکار بینن، و ھەر وھا د بکارانینا وان دە، وێ سەرکەڤتنا وان نە ب سینۆر بە. ئەڤ یەک ب شکەستن و باشکرنێن ب سینۆر،یێن وان کەسێن کو دبێژن ئەم خوەدیێ خەلاتێن گیانن، د ناڤا ناکۆکیێ دەیە.

تەڤایێ نموونەیێن ل ژێر سەدەم و ئارمانجێن تایبەتییێن بەخشاندنا خەلاتێن گیان ددن نیشاندان. د ڤان بوویەرێن نموونەیی دە، تو نێزیکبوونەکە سوبژەکتیف ل سەر خوەدانتیا خەلاتان نینە. و نە ژی خوەدیێن خەلاتان دکارن وان ل گۆری داخوازا خوە بکاربینن. ژ بەر کو ئەم ل سەر گیانێ یەزدان داخفن. ئەڤ خەلاتانا نە ژ بۆ پێکانینا داخوازا کەسێن کو ژ بۆ دەمەکێ خوەدیێ وانن، لێ بەلێ ژ بۆ پێکانینا داخوازێن یەزدانیێن تایبەتی و دیار ھاتنە دایین. ژ بەر ڤێ یەکێ نابە کو ئینسان بریارا بکارانینا وان بدن (کرش. ئسا. ٤٠:١٣).

* د دیرۆکا ئبرانییا کەڤن دە، فەرمان ژ وان رە ھات دایین کو کۆنەکی (کۆنێ پەرەستیێ) چێبکن ژ بۆ کو کەڤرێ سوناکێ و تشتێن دنیێن پیرۆز تێدە بپارێزن؛ ھەر تشتێ پێویست ژ بۆ پێکانینا پەرەستیا یەزدان ھاتیە دایین. ژ بۆ بسەرخستنا ڤێ ئارمانجێ یەزدان ھنەک ژ گیانێ خوە دا ھنەک کەسان. ئەوانا: “ژبۆ چێکرنا کنجێن ھارون، ب گیانێ زانستیێ ھاتن تژی کرن… و ھەر وھا. (ئەخ. ٢٨:٣).
* یەک ژ وان کەسان بەتزالەل بوو و “…ژ بۆ کو ب زێر کار بکە و …کەڤران بکۆلە…ژ بۆ کو بکاربە ھەر ھونەری بکار بینە؛ د ئالمی، فێمداری و ھەموو ھونەرێن دەستان دە ب گیانێ یەزدان ھات تژی کرن (ئەخ. ٣١:٣-٥). ئایەتێن د نوم. ١١:١٤-١٧’دە دبێژە کو؛ ھنەک ژ ھێز/گیانێ کو ژ بۆ موسا ھاتیە پێشکێش کرن، دانە ریسپییێن ئیسرایلێ ژ بۆ کو بارێ ل سەر پشتا موسا سڤک بکن و گازنێن گەل ب ئاوایەکی راست شیرۆڤە بکن. بەری مرنا موسا ب ھنەکی، خەلاتا گیان ژ وی دەرباسی یەشو بوو و وی ژی گەلێ یەزدان ل گۆری راستیێ برێڤە بر (دت. ٣٤:٩).
* پشتی کو گەلێ ئیسرایلێ کەت ئاخا خوە و ھەتا دەما مەلیکێ یەکەمین (ساول)، ژ ئالیێ کەسێن کو ژ وان رە دگۆتن ‘دادگەر’ ڤە ھات برێڤە برن. د وێ دەمێ دە، ئەوانا گەلەک جاران ژ ئالیێ نەیارێن وان ڤە ھاتن پەرچقاندن. لێ بەلێ پرتووکا ‘**دادگێران**’ دیار دکە کو د وێ دەمێ دە، گیانێ یەزدان ھاتیە ھنەک دادگێران، ژ بۆ کو بکاربن ئیسرایلێ ژ داگرکەران رزگار بکن. ئەڤانا نموونەیێن ڤێ یەکێ نە: ئۆتنەل (ژود. ٣:١٠)، گدەۆن (ژود. ٦:٣٤) و یەفتاھ (ژود. ١١:٢٩).
* گیانێ یەزدان ژ بۆ دادگێرێ کو ناڤێ وی سامسۆن بوو ژی ھاتە پێشکێش کرن، ژ بۆ کوشتنا شێرەکی (ژود. ١٤:٥،٥)، کوشتنا ٣٠ زلامی (ژود. ١٤:١٩) و ژ بۆ شەتاندنا وەریسێ کو پێ ھاتبوو گرێدان (ژود. ١٥:١٤). سامسۆن ھەر دەمێ نەبووبوو خوەدیێ ‘**گیانێ پیرۆز**’. ئەو ژ بۆ بسەرخستنا ھنەک تشتێن تایبەتی ژ وی رە ھات، و پشترە دیسا ڤەگەریا:

ئەڤ تشتانا نابن سەدەما بدەستخستنا خەلاتا بکارانینا گیانێ یەزدان ژ بۆ ئارمانجەکێ:

* تەمیناتەکە رزگاریێ
* تشتەکی کو د تەڤایێ ژیانا ئینسان دە ب باندۆر بە
* ھێزەکە ڤەشارتی د ناڤا ئینسانا دە
* تشتەکی کو ب تەجروبەیەکە شەخسی تێ بدەستخستن.

لازمە وەرە گۆتن کو د دەربارێ خەلاتا گیانێ پیرۆز دە پر تشت تێنە گۆتن. ھنەک کەس دبێژن کو وان گیانێ پیرۆز بدەست خوە ڤە ئانینە و ل گەلەک سالۆنێن مزگینێ، ل پێشیا وان کەسێن کو ئیسا پەژراندنە، گیزەرا (سوندا) ‘خوەدانتیا خەلاتێن گیان’ دھەژینن. لێ بەلێ پێویستە ئەڤ پرس وەرە کرن: ‘کیژان خەلات؟’. نە مومکینە کو ئینسان نزانبن ئەو خوەدیێ کیژان خەلاتا نە. ژ بۆ کو سامسۆن شێرەکی بکوژە، ھێزەکە گیان ژ وی رە ھاتبوو پێشکێش کرن (ژود. ١٤:٥،٦)؛ دەما کو ب شێرێ ھار رە رو ب رو بوو، وی دزانیبوو بێ ژ بۆ چ خوەدیێ گیانە. د ڤێ دەربارێ دە تو گومان د سەرێ وی دە تونە بوون. ئەڤ یەک ژی ژ بۆ رەوشا وان کەسێن کو دبێژن مە گیانێ پیرۆز بدەست خستیە، لێ ھەتا نھا تو کارەکی تایبەت بسەرنەخستنە و نزانن خوەدیێ کیژان خەلاتا نە، نمونەیەکە. ھەر وھا ب رەوشا وان رە د ناڤا ناکۆکیێ دەیە.

**سەدەمێن خەلاتێن سەدسالا دەستپێکێ**

ئەم تشتێن بنگەھینیێن د دەربارێ خەلاتێن گیانێ یەزدان دە بینن بیرا خوە و نھا ژی ئەم وەرن سەر نڤیسێن ئاھیدا نوویێن ل سەر خەلاتێن گیانیێن کو جڤاکێن دەستپێکێ (ئانگۆ جڤاکا باوەرمەندێن کو پشتی نڤشێ ئیسا ژیانە) بکارانینە.

فەرمانا ئیسایا داوی ژ بۆ ھەواریان ئەو بوو کو، ئەو ژ بۆ بەلاڤکرنا مزگینێ ل ھەر چار ئالیێن جیھانێ بگەرن (مک. ١٦:١٥،١٦). وانا ژی مژارا مرن و ژ نوو ڤە ڤەژینا ئیسا ژ خوە رە کرن مژارا بنگەھین و فەرمان پێک ئانین.

لێ بەلێ بینن بیرا خوە کو د وێ دەمێ دە، وەکە تێ زانین ئاھیدا نوو تونە بوو. دەما کو ئەوانا ل بازار و کۆلانان دەرکەتن ھۆلێ و ل سەر ڤی زلامی ‘ئیسایێ ژ ناسرا’ ئاخفین، چیرۆکا وانیا کو دگۆت، -’ژ ئیسرایلێ خەراتەکی باش مر و پشترە ژ بۆ پێکانینا کەھانەتا ئاھیدا کەڤن جارەکەدن زندی بوو، کو ژ بەر ڤێ یەکێ ئەوانا دھاتن ڤەخوەندن ژ بۆ کو ڤافتیز ببن و بدن پەی شۆپا وی’ وەکە ئەجێبەکێ دھات دیتن.

وان رۆژان ھنەک کەسێن دن ژی ھەبوون کو دخوەستن ئالیگران ژ بۆ مەزھەبێن خوە پەیدا بکن. لازم بوو ریەک وەرە دیتن و ژ بۆ تەڤایێ جیھانێ وەرە راگھاندن کو داخویانیا خریستیانان، نە فەلسەفەیا کۆمەک ماسیڤانێن باکورێ ئیسرایلێیە، ئەو ژ یەزدان بخوە ھاتیە. د رۆژا مە دە، ژ بۆ کو ئەم بدن نیشاندان کو داخویانیا مە ژ یەزدانە، ئەم سەری ل داناسینا ئیسا و نڤیسێن ئاھیدا نوو ددن. لێ بەلێ وان رۆژان ھینا ئەڤ نەھاتبوو نڤیساندن و نەکەتبوو دەستێ کەسی. ژ بەر ڤێ یەکێ یەزدان دەستور دا وایزان کو ژ بۆ دیار کرنا راستیێ گیانێ وییێ پیرۆز بکار بینن. د ناڤا پەنجەرەیا جیھانێ دە، ژ بۆ بکار ئانینا خەلاتان ئەڤ سەدەمەک بوو. تونەبوونا ئاھیدا نوو، زۆریەکە مەزن بوو، ژ بۆ کو کۆمێن باوەرمەندێن نوو باوەریا خوە ب پێش ڤە ببن. د پێکانینێ دە، پرسگرێکێن کو د ناڤا وان دە دەردکەتن، نە خوەدیێ چارەسەریەکە ڤەکری بوون. ھەتا کو ئاھیدا نوویا داخویانیان و داناسینا ئیسا ھاتە نڤیساندن و بەلاڤ کرن، باوەرمەندێن نوو ب ریا داخویانیێن ب باندۆر ریا خوە رۆنی کرن و خەلاتێن گیانێ پیرۆز بدەست خستن.

وەکە ھەردەمێ، سەدەمێن بەخشاندنا گیانێ پیرۆز ب ئاوایەکی ڤەکری ھاتنە رێز کرن:

* “دەما کو ئەو (ئیسا) دەرکەتە بلنداییێ (ئاسیمان)،…خەلات (گیانی) دانە ئینسانان: ژ بۆ پێشخستنا یێن پیرۆز، ژ بۆ پێکانینا خزمەتێ (وا’ز)، ژ بۆ پێشخستنا گەلێ مەسیھ -ئانگۆ باوەرمەندان…” (ئەپھ. ٤:٨،١٢).
* ب ڤی رەنگی پاڤلوس ژ بۆ باوەرمەندێن ل رۆمایێ ئەڤ نڤیساند: “ژ بۆ ب ھێز کرنا وە، و پێشکێش کرنا خەلاتەکە گیانی ئەز پر دخوازم وە ببینم” (رۆم. ١:١١)

ژ بۆ پێشخستنا بەلاڤکرنا مزگینێ، د دەربارێ بکارانینا خەلاتان دە، ئەم ڤان تشتان دخوینن:

* “مزگینا کو ئەم بەلاڤ دکن، ژ وەرە نە ب تەنێ وەکە گۆتنێ، ھەر وھا وەکە ھێزێ ژی، تەڤی گیانێ پیرۆز و ب ئەولەکاریەکە مەزن –موجیزە پێک ئانین- و ھات” (١ تھەس. ١:٥ کرش. ١ جۆر. ١:٥،٦
* پاڤلوس ئەڤ یەک گۆت: “ژ بۆ کویێن بێ باوەر پەرەستیێ بکن، ب گۆتن و چالاکی (موجیزەیی) ب نیشاندانا تشتێن نەدیتی، ب ریا ھێزا گیانێ یەزدان ئەڤ تشتێن کو مەسیھ ل سەر من پێک ئانینە… (رۆم. ١٥:١٨،١٩).
* ئەم ل سەر وایزێن ئنجیلێ ڤی تشتی دخوینن: “یەزدان ژی، ھم ب نیشان و شاھنازیێن خوە و ھم ژی ب گەلەک موجیزەیان…ب خەلاتێن گیانێ پیرۆز شاھدییا وان کر (ھەب. ٢:٤).
* ل قبرسێ کامپانیا بەلاڤکرنا مزگینێ، ب موجیزەیان ب ڤی ئاواھی ھاتبوو پشتگری کرن: “دەما کو وەکیل (والی)تشتێن کو دھات کرن دیتن، ل ھەمبەری ئلمێ وان ماتمایی ما و باوەریا خوە پێ ئانی (ئاجتس. ١٣:١٢).

ب ڤی ئاواھی موجیزەیان، ھشت کو والی رێزداریا دۆکترینا وان بکە. ل کۆنیایێ ژی : “میرزایێ مە یەزدان…شاھدیا گۆتنا دلۆڤانیا خوە کر؛ ھێزا پێکانینا موجیزەیان پێشکێشی وان کر” (ئاجتس. ١٤:٣). ئەم دکارن تەڤایێ ڤان تشتان ب گوفتووگۆیا ل سەر پەرەستیا ھەواریانیا ژ بۆ فەرمانێن کو وێ وەرن بەلاڤ کرن ڤە گرێ بدن: “ئەوانا ژی چوون و (گۆتنا یەزدان) ل ھەر دەرێ بەلاڤ کرن. میرزایێ مە یەزدان ژی ب وان رە کار دکە، و ب نیشانێن کو ل پەی وان تێنە دیتن، گۆتنا وان راست دەردخینە (مک. ١٦:٢٠).

**تشتێن تایبەتی د دەمێن تایبەتی دە**

ژ بەر ڤێ یەکێیە کو ئەڤ خەلاتێن گیان، ژ بۆ ب سەرخستنا تشتێن تایبەتی د دەمێن تایبەتی دە ھاتنە دایین. ئەڤ یەک دیار دکە کو، کەسەک نکارە د تەڤایێ ژیانا خوە دە ببە خوەدیێ خەلاتان. ھەواریێن کو پەتروس ژی د ناڤا وان دە بوو، د یۆرتیا پەنتیکۆسێ (پالەیی) دە،یا پشتی چوویینا ئیسایا ژ بۆ ئاسیمان “ب گیانێ پیرۆز ھاتن داگرتن” (ئاجتس. ٢:٤). ئەوانا ژ بۆ بەلاڤکرنا مزگینا خریستیان، ب ریەکە ئاوارتە دەست ب ئاخافتنا زمانێن بیانی کرن.

دەما کو رایەداران خوەستن وان بدن راوەستاندن، “پەتروس ب گیانێ پیرۆز ھات داگرتن” و بەرسڤا وان ب شێوەیەکە باش دا (ئاجتس. ٤:٨). ژ بۆ کو بکاربن ب بەردەوامی ئلمێ خوە بەلاڤ بکن، ژ ئالیێ خەلاتان ڤە، بەردانا وانیا ژ زیندانێ ھاتە پێکانین: “ئەوانا تەڤ ب گیانێ پیرۆز ھاتن داگرتن و ب مێرخاسی گۆتنا یەزدان بەلاڤ کرن” (ئاجتس. ٤:٣١).

خوەندەڤانێ بالکێش، وێ ببینە کو ئەڤ یەک نەھاتیە گۆتن. “ ‘ئەوانایێن کو ژ بەرێ ڤە تژی گیان بوون’ ئەو تشت کرن”. ئەوانا ژ بۆ کو ھنەک تشتان بگھینن سەرکەفتنێ تژی گیان بوون، لێ ژ بۆ کو بکاربن تشتەکی دن د پیلانا یەزدان دە بسەرخینن، دڤیابوو کو جارەکە دن ب گیان وەرن داگرتن. ھەر وھا پاڤلوس ژی د ڤافتیزا وی دە “ب گیانێ پیرۆز ھات خەملاندن” ، لێ پشتی سالان، دیسا ژ بۆ کو بکاربە زلامەکی خەراب ب کۆر کرنێ جەزە بکە، “ب گیانێ پیرۆز ھات داگرتن” (ئاجتس ٩:١٧ ؛ ١٣:٩).

د دەربارێ خەلاتێن موجیزەیی دە پاڤلوس ژ بۆ کەسێن کو نوو باوەری ئانینە ئەڤ یەک ل سەر تشتێ کو ئەو خستنە بن باندۆرا خوە نڤیساندیە: “ل گۆرا پیڤانا خەلاتا مەسیھ” (ئەپھ. ٤:٧).

واتەیا گۆتنا “پیڤان” ب زمانێ یونانی ‘بەشەکی ب سینۆر ئان ژی ئەیار’ە (لھەڤھاتنا ھێزێ). ب تەنێ ئیسا خوەدیێ خەلاتێن بێ سینۆر بوو؛ ئانگۆ ئەو د بکارانینا وان دە ب تەڤایی ئازاد بوو (ژن. ٣:٣٤).

ئەمێ نھا ژی خەلاتێن گیانیێن کو د سەدسالا یەکەمین دە ھاتنە پێشکێش کرن بینن زمان، ئانگۆیێن کو ب پرانی بەھسا وان دبە.

**خەلاتێن گیانیێن سەدسالا یەکەمین**

**کەھانەت**

واتەیا گۆتنا کاھین (پێخەمبەر) د زمانێ یونانی دە وھایە، ‘یێ کو گۆتنێن یەزدان دگھینە دەرڤە’ –ئانگۆیێ کو گۆتنا یەزدان بەلاڤ دکە، و ھنەک بوویەرێن کو وێ د پێشەرۆژێ دە ببن، دبینە و دبێژە، کەسێ کو وەھی ژێ رە ھاتیە (بنێرە. ٢ پەت. ١:١٩-٢١). ب ڤی ئاواھی “**پێخەمبەرێن**” کو خەلاتا کەھانەتێ گرتنە، “…ژ قودسێ ھاتن ئانتاکیایێ. ژ وانا یەک ب ناڤێ ئاگابوس دەرکەت ھۆلێ و ب ریا گیان راگھاند کو وێ خەلایەکە مەزن ل تەڤایێ جیھانێ چێببە، و ئەو د دەما ئیمپاراتۆریا کلاڤدیوس سەزار دە چێبوو. د ڤێ رەوشێ دە موریدان بریار دان کو ھەر یەک ل گۆری ھێزا خوە ئالیکاریا برایێن خوە بکن” (ئاجتس ١١:٢٧-٢٩). ئەڤ کەھانەتا تایبەتییا کو د ناڤا چەند سالان دە پێک ھات، نھا ل گەل وان کەسێن کو خوە خوەدیێ خەلاتا کەھانەتێ دبینن نایێ دیتن. ب راستی ژی، د ناڤا باوەرمەندێن دەستپێکێ دە، کەسێن کو خوەدیێ ڤێ خەلاتێ بوون ھەبوون. و ئەوانا ژ بۆ سڤککرنا زۆریا کو کەھانەتا وێ کرنە، دەم و پەرەیێن خوە دانە. د ناڤا کۆمکێن رۆژا مە دەیێن کو قاشۆ تژی گیانن، مرۆڤ کێم نمونەیێن ڤێ یەکێ دبینە.

**ساخکرن**

ھەگەر کو ھەواری، پەیامێن (مزگینی) باش ل سەر سەردەستیا یەزدانیا ل سەرەردێ بەلاڤ دکن، وی چاخی وێ کەنگی “چاڤێن کۆران ڤەبن و گوھێن کەڕان ببھیزن…و وێ کەنگی کەسێ کوت خوە ھلچەنە…” (ئسا. ٣٥:٥،٦) لازمە ب موجیزەیان ژ بەرێ ڤە فێم بکن و گۆتنێن خوە راست دەرخینن. د دەربارێ شەرتێن دبن سەردەستیا یەزدان دە ل مژار ٥ بنەرن. دەما کو سەردەستیا یەزدان ل سەر ئەردێ ئاڤا ببە، وێ سۆزێن ب ڤی ئاواھی نیڤەنیڤ نەمینن، و وێ پرسا کا سەردەستی وێ ل ڤر بە ئان نە ل ڤر بە ژی تاری نەمینە. دەما کو یەزدان داخویانیێ ب ھنەک موجیزەیان راست دەردخینە، سەدەم ئەڤە کو سەردەستی ب قاسی کو نەوە ئینکار کرن سافییە و دیارە. ژ بەر ڤێ یەکێ ساخکرنێن کو ژ ئالیێ باوەرمەندێن دەستپێکێ ڤە ب ئاوایەکی موجیزەیی ھاتن کرن، ل پێشیا چاڤێ رایا گشتی چێبوون.

نمونەیەکە کلاسیک ژ بۆ ڤێ یەکێ ئەوە کو پەتروس، پارسەکەکی تۆپال کو ھەر سبەھ دانین بەر دەریێ پەرەستگەھێ ساخ کریە. ل گۆرا کو د ئاجتس. ٣:٢ دە ھاتیە دیار کرن، ئەو ھەر رۆژ دانین وێ دەرێ –وێ دەمێ ئەو وێنەیەکە ناسکری بوو. پەتروس خەلاتا گیان بکار ئانی و ئەو ساخ کر، “ئەو ھلپەکیا و رابوو سەر خوە، دەست ب مەشێ کر و ب ھلپەکاندن و مەشێ ب وان رە کەت ھووندرێ پەرەستگەھێ…و تەڤایێ شێنی دیت کو ئەو مەشیا و پەسنێ یەزدان دا؛ و ئەوانا ناسکرن کو ئەو کەس ھەمان پارسەکێ کو ل دەڤێ دەریێ پارەستگەھێیێ ‘دەریێ بەدەو’ پارسەکی دکر. و ل ھەمبەری بوویەرا کو چێبوو ماتمایی مان. دەما کو زلامێ تۆپالیێ ساخبوویی خوە ل پەتروس گرت… تەڤایێ گەل ب ھەڤ رە و ماتمایی رەڤیان جەم وان…” (ئاجتس ٣:٧-١١).

وێ دەمێ پەتروس، یەکسەر د دەربارێ ڤەژینا ئیسا دە دەست ب ئاخافتنەکە ڤەکری کر. ل ھەمبەری وێ نیشانا بەر ب چاڤیا ب رەنگێ ‘پارسەکێ ساخبوویی’ ئێدی گومان نینە کو گەل گۆتنێن پەتروس وەکە گۆتنێن یەزدان پەژراندن. “د سێتا دوان دە” (ئاجتس ٣:١) گەل، وەکە کو رۆژەکە شەمیێ بھەرکن بازارا کرین و فرۆتنێ، دھەرکین دەڤێ دەریێ پەرەستگەھێ. یەزدان جھەکی وھا ھلبژارت ژ بۆ کو بەلاڤکرنا گۆتنا خوە ب موجیزەیەکە وھا ڤەکری راست دەرخینە. ھەر وھا ئەم د ئاجتس ٥:١٢’ دە ژی ڤێ یەکێ دخوینن: “ب ریا ھەواریان د ناڤا گەل دە گەلەک نیشان و موجیزە دھاتن پێکانین”.

ژ ئالیێن ساخکرڤانێن یۆرتیا پەنتیکۆست ویێن وەکی وان ڤە، (ئیرۆ) ئیددیایێن کو تێنە کرن: نە ل دێرێن ل سەر کۆلانێن ناڤەندی، لێ بەلێ ل وان دێرێن ل کۆلانێن ناڤین، نە ل پێشیا رایا گشتییا کو ژ دلۆڤانیێ ھاتیە خەلاس کرن، لێ بەلێ ل پێشبەری تەماشەڤانێن کو ل ھێڤیا چێبوونا موجیزەیەکێ ژ سەر ھشێ خوە چوونە تێن کرن.

پێویستە ئەڤ یەک وەرە گۆتن کو نڤیسکارێ ڤێ پرتوکێ، ل سەر ڤان مژاران گەلەکی ب پارێزڤانێن خوەدانتیا گیان رە گوفتووگۆ کریە و خوەدیێ تەجروبەیا شاھدیا ئیددیایێن وانە. نە پێویستە کو مرۆڤ ب رەنگەکی تایبەتی ل سەر شاھدیا من راوەستە کو من دیتیە گەلەک ساخکرن بێ ئەنجام مانە و دیتنا چارەسەریێ پر ب سینۆر مایە. ژ ئەندامێن ڤان دێران یەکی ب رێکووپێک دکارە دیار بکە کو ھینا ژی ئەڤ تشت تێنە کرن. ب گەلەک وەسیلەیان، من ژ ھەڤالێن خوەیێن پەنتیجۆستێن راستین رە ئەڤ یەک ئانی زمان: “ئەز نە بێ داخوازم ژ بۆ کو ئەز باوەریا خوە ب وە بینم کو ھوون خوەدیێ ھێزێن مەزنن. لێ بەلێ یەزدان ھەر دەمێ ب شێوەیەکە ڤەکری دایە نیشاندان کا کی خوەدیێ ھێزێیە. ژ بەر ڤێ یەکێ تشتەکی دوری ئاقلایە کو ئەز ژ وە نیشانەکە راستیێ بخوازم- کو د ڤێ رەوشێ دە ئەز دکاریبووم وەرم باندۆر کرن، ژ بۆ کو بکاربم رەوشا وەیا نەزەرییا کو نکارم ب نڤیسێن پیرۆز رە بنم بەر ھەڤ بپەژرینم”. تو جاران “نیشاندانا گیان و ھێزێ” پێشکێشی من نەکرن.

چەوتی ڤێ ھەلوەستا من، جھوویێن ئۆرتۆدۆکسیێن سەدسالا یەکەمین، (فەریسی) ل دژی راستیا کو خریستیان دکارن ببن خوەدیێ خەلاتێن گیانیێن موجیزەیی، ھشێن خوە گرتن. لێ دیسا ژی مەجبوور مان کو ڤێ یەکێ بپەژرینن: “ئەڤ زلام گەلەک موجیزەیان پێک تینە (ژن. ١١:٤٧)، و “براستی موجیزەیەکە نەدیتی ھات ئافراندن…و ئەو نیشانی تەڤایێ شێنیێ قودسێ کرن؛ و ئەم نکارن وێ نەبینن” (ئاجتس ٤:١٦). ھەر وھایێن کو دیتن، ھەواری ب زمانێن بیانی داخفن “مات مان” (ئاجتس ٢:٦). ھەمان تشت، ل ھەمبەری گۆتنێن پەنتیکۆستیانیێ بێ واتە ئیرۆ نابە. ئەڤ راستیەکە دیارە کو ھنەک کەس ب ھەزکرن نێزیکی مەزھەبڤانێن پرۆتەستانێن پەنتیکۆستالیێن مۆدەرن دبن، لێ ئەو ژی ب پیڤانەکە د جیھ دەگھیشتنا وانیا موجیزەیان دەرەوین دەردخینن. ھەگەر ل تەڤایێ قودسێ ب تەنێ موجیزەیەک بگھیشتا مانشێتێ، وێ نە د جیھ دە با کو مرۆڤ وێ وەکە موجیزەیەکە راست کو ل لۆندۆن ل مەیدانا ترافالگار ئان ژی ل نایرۆبی ل پارکا نیاھارورو بووبە بدە نیشاندان. ما وێ دەمێ ئەڤ نەدھاتە واتەیا کو د رۆژا مە دە ژی مرۆڤ دکارە ببە خوەدیێ خەلاتێن گیانییێن یەزدان؟ موجیزەیێن پەنتیکۆستی، ژ بکارھاتنا گیانێ یەزدان وێدەتر، ھنەک ئەنجامێن پسیکۆلۆژی و دلۆڤانیا ئینسانن. لێ بەلێ پەتروس راستیا ڤێ یەکێ و خەلاتا راستەقینیا موجیزەیان، ب ساخکرنا ئینسانێن ل کۆلانان ئەشکەرە کربو (ئاجتس ٥:١٥). گەلەک پوتپەرەستێن کو ل باژارێ لیسترا (ل باشوورێ کۆنیایێ) دژیان بوون شاھدێ پاڤلوس د بکارانینا خەلاتێن موجیزەیی دە (ئاجتس ١٤:٨-١٣). ھەر وھا رایەدارەکی دەستھلاتیێیێ بێ باوەر ژی بوو شاھدێ ڤێ بوویەرێ (ئاجتس ١٣:١٢،١٣). خەلاتێن گیان ب ئارمانج و روومەتا خوە ڤە تشتێن پێویستن. ئەڤ تشت ل بەر چاڤێ ھەر کەسی ھاتنە کرن. ل ڤر ھێزا یەزدان ژ ئالیێ ئەبدێن وی ڤە ھاتیە نیشاندان و لازمە ئەڤ یەک وھا وەرە زانین. دەرڤەیی ڤێ راستیێ مرۆڤ نکارە تو داخویانیێن دن بدە پێش.

باندۆرا موجیزەیا ساخکرنێیا مەسیھ جارەکە دن ژی مینایا بەری ڤێ بوو: “ھەرکەس (یێن کو ئەو دیتن) مات ما، و ب گۆتنا ‘مە تشتەکی وھا نەدیتبوو’ پەسنێ یەزدان دان” (مک. ٢:١٢)

**زمانێن بیانی**

ھەواریێن کو ھنەک ژ وان ھن ماسیڤانێن نە کوبار بوون، ژ بۆ بەلاڤ کرنا مزگینێ وەزیفەیا گەرا ل جیھانێ ھلدان سەر ملێ خوە (مک. ٢:١٢). دبە کو نەرازیبوونا وانیا یەکەمین وھا بوو: “لێ ئەز زمانێن بیانی نزانم کو!” ژ بۆ وان تشتەکی وھا ژی نە گەنگاز بوو: “ل دبستانێ د ئالیێ زمانێن بیانی دە ئەز نە پر باش بووم”، ژ بەر کو ئەو نەچووبوون دبستانێ. دەما کو وەزیفەیەکە وھا دەرکەتیە، د دەربارێ وان دە ئەڤ ھاتیە نڤیساندن: “ئەوانا کەسێن بێ پەروەردە و نەزان بوون” (ئاجتس ٤:١٣). ھەر چقاسی وایزێن ب پەروەردە (نمونە پاڤلوس) ھەبوون ژی، نەزانیا زمانێن بیانی پرسگرێکەکە مەزن بوو. دەما کو شوونا وەزیفەیا خوە دگوھەرتن، ھەر یەکی دخوەست د مژارا پەروەردەیێ دە (د دەما نەبوونا ئاھیدا نوو دە) باوەریا خوە بیێ دن بینە، و ژ بەر ڤێ یەکێ تێنەگھیشتنا زمانێیێ دن دبوو پرسەکە مەزن. ژ بۆ چارەسەر کرنا ڤێ یەکێ، خەلاتا ئاخافتن و فێمکرنا زمانێن بیانی ژ بۆ وان ھاتە پێشکێش کرن. د تێبینیەکە کێلەکێیا ن.ئ.ڤ. (وەرگەرا ئنجیلێیا نوو ب زمانێ ئنگیلیزی- د ساھەیا ناڤنەتەوی دە) دە ‘زمان’ وەکە ‘لیسان’ ھاتیە وەرگەراندن. د ناڤبەرا ڤێ نێزیکبوونا ‘زمانان’ و نێزیکبوونا ھنەک خریستیانان دە ناکۆکیەکە مەزن ھەیە. مرۆڤ دکارە ڤێ ناکۆکیێ ب ریا شیرۆڤەیا ئنجیلێیا کو دبێژە ‘زمان’ ‘لیسانێن بیانی’نە چارەسەر بکە.

پشتی کو ئیسا دەرکەتە ئاسیمان، د یۆرتیا پەنتیکۆستێیا جھوویان دە ھەواری: “تەڤ ب گیانێ پیرۆز ھاتن داگرتن و دەست ب ئاخافتنا زمانێن بیانی کرن…ھەموو ھاتن گەل ھەڤ (جارەکەدن نیشاندانەکە ڤەکرییا خەلاتان!) و مات مان، ژ بەر کو ئاخافتنا وان ژ ئالیێ ھەر کەسی ڤە ب زمانێ وانیێ زکماکی دھات بھیستن. و وان ژ ھەڤ رە گۆتن: ‘ بنەرن ئەڤێ کو داخفن ما ھەموو نە ژ جەلیلێ نە؟ چاوا چێدبە کو ئەم ھەر یەک ب زمانێ خوەیێ زکماکی (ھەمان گۆتنا یونانی وەکە ‘لیسانان’ ھاتیە وەرگەراندن) دبھیزن؟ کەسێن مەدی، یێن پارتی،… ئەم تەڤ زمانێ خوەیێ زکماکی ژ وان دبھیزن’ و ل خوە و ئەجێبا ل ھەمبەری خوە مات مان…و ئەوانا ب تەڤایی مات مان” (ئاجتس ٢:٤-١٢). ب تایبەتی دو جاران تێ دیار کرن کو گەل مات مایە. ھەگەر کو وی گەلی گۆتنێن تەڤلیھەڤ و بێ واتەیێن کەسێن کو د رۆژا مە دە دبێژن کو ئەو خوەدیێ خەلاتێ نە ببھیستانا وێ ئەو ئەنجام دەرنەکەتا ھۆلێ. و وێ دەمێ ل شوونا بوویەرا کو د ئاجتس ٢’ دە ھاتیە ژییین، وێ رەوش ب ئاوایەکی دن بوویا. وێ بووبا سەدەما بچووک کرن و ھەنەکپێکرنان.

ژ خەینی نێزیکبوونا د ناڤبەرا ‘زمان’ و ‘لیسان’ئان دە، د ئاجتس ٢:٤-١١ دە، ‘زمان’؛ ب واتەیا ‘لیسان’ ژ بەشێن دنیێ ئاھیدا نوو زێدەتر ھاتیە بکارانین. گۆتنا “گەل، نەتەو و زمان” د پرتووکا ئیلھامدان’ێ دە، ژ بۆ دیارکرنا تەڤایێ گەلێن جیھانێ پێنج جاران ھاتیە بکارانین (رەڤ. ٧:٩ ؛ ١٠:١١ ؛ ١١:٩ ؛ ١٣:٧ ؛ ١٧:١٥). گۆتنا یونانییا کو تێ واتەیا ‘زمانان’ د ڤەرسییۆنا یونانی یا ئاھیدا کەڤن دە (یا کو ژێ رە سەپتواگنت تێ گۆتن) وەکە ‘لیسانان’ دەرباس دبە (بنێرە. گەن. ١٠:٥ ؛ دت. ٢٨:٤٩ ؛ دان. ١:٤).

د ١ جۆر. ١٤’دە ل سەر بکارانینا خەلاتا زمانان لیستەیەکە فەرمانان ھەیە. ئایەتا ٢١ ئەمینیا کو ژ ئس. ٢٨:١١ ھاتیە گرتن، ژ مە رە دیار دکە کا ژ بۆ شاھدیا ل دژی جھویان خەلات ب چ ئاواھی ھاتیە بکارانین: “د زاگۆنا پیرۆز دە وھا ھاتیە نڤیساندن: ‘ (یەزدان) بیێن کو ب زمانێن دن داخفن و ب لێڤێن دن ئەزێ بانگا خوە بگھینم گەل’…”. ئس. ٢٨:١١ دبێژە کو داگرکەرێن ئیسرایلێ، ب زمانەکی کو جھوویان نزانیبوو داخفین. گرێدانا د ناڤبەرا ‘زمانان’ و لێڤان’دە ددە نیشاندان کو ‘زمان’ ‘لیسانێن بیانی’نە. د ڤی بەشی دە پاڤلوس کۆمکا یەکەمین رەخنە دکە کو ئەو، خەلاتان ب ئاوایەکی خەراب بکار تینن. دەما کو ئەڤ رەخنە تێ کرن، ل سەر پێخەمبەری و خەلاتێن زمانان پر گۆتنێن نوو ژی تێنە گۆتن. ئەمێ نھا شیرۆڤەیەکە کورت ل سەر ڤێ یەکێ بکن. ل ڤر ئایەتا بنگەھین، ئایەتا ٣٧ ئەمینە کو ل ژێر تێ پێشکێش کرن:

"یەکی کو خوە پێخەمبەر ئان ژی روھانی دبینە ھەبە، لازمە بزانبە کو ئەز فەرمانێن یەزدان ژ وە رە دنڤسینم."

یێ کو خوە خوەدیێ خەلاتا گیانی دبینە، لازمە فەرمانێن یەزدانیێن د دەربارێ بکارانینا خەلاتان دە کو ب وەھی ھاتنە، بپەژرینە. ژ بەر ڤێ یەکێ یێن کو ئیرۆ پەرەستیا وان فەرمانان ناکن، ب ئاوایەکی ڤەکری دخوازن ببێژن کو ئەو رێزا گۆتنێن یەزدان ناگرن و وان بچووک دبینن. ئایەتێن ١١-١٧ ب ڤی ئاواھی نە:

"ژ بەر ڤێ ئەگەر کو ئەز وی زمانێ کو تێ ئاخافتن نزانبم، ئەز ویێ ئاخافتڤان ئەمێ ژ ھەڤدو رە بیانی بن. ژ بەر کو ھوون دخوازن ببن خوەدیێن خەلاتێن گیانی، دڤێ ھوون د پێشخستنا جڤاکێ دە سەرکەڤتی بن. لەورە کەسێ کو ب زمانەکی دن داخفە لازمێ ژ بۆ وەگەراندنا وی دوان بکە. ئەگەر ئەز ب زمانەکی کو نزانم دوان بکم وێ دەمێ وێ گیانێ من دوان بکە، لێ بەلێ مێژیێ من تو بەرھەمان نادە. وێ دەمێ دڤێ چ وەرە کرن؟ ئەزێ ب گیانێ و مێژیێ خوە دوان بکم: ئەزێ ب گیان و مێژیێ خوە ژی ئیلاھیان ببێژم. ئەگەر نە وسا بە دەما کو تو ب گیانێ خوە شوکور بکی و ئەو کەسێ نەزانیێ ل ئۆدەیێ تشتەکی ژ تە فێم نەکە، وێ چاوا ببێژە ئامین! دبە کو تو ب ئاوایەکی باش شوکور دکی، لێ ئەو کەسێن دن ب پێش ناخە."

ژ بەر ڤێ یەکێ د ئایینەکێ دە ئاخافتنا کو کەس ژێ فێم نەکە، نە واتەدارە. دەستوورا بکارانینا گۆتنێن تێکەل و بێنامە نینە. وێ مرۆڤ چاوا ژ بۆ دوایەکە تەڤلیھەڤ و بێواتە ب دوروستی ببێژە 'ئامینا؟' بینن بیرا خوە کو **ئامین** تێ واتەیا "بلا وھا بە" یانی "دڤێ دوایێ دە چ ھاتبە گۆتن ئەز دپەژرینم." پاڤلوس وھا دبێژە: "ئەگەر ھوون ب زمانەکی بیانی ب برایێن خوە رە باخفن، ئەو ب پێش ناکەڤن."

**١٩. ئایەت**

“ل شوونا کو ئەز د ناڤا جڤاکێ دە ب زمانەکی کو نایێ زانین دەھ ھەزار گۆتن ببێژم ئەزێ ب ریا گۆتنا خوە ژ بۆ پەروەردەکرنا کەسێن دن ژی ب مێژیێ خوە پێنج گۆتنا ببێژم وێ باێتر بە.” ئەڤ تشتەکی ئەشکەرە و دیارە. ب زمانێ منیێ زکماکی ھەڤۆکەکە کورت ژی د دەربارێ مەسیھ دە، وێ ژ من رە باشتر بە، ژ گەلەک گۆتنێن بیانییێن تێکەل کو ب سااتان ئەز لێ گوھداری بکم.

**٢٢. ئایەت**

“ژ بەر ڤێ یەکێ ئاخافتنا ب زمانێن کو نایێنە زانین نە ژ بۆ باوەرمەندان (وە وەرە راگھاندن) لێ بەلێ نیشانا ھەبوونا ھەکسێن بێباوەرییە. پێخەمبەری نە ژ بۆیێن بێباوەرە. ئەو ژ بۆ باوەرمەندایە."

لەورە زمانێن بیانی د بانگێن بەرێیێن مزگینێ دە دھاتە بکارانین. لێ دیسا ژی د رۆژا مە دە ئەو کەسێن دبێژن کو ئەو خوەدیێ خەلاتا ‘زمانان’ە، تەجروبەیا وان شەخسییە و د ناڤا کۆمێن باوەرمەند دە بەلاڤ نەبوویە. ئێدی مرۆڤ راستی وان کەسان نایێ کو ب ئاوایەکی موجیزەیی ب زمانێن بیانی داخفن و ئنجیل بەلاڤ دکرن. د دەستپێکا سالێن ١٩٩٠ دە، ل رۆژھلاتێ ئەورۆپا ژ بۆ بەلاڤکرنا ئۆلا باوەریێن مەسیھ دەرگەھەک ڤەبوو، لێ بەلێ کۆمکێن کو ژ وان رە دبێژن “**ئەڤانگەلیست**” ب سەدەما نەزانیا زمان نەچار مان کو چاڤکانیێن خوەیێن نڤیسکی ب زمانێ ئینگلیزی بەلاڤ بکن. ئەگەر کو ئەو خوەدیێ خەلاتا ‘زمانان’ بوون، گەلۆ چما ب کار نەھانین؟ ھەر وھا ئەڤانگەلیستێ ب ناڤێ **راینھاردت سایبەر** کو گەلەک کەس ل خوە کۆم کربوون و خوە خوەدیێ تەنھایێ گیان ددیت ل باژارێ کامپالایێ ئۆگاندایێ نەچار ما کو ب ریا وەرگێرەکی خیتابی گەل بکە.

**٢٣. ئایەت**

“ئەگەر تەڤایی باوەرمەندان ل جھەکی بجڤن و ھەر کەس ب زمانەکی کو نزانبە باخفە و د وێ دەمێ دە یەکی نەزان یان ژی بێ باوەری تێکەڤە ھوندر ما وێ نەفکرە کو ھوون دین بوونە؟

"موسلمان و پووتپەرەستان ژی ل سەرانسەرێ ئافریکا رۆژھلات تنازیێن خوە ب وان کەسێن کو خوە خوەدیێ خەلاتا زمانان ددیتن کرن. یەکی خرستیان ژی ئەگەر نێزیکی جڤینەکە پەنتکۆستان ببە وێ بفکرە کو تەڤایی ئەندامان دین بوونە.

**٢٧. ئایەت**

“ئەگەر کو وێ کەسەک بزمانەکی بیانی باخفە پێویستە دو ئان ژی ب پرانی سێ کەس ب دۆرێ باخفن و یەک ئیژ وەرگەرینە.

"د ئایینەکێ دە لازم بوو دو ئان ژی سێ کەسێن کو ب زمانێ بیانی باخفن ھەبن. وێ دەمێ نابە کو مرۆڤ ب زێدەتری سێ زمانێنبیانی جودا خیتابی جڤاکەکە گوھدار بکە. ئەگەر کو ھەر ھەڤۆکا ئاخافتڤان ب دو زمانێن جودا وەرە وەرگەراندن وێ ئایین د دەمەکە کورت دە ئاھەنگا خوە وەندا بکە. ئەگەر کو ل ناڤەندا لۆندۆنێ ل گەل جڤاکا ئینگلیز ھنەک توریستێن ئالمان و فرانسز ژی ئامادە بن و ئەو خوەدیێ خەلاتا زمانان بن ئاخافتڤانان دکاربوون ب ڤی ئاواھی دەست ب ئاخافتنا خوە بکن. رھیب: گۆد ئەڤەننگ (شەڤباش.)

**ئاخافتڤانێ یەکەمین ب زمانێ بیانی**: بۆن سۆر

**ئاخافتڤانێ دووەمین ب زمانێ بیانی**: گوتەن ئابەند

لێ بەلێ لازمە ئەو ل پەی ھەڤ باخفن، ئەگەر کو ھەموو ب ھەڤ رە باخڤیانا وێ تەڤلیھەڤی دەرکەتا. لێ دیسا ژی ژ بەر تایبەتیا دلۆڤانییا ‘ئاخافتنێن ب زمانێن بیانی’ بوویەر ب ئاوایێ کو گۆتن ژ دەڤێ گەلەک کەسان ب جارەکێ دەرکەڤن چێدبن. ل گۆری چاڤدێریا من دەما کو کەسەک دەست ب وەرگەرێ دکەیێن دن یەکسەر دکەڤن بن باندۆرا پێکانینا ھەمان کاری. خەلاتا زمانان، ب پرانی ژ بۆ کو ئاخافتڤان بکاربە بانگا یەزدان (ب ریا خەلاتا زمانان) ب زمانەکی بیانی ژی (ب ریا خەلاتا پێخەمبەریێ) پێشکێش بکە، ھاتیە بکارانین. نموونەیەکە بکارانینا ڤان ھەر دو خەلاتان دکارە د، ئاجتس ١٩:٦ دە وەرە دیتن. ل گەل ڤێ یەکێ، ھەگەر کو ل لۆندۆنێ د جڤینەکێ دە، ل گەل شێنیێ ئنگلیز گەلەک مێڤانێن فرەنسی ژی ئامادە بن و د وێ جڤینێ دە ئاخافتڤان ب فرەنسی باخفە، وێ ئنگلیزێن ل ور ب پێش نەکەڤن. ژ بەر ڤێ یەکێ لازمە خەلاتا وەرگەرا زمانان، ب ئاوایێ کو ھەر کەس بکاربە فێم بکە –د نمونەیا مە دە، وەرگەراندنا ژ زمانێ فرەنسی بۆ ئنگلیزی- وەرە پێشکێش کرن. ھەگەر کو ژ ئالیێ بەشدارەکی فرەنسی ڤە پرسەک بھاتبا کرن، ھەر چقاسی ئەو خوەدیێ خەلاتا ئاخافتنا ب زمانێ فرەنسی بە ژی، وێ ئاخافتڤان بێ ئالیکاری ژ وێ پرسێ فێم نەکرا. ژ بەر ڤێ یەکێ خەلاتا وەرگەرێ وەکە ئالیکاریەکێ تێ پێشکێش کرن.

دەما کو پێویستی وەرە دیتن، و کەسەک نە خوەدیێ خەلاتا وەرگەرێ بە، مرۆڤ نکارە خەلاتا زمان ژی بکار بینە: “ب یەکی بدن وەرگەراندن. لێ ھەگەر وەرگێرەک نەھات دیتن، وی د ناڤا جڤاتێ دە بێدەنگ بکن” (١جۆر. ١٤:٢٧،٢٨). ئەڤ راستیەکە کو، خوەدانێن خەلاتا زمانیێن دەما مە، کو ب زمانەکی بیانی و بێ وەرگێر داخفن، ب ڤان فەرمانان رە د ناڤا ناکۆکیەکێ دە نە.

**٣٢. و ٣٣. ئایەت**

گیانێ پێخەمبەران، دبن کۆنترۆلا وان دەیە. ژ بەر کو یەزدان، د تەڤایێ جڤاکێن پیرۆز دە، باشیێ دافرینە.

ب ڤی ئاواھی خوەدانتیا خەلاتێن گیانێ پیرۆز، ب تەجروبەیا مرۆڤیا دەرکەتنا دەرڤەیی سینۆرێن فێم کرنا شەخسی رە دبە یەک. گیان نە ھێزەکە کو خەباتکارێن خوە تێخە بن باندۆرێ و تشتێن دەرڤەیی داخوازا وان ب وان بدە کرن. ئەو دکەڤە بن باندۆرا خەباتکار. گەلەک جاران شاشیەکە وھا تێ کرن و تێ گۆتن کو ئەو ب ئاوایەکی بێ پاراستن خوەدیێ شەیتان ئان ژی ‘گیانێن خەراب ن’. لێ بەلێ گیانێ پیرۆز مرۆڤان تێر دکە. لێ بەلێ ھێزا گیانیا کو بەھسا وێ د ١ جۆر. ١٤:٣٢ دە تێ کرن، ژ بۆ ئارمانجێن تایبەتی دبن کۆنترۆلا خوەدی دە بوو، ل ڤر ل دژی ھێزا خەرابیا د جەوھەرێ ئینسان دە، بەھسا ھێزەکە باش نایێ کرن. و مە بەرێ ژی دابوو خویاکرن کو ئەڤ ھێزا گیانێ پیرۆز نە ھەر دەمێ، لێ بەلێ ھنەک دەمان ژ بۆ پێکانینا ئارمانجێن تایبەتی ژ ھەواریان رە دھات. خوەدیێن خەلاتان لاڤا تێ کرن کو ئەو وان د جھێن باش دە، وەکی ھەزکرنا یەزدانیا ژ ھزورێ و دژیتیا وییا ل ھەمبەری تێکەلیێ (ا. ٣٣) دە بکار بینن. لێ بەلێ ئەڤ یەک د ناڤا کۆمکێن ‘پەنتیکۆستی’ دە وەکە نەزانیێ تێ دیتن.

**٣٤. ئایەت**

“د جڤینان دە بلا ژنێن وە بێ دەنگ بن؛ ژ بەر کو مافێ وانیێ ئاخافتنێ تونەیە؛ لێ بەلێ مینا کو زاگۆنا پیرۆز دبێژە، فەرمان ھاتیە دایین کو ئەو پەرەستیێ بکن.” د چەرچۆڤەیا بکارانینا خەلاتێن گیان دە، وسا ب جیھ بوویە کو ژن نکارن ڤان خەلاتان د دەما ئایینێ دە بکار بینن. ھەگەر کو شێوەیا ئاخافتنا تێکەل، د ناڤا کۆمەکێ دە ب گۆتنێن ھشیارکرنا دلۆڤانیێ وەرە دیار کرن، ھێڤی ئەوە کو ھەر کەس دبن وێ باندۆرێ دە نەمینە. دبە کو ژن و زارۆک –(کو د راستیێ دە تەمسیلا میزاجێن بێدەنگ دکن) تێکەڤن بن باندۆرا ڤان گۆتنان و ب ئاوایەکی شاش گۆتنێن وەکی ‘خەلاتا زمانان’ بکن.ل دێرێن مۆدەرن، ناڤ و دەنگێ ژنێن کو ب خەلاتا زمان ئاخفینە ئان ژی پێخەمبەری کرنە، گەلەکە. لێ بەلێ ئەو یەک ب فەرمانا ئایەتێ رە د ناڤا ناکۆکیەکێ دەیە. ھنەک رامانێن نە د جیھ دە ھەنە کو دبێژن، پاڤلوس نەیارێ ژنان بوویە. لێ بەلێ ئەڤ رامانا نە راست پشتی ئایەتان تێ ڤالا دەرخستن: “ھەگەر یەک خوە پێخەمبەر ئان ژی روھانی دبینە، پێویستە بزانبە کو ئەز ژ وە رە فەرمانا یەزدان دنڤسینم (١ جۆر. ١٤:٣٧) - نەیا پاڤلوس بخوە.

## پاشڤەبرنا خەلاتان

خەلاتێن موجیزەیییێن گیانێن یەزدان،وێ پشتی ڤەگەرا مەسیھ ژ بۆئاڤاکرنا سەردەستیا یەزدان ل ڤێ جیھانێ، جارەکەدن ژ ئالیێ باوەرمەندان ڤە وێ وەرن بکارانین. ب ڤێ سەدەمێ ئەڤ یەک ژ بۆ خەلاتان تێ گۆتن، “ھێزێن جیھانا پێشەرۆژێ (ھەب. ٦:٤،٥). و ژۆەل ٢:٢٦-٢٩ ژی دبێژە، پشتی کو ئیسرایلێ تۆبە کریە گەلەک خەلاتێن گیان ھاتنە رژین. وێ ئەڤ خەلات پشتی ڤەگەرا مەسیھ ژ بۆ ئینسانان وەرن پێشکێش کرن، و ئەڤ یەک ژی دیار دکە کو نھا کەس نە خوەدیێ وانە. ھەگەر خریستیانەک ب بالکێشی بەرێ خوە بدە، نڤیسێن پیرۆز و بوویەرێن جیھانێ، وێ ببینە کو ڤەگەرا میرزایێ مە ئیسا پر نێزیکە (بنەرە. ل لێک ٣).

د ناڤبەرا سەدسالا یەکەمین و ھاتنا دووەمین (یا ئیسا) دە، د وەختەکی دە خەلات ب پاشڤە ھاتنە برن، و ل سەر ڤێ یەکێ د ئنجیلێ دە کەھانەتێن ڤەکری ھەنە.

“وێ پێخەمبەر خەلاس ببن؛ وێ داویا زمانان وەرە و وێ زانەبوون (خەلاتا وێ) ژ ھۆلێ رابە. ژ بەر کو زانەبوونا مە و پێخەمبەریا مە ب سینۆرن. لێ دەمایێ ب رێک و پێک وەرە وێیێ ب سینۆر ژ ھۆلێ رابە” (١ جۆر. ١٣:٨-١٠). خەلات “ژ بۆ دەمەکێ نە” (گ.ن.ب.).

خەلاتێن کو د سەدسالا یەکەمین دە ھەبوون، “دەما کویێ ب رێک و پێک وەرە” وێ ب پاشڤە بێنە کشاندن. ئەڤ یەک نە ھاتنا ئیسایا دووەمینە، ژ بەر کو وێ د وێ دەمێ دە خەلات جارەکەدن وەرن دایین. گۆتنا ‘ب رێک و پێک’ د زمانێ یونانی دە تێ واتەیا ‘یێ تژی ئانگۆ تەمام’. و ئەڤ ھەر وھا تێ واتەیایێ بێ گونەھ.

وێ ڤی تشتێ تژی (گھیشتی) شوونا زانەبوونا ب سینۆریا کو وەکە خەلاتا پێخەمبەریێ د دەما خریستیانێن دەستپێکێ دە دھات پێشکێش کرن بگرتا. بینن بیرا خوە کو پێخەمبەری راگھاندنا گۆتنێن یەزدانە. ئنجیل ژ نڤیساندنا ڤان ھەڤۆکان پێک تێ.

د سەدسالا یەکەمین دە، باوەرمەندەکی ئەنجەخ دکاریبوو مینا مە بەشەکی ژ ئاھیدا نوو بزانبە. وی دکاریبوو ب گەلەمپەری ھنەک تشتان ل سەر ژیانا ئیسا بزانبە. یان ژی چەند نامەیێن پاڤلوس د دەما خوەندنێ دە گوھدار کربوون. لێ بەلێ دەما کو گۆتنێن پێخەمبەران ھاتن نڤیساندن و بەلاڤ کرن، ئێدی پێویستی ب خەلاتا پێخەمبەریێ نەما.یا کو ھاتە تەمام کرن و خزمەتا خەلاتێن گیان بەردەوام کر **ئاھیدا نوو** بوو:

“تەڤایێ نڤیسێن پیرۆز دبن باندۆرا یەزدان دە ھاتنە دایین، و ئەو ژ بۆ فێرکرن، ئانینا سەر ریا راست و پەروەردە کرنا د ریا راست دە باشن: ب ڤی ئاواھی زلامێ یەزدان دکارە ب رێک و پێک بە” (٢ تم. ٣:١٦،١٧).

یێن کو مرۆڤان ب رێک و پێک دکن ‘تەڤایێ نڤیسێن پیرۆزن’. ژ بەر ڤێ یەکێ پشتی کو تەڤایێ نڤیسێن پیرۆز ھاتن نڤیساندن و “یێ ب رێک و پێک ھات” خەلاتێن موجیزەیی ب پاش ڤە ھاتن کشاندن. ئەفەسی ٤:٨-١٤ یان د وێ دەمێ دە کەڤر ب جیھ کرن و خاچەپرسا ل ھەڤ ئانینا وان چارەسەر کرن:

“دەما کو ئەو (ئیسا) دەرکەتە بلندایییێ (ئاسیمان)، وی…ژ بۆ کو بەدەنا (جڤاکا) مەسیھ ب پێش خینە، خەلاتێن (گیانی) دانە مرۆڤان؛ ھەتا کو ئەم تەڤ بگھیژن یەک باوەریێ و زانەبوونا لاوێ یەزدان…ئێدی ئەم ژ نھا و پێ ڤە، نە ئەو زارۆکن کو ب بەر بایێ ھەر گۆتنێ کەڤن.”

خەلاتێن سەدسالا یەکەمین تا گھیشتنا زلامێ ب رێک و پێک ھاتبوون دایین. و ٢ تم. ٣:١٦،١٧ ؛ ب ریا پەژراندنا رێبەریا نڤیسێن پیرۆز ڤێ یەکێ دبێژە:

“زلامێ یەزدان ب رێک و پێک (ە)”. جۆل. ١:٢٨ ژی ددە زانین کو ب رێکووپێکی ژ بەرسڤدانا سۆزا یەزدان ھاتیە. پشتی کو مرۆڤ ببە خوەدیێ تەڤایێ نڤیسێن پیرۆز، ئێدی نە پێویستە کو ھنەک کۆمک مرۆڤ د ناڤا تێکەلیا دۆکترینان دە مات بھێلن. ب تەنێ ئنجیلەک ھەیە کو ئەم بکاربن ب ریا وێ “گۆتنا تە راستی بخوەیە” (ژن. ١٧:١٧) و ب ریا خەباتا د ناڤا رووپەلێن وێ دە ئەپھ. ٤: ١٣ یەک باوەریێ، “**یەکیتیا باوەریێ**” ببینن. ب ڤی ئاواھی خریستیانێن راستەقین، د ئەنجامایێ تەمام بوویی و ب رێک و پێک دە (وەکە کو ھاتیە نڤیساندن، گۆتنا یەزدانیا تەمامبوویی) گھیشتنە رادەیا ب رێکووپێکیێ و بدەستخستنا یەک باوەریێ. بەری دەرباسکرنا ڤێ مژارێ بالا خوە بدن ئەپھ. ٤:١٤ کو دبێژە، دەما کو مرۆڤ دبن خزمەتا خەلاتێن پیرۆز دە بە، مرۆڤ وەکی زارۆکەکی گیانییە. ھەر وھا ژ بۆ کرنا پێخەمبەریێ و برنا خەلاتێن موجیزەیی ژی ھنەک تشتان دبێژە. ١ جۆر. ١٣:١١ دە ژی ھەمان تشتان دیار دکە. د دەما مە دە بانگ کرنا کو مرۆڤ نھا ژی دکارە ببە خوەدیێ خەلاتێن گیانی، نە نیشانا گھیشتنا ب رێکووپێکیێیە. تشتێ کو لازمە خوەندەڤانێن ڤان گۆتنان بکن ئەوە کو، ب ریا وان خوە دیار کرنا یەزدانیا ژ بۆ مە ببینن، ب پەرەستیەکە رێزدار بەرسڤا وێ بدن و گۆتنێن یەزدانیێن نڤیساندی تەقدیر بکن.

**مژار ٢: پرس**

١. واتەیا فەرھەنگییا گۆتنا “گیان”ژیێن ل ژێرێ کیژانە؟

* ا) ھێز
* ب) پیرۆز
* ج) ھلم
* د) تۆز

٢. گیانێ پیرۆز چیە؟

* ا) کەسەکە
* ب) ھێز
* ج) ھێزا یەزدان
* د) بەشەکی ‘سێییتییەکێ’

٣. ئنجیل ب چ ئاواھی ھاتیە نڤیساندن؟

* ا) ئینسانا فکرێن خوە نڤیساندن
* ب) ئینسانان رامانێن خوەیێن د دەربارێ واتەیا یەزدان دە نڤیساندن
* ج) ب وەسیتەیا گیانێ یەزدان و ئیلھامدانا مرۆڤان
* د) ھنەک بەش ب باندۆرێ ویێن دن بێ باندۆرن

٤. ژیێن ل ژێ رێ کیژان سەدەمێن دایینا خەلاتێن گیانیێن موجیزەیینە؟

* ا) پشتگری کرنا داخویانیێن ئنجیلێیێن دەڤکی
* ب) پێشخستنا کۆمکا یەکەمین
* ج) بکارانینا زۆرێ ژ بۆ کو ئینسان بگھیژن راستیێ
* د) پاراستنا ھەواریان ژ زۆریێن کەسانی

٥. ئەم دکارن راستیا یەزدان ژ کودەرێ فێر ببن؟

* ا) ھنەکی ژ ئنجیلێ و ھنەکی ژی ژ جەم خوە
* ب) دەرڤەیی نڤیسێن ئنجیلێ، ب گۆتنا گیانێ یەزدان
* ج) ب تەنێ ژ ئنجیلێ
* د) ژ وەزیفەدارێن ئۆلی/راھیبان

# سوزێن یەزدان

## سۆزێن یەزدان: دەستپێک

د ڤێ قۆناخا خەباتا خوە دە، ئەم تێگھیشتن کا یەزدان کییە و ب چ ئاواھی خەباتێ دکە. ب ڤی ئاواھی مە گەلەک رامان و تێگھیشتنێن چەوت دەرخستن رۆناھیێ. نھا ژی ئەمێ ب ئاوایەکی بەرفەرەھ ل سەر سۆزێن کو یەزدان ژ بۆ ھەزکریێن خوە کرنە راوەستن. ب شەرتێ پێکانینا فەرمانێن وی (ژن. ١٤:١٥) یەزدان ھنەک سۆز دانە ھەزکریێن خوە (ژامەس ١:١٢ ؛ ٢:٥).

د ئاھیدا کەڤن دە سۆزێن یەزدان،یێن پێکانینا ھێڤیا خریستیانیا راستەقینن. دەما کو پاڤلوس ب داخوازا مرنێ دھاتە دادکرن، ئەو ئامادەبوو ھەر تشتی بدە و ژ بەر ڤێ یەکێ بەھسا خەلاتا پێشەرۆژێ کریە: “ژ بۆ کو من ھێڤیا خوە ب سۆزا کو یەزدان دابوو باڤ و کالێن مە ڤە گرێدایە ئەز ل ڤرم و تێ مە دادکرن…ئەز د ئۆخرا ھێڤیێ دە…تێمە تاوانبار کرن (ئاجتس ٢٦:٦،٧). وی پرانیا تەمەنێ خوە ب بەلاڤ کرنا ‘پەیاما خوەش’ (مزگین)ێ؛ ئاوایێ سۆزا کو ژ باڤ و کالان رە ھاتیە کرن دەرباسکر “یەزدان ئیسا (ژ مرنێ راکر) بلندی ئاسیمان کر و ئەڤ یەک پێکانی” (ئاجتس ١٣:٣٢،٣٣). پاڤلوس د رۆژا دادکرنا باوەرکرنا ڤان سۆزان و ڤەژینا ژ مرنێ دە (ئاجتس ٢٦:٦-٨ کرش. ٢٣:٨)، دا خویا کرن کو ئەو ھێڤیا ھاتنا ئیسای دووەمین و پێشکەتنا سەردەستیا یەزدان (ئاجتس ٢٤:٢٥) ؛ ٢٨:٢٠،٣١) ددە.

ژ بەر کو ئاھیدا کەڤن ژ بەھدا ژیانا بێ داوی بێھتر بەھسا دیرۆکا ئیسرایلێ دکە، دھێلە کو ئەم تێکەڤن ناڤا ئەفسانەیەکێ. یەزدان ژ بەریا ٢٠٠٠ سال ڤە نە ژ نشکێ ڤە بریار دا کو ب ریا ئیسا ژیانا بێ داوی پێشکێشی مە بکە. ئەڤ پیلان ژ دەستپێکێ ڤە ب وی رە بوو.

“یەزدان بەری دەستپێکا جیھانێ سۆز کر کو ھێڤیا ژیانا بێ داوی بدە مە؛ لێ وی گۆتنا خوە د بەلاڤۆکان دە (د دەربارێ ڤێ دە) د وەختێ وێ دە راگھاند (تت. ١:٢،٣).

“ژیانا بێ داوییا ل گەل باڤ،یا کو ژ مە رە ھات راگھاندن…” (١ ژن. ١:٢).

ھەگەر کو پیلانا یەزدانیا کو ژیانەکە بێ داوی پێشکێشی گەلێ خوە بکە، ژ بەرێ ڤە ب وی رە بوو، وێ دەمێ چاوا دبە کو ئەو ل گۆرا ئاھیدا کەڤن د تێکلیا خوەیا ٤٠٠٠ سال دە ل گەل مرۆڤان د دەربارێ ڤێ یەکێ دە بێدەنگ مایە. د راستیێ دە ئاھیدا کەڤن تژی کەھانەت سۆزێن د دەربارێ ڤێ ھێڤیێ دە نە کو یەزدان ژ بۆ گەلێ خوە ئامادە کریە. سەدەمێ ڤێ یەکێ ئەوە کو، فێمکرنا سۆزێن کو یەزدان دانە باڤ و کالێن جھویان ژ بۆ رزگاریا مە گەلەکی واتەدارن. ل سەر ڤێ یەکێ پاڤلوس ئانیە بیرا باوەرمەندێن ل ئەفەسێ کو ئەوانا: “بێ مەسیھ بوون، ل دەرڤەیی جڤاکا گەلێ ئیسرایلێ بوون، و ل جیھانێ بێ ھێڤی و بێ یەزدان، ژ پەیمانێن سۆز رە بیانیبوون” (ئەپھ. ٢:١٢). بێ گوومان، ئەو د وێ باوەریێ دە بوون، کو رامانا پوتپەرەستیێ بەری ڤێ ھنەک ھێڤی و زانەبوونا یەزدان دابوو وان. لێ بەلێ ئەڤ یەک دیسا ژی ددە نیشاندان کو، نەزانیا سۆزێن یەزدانیێن ئاھیدا کەڤن، جددییەتا جیھانەکە بێ ھێڤی و بێ یەزدان ددە نیشاندان. بینن بیرا خوە کا پاڤلوس ھێڤیا خریستیانیێ چاوا ددە ناسکرن : “ھێڤیا سۆزا کو یەزدان دایە باڤ و کالێن مە (جھوو)” (ئاجتس ٢٦:٦).

جھێ خەمگینیێیە کو کێم جڤات (دێر) گرینگیێ ددن ڤان بەشێن ئاھیدا کەڤن. وەکە کو “خریستیانی” ئۆلەکە ب تەنێ گرێدایی ئاھیدا نوو بە – و ھەتتا ژ وێ ژی بکارانینا چەند ئایەتان – ژ راستیا وێ تێ ب دوور خستن. ئیسا ریا راستی ب ڤی ئاواھی ددە نیشاندان:

“ھەگەر ئەو گووھ نەدنیێن موسا (ئانگۆ ھەر پێنج پرتوکێن ئنجیلێیێن کو ژ ئالیێ موسا ڤە ھاتنە نڤیساندن) و پێخەمبەران، وێ یەکی کو پشتی مرنێ زندی ژی ببە نکاربە وان بینە سەر رێ (لک. ١٦:٣١).

ھشێ خوەزایی دکارە باوەر بکە کو ئیسا ژ نوو ڤە زندی بوویە (کرش. لک. ١٦:٣٠). لێ بەلێ ئیسا بخوە گۆتیە کو؛ بێیی باوەر کرنا ب ئاھیدا کەڤن ئەڤ یەک (ئیمان)نە گەنگازە. پشتی کو ئیسا د چارمیخێ دە ھات کوشتن، باوەریا مووریدان شکەست. ڤی تشتی نیشان ددا کو ئەو ب بالکێشی ل سەر ئاھیدا کەڤن کوور نەبوونە. ئەڤ ژ ئالیێ ئیسا ڤە ھات دیتن:

“وی (ئیسا) ژ وان رە گۆت: ‘بێ ئاقلنۆ و کێم باوەرینۆ ل ھەمبەری گۆتنێن پێخەمبەران: ما نە پێویستبوو کو مەسیھ ڤان تشتان (ئێشان) بکشینە و بگھیژە روومەتا خوە (مرنا وی)؟’ و ھەموو تشتێن ل سەر خوەیێن د نڤیسێن پیرۆز دە، ژیێن موسا بگرە تایێن تەڤایێ پێخەمبەران ژ وان رە گۆتن (لک. ٢٤:٢٥-٢٧).

بالا خوە بدنێ کو چاوا تەڤایێ ئاھیدا کەڤن وی تینە زمان. تشتێ کو ل ڤر تێ گۆتن نە ئەوە کو مووریدان گۆتنێن ئاھیدا کەڤن نەبھیستنە ئان ژی قەت نەخوەندنە، تێ گۆتن کو وان ئەو گۆتن باش فێمنەکرنە و ژ بەر ڤێ یەکێ پێ نە باوەرن. ژ بەر ڤێ یەکێ، ژ بۆ پێشخستنا باوەریەکە راست، خوەندن ب تەنێ نە بەسە، فێمکرنا سۆزا یەزدان ب ئاوایەکی راست پێویستە. جھوو، د خوەندنا ئاھیدا کەڤن دە پر ھەوەسکار بوون (ئاجتس ١٥:٢١) ؛ لێ بەلێ ژ بەر کو وان نیشانێن ئیسا و مزگینا وی فێمنەکربوون، باوەریا وان ژی ب ئاوایەکی راست پێ نەھاتبوو. ژ بەر ڤێ یەکێ ئیسا ژ وان رە ئەڤ گۆت:

“ھەگەر وە باوەریا خوە ب موسا ئانیبوویا، وەیێ باوەریا خوە ب من ژی بانیا. ژ بەر کو وی د دەربارێ من دە نڤیساند. لێ بەلێ، ھەگەر ھوون باوەریا خوە ب نڤیسێن وی نەینن ھوونێ چاوا باوەریا خوە ب گۆتنێن من بینن؟ (ژن. ٥:٤٦،٤٧)

ھەر چقاسی وان ئنجیل دخوەند و ژ بۆ پێکھاتنا رزگاریێ ھێڤیداربوون ژی، وان بانگا ئیسایا راستی نەدیتن. ئیسا ژ وان رە وھا گۆت:

“ھوون نڤیسێن پیرۆز لێدکۆلن (ئانگۆ ب شێوەیەکە راست-کرش. ئاجتس ١٧:١١)؛ ژ بەر کو ھوون دفکرن کو د وان دە ژیانەکە بێ داوی ھەیە (ھوون پێ باوەرن) و یێن کو شاھدیا من دکن ژی ئەو بخوە نە” (ژن. ٥:٣٩). و ب ڤی ئاواھی وێ گەلەک کەس ببن خوەدیێ کورتاھییا زانەبوون و بوویەرێن ئاھیدا کەڤن. ئەڤ زانەبوونەکە کو وان ژ نشکێڤە ل ھەڤ کۆم کرنە. دیسا، بانگا مەسیھ و مزگینا سەردەستیا یەزدان ژ بەر چاڤێن وان وەندا دبە. ئارمانجا ڤێ خەباتێ ئەوە کو واتەیا راستینیا سۆزێن ئاھیدا کەڤن نیشانی وە بدە و دەرخینە دەرڤەیی ڤێ رەوشێ.

سۆزێن د ئاھیدا کەڤن دە : **ل بەخچەیێ بھوشتێ، ژ ئ بۆ نوھ، ئبراھیم و داود** ھاتن دایین. ئاگاھیێن د دەربارێ وان دە، د ھەر پێنج پرتووکێن ئنجیلێ یێ کو موسا نڤیساندنە دە و د نڤیسێن پێخەمبەرێن ئاھیدا کەڤن دە تێنە دیتن. ھەر تشتێ مزگینا خریستیانان ل ور تێ دیتن. پاڤلوس ئەڤ یەک ئانی زمان کو ئەڤ یەک د بەلاڤۆکا مزگینێ دە ژی گۆتیە: “ئەڤانا ئەو تشتێن کو موسا و پێخەمبەران دگۆتن کو ئەوێ چێببن؛ یەک ژ وان ئەوە کو لازمە مەسیھ ئێشێ بکشینە و ببە یەکەمین کەسێ کو پشتی مرنێ زندی دبە و ببە رۆناھی ل پێشیا گەل”(ئاجتس ٢٦:٢٢،٢٣). و د رۆژێن وییێن داویێ دە ژی داخویانی وەکە خوە ما:

وی (پاڤلوس) سەردەستیا یەزدان راگھاند و شاھدیا وێ کر…ل سەر بنگەھا نڤیسێن موسا و پێخەمبەران، ژ سبەھێ تا ئێڤارێ” (ئاجتس ٢٨:٢٣).

دڤێ ھێڤیا پاڤلوسێ بەرزیێ خریستیان، ژ مە رە ژی ببە ھێزا مەشێ. لازمە ئەو رۆناھیا ب روومەتیا ل داویا توونەلێ ژیانا وی، ببە نەسیبێ ھەر خریستیانەکی. ب ڤێخستنا وی ئاگرێ پیرۆز، ئەم نھا دکارن نڤیسێن پیرۆز لێبکۆلن.

## سۆزا ل بەخچەیێ بھوشتێ

چیرۆکا خەمگینیا چێبوونا بەنیادەم، د ٣.بەشێ ئافرینێ دە ھاتیە زمان. مار ھاتە لانەت کرن ژ بەر کو وی گۆتنا یەزدان شاش گۆت و ھەووا ژ رێ دەرخست کو ئێدی پەرەستیا وی نەکە. ژن و زلام ب سەدەما ب جیھ نەانینا پەرەستیێ ھاتن جەزە کرن. لێ دەما کو یەزدان ڤێ یەکێ ژ مار رە دبێژە، د وی شکلێ تاری دە رۆناھیەکە ھێڤیێ ڤێدکەڤە:

“ئەزێ دژمناتیێ تێخم ناڤبەرا تە و ژنان، ناڤبەرا نیژادا تە ویا وان؛ وێ ئەو (نیژادا ژنێ) سەرێ تە بپەرچقینە و تێ ژی کابکا وێ بێشینە” (گەن. ٣:١٥).

ئەڤ ئایەت گەلەکی بەرفەرەھە، لازمە ئەم پر تشتان ب ب تایبەتی بدن ناسکرن. 'نژاد' (دۆل) تێ واتەیا نەڤی ئان ژی ئەولاد. لێ ئەڤ ھەر وھا دکارە ژ بۆ ملەتەکی کو ژ نیژادەکێ تێن ژی وەرە گۆتن. ئەمێ پشرە ژی ببینن کو نژادا ئبراھیم (دۆلا وی) ئیسا بوو (گال. ٣:١٦) ؛ لێ ئەگەر کو ئەم ب ریا ڤافتیزمە خوە بگھینن ئیسا، ئەم ژی ژ وێ نیژادێ نە (گال. ٣:٢٧-٢٩). ئەڤ گۆتنا نیژاد، تێ واتەیا سپەرم (دۆل) ژی (١ پەت. ١:٢٣) ؛ ب ڤی ئاواھی وێ دۆلەکە راست، تایبەتیێن باڤێ خوە ھلگرە. ژ بەر ڤێ یەکێ، نیژادا مار ویێن کو ب شبھەتا خوە دکەڤن وێ نیژادێ ئەڤن:

* یێ کو گۆتنا یەزدان چەوت دکە
* یێ کو دەرەوان دکە
* یێ کو بەرێیێن دن ددە گونەھان

وەکە کو ئەمێ د مژار ٦ دە ژی ببینن، کەسەکی راستین کو ڤان دکە نینە. لێ بەلێ د ناڤا مە دە ئەڤ ھەنە:

* کەسێ ب تەمەن’یێ بەدەنا مە (رۆم.٦:٦)
* کەسێ خوەزایی’ (ھەبوونا تایبەتی، نەفس) (١ جۆر. ٢:١٤)
* کەسێ ب تەمەنیێ کو ب سەدەما خاپینۆکان خەرابوویە (ئەپھ. ٤:٢٢)
* کەسێ ب تەمەن ل گەل چالاکیێن خوە (جۆل. ٣:٩)

ئەڤ 'کەسێ' گونەھکاریێ د ناڤا مە دە، شەیتانێ د ئنجیلێ دەیە و ژ نژادا مارە.

پێویستە نژادا ژنێ کەسەکی تایبەتی بە. “تویێ (نژادا مار) کابکا وێ بێشینە” (گەن. ٣:١٥). وێ ئەڤ کەس ھەر دەمێ نژادا مار، ئانگۆ گونەھ بپەرچقینە : “وێ ئەو سەرێ تە بپەرچقینە”. لێدانا مار ژ سەری، ژ بەر کو مێژیێ وی د سەرێ وی دە، دەربەیا مرنێیە. ژ بۆ نژادا ژنان، بەرەندامێ تەنھا، دبە کو میرزایێ مە ئیسا بە:

مەسیھ ئیسا، (ب ریا چارمیخ) مرن (و ژ بەر ڤێ یەکێ ژی ھێزا گونەھ- رۆم. ٦:٢٣) ژ ھۆلێ راکر؛ و ب ریا مزگینێ ژیان و بێ مرنی دەرخستە ھۆلێ (٢ تم. ١:١٠).

“یەزدان لاوێ خوەیێ راستی، د شبھەتێ کەسێ گونەھکار دە، ژ بۆ گونەھ ب رێ کر، و گونەھ د ھوندرێ ئینسان دە –نیژادا مار، شەیتانێ د ئنجیلێ دە- مەھکوم کر (رۆم. ٨:٣).

ئیسا، “ژ بۆ تونەکرنا گونەھان دەرکەتە ھۆلێ” (١ژن. ٣:٥).

“تویێ ناڤ لێ بکی ئیسا (تێ واتەیا: رزگارکار): ژ بەر کو وێ ئەو گەلێ خوە ژ گونەھێ وان رزگار بکە” (مت. ١:٢١).

ھەر چقاسی یەزدان باڤێ وی بە، ئیسایێ لاوێ مەریەم “ژ ژنەکێ چێبوویە” (گال. ٤:٤). ئەو ب ریەکە کو ئینسانێن دن نکارن چێببن، ژ ئالیێ یەزدان ڤە ھات ئافراندن و بوو **نیژادا ژنێ**. نیژادا ژنێ ژ بۆ دەمەکێ، ژ ئالیێ گونەھ – نیژادا مار- ڤە ھات ئێشاندن:

“تویێ کابکا وێ بێشینە” (گەن. ٣:١٥). دەما کو مرۆڤ پێڤەدانا ماریا ب کابکێ ڤە، بدە بەر لێدانا ماریا ژ سەرێ وی ڤە، برینەکە نە خەدارە. گەلەک ئاوایێن ئاخافتنێ ژ ئنجیلێ ھاتنە گرتن: (نمونە) گۆتنا “ل سەرێ وی بدە” (ئانگۆ داویا تشتەکی بینە و وی راوەستینە) دبە کو گرێدانا وێ ب کەھانەتا ئیسا،یا لێدانا مار ژ سەرێ وی ڤە ھەبە. مەھکومکرنا گونەھ و نیژادا مار، ب قورباندانا ئیسایا د چارمیخێ دە پێک ھات. ئایەتێن کو مە ل ژۆرێ تێبینی ژ وان گرتنە، سەرکەڤتنا مەسیھیا ل دژی گونەھان، ب راوەیا دەما دەرباسبوویی ئانینە زمان. ژ بەر ڤێ یەکێ، ئێشا کو برینا د کابکێ دە دایە ئیسا، نیشانا مرنا وییا د سێ رۆژان دەیە. دەما کو مرۆڤ ژ نوو ڤە زندیبوونا وی، و دەربەیا مرنێ بدە بەر ھەڤ، تێ دیتن کویا ئیسا برینەکە دەرباسبوویی بوو. تشتەکی بالکێشە کو نڤیسێن ل دەرڤەیی ئینجیلێ ژی، دبێژن کو قوربانێن چارمیخێ، ژ کابکێن وان ڤە ب دار ڤە تێنە میخ کرن. ب ڤی ئاواھی، ب ریا مرنا خوە ئیسا: “ژ کابکا خوە ڤە بریندار بوو”. ئس. ٥٣:٤،٥، ددە ناساندن کو ئەو ب ریا مرنا خوەیا د چارمیخ دە، ژ ئالیێ یەزدان ڤە ھاتیە ‘برینکرن’. ئەڤ ب ئاوایەکی ڤەکری د گەن. ٣:١٥ دە بەھسا کەھانەتا کو دبێژە وێ ئیسا ژ ئالیێ نیژادا مار ڤە وەرە برینکرن دکە. د ئەنجام دە یەزدان، ب ریا کامباخیا کو ھاتیە سەرێ مەسیھ شوخولییە. کو وی د ڤر دە لاوێ خوە ئێشاندیە و ب ریا کۆنترۆلکرنا ھێزێن خەرابیێ وەکەیێ کو برین چێکریە تێ ناساندن (ئس. ٥٣:١٠). و ب ڤی ئاواھی یەزدان ب ریا سەربۆریێن خەرابیێ زارۆکێن خوە ژی کار دکە.

**شەرێ ئیرۆ**

دبە کو ئەڤ پرس کەتبە سەرێ وە: “ھەگەر کو ئیسا گونەھ و مرن (نیژادا مار) تونە کربە، وێ دەمێ چما د رۆژا مە دە ئەڤ تشت دبن؟”.بەرسڤا ڤێ ئەڤە، ئیسا د چارمیخێ دە ھێزا گونەھ د ناڤا خوە دە تونە کریە: کەھانەتا د گەن. ٣:١٥ دە، ل سەر شەرێ د ناڤبەرا ئیسا و گونەھ دەیە. ئەڤ تێ وێ واتەیێ کو، وی ئەم ڤەخوەندن ژ بۆ کو ئەم ژی (وەکە وی) ل ھەمبەری مرن و گونەھ بسەرکەڤن، و سەرکەڤتنا وی پار بکن.یێن کو ژ بۆ پارڤەکرنا سەرکەڤتنا وی نەھاتنە ڤەخوەندن، ئان ژی نەپەژراندنە، بێ گومان ئەوێ ھینا تەجروبەیا مرن و گونەھ بژین. تەجروبەیا مرن و گونەھ ژ ئالیێ باوەرمەندان ڤە ژی تێ ژیین، لێ بەلێ ژ بەر کو ئەو ب ریا ڤافتیزێ ب نیژادا ژنێ رە دبن یەک، (گال. ٣:٢٧:٢٩)، گونەھێن وان دکارە وەرە بەخشاندن و ئەو دکارن ژ مرنێ خەلاس بن. ئیسا د چارمیخێ دە، تا کو پیلانا یەزدانیا د دەربارێ سەرزەمین دە بقەدە، و د ئەنجاما میلەنیومێ دە (یەکەمین یەکھەزار سالیا سەردەستیا یەزدان ) ئینسان ب راستی مرنێ بدن راوەستاندن، وی مرن ژ ھۆلێ راکریە (٢ تم. ١:١٠). وێ دەمێ وێ کەس ئێدی نەبە شاھدێ مرنێ: “ژ بەر کو وێ سەردەستیا یەزدان (د یەکەمین بەشێ سەردەستیا یەزدان دە) بدۆمە تا کو تەڤایێ نەیارێن وی ل بەر لنگێن وی وەرن راخستن. دژمنێ داوییێ کو ژ ھۆلێ وەرە راکرن مرنە” (١ جۆر. ١٥:٢٥،٢٦).

ھەگەر ئەم ڤافتیز ببن، ئەمێ بکاربن سۆزێن د دەربارێ ئیسا دە، وەکەیێن د گەن. ٣:١٥’دە ژ خوە رە تێخن وارەکی کەسانی. ئەوانا ئێدی نە ب تەنێ بەشێن ئنجیلێیێن بالکێشن، ئەوانا کەھانەت و سۆزێن کو ژ بۆ مە ھاتنە پێشکێش کرن بخوە نە. وەکە نیژادا ژنێ ئەمێ ژی د دەمەکە کورت دە، ل دژی گونەھێن خوە بسەرکەڤن. تا کو میرزایێ مە ئیسا ڤەگەرە دەما ژیانا مە، ئەمێ ژی وەکە وی ژ کابکا خوە ڤە وەرە برین کرن، و ئەمێ بمرن. ئەگەر ئەم ب راستی ژ نیژادا ژنێ بن، وێ ئەڤ برین دەرباسبوویی بە. کەسێن کو ب ریا داکەتنا ناڤ ئاڤێ ل گەل ئیسا ڤافتیز ببن، وێ خوە ب مرن و زندیبوونا وی رە (دەرکەتنا وییا ئاسیمان) – ب ریا دەرکەتنا ژ ناڤا وێ ئاڤێ بکە یەک (بنەرە. رۆم. ٦:٣-٥).

ھەگەر ئەم ب راستی ژ نیژادا ژنێ بن، وێ گۆتنێن د گەن. ٣:١٥ دە، جھێ خوە د ژیانا مە دە بگرن و وێ د ناڤا مە دە ھەر دەمێ شەرێ د ناڤبەرا باشی و نەباشیێ دە ل دار بە. ھەواریێ مەزن پاڤلوس گۆتیە کو، د ناڤا وی و گونەھێ وی دە ھەر دەمێ شەرەکی خورت ل دار بوویە (رۆم. ٧:١٤،٢٥).

ئەڤ شەرێ مەیێ ل دژی گونەھێ د ناڤا مە دە، پشتی ڤافتیزێ ژی وێ بدۆمە و ھەر و ھەر مەزن ببە. ئەڤ ھنەکی زۆرە. ژ بەر کو تاقەتا ھێزا گونەھ زێدەیە. لێ بەلێ ژ بەر کو ئەم ل گەل ئیسا نە کو وی بەرێ د ڤی شەری دە سەرکەڤتن بدەستخوە ڤە ئانیە، ئەمێ زێدە زۆرێ نەبینن. د ئەپھ. ٥:٢٣-٣٢ دە، وھا تێ دیار کرن کو، ھەگەر مرۆڤ ژ نیژادا ژنێ بە، مرۆڤ ژی دبە ژن و ژ بەر ڤێ یەکێیێن باوەرمەند وەکە ژنان تێنە داناسین.

نیژادا ژنێ، بەرپرسیاریا ئیسا ویێن کو دخوازن تایبەتمەندیێ وی بگرن دکە. ب ڤی ئاواھی نیژادا مار ژی بەرپرسیاریا گونەھ (‘شەیتانێ’ د ئنجیلێ دە) و کەسێن کو دخوازن تایبەتمەندیێن مار و گونەھ بگرن دکە. کەسێن وھا گوھ نادن گۆتنا یەزدان، ئان ژی چەوت دکن، ئەڤ ژی دھێلە کو ئەو د ئەنجام دە وەکە ئادەم و ھەوا شەرمەزار ببن و ژ یەزدان ب دوور کەڤن. ھەگەر ئەم بدن بەر چاڤێ خوە کو جھوویان ئیسا کوشتنە و ژن ژ کابکا وێ ڤە بریندار کرنە، دڤێئەم ببینن کو ئەوانا یەکەمین نموونەیا نیژادا مارن. ئەڤ یەک ژ ئالیێ یەھیایێ ڤافتیزڤان و ئیسا ڤە وھا تێ گۆتن:

“یەھیا دیت کو گەلەک فەریسی و سادوکی (کۆمکا جھوویا کو ئیسا مەھکوم کرن) ب ئارمانجا ڤافتیزێ ھاتن جەم وی. ل سەر ڤی بنگەھی وی (یەھیا) ژ وان رە گۆت: ‘ھەی گدی نیژادا ئەنگەرەکان (یێن کو ژ مار چێبوونە)! کێ ھوون ھشیار کرن کو ھوون ژ بەر خەزەبا کو وێ وەرە برەڤن؟’” (مت. ٣:٧).

“ئیسا رامانا وان (یا فەریسییان) ناسکر و گۆت…’ھەی گدی نیژادا ئەنگەرەکان! خەرابێن وەکە وە وێ چاوا بکاربن تشتێن باش ببێژن؟’” (مت. ١٢:٢٥،٣٤).

تەڤایێ ئالەمێ، ئالەما ئۆلی ژی، خوەدیێن تایبەتمەندیێن مارن. ب تەنێ یێن کو ل گەل ئیسا ڤافتیز ببن، وێ خوە بگھینن نیژادا ژنێ.یێن دنێ تەڤ ب ئاوایەکی ژ نیژادا مارن. دڤێ نێزیکبوونا ئیسایا ژ بۆ کەسێن ژ نیژادا مار، ژ مە رە نموونە بە:

* وی، ب ھەزکرن و دودلی خیتابی وان کر، لێ دیسا ژی،
* وی، دەستور نەدا کو رێ و رامانا وان باندۆرا خوە ل سەر وی چێبکە؛ و
* وی، ب ریا ئاوایێ ژیانا خوە، دلۆڤانیا یەزدان نیشانی وان دا.

دیسا ژی وان ژ ئیسا ھەزنەکر. کەدا وییا ژ بۆ پەرەستیا یەزدان ئەو ھەسداندن. مالباتا وی (ژن. ٧:٥ ؛ مک. ٣:٢١) و ھەڤالێن وییێن نێزیک ژی (ژن. ٦:٦٦) سینۆر خستن ناڤبەرا خوە و وی، ھەتتا ھنەک ژێ ژ وی ب دوور کەتن. پاڤلوس ژی د ڤان تەجروبەیان رە دەرباس بوو؛ و دەما کو شینایێن کو د رۆژێن خوەش و نەخوەش دە ب وی رە بوون گرت، وھا گۆت:

“ما ژ بەر کو ئەز راستیێ ژ وە رە دبێژم، ئەز دبم نەیارێ وە؟” (گال. ٤:١٦).

راستی تو جاران پۆپولار نەبوویە. ناسکرن و ژیاندنا وێ، ژ بۆ مە دبە زلم و پرسگرێک:

“ژ بەر کویێ کو ژ بەدەنێ دافرە (ب زانستیا راستیا گۆتنا یەزدان –١ پەت. ١:٢٣) زلمێ لیێ کو ژ گیان دافرە دکە؛ و نھا ژی ئەو یەک دبە (گال. ٤:٢٩).

ھەگەر ئەم ب راستی ب ئیسا رە بووبن یەک، ژ بۆ کو ئەم خەلاتا وییا بەرز پارڤەکن، لازمە ئەم ھنەک تشتێن کو وی دیتنە، بژین. دیسا پاڤلود د ڤێ دەربارێ دە، نمونەیەکە بێھەمپایە ژ بۆ مە :

ئەڤ گۆتنەکە د جھ دەیە: ژ بەر کو ھەگەر ئەم ب وی رە (ئیسا) بمرن، ئەمێ ب وی رە بژین ژی. ھەگەر ئەم ب وی رە بێشن، ئەمێ ب وی رە سەردەستیێ ژی بکن…ژ بەر ڤێ یەکێ ئەز ھەر تشتی ددم بەر چاڤێ خوە (٢ تم. ٢:١٠،١٢).

“ھەگەر وانا زلم ل من (ئیسا) کربن، وێ ل وە ژی بکن…وێ ژ بەر ناڤێ من زلمێ ل وە بکن” (ژن. ١٥:٢٠،٢١)-ئانگۆ ژ بەر کو ئەم ب ناڤێ ئیسا ڤافتیز دبن (ئاجتس. ٢:٣٨ ؛ ٨:١٦).

دەما مرۆڤ راستی ئایەتێن وھا تێ، ئەڤ گۆتن دکارە مرۆڤ ژ سەر رێ ببە. “ھەگەر ئەڤ ژ بەر یەکبوونا ب ئیسا رە بە، و ھەر تشت گرێدایی ھاتنا ژ نیژادا ژنێ بە، ئەز خوە ناخم ناڤا ڤێ زلمێ”. لێ بەلێ ئەم تو جاران نە ل ھێڤیا تشتەکی نە کو ئەمێ نکاربن پێ رە بمەشن. ژ بۆ کو ئەم خوە ب ئیسا رە بکن یەک، فەداکاریەکە مەزن پێویستە. د ئەنجام دە، وێ یەکبوونا مەیا ب وی رە، وەرە خەلات کرن و “ئەمێ نکاربن روومەتا وێ خەلاتێ بدن بەر ئێشا کو ئەم نھا دکشینن”. و خوە قوربان کرنا وی، نھا ژی ژ بۆ دیتنا چارەسەریا برینێن ژیانێ، دوایێن مە ب جیھ تینە. و گرێدایی ڤێ یەکێ، ئەڤ ئەولەکاریا ل ژێر **ل گەل مەسیھ برا** د وەشانێن جڤاتا مەیێن گرێدایی ئنجیلێ دە گەلەک جاران تێن زمان:

“باوەریا خوە ب یەزدان بینن. ئەو ب جەرباندنێن کو زێدەیی ھێزا وە نە، ئێشێ ب وە نادە کشاندن. ژ بۆ ھوون بکاربن ل بەرخوە بدن، ل گەل جەرباندنێ وێ ریەکە فەلاتێ ژی نیشانی وە بدە” (١ جۆر. ١٠:١٣)

“ئەز ڤان ژ وە رە دبێژم کو ھوون ل گەل من د ناڤا ئارامێ دە بن. ھوونێ ل دنیایێ پێشبەری گەلەک زۆریان وەرن. لێ ب ئارام بن: ئەز ل ھەمبەری دنیایێ ب سەر کەتمە” (ژن.١٦:٣٣).

“ئەمێ ژ بۆ ڤان تشتان چ ببێژن؟ ھەگەر یەزدان ل ئالیێ مە بە، کی دکارە ل ھەمبەری مە راوەستە؟” (رۆم. ٨:٣١).

## سۆزێن کو ژ نوھ رە ھاتنە دایین

پشتی دەورانا ئادەم و ھەوا، ب پێشکەتنا دیرۆکا مرۆڤاھیێ رە، ھەر کو چو ئینسان خەرا بوو. رەوش گەلەکی خەراب بوو و مەدەنیەت د ئالیێ ئەخلاقی دە تاروومار بوو. ژ بەر ڤێ یەکێ یەزدان بریار دا کو دەرڤەیی نوھ و مالباتا وی، تەڤایێ ھەبوونێن ھەیی تونە بکە (گەن. ٦:٥-٨). ژێ رە ھات گۆتن کو ئەو کەشتیەکێ بافرینە، ژ بۆ کو د دەما تۆفانێ دە بکاربە خوە و نمونەیێن گیانداران (ھەیوانان) تێدە بپارێزە. د ڤێ ناڤبەرێ دە، دەرڤەیی نڤیسێن پیرۆز، گەلەک سەدەمێن زانستییێن باوەرکرنا رابوونا ڤێ تۆفانێ ھەنە. بینن بیرا خوە کو ئارمانج نە تونە کرنا سەرزەمینێیە، ئارمانج تونە کرنا “تەڤایێ بەدەنێن کو ل سەرزەمینێ دلڤن”ە (گەن. ٧:٢١)، ئانگۆ تونەکرنا ئینسانێن خەرابە. ئیسا (مت. ٢٤:٣٧) و پەتروس (٢ پەت. ٣:٦-١٢)، ھەردووان ژی د جیھانا نوھ دە دیتن کو وێ تشتێن د دەما ڤەگەرا مەسیھ دە بوویی، دووبارە ببن، و رۆژا داکرنێ وەرە. کامباخیا ئینسانێن دە دەورانا نوھ دە، ل جیھانا مە ژی تێ دیتن کو ئەوێ ب ڤەگەرا ئیسا رە وەرە جەزە کرن. ژ بەر گونەھکاریا ئینسان و دەستپێکرنا پیلانا تونە کرنا ڤێ گەرەستێرکێ (گەزەگەن)، د ناڤا خریستیانان دە ژی باوەریا تونە کرنا ڤێ سەرزەمینێ چێبوویە. ئەڤ رامان ددە نیشاندان کو نڤیسێن ئنجیلێ ب بالکێشی نایێنە شیرۆڤەکرن. یەزدان ب کارێ ڤێ گەرەستێرکێ رە ب ئاوایەکی ئاکتیف مژوولە. و وێ ئیسا ژ بۆ ئاڤاکرنا سەردەستیا یەزدانیا ل سەرزەمینا مە، د دەمەکە نێزیک دە ڤەگەرە. ھەگەر دەستوور بھاتا دایین کو ئینسان ڤێ گەرەستێرکێ تونە بکە، وێ دەمێ وێ ئەڤ سۆز نەھاتانا ب جیھ ئانین. دەلیلێن کو وێ سەردەستیا یەزدان ل سەرزەمینێ وەرە ئاڤاکرن، دکارن د مژار ٤.٧ و مژار ٥ دە وەرن دیتن. د ڤێ ناڤبەرێ دە، تشتێن کو ئەمێ ل ژێر بدن، دەلیلێن باشن کو دبێژن، وێ جیھان و سیستەما ستێرکان نەیێ تونە کرن:

“وی جیھان ب ئاوایەکی بێ داوی ئاڤاکر” (پس. ٧٨:٦٩).

“وێ جیھان ھەتا ھەتایی بمینە” (ئەجج. ١:٤).

“رۆژ و ھەیڤ…ستێرک…ئاسیمان…وی ئەو ژی ژ بۆ ھەتا ھەتایی ئافراندن و بریارا مایینا وان دا” (پس. ١٤٨:٣-٦).

“وەکە کو ئاڤ دەریایان دادگرن، وێ سەرزەمین ژی تژی زانەبوونا یەزدان ببە” (ئس. ١١:٩ ؛ نوم. ١٤:٢١). (زەھمەتە کو یەزدان دنیایێ ب خوە بدە تونە کرن. ئەڤ سۆز ھینا ب جیھ نەھاتیە).

“یەزدان بخوە سەرزەمین ئافراند؛ وی، ئەو ئاڤاکر. وی ئەو نە بێ سەدەم ئاڤاکر؛ ئەو ژ بۆ لێروونشتنێ چێکر” (ئس. ٤٥:١٨). ھەگەر یەزدان سەرزەمین ب تەنێ ژ بۆ کو ل تونەبوونا وێ تەماشە بکە، ئاڤا بکرا؛ وێ خەباتا وی ب ئەردێ دە بچوویا.

لێ بەلێ، دەما کو مرۆڤ ڤەدگەرە ئافرین’ێ، مرۆڤ دبینە کو یەزدان سۆزا ڤان تشتان دابوو نوھ ژی. بەلکی ژی نوھ د دنیایا پشتی تۆفانێ دە ژی دترسیا کو جارەکەدن تۆفانەکە وەکەیا بۆری چێببە. دبە کو پشتی تۆفانێ ب بارینا ھەر بارانەکێ رە ئەڤ رامان کەتبە سەرێ نوھ. ب ڤێ سەدەمێ یەزدان د دەربارێ دووبارەنەبوونا تۆفانێ دە پەیمانەک (رێزە سۆزەک)چێکر:

“ڤایە ئەز پەیمانا خوە ب تەرە داتینم…ئەزێ پەیمانا خوە ب تەرە دەینم (بالا خوە بدن دووبارەبوونا گۆتنا ئەز. وەکی ئینسانەکی ب مرن کو نەوازەیا (ھارکا) یەزدانە، ژ خوە رە دایینا سۆزان ھلنەبژێرە!). وێ تەڤایێ بەشەریەتێ ئێدی ب ئاڤێن تۆفانێ نەیێنە راوەستاندن؛ وێ ژ بۆ تونەکرنا سەرزەمینێ تۆفان رانەبە” (گەن. ٩:٩-١٢).

ئەڤ پەیمان ب ریا **کەسکەسۆرێ** ھات پەژراندن:

“دەما ئەز ئەورەکی (ئەورێ بارانێ) بینم سەرزەمینێ، وێ د ناڤا ئەور دە کەسکەسۆر وەرە دیتن: و ئەزێ پەیمانا د ناڤبەرا مە دە بینم بیرا خوە…پەیمان بێ داوییا د ناڤبەرا یەزدان و تەڤایێ تەبایێن ل سەرزەمینێ…ئەڤ، (کەسکەسۆر) نیشانا پەیمانێیە” (گەن. ٩:١٣-١٧).

ئەڤ پەیمانەکە بێ داویە د ناڤبەرا یەزدان و ئینسان و لاورێن (ھەیوانێن) سەرزەمین دە. ژ بەر ڤێ یەکێ پێویستە ئینسان و لاور ھەتا ھەتایێ ل سەر ڤێ سەرزەمینێ بژین. ئەڤ د ناڤا خوە دە دیار دکە کو وێ سەردەستیا یەزدان ژ ئاسیمان (بھووشت) زێدەتر، ل سەرزەمین بە. ب ڤی ئاواھی سۆزا کو ژ نوھ رە ھاتیە دایین، بنگەھەکی مزگینیا سەردەستیا یەزدانە. ئەو ددە نیشاندان کو بالا یەزدان تم و تم ل سەر ڤێ گەرەستێرکێیە و پیلانا وییا د دەربارێ وێ دە دەمدرێژە. د دەما خەزەبێ دە ژی ئەو، دلۆڤانیێ تینە بیرا خوە (ھاب. ٣:٢)؛ و ھەزکرنا وی وھایە کو ئەو ئھتیمامێ ددە لاورێن خوە ژی (١ جۆر. ٩:٩ کرش. ژۆناھ ٤:١١).

## سۆزا کو ژ ئبراھیم رە ھاتیە دایین

مزگینا کو ئیسا و ھەواریێن وی فێر دکرن، د بنگەھێ خوە دە ژیا کو ئبراھیم فێم کربوو نە جودا بوو. ب ریا نڤیسێن پیرۆز یەزدان، ژ بەرێ ڤە “مزگینی گھاندە ئبراھیم” (گال. ٣:٨). ئەڤ سۆز ھەوقاسی گرینگن کو پەتروس، بانگا خوەیا مزگینێ،یا ژ بۆ گەل، ب وانا دەستپێکریە و قەداندیە (ئاجتس ٣:١٣،٢٥). ھەگەر ئەم تشتێن کو ژ ئبراھیم رە ھاتبوو شاندن، فێمبکن ئەمێ ببن خوەدیێ وێنەیەکی بنگەھینیێ مزگینا خریستیان. ھنەک نیشانێن دن ژی ھەنە کو دبێژن، دانا ‘مزگین’ نە د دەما ئیسا دە دەستپێکریە:

* “ئەم ژ بۆ وە؛ پەیاما باش (مزگینێ)، ب جیھ ئانینا سۆزا کو ژ باڤ و کالان رە (ژ جھوویان رە) ھاتیە دایین، رادگھینن” (ئاجتس ١٣:٣٢،٣٣).
* “ یەزدان، سۆزا مزگینا خوە ب ریا پێخەمبەرێن خوە (ئانگۆ ئبراھیم – گەن. ٢٠:٧) د نڤیسێن پیرۆز دە دا” (رۆم. ١:١،٢).
* “ژ بەر ڤێ یەکێ مزگین، ژ بۆ مریان ژی ھات راگھاندن” (١ پەت. ٤:٦)- ئانگۆ، باوەرمەندێن کو سەدسالا یەکەمین دە ژیانە و مرنە.
* “ژ بەر کو مزگین، مینا وان –ئانگۆ ئیسرایلییێن ل چۆلێ- ژ بۆ مە ژی ھات راگھاندن” (ھەب. ٤:٢).

سۆزێن کو ژ ئبراھیم رە ھاتنە دایین، مژارا دو بەشانە:

1. تشتێن گرێدایی نیژادا ئبراھیم
2. د دەربارێ وەلاتێ کو سۆزا وی ژ بۆ ئبراھیم ھاتیە دایین

ئەڤ سۆز د ئاھیدا نوو دە تێنە شیرۆڤە کرن. ئەمێ سیاسەتا خوەیا ژ خوە رە شیرۆڤەکرنا ئنجیلێ بپارێزن، و ژ بۆ دیتنا پەیمانا کو ب ئبراھیم رە ھاتیە چێکرن، ئەمێ داخویانیێن ھەر دو ئاھیدان بکن یەک.

ئبراھیم ل باژارەکی دەولەمەند ب ناڤێ **ئور**، کو ل ئیراقا نھا دکەڤە، ژیایە. ئارکەۆلۆژیا مۆدەرن، دیار دکە کو د دەما ئبراھیم دە مەدەنیەت گھیشتبوو رادەیەکە باش. سیستەما بانکایێ، خزمەتێن گەلی و سیستەما بنێ ئەردێ ھەبوو. ل گۆرا کو تشتەکی جودا تونەیە، ئبراھیمێ کو ب قاسی زانەبوونا مە، زانا و خوەدی تەجروبەیە، ژیانا خوە ل ور دۆماندیە. لێ پشترە، بانگا یەزدان گھا وی کو دبێژە، لازمە ئەو دەست ژ وێ ژیانا پێشکەتی بەردە و دەست ب رێویتیا بەر ب وەلاتێ ناڤبۆری بکە. ھەر تشتێ کو ھاتیە کرن ویێ کو نەبوویە ژی ئەشکەرەیە. ھەگەر ئەم ھەسابێ ھەمیان بکن، وی رێویتیەک ژ ١٥٠٠ میلی (٢٤٠٠کم) کریە. ئەو وەلات کەنان- ئیسرایلا نھا) بوو.

د دەما ژیانا وی دە یەزدان ھنەک جاران خوە پێشبەری ئبراھیم کر، و سۆزا خوەیا ژ بۆ وی دووبارە و بەرفەرەھ کر. ئەو سۆز، بنگەھێن مزگینا مەسیھن. ژ بۆ خریستیانێن راستەقین ژی وێ رۆژەکێ بانگا کو ژ بۆ ئبراھیم ھاتبوو وەرە. وێ دەمێ پێویستە ئەو دەست ژ ھەر تشتێ ژیانێیێ تەمەن کورت بەردن، و بدن پەی گۆتنا یەزدان.

ئەم دکارن د خەیالا خوە دە زندی بکن، کا ئبراھیم د دەما رێویتیا خوە دە چقاسی کور ل سەر سۆزێن یەزدان رامان کریە:

“ب خێرا باوەریێ ئبراھیم، ژ (ئور’ێ)، بەر ب وەلاتێ (کەنان) کو وێ وەکە میرات بستەندا، ھات ڤەخوەندن، و وی پەرەستیا فەرمانێ کر و بێیی کو بزانبە ب کودەرێ ڤە دچە، داکەت سەر رێ” (ھەب. ١١:٨).

دەما ئەم ل سەر سۆزێن یەزدان دفکرن، ئەم نکارن بزانبن کا وەلاتێسەردەستیا یەزدانیێ کو سۆزا وی ھاتیە دایین چاوایە. لێ بەلێ دڤێ باوەریا مە ب گۆتنا یەزدان ھەوقاسی خورت بە کو، ئەم بکاربن ب داخواز پەرەستیا وێ بکن.

ئبراھیم نە کۆچەرەک گەرۆک بوو کو بکاربە ب ریا ڤێ سۆزێ، دەرفەتەکی ژیێ د دەست خوە دە باشتر ببینە. ھەگەر مرۆڤ بالا خوە بدیێ، تێ دیتن کو پاشەرۆژەکە وی ھەما ھەما مینایا مە ھەبوو. بریارێن زۆر و زەھمەتیێ کو دەرکەتنە ھەمبەری وی، دەما کو ئەم ژی بریارا پێکانین ئان ژی نەپێکانینا سۆزێن یەزدان بدن، وێ دەرکەڤن پێشبەری مە ژی. تشتێن وەکە نەرینێن ھەڤکارێن مرۆڤیێن واتەدار، چاڤدێریا جیرانان (یێن کو بوونە خوەدان ئۆل!)… و ھەر وھا، ژ ئالیێ ئبراھیم ڤە دھاتن زانین. ژ بۆ ھەمبێز کرنا ڤان تشتان تەڤا خویایە کو پێویستیا ئبراھیم ب ھێزەکە مەزن ھەبوو. د ھەموو سالێن رێویتیا وی دە، ب تەنێ سۆزا یەزدان ژێ رە بوو ئالیکار. پێویستبوو وان گۆتنان ژ بیر نەکە و ھەر رۆژ ل سەر واتەیا وان کور ببە. ب ھەمان شێوەیا ھەلوەستێ، ھەگەر کو ئەم بخوازن ببن ھەڤالێن یەزدان (ئس. ٤١:٨)، ئەم بخوازن زانەبوونا یەزدان ببینن (گەن. ١٨:١٧) و دبن سەردەستیا یەزدان دە، باوەریا خوە ب ژیانەکە بێ داوی بینن، ئەم ژی دکارن ببن خوەدیێ ھەمان شاھنازیێ. ئەم دخوازن دیسا دووبارە بکن کو مزگینا ئیسا گرێدایی سۆزێن کو ژ ئبراھیم رە ھاتنە دایینە. ژ بۆ کو ئەم باوەریا خوە ب بانگا خریستیان بینن، لازمە ئەم سۆزێن کو ژ ئبراھیم رە ھاتنە دایین، بزانبن. بێیی وان ئیمانا مە، نە ئیمانە. ژ بەر ڤێ یەکێ پێویستە ئەم ب بالکێشی، دانووستەندنا د ناڤا یەزدان و ئبراھیم دە بخوینن و جارەکەدن بخوینن.

**وەلات**

1. “تو بچە دەرڤەیی وەلاتێ خوە… بچە وەلاتێ کو ئەز نیشانی تە بدم” (گەن. ١٢:١).
2. ئبراھیم “رێویتیا خوە دۆماند…بەر ب بەیتەلێ ڤە (د ناڤا ئسرایلێ دەیە). و یەزدان ژ ئبراھیم رە گۆت، ‘نھا سەرێ خوە راکە و ژ جھێ کو تو لێیی، ل باشوور و باکوور، رۆژھلات و رۆژاڤا بنەرە: ئەزێ ڤان خاکێن کو تو دبینی بدم تە، و نیژادا تە ژ بۆ ھەتا ھەر دەمێ…ل سەرانسەرێ ڤێ ئاخێ بمەشە…ژ بەر کو ئەزێ وێ بدم تە” (گەن. ١٣:٣، ١٤-١٧).
3. “یەزدان ب ئبراھیم رە پەیمان چێکر و گۆت: ‘ژ چەمێ مسرێ تا چەمێ مەزن، تا چەمێ فەراتێ من ئەڤ دیار دا تە و نیژادا تە” (گەن. ١٥:١٨).
4. “ئەزێ ڤی دیارێ کو ژ بۆ تە بیانییە، دیارێ کەنانێ، وەکی مال و ملکەکی ئەبەدی بدم تە و نفشێ تەیێ پێشەرۆژێ (گەن. ١٧:٨).
5. “سۆزا کو ئبراھیم ببە میراتخورێ جیھانێ” (رۆم. ٤:١٣).

ئەم ل ڤر دبینن کو ھەر دەمێ سرەک ژ بۆ ئبراھیم تێ گۆتن:

1. 'وەلاتەکی کو ئەز دخوازم تو بچیێ ھەیە'.
2. 'تو نھا گھیشتیە ھەرێمێ. وێ تو و زارۆکێن تە ھەتا ھەتایێ ل ڤر بژین'. بالا خوە بدنێ کو ئەڤ سۆزا ژیانا بێ داوین، بێ شۆخ و پەرچناندن ھاتیە نڤیسین. بێ گومانە کو وێ نڤیسکارەکی ئینسان ئەڤ یەک ب ئاوایەکی دن دیار بکرا.
3. ھەرێما خاکێن کو سۆزا وان ھاتیە دایین، ب تایبەتی ھاتیە داناسین.
4. ئبراھیم نە ل ھێڤیا وێ بوو کو ل ڤێ ژیانێ ببە خوەدیێ وێ سۆزێ. ھەر چقاسی ئەوێ پشترە ھەتا ھەتایێ ل سەر وان خاکان بژی ژی، ئەو وەکە “بیانییەکی” ل سەر وان خاکان بوو.تشتێ ژێ تێ فێم کرن ئەوە کو ئەوێ بمرە و پشترە، ژ بۆ ب دەست خستنا دەرفەتا ڤێ سۆزێ جارەکەدن زندی ببە.
5. دەما کو پاڤلوس دبن تەلقینێ دە بوو دیت کو، سۆزێن کو ژ بۆ ئبراھیم ھاتنە دایین، تێنە واتەیا کو ئەوێ ببە میراتخورێ ھەموو دنیایێ.

نڤیسێن پیرۆز، تینن بیرا مە کو ئبراھیم د خوەشیا خوە دە پێکھاتنا سۆزان ب دەست خوە نەخستیە و دەردکەڤن دەرڤەیی سینۆرێن بەھسا خوە:

“ب خێرا باوەریێ ئەو (ئبراھیم)؛ وەکە بیانییەکی، د کۆنێن سەیار دە ژین بوو، و ل سەر خاکێن کو سۆزا وان گرتبوو، ژ بۆ دەمەکێ (ریا ژیانەکە ژ بۆ دەمەکێ تینە زمان) ما” (ھەب. ١١:٩).

ل وەلات وەکی بیانییەکی، بەلکی ژی ب بێباوەریەکە مینایا پەنابەرەکی ژیان کر. ئەو ل سەر خاکێن خوە تەڤی زارۆکێن خوە د ناڤا زۆریێ دە دژیا. تەڤی زارۆکێن خوە ئشاق و لاوێ وی یاکوپ (کو سۆز ژ بۆ وی ژی ھاتن دوبارە کرن) ئەو، “د ناڤا ئیمانێ دە مر: نەھھیشت سۆزێن کو ھاتبوون دایین، لێ ئەو ژ دوور ڤە دیتبوون و قانە بووبوو، ئەو ھەمبێز کربوون و پەژراندبوو کو ل جیھانێ بیانی و مێڤانن” (ھەب. ١١:١٣).

بالا خوە بدن ڤان چار پێڤاژۆیان:

- ب ناسکرنا سۆزان – وەکە کو ئەم د ڤێ خەباتێ دە دکن.

- “باوەریا خوە ب وان ئانی” – ھەگەر کو قانە بوونا ئبراھیم ھەوقاس وەخت خواربە، گەلۆ وێیا مە چقاس وەخت بخوە؟

- ئەو ھەمبێز کرن – ب ریا ڤافتیزبوونا ل گەل ئیسا (گال. ٣:٢٧-٢٩).

- ب پەژراندنا کو جیھان ریا ژیانا مەیە – ئەڤ دنیا نە مالا مەیا راستینە؛ لێ ئەم ب ھێڤیا ھاتنا دەما پێش دژین.

ھەگەر ئەم ڤان تشتان بپەژرینن، ئبراھیم دکارە ببە لەھەنگێ مە. دەما کو خانما وی مر، ژ بۆ کو وێ بناخ بکە، ھنەک ژ وێ ئاخا کو سۆزا وێ ھاتبوو دایین کری (ئاجتس ٧:١٦).

براستی ژی یەزدان “تو میرات ژ وان ئاخان نەدایێ، ب قاسی شۆپا لنگێن وی ژی نەدایێ، لێ بەلێ وی دیسا ژی سۆز دایێ کو وێ ئاخێ وەکە ملک بدە وی” (ئاجتس ٧:٥).

نیژادا ئبراھیمیا نھا، -ل گۆرا کو دنیا وەکە میراتا وانیا ئەبەدی و شەخسی ژ وان رە ھاتیە ھشتن!- دەما کو ملکان دکرن ئان ژی کرێ دکن، دکارن ب وان ھەستێن جوداتیێ بھسن. دیسا ژی یەزدان سۆزێن خوە ب جیھ تینە. دڤێ رۆژەک وەرە کو ئبراھیم و ھەر کەسێ کو ئەڤ سۆز ژ وان رە ھاتیە دایین، وەرن خەلات کرن. ھەب. ١١: ١٣، ٣٩.٤٠، داویا ڤێ مژارێ ب ڤی ئاواھی ئانیە:

“ئەو کەسانا تەڤ، ژ بۆ کو بێیی مە نەگھیژن ب رێکووپێکیێ، بێ بدەستخستنا سۆزان ب باوەری مرن؛ یەزدان ژ مە رە تشتەکی باشتر ئامادە کر”.

ژ بەر ڤێ یەکێ، وێ تەڤایێ باوەرمەندان، د ھەمان وەختی دە، ئانگۆ د رۆژا داوینیا کوورسیێ دادێ دە وەرن خەلات کرن (٢ تم. ٤:١،٨ ؛ مت. ٢٥:٣١-٣٤ ؛ ١ پەت. ٥:٤). ژ بۆ ڤێ یەکێ، پێویستە ئبراھیم ویێن کو ھایێ وان ژ سۆزان ھەبوون، بەری رۆژا بریارێ ب رۆژەکێ زندی ببن کو بکاربن د دادکرنێ دە ئامادە بن.

ھەگەر ئەوانا نھا نەگھیشتبن سۆزان، و ھەگەر وێ ڤێ یەکێ ب ڤەگەرا مەسیھ رە پشتی زندیبوون و دادکرنا خوە پێکبینن، دڤێ ئەم بپەژرینن کو ئبراھیم و یێن د رەوشا وی دە، نھا ب چار چاڤان ل بەندا ھاتنا مەسیھن. دیسا ژی ل سەر مۆزایکێن جامیێن دێرێن سەرانسەری ئەوروپا، ئبراھیم وەکە کو ل بھووشتێ بە ھاتیە تەسویر کرن. ب سەدسالان ئەڤ رامان ھاتنە پەژراندن. ژ بۆ دەرباسکرنا ڤی سینۆری گەلۆ وێ جەسارەتەک ل سەر بنگەھا ئنجیلێ ب وە رە چێببە ئان نا؟

**نژاد**

وەکە کو د مژار ٣.٢ دە ژی ھاتیە گۆتن، سۆزا نژادێ جارا یەکەمین ژ بۆ ئیسا ویێن ل گەل وی تێ دایین و ژ بەر ڤێ یەکێ ئەوانا وەکە نژادا ئبراھیم ژی تێنە پەژراندن:

* 1. “ئەزێ تە بکم نەتەوەیەکە مەزن و پیرۆز بکم…و وێ تەڤایێ قەبیلەیێن جیھانێیێن ل جەم تە وەرن پیرۆز کرن” (گەن. ١٢:٢،٣).
  2. “ئەزێ نژادا تە بکم مینا تۆزا سەرزەمینێ: وسا (پر) کو ھەگەر یەک بکاربە تۆزا سەرزەمینێ بژمێرە، وێ نژادا تە ژی وەرە ژمارتن…تەڤایێ ڤی وەلاتێ کو تو دبینە، ئەزێ ھەتا ھەتایێ بدم تە و نژادا تە” (گەن. ١٣: ١٥،١٦).
  3. “نھا ل ئاسیمان بنەرە و ستێرکان ببێژە (بژمێرە)، ھەگەر کو تو بکاربی بژمەری…وێ نژادا تە وھا بە…من ئەڤ دیار دا نژادا تە” (گەن. ١٥:٥،١٨).
  4. “ئەزێ دیارێ کەنانێ وەکە ملکەکی ئەبەدی بدم تە و نفشێ تەیێ پێشەرۆژێ؛ و ئەزێ ببم یەزدانێ وان (گەن. ١٧:٨).
  5. “ئەزێ نژادا تە ب قاسی ستێرکێن ل ئاسیمان و ب قاسی قوما ل کێلەکا دەریایێ زێدە بکم؛ و وێ نژادا تە ببە سەردەستێ دەریێن دژمنێن خوە؛ و وێ د نژادا تە دە تەڤایێ نەتەوەیێن دنیایێ وەرن پیرۆز کرن (گەن. ٢٢:١٧،١٨).

ب ڤی ئاواھی نژادا ئبراھیم تێ بەرفەرەھ کرن:

* 1. د دەستپێکێ دە، ب ئاوایەکی ژێ رە ھاتیە گۆتن کو وێ گەلەک نەڤیێن وی چێببن و ب ریا نژادا وی تەڤایێ دنیایێ وەرە پیرۆز کرن.
  2. پشترە ژ وی رە ھاتیە گۆتن کو، ئەوێ ببە خوەدیێ گەلەکان ژ نژادا خوە. وێ ئەو کەس ل کەنانێ ئانگۆ ل دیارێ کو ئەو گھیشتیێ دە، ژیانەکە بێ داوی ب وی رە ببۆرینن.
  3. ژێرە ھاتیە گۆتن کو وێ نژادا وی ب قاسی ستێرکێن ل ئاسیمان پر بە. ئەڤ تێ واتەیا کو ئەوێ ب قاسی تشتێن خوەزایێ (مینا تۆزا دنیایێ) ببە خوەدیێ نەڤیێن گیانی (مانەوی).
  4. د سۆزێن بەری ڤێ دە ژی ھاتبوو گۆتن کو،یێن کو ببن بەشەک ژ ڤێ نژادێ، وێ ببن خوەدیێ تێکلیەکە کەسانی ژی ل گەل یەزدان. ئەڤ سۆز جارەکە دن دوبارە دبە.
  5. نژاد، ل دژی نەیارێن خوە سەرکەفتنێ ب دەست خوە ڤە تینە.

بالا خوە بدنێ کو نژاد دکارە “پیرۆزیێ” ژ بۆ ھەموو کەسێن ل جیھانێ بینە. د ئنجیلێ دە گۆتنا پیرۆز کرنێ، گەلەک جاران تێ واتەیا بەخشاندنا گونەھان.

دیسا ژی ئەڤ پیرۆزیا ھەری مەزنە کو ھەزکریێن یەزدان دکارن بخوازن. ئەم تشتێن ب ڤی ئاواھی ژی دخوینن: “یێ کو ھاتیە پیرۆز کرن، ئەوەیێ کو فەرمانێن یەزدان پەرچقاندنە و ھاتیە بەخشاندن” (پس. ٣٢:١). “تاسا شوکرانێ (پیرۆزکرن)” (١ جۆر. ١٠:١٦). تێ واتەیا تاسا شەرابێیا کو خوینا ئیسا تەمسیل دکە، و ب ریا وێ دەرفەتێ بەخشاندنێ چێدبە. یەکەمین نەڤیێ ئبراھیم یێ کو بەخشاندنا ژ گونەھان ئانیە دنیایێ، بێ گومان ئیسایە. و داخویانیێن

ئاھیدا نوویێن د دەربارێ سۆزا ژ بۆ ئبراھیم دە، ژ بۆ ڤێ یەکێ پشتەکە خورتن:

“ئەو (یەزدان) وەکە کو قەستا گەلەک کەسان بکە، نەبێژە 'ویێن کو ژ نژادا تە نە' ئەو دبێژە 'ویێ کو ژ نژادا تەیە' و قەسدا یەک کەسی دکە کو مەسیھ بخوەیە” (گال. ٣:١٦).

“…یەزدان ژ بۆ ئبراھیم د پەیمانا ب باڤ و کالێن مە رە دە وھا گۆتبوو: ‘وێ د نژادا تە دە، تەڤایێ گەلێن سەرزەمینێ وەرن پیرۆز کرن. یەزدان ژ بۆ کو وە ژ کامباخیان ڤەگەرینە و پیرۆز بکە، ئەبدێ خوە (لاوێ خوە ئیسا، ئانگۆ نژاد) دەرخستە ھۆلێ و بەری ھەر کەسی ژ وە رە ب رێ کر” (٣:٢٥،٢٦).

بالا خوە بدن تێبینیا کو پەتروس ژ گەن. ٢٢:١٨ گرتیە و بنەرن ب چ ئاواھی شیرۆڤە دکە:

نژاد (دۆل)…ئیسا

پیرۆزبوون…بەخشانا ژ گونەھان

ل گۆرا سۆزێ وێ نژاد، ئیسا ل ھەمبەری نەیارێن خوە بسەرکەتا. ل گەل ڤان تشتێن کو ئەم دخوینن، تێ دیتن کو سەرکەفتنا وییا ل دژی گونەھ – کو ئەو نەیارێ گەلێ یەزدان ویێ ئیسایە- نھا باش ب رێک و پێک دبە.

**تەڤلێبوونا نژاد**

دڤێ کو خالێن بنگەھینیێن مزگینا خریستیان، کو ب ریا ئبراھیم تێنە فێم کرن، نھا سافی بووبن. ئەڤ سۆزێن گرینگ، ژ بۆ ئبراھیم و نژادا وی ئیسا نە. یێن دن ب کوو دە چوون؟ ھەگەر ب ئاوایەکی بەدەنی، د ناڤبەرا مرۆڤ و ئبراھیم دە گرێدانەکە خوینی ژی ھەبە، مرۆڤ نکارە ببە بەشەک ژ وێ نژادا تایبەت و تەنھا (ژن. ٨:٣٩ ؛ رۆم. ٩:٧). ژ بۆ کو سۆزێن وی نژادی ب مە رە وەرن پارڤەکرن، لازمە ئەم ب ئاوایەکی ببن بەشەک ژ ئیسا. ئەڤ ژی ب ریا ڤافتیزما ل گەل ئیسایە (رۆم. ٦:٣-٥)

ئەم ھەر دەمێ ڤافتیزما ب ناڤێ وی دخوینن (ئاجتس. ٢:٣٨ ؛ ٨:١٦ ؛ ١٠:٤٨ ؛ ١٩:٥). گال. ٣:٢٧-٢٩ ڤێ خالێ وھا تینە زمان:

“ھون ھەرکەسێ کو د مەسیھ دە ڤافتیز بوونە، وە خوە ب مەسیھ گرێدا. ئێدی نە جھوو، نە ژی یونان (یێن نە جھوو) ھەیە؛ نە کۆلە و نە ژی ئازاد ھەیە؛ نە نێر و نە ژی مێ ھەیە: ھون تەڤ د مەسیھ ئیسا دە (ب ڤی شەرتی) یەکن (ب ریا ڤافتیزمێ) و ھەگەر ھون ل گەل مەسیھ بن (ب ریا ڤافتیزمێ ل گەل بن)، وێ دەمێ ھون ژ نژادا ئبراھیمن و ل گۆرا سۆزێ ھون میراتخورن”.

-سۆزا ژیانەکە بێ داوی، ب ریا پیرۆزبوونا بەخشاندنا ژ ئالیێ ئیسا ڤە گەنگازە. ئەڤ ب ریا ڤافتیزبوونا د ئیسا و نژاد دە دبە. ب ڤی ئاواھی ئەمێ بکاربن سۆزێن کو ژ بۆ وی ھاتنە دایین، پار ڤەکن؛ و وەکە کو د رۆم. ٨:١٧ دە تێ گۆتن، وێ ژ مە رە ببێژن “میراتخورێن ھەڤبەشیێن ئیسا”.

بینن بیرا خوە کو پیرۆزی ب ریا نژاد، ژ بۆ ھەموو گەلێن جیھانێ ھاتیە. پێویستبوو نژاد، ب قاسی قوما ل کەڤیێن دەریایێ و ستێرکێن ل ئاسیمان بە. ئەڤ ژی دیار دکە کو ب گھیشتنا پیرۆزیا وان، بوونە نژاد. ب ڤی ئاواھی وێ نژاد، (ب تەنێ) “تەڤایێ نفشەکی (ئانگۆ گەلەک کەس) ژ یەزدان رە وە رە بەھس کرن (پس. ٢٢:٣٠).

ئەم دکارن دو ملێن سۆزێن کو ژ ئبراھیم رە ھاتنە دایین، ب ڤی ئاواھی شیرۆڤە بکن:

* + 1. **وەلات**
* وێ ئبراھیم، نژادا وی ئیسا ویێن ل گەل ئیسا، وێ دیارێ کەنانێ وەکە میرات بگرن، وێ ل تەڤایێ دنیایێ بەلاڤ ببن، و ھەتا ھەتایێ ل ور بژین. وێ ئەو ڤێ یەکێ (ژیانا بێ داوی) نە ل ڤێ ژیانێ بستینن؛ وێ ئەو رۆژا داوی، دەما کو ئیسا ڤەگەرە بسەرکەڤن.
  + 1. **نژاد**
* ئەڤ، ئیسا بخوەیە. وێ ب ریا وی پیرۆزیا بەخشاندنێ ل دنیایێ بەلاڤ ببە، و وێ گونەھێن (نەیارێن) مرۆڤاھیێ وەرن رووخاندن.

ئەم ب ڤافتیزا ب ناڤێ ئیسا، دبن بەشەک ژ نژاد.

ئەڤ ھەر دو مل، د بانگێن ئاھیدا نوو دە ژی دەردکەڤن ھۆلێ، و دبێژن: 'ئینسان ب بھیستنا فێرکرنا وان ڤافتیز بوون'. ئەڤ ریا تەنھا بوو کو دکاریبوون سۆزان بگھینن مە و وھا ژی بوو. ئەم نھا باشتر تێ دغیژن، کا چما پاڤلوسێ کال ھەمبێزا خوە ژ مرنێ رە ڤەکر. پاڤلوس ئەڤ ھێڤی وەکە “ھێڤیا ئیسرایلێ” ب ناڤ کر کو: ھێڤیا راستەقینیا خریستیان، ھێڤیا جھوویا ئۆریژینالە. شیرۆڤەیا ئیسایا کو دبێژە: “رزگاری ژ جھوویایە” (ژن. ٤:٢٢) دیار دکە کو، دڤێ مرۆڤ ب گیانی جھوو بە، ژ بۆ کو بکاربە ب ریا ئیسا، فێدەیێ ژ سۆزا رزگاریێ ببینە، کو ئەو ژ بۆ پێشیێن جھوویان ھاتبوو دایین.

**ئەم دبینن کو ژ بۆ خریستیانێن دەستپێکێ ئەڤ تشت ھاتنە راگھاندن:**

* 1. “تشتێن د دەربارێ سەردەستیا یەزدان دە و
  2. “ناڤێ مەسیھ ئیسا” (ئاجتس ٨:١٢).

ئەڤ ھەر دو تشت دبن سەرنڤیسێن جوودا دە، ژ بۆ ئبراھیم ژی ھاتبوون راڤە کرن:

* 1. سۆزێن د دەربارێ وەلات دە، و
  2. سۆزێن د دەربارێ نژاد دە.

ھەر وھا بالا خوە بدنێ کو، ھەر تشتێ د دەربارێ سەردەستیا یەزدان و ئیسا دە، ب ئاوایێ “**راگھاندنا مەسیھ**” ھاتیە زمان (ئاجتس. ٨:٥ کرش.ا. ١٢). ئەڤانا ھەر دەمێ ژ بۆ واتەیەکە وھا تێنە کشاندن: “ئیسا ژ وە ھەز دکە. ھوون ب تەنێیێ کو پێ باوەرن ببێژن. ئەو ژ بۆ وە مر و ھوون کەسایەتەک رزگارکری نە”. لێ بەلێ گۆتنا “مەسیھ” د دەرباری وی و سەردەستیا وییا پێشەرۆژێ دە، گەلەک تشتان ب ئاوایەکی ڤەکری دیار دکە. د دەربارێ ڤێ سەردەستیێ دە، پەیامێن باشیێن کو ژ بۆ ئبراھیم ھاتن راگھاندن، د بانگێن مزگینێیێن دەستپێکێ دە، رۆلەکە مەزن دلەیزن.

پاڤلوس: ل کۆرینتێ، “ژ بۆ کو د دەربارێ سەردەستیا یەزدان دە گوفتووگۆ بکە و وان قانە بکە، سێ مەھ دەرباس کرن” (ئاجتس ١٩:٨)؛ ل ئەفەس’ێ ‘بانگا سەردەستیا یەزدان’ (ئاجتس ٢٠:٢٥) بەلاڤ کر و ل رۆما’یێ بانگا وییا داوین

یا بەری مرنێ ژی وھا بوو، “وی، ددەربارێ سەردەستیا یەزدان دە داخویانی دا و شاھدی کر، خوەست وان د دەرباری ئیسا دە قانە بکە…ب شەریەتا موسا و نڤیسێن پێخەمبەران” (ئاجتس ٢٨:٢٣،٣١). ئەڤ خالا کو د دەربارێ وێ دە ھەڤقاسی تێ ئاخافتن، نیشان ددە کو، مەساژا مزگینێیا د دەربارێ سەردەستیێ و ئیسا دە، نە ب تەنێ گۆتنا “ب ئیسا باوەر بن’ە. بانگا یەزدانیا ژ بۆ ئبراھیم، ژیا ل ڤر بەرفەرەھترە و سۆزێن کو ژ وی رە ھاتنە دایین، بنگەھێن مزگینا خریستیانن.

مە دا بوو خویا کرن کو، ڤافتیزما ل گەل ئیسا مە دکە بەشەک ژ نژاد و دەرفەتا میراتگرتنا سۆزان ژ مە رە چێدکە (گال. ٣:٢٧-٢٩). لێ بەلێ، ژ بۆ کو ئەم رزگاریا کو سۆزا وێ ھاتیە دایین، ب دەست خوە ڤە بینن، ڤافتیزم ب سەرێ خوە نە بەسە. ھەگەر نێتا مە ھەبە کو ئەم خوە بگھینن سۆزێن کو ژ بۆ نژاد ھاتنە کرن، لازمە ئەم ل گەل نژاد و ئیسا بمینن. ژ بەر ڤێ یەکێ ڤافتیزبوون، ب تەنێ دەستپێکەکە. ئەم کەتنە پێشبازیەکێ، و دڤێ ئەم ببەزن. پێویستە ئەم ژ بیر نەکن کو، د ئالیێ شکل (خوینی دە) ھاتنا مەیا ژ نژادا ئبراھیم، نایێ واتەیا پەژراندنا مە ژ ئالیێ یەزدان ڤە. ئیسرایلی، ب ئاوایەکی ژ نژادا ئبراھیمن، لێ ئەڤ نایێ واتەیا کو ئەوێ بکاربن بێ ڤافتیزبوون و پێکانینا شەرتێن ژیانا مەسیھ و ئبراھیم رزگار ببن (رۆم. ٩:٧،٨ ؛ ٤:١٣،١٤). ئیسا ئەڤ یەک ژ جھوویان رە گۆت: “ئەز دزانم کو ھوون ژ نژادا ئبراھیمن؛ لێ بەلێ ھوون دخوازن من بکوژن… ھەگەر ھوون زاروێن ئبراھیم بوونا، وەیێ کارێ ئبراھیم بکرا” (ژن. ٨:٣٧،٣٩)؛ وەکەیێن ژ نژادا خوەدی سۆز، وەیێ ژیانەک ل گۆری پیڤانێن یەزدان و ئیسا بدۆماندا (ژن. ٦:٢٩).

دڤێ نژاد (دۆل) خوەدیێ تایبەتیێن باپیرێن خوە بە. ھەگەر نێتا مە ھەبە کو ئەم ببن ژ نژادا ئبراھیم، وێ دەمێ لازمە نە تەنێ ب ڤافتیزبوونێ، ھەر وھا ئەم د پێکانینا سۆزێن یەزدان دە ژی خوەدیێ باوەریەکە مینایا وی بن. ژ بەر ڤێ یەکێ ئەڤ ناڤ ل وی تێ کرن: “باڤێ تەڤایێ باوەرمەندان…باڤێ یێن کو ددن پەی شۆپا باوەریا کالکێ مە ئبراھیم ژی” (رۆم. ٤:١١،١٢)

“ژ بەر ڤێ یەکێ بزانبن کو (ئانگۆ وی ب راستی تێخن دلێ خوە)یێن خوەدان باوەرمەند، مینا زارۆکێن ئبراھیمن” (گال. ٣:٧).

باوەریا راستین د ھنەک لڤبازیان دە خوە دیار دکە. ھەگەر نەکر، ئەو د چاڤێن یەزدان دە نە باوەرییە (ژامەس ٢:١٧). ئەم باوەریا خوەیا ب ڤان سۆزان، ب ریا ڤافتیزبوونێ دیار دکن (گال. ٣:٢٧-٢٩). وێ دەمێ، ب راستی باوەریا وە ب سۆزێن یەزدان تێ؟ دڤێ ئەم ڤێ پرسێ د تەڤایێ ژیانا خوە دە ژ خوە بپرسن.

**پەیمانا کەڤن و نوو**

ھەتا نھا ئەشکەرە بوویە کو سۆزێن ژ بۆ ئبراھیم، د مزگینا ئیسا دە ھاتنە زمان.

کۆما دنیا سۆزێن کو یەزدان کرنە، د چەرچۆڤەیا جھوویان و شەریەتا موسا دە نە. ئەڤ ژی دیار دکن کو ھەگەر جھوویان پەرەستیا وێ شەریەتێ بکرانا، ئەوێ د ڤێ ژیانێ دە ب ئاوایەکی بەدەنی بھاتانا پیرۆز کرن (دت. ٢٨). د ڤێ کۆما سۆزان ئان ژی ‘پەیمانێ’ دە سۆزا ژیانەکە بێ داوی نینە. وی چاخی لازمە ئەم ھەر دو پەیمانێن کو چێبوونە بناسن:

* 1. ژ بۆ ئبراھیم و نژادا وی. ب ڤەگەرا ئیسا رە، دبن سەردەستیا یەزدان دە، سۆزا بەخشاندن و ژیانەکە بێ داوی ژ وان رە ھاتیە دایین. ئەڤ سۆز د بەخچەیێ بھووشتێ دە، ژ بۆ داود ژی ھات دایین.
  2. د دەما موسا دە، ژ بۆ گەلێ جھوو. ھەگەر ئەو پەرەستیا شەریەتا کو یەزدان دایە موسا بکن، وێ د ڤێ ژیانێ دە، ئارامی و شادیێ ببینن.

یەزدان سۆزا بەخشاندن و ژیانەکە بێ داوی دا ئبراھیم. لێ ئەڤ ب ریا قورباندانا ئیسا گەنگاز بوو. ژ بەر ڤێ یەکێ ئەم دخوینن کو مرنا ئیسایا د چارمیخێ دە، تێ واتەیا راست دەرخستنا سۆزێن ئبراھیم (گال. ٣:١٧ ؛ رۆم. ١٥:٨ ؛ دان. ٩:٢٧ ؛ ٢ جۆر. ١:٢٠). ب ڤێ سەدەمێ ژ خوینا وی رە دبێژن “خوینا ئاھیدا نوو” (پەیمان. مت. ٢٦:٢٨). دڤێ وەرە زانین کو ئیسا ژ مە رە گۆتیە، ژ بۆ ببیرانینا ڤان تشتان دڤێ ئەم ھەر دەمێ تاسا شەرابێ تێخن دەستێ خوە کو سەمبۆلا خوینا وییە (بنەرە. ١ جۆر. ١١:٢٥): “ئەڤ تاس، ئاھیدا (پەیمانا)نوویە کو ب خوینا من (پێک ھاتیە) (لک. ٢٢:٢٠). بێ فێمکرنا ڤان تشتان، تو واتەیا ‘پارکرنا نان’یا ژ بۆ بیرانینا ئیسا و کارێ وی نینە.

قورباندانا ئیسا، دەرفەتا بەخشاندنا دبن سەردەستیا یەزدان دە، و ژیانەکە بێ داوی دەرخست ھۆلێ. ب ڤی ئاواھی وی (ئیسا) بنگەھا سۆزێن کو ژ بۆ ئبراھیم ھاتبوون دایین، قەوین کر؛ ئەو،’بو کەفیلێ پەیمانەکە باشتر’ (ھەب. ٧:٢٢). ئبرانی، ١٠.بەش، ئایەتا ٩ ئان؛ ژ بۆ ئیسا دبێژە “ژ بۆ ئاڤاکرنایا دوووەمین،یا یەکەمین (پەیمان) رادکە”. ئەڤ ددە نیشاندان کو دەما ئیسا سۆزێن ژ بۆ ئبراھیم راست دەرخستنا، پەیمانا کو ب ریا موسا ھاتبوو دایین، ژ بکارھاتنێ دەرخستیە. ئایەتێن کو مە بەری نھا ژی تێبینی ژ وان گرتبوون، دبێژن کو ئیسا ب مرنا خوە پەیمانەکە نوو پەژراندیە و بەھسا ھەبوونا پەیمانەکە کەڤن دکن کو وی ژ بکارھاتنێ دەرخستیە (ھەب. ٨:١٣). ئەڤ ددە نیشاندان کو پەیمانا د دەربارێ ئیسا دە، ژ بەرێ ڤە پێک ھاتیە، لێ بەلێ تا مرنا وی بکار نەھاتیە و د ئەنجاما ڤێ دە ژی، ژێ رە گۆتنە پەیمانا 'نوو'. ئارمانجا پەیمانا کەڤنیا کو ب ریا موسا ھات کرن ئەو بوو کو بالێ بکشینە سەر خەباتا ئیسا و گرینگیا باوەر کرنا سۆزێن د دەربارێ وی دە بینە زمان (گال. ٣:١٩،٢١). ب گۆتنەکە دن؛ باوەریا ب ئیسا، راستیا شەریەتا موسا ب ھێز دکە (رۆم. ٣:٣١). پاڤلوس ڤێ یەکێ ب ئاوایەکی خەریب شیرۆڤە دکە: “ژ بۆ کو ئەم ب ریا باوەریێ وەرن بەخشاندن، شەریەت بوو مامۆستەیێ مە،یێ کو بەرێ مە ددا ئیسا” (گال. ٣:٢٤).

ب ڤێ ئارمانجێ، شەریەتا کو ب ریا موسا داکەت، ھات پاراستن و ھینا ژی ئەم د خەباتێن خوە دە، فێدێ ژێ دبینن. ئەڤ تشتێن کو ب خوەندنا جارا یەکەمین فێم کرنا وان زەھمەتە، وھا تێنە زمان:

سۆزێن کو د دەربارێ مەسیھ دە ژ بۆ ئبراھیم ھاتن دایین - پەیمانا نوو. سۆزێن شەریەتا موسایێن گرێدایی ئیسرایلێ – پەیمانا کەڤن.

مرنا مەسیھ. پەیمانا کەڤن ب داوی بوو (جۆل. ٢: ١٤-١٧). پەیمانا نوو ھات بکارانین.

ب ڤێ سەدەمێ، پێکانینا ئادەتێن مینا رۆژا سەپت و گەلەکێن کو پەرچەیەک ژ پەیمانا کەڤن بوون، نھا نە مەجبوورییە –بنەرە. مژار ٩.٥. وێ پەیمانا نوو پشتی کو ئەو تۆبە بکن و مەسیھ بپەژرینن، ب ئیسرایلییێن خوەزایی رە وەرە چێکرن (ژەر. ٣١: ٣١،٣٢ ؛ رۆم. ٩:٢٦،٢٧ ؛ ئەزە. ١٦:٦٢ ؛ ٣٧:٢٦). دیسا ژی، بێ گوومان ھەگەر کو نھا جھوویەک ل گەل ئیسا ڤافتیز ببە، وێ یەکسەر تێکەڤە پەیمانا نوویا کو جوودابوونا جھوو و نە جھوو تێ دە نینە (گال. ٣: ٢٧-٢٩).

تێگھیشتنا ڤان تشتان، وێ بھێلە کو ئەم باوەریا خوە ب ھەبوونا سۆزێن یەزدان بنین.یێن ب گومان، وایزێن یەکەمینیێن خریستیان ب نەدانا داخویانیەکە باش تاوانبار کرن. پاڤلوس بەرسڤا وان دا و گۆت کو، ژ بەر مرنا مەسیھ، سۆزێن یەزدان ژ ئالیێ وی ڤە راست ھاتنە دەرخستن و ئەو ھێڤیا کو ئەو ددن نە تشتەکی ب شک و گومانە: “ژ بۆ مافێ راستیا یەزدان، گۆتنا کو ئەم ژ وە رە رادغینن، نە ئەرێ و نایە. کورێ یەزدان، مەسیھ ئیسایێ کو مە ب وە دا ناسکرن، …نە ئەرێ و نا بوو، ل گەل وی ب تەنێ ئەرێ ھەبوو. ل گەل وی تەڤایێ سۆزێن یەزدان ئەرێ نە و ب ریا وی ئامین” (٢جۆر. ١:١٧-٢٠).

ئەڤ ھەموو ژ بۆ ڤێ ھەلوەستێ نە: ‘بەلێ، ئەز تەخمین دکم کو د ڤان تەڤان دە ژی ئالیەکی راست ھەبە…’؟

وەکە ئبراھیم و ھەر کەسێ کو سۆزێن یەزدان گرتن، داود ژی نەبوو خوەدیێ ژینەکە ھێسان. ئەو، د ئیسرایلا بەری زایینێیا سالێن ھەزاری دە، وەکە لاوێ ھەری بچووکیێ مالباتەکێ مەزن بوو. وی پەز دچێراند و کارێن بەر دەستێ برایێن خوە دکر (١ سام. ١٥-١٧). ئەو فێری پەرەستیا یەزدانەکی بوو، کو ھەتا وێ رۆژێ کێم کەس نێزیکی وی بووبوون. ل دژی ئیسرایلیان رۆژا مەیدان خوەندنا فلیستیان ھاتبوو. فلیستیان مەیدان ل وان خوەندن و گۆتن: بەرا زلامەکی وە، ل گەل شامپییۆنێ فلیستی گۆلیاتێ دێو شەر بکە،یێ کو ب سەرکەڤە وێ ببە ھاکمێ یێن دن. داود، ب قەوسکەکی، ب ئالیکاریا یەزدان، ل دژی گۆلیات بسەرکەت و ژ مەلیک (ساول) بێھتر ناڤوودەنگێ وی بەلاڤ بوو. گۆتنا “ھەسوودی وەکە تربێیە، نایێ دەبار کرن” (سۆنگ ٨:٦) ژ بۆ ساول د جھ دەیە کو وی نێزیکی چۆلێن ئیسرایلێ، د ناڤا ٢٠ سالان دە، ب زلما خوەیا ل دژی داود ئەڤ یەک ئەشکەرە کریە.

د ئەنجام دە داود بوو مەلیک. ژیانا وی ل چۆلان دەرباس دبوو. ژ بۆ کو منەتداریا خوەیا ل ھەمبەری ھەزکرنا یەزدان بدە نیشاندان، بریار دا کو پەرەستگەھەکێ ژ بۆ یەزدان ئاڤا بکە. یەزدان د بەرسڤا خوە دە گۆتبوو کو دڤێ پەرەستگەھ ژ ئالیێ کورێ داود، سلێمان ڤە وەرە ئاڤا کرن. و یەزدان ژ داود خوەست کو ئەو مالەکێ ئاڤا بکە (٢ سام. ٧:٤-١٣). پشتی ڤێ یەکێ سۆزێن ژ بۆ ئبراھیم ھاتن دوبارە کرن و ل گەل ھنەک تشتێن دن، سۆزەکە دن ھات دایین:

“و دەما کو رۆژێن تە تەمام ببن و تو ل گەل باپیرێن خوە راکەڤی، ئەزێ پشت تە رە نژادا تەیا کو وێ ژ ناڤا تە دەرکەڤە بافرینم؛ و ئەزێ مەلیکیا وان ب ھێز بکم. ئەوێ ب ناڤێ من، مالەکێ ئاڤا بکە و ئەزێ تەختێ مەلیکییا وی ھەتا ھەتایێ ب ھێز بکم. ئەزێ ژ وی رە ببم باڤ، ئەوێ ژ بۆ من ببە لاو. ھەگەر شاشیان بکە، ئەزێ وی ب دارێ مرۆڤان و دەربەیێن بەنیادەم بینم سەر رێ. لێ بەلێ ئەز وەکی کو من (مەرھامەتا خوە ) ژ ساول ستەند ناکم، وێ مەرھامەتا من (ھەزکرن) ژ سەر وی کێم نەبە. و وێ مالا تە و مەلیکیا تە، ل بەر چاڤێن تە، ھەتا ھەتایێ وەرن ب ھێز کرن (٢ سام ٧:١٢-١٦).

ئەم ژ خەباتێن خوەیێن بۆری تێ دەردخینن کو نژاد، ئیسایە. داناسینا وی وەکە کورێ یەزدان ڤێ یەکێ راست دەردخینە. داخویانیێن گەلەک بەشێن ئنجیلێ ژی ڤێ یەکێ ئیسپات دکن:

* ئیسا گۆت کو: “ئەز… ژ نژادا داودم” (رەڤ. ٢٢: ١٦)
* “(ئیسا)،یێ کو وەکە بەدەن ژ نژادا داود ھات ئافرین” (رۆم. ١:٣).
* “یەزدان سۆزا خوە ب جیھ ئانی و ژ نژادا وی زلامی (یا داود) ژ بۆ ئیسرایلێ رزگارکارەک، ئیسا ئافراند (ئاجتس.١٣:٢٣)
* مەلایکەت ژ مەریەما باکیرە رە د دەربارێ کورێ وێ ئیسا دە گۆت کو: “وێ مرزایێ مە یەزدان تەختێ باڤێ وی (باپیرێ وی) داود بدە وی…و وێ داویا سەردەستیا وی تونە بە” (لک. ١: ٣٢،٣٣).
* ئەڤ، د سۆزا نژادا داودیا ٢ سام. ٧:١٣ دە تێ پێکانین.

ب تایبەتیەکە مەزن، دیارکرنا نژاد و ئیسا، ب گەلەک خالێن کو ژ بەر چاڤان وەندا بوونە، گرینگیێ ددە قەزەنج کرن:

* 1. **نژاد**

“یێ کو وێ ژ ناڤا تە دەرکەڤە… نژادا تە… ئەزێ ببم باڤێ وی و ئەوێ ببە کورێ من”. “ئەزێ فێکیێ بەدەنا تە، ل سەر تەختێ تە بدم رونشتاندن” (٢سام. ٧:١٢،١٤ ؛ پس. ١٣٢: ١٠،١١).

دبە کو ئیسا، نژاد؛ کورێ یەزدان و نەڤیێ بەدەنییێ داود بە. ئەڤ ب تەنێ، وەکە کو د ئاھیدا نوو دە تێ زمان، ب ریا ژ دایکبوونا ژ باکیرەیەکێ گەنگازە. دایکا ئیسا مەریەم، نەڤیەکە داودە (لک. ١:٣٢)؛ لێ بەلێ ئیسا نە خوەدیێ باڤەکی ئینسانە. یەزدان ژ بۆ کو ب ئیسا دوجان ببە، مالزارۆکا مەریەم ب ریا گیانێ پیرۆز خست بن باندۆرێ. و ژ بەر ڤێ یەکێ مەلایکەت ئەڤ شیرۆڤە کر: “ب ڤی ئاواھی ئەو تشتێ پیرۆزیێ کو ژ تە رە چێببە ژی وێ کورێ یەزدان بە” (لک. ١:٣٥). “بوویینا ژ باکیرەیەکێ”، ژ بۆ پێکانینا سۆزا داود، ریا یەکەمین بوو.

* 1. **مال**

گۆتنا، “ئەوێ ب ناڤێ من مالەکێ ئاڤا بکە” (٢ سام. ٧:١٣)، ددە نیشاندان کو ئەوێ ئیسا ژ بۆ یەزدان، پەرەستگەھەکە ھم راستی و ھم گیانی ئاڤا بکە. بەشێن ٤٠-٤٨یێن ھەزەکیەل، د میلەنیومێ دە (پشتی ڤەگەر ئیسایا سەرزەمینێ، یەکەمین ھەزارسالیا سەردەستیا یەزدان) بەھسا ئاڤاکرنا پەرەستگەھا ل قودسێ دکە. مالا یەزدان، جھێ ژیانا وییە. و ئس. ٦٦:١،٢ ژ مە رە، ژ دلێ ھەزکریێن وی رە دبێژە کو ئەوێ ژ بۆ ژیانێ ڤەگەرە. ژ بەر ڤێ یەکێ ئیسا، ژ بۆ ژینا یەزدان پەرەستگەھەکە گیانی ژ باوەرمەندێن راست ئاڤا دکە.

شیرۆڤەیێن کو دبێژن، ئیسا د پەرەستگەھا یەزدان دە کەڤرێ بنگەھین (١ پەت. ٢:٤-٨) و خریستیان ژی کەڤرێن ئاڤاکرنێ نە (١ پەت. ٢:٥) نھا ل جھێ خوە رودنە.

**٣) تەخت**

“ئەزێ تەختێ سەردەستیا وی (یا مەسیھ) ھەتا ھەتایێ خورت بکم…مالا تە (یا داود) و مەلیکیا تە…وێ تەختێ دە ھەتا ھەتایێ وەرە ب ھێز کرن” (٢ سام. ٧:١٣،١٦ کرش. ئس. ٩: ٦،٧). ژ بەر ڤێ یەکێ وێ سەردەستیا مەسیھ، پشتا خوە بدە مەلیکیا داودیا ئیسرایلێ. واتەیا ڤێ ئەوە کو وێ ب ھاتنا سەردەستیا یەزدان رە، مەلیکیا ئیسرایلێ جارەکەدن ئاڤا ببە –د دەربارێ ڤێ یەکێ دە، ژ بۆ ئاگاھداریێن بەرفەرەھ ل مژار ٥.٣ بنەرن. ژ بۆ پێکانینا ڤێ سۆزێ، پێویستە مەسیھ، ل سەر ‘تەخت’ ئان ژی جھێ برێڤەبریا داود، ھوکوم بکە. ئەڤ د راستیا خوە دە ل قودسێ بوو. ئەڤ ژی دەلیلێ ڤێیە، کو ژ بۆ پێکھاتنا سۆزان، دڤێ سەردەستی ل سەرزەمینێ وەرە ئاڤاکرن.

**٤) سەردەستی**

گۆتنا “مالا تە و سەردەستیا تە، وێ ل بەر تە ھەتا ھەتایێ وەرە مەزن کرن” (٢ سام. ٧:١٦) ددە نیشاندان کو وێ داود ببە شاھدێ سەردەستیا ئیسا یا بێ داوی. ھەر وھا ئەڤ یەک دخوازە ب ئاوایەکی ببێژە کو وێ د ڤەگەرا ئیسا دە داود ژی زندی ببە، ژ بۆ کو ل گەل ئیسا وێ سەردەستیا مەزنیا کو ژ قودسێ تەڤایێ جیھانێ برێڤە دبە، ببینە. تێگھیشتنا سۆزێن کو ژ داود رە ھاتنە دایین، خوەدیێ گرینگیەکە ژیانینە. داود ب کێفخوەشی وھا بەھسا ڤان تشتان دکە: “پەیمانەکە ئەبەدی…ئەڤ، تەڤایێ رزگاریا من و داخوازا منە” (٢ سام. ٢٣:٥). ئەڤ تشتانا گرێدایی رزگاریا مە نە ژی. دڤێ ئەم ژی ب وان کێفخوەش ببن و ئەو ببن داخوازا مە ژی. دیسا ئەم دبینن کو ئەڤ ئاگاھداری گرینگن. جھێ خەمگینیێیە کو ئالەما خریستیان، ڤان باوەریان ب ئاوایەکی بەرەڤاژی ددە فێر کرن:

* ھەگەر ئیسا، ب ئاوایەکی بەدەنی “بەرێ ژیا بە”، یانی بەری شێبوونا خوە وەکە کەسەکی ژیا بە، وێ دەمێ تو واتەیا وێ نامینە کو مرۆڤ ببێژە ئیسا ژ نژادا داودە.
* ھەگەر کو سەردەستیا یەزدان ل بھووشتێ (ئاسیمان) بە، ئیسا نکارە جارەکە دن مەلیکیا داودیا ئیسرایلێ ئاڤا بکە و ل سەر ‘تەختێ’ داود سەردەستیێ بکە. ژ بەر کو ئەڤ تشتانا د راستیا خوە دە ل سەرزەمینێ بوونە، دڤێ دوبارەبوونا وان ژی ل ھەمان جھی بە.

**گەلۆ ب سلێمان رە پێک ھات؟**

کورێ داودیێ راستەقین سلێمان، ھنەک سۆزێن داود ب جیھ ئانین. وی ژ بۆ یەزدان پەرەستگەھەکە راست ئاڤا کر (١ کنگس ٥-٨) ؛ و بوو خوەدیێ مەلیکیەکە پر دەولەمەند. تەڤایێ وەلاتێن جیران قاسدێن خوە ب رێ کرن و رێزێن خوە ژ بۆ سلێمان پێشکێش کرن (١ کنگس ١٠)؛ و ژ بەر بکارانینا پەرەستگەھێ پیرۆزییەکە گیانی (بەرەکەت) ھەبوو. دەستھلاتیا سلێمان ددە نیشاندان کو پرانیا سۆزێن داودێ کو وێ د سەردەستیا ئیسا دە وەرە دیتن، ھاتنە پێکانین.

ھنەک کەس دبێژن کو سۆزێن ژ بۆ داود، ب سلێمان رە ب تەمامی ب جیھ ھاتنە و ڤێ نەرینا خوە دپارێزن. لێ بەلێ ئەڤ یەک ب ڤان گۆتنێن ل ژێر تێ رەد کرن:

* گەلەک دەلیلێن ئاھیدا نوو، نیشان ددن کو ‘نژاد’ نە سلێمانە، لێ بەلێ ئیسایە.
* تێ دیتن کو داود، د ناڤبەرا سۆزێن ژ بۆ خوە ویێن ئبراھیم دە، گرێدانەک چێکریە (١ چرۆن. ١٧:٢٧؛ گەن. ٢٢: ١٧،١٨).
* دڤیابوو سەردەستیا ‘نژاد’ ھەتا ھەتایێ بە، لێیا سلێمان نە وھا بوو.
* داود تێگھیشت کو سۆز ژ بۆ ژیانەکە بێ داوی نە: “ھەرچقاسی مالا من نە ل گەل یەزدان بوو ژی، وی ب من رە پەیمانەکە بێ داوی چێکر” (٢ سام. ٢٣:٥).
* نژادا داود، مەسیھە، رزگارکارێ ژ گونەھایە (ئس. ٩:٦،٧ ؛ ٢٢:٢٢ ؛ ژەر. ٣٣: ٥،٦،١٥ ؛ ژن. ٧:٤٢). لێ بەلێ پشترە سلێمان، ب زەواجێن خوەیێن ل گەل کەسێن دەرڤەیی ھێڤیا ئیسرایل، ژ یەزدان ڤەگەریا (١ کنگس ١١:١-١٣؛ نەھ. ١٣:٢٦).

**مژار ٣ : پرس**

١. کیژان سۆزا یەزدان، تەکۆشینا د ناڤبەرا گونەھ و راستیێ دە ددە نیشاندان؟

* ا) سۆزا ژ بۆ موسا
* ب) سۆزا ل بەخچەیێ بھووشتێ
* ج) سۆزا ژ بۆ داود
* د) سۆزا ژ بۆ ئبراھیم

٢. د دەربارێ سۆزا ل بەخچەیێ بھووشتێ دە، کیژان گۆتنا ژێر راستە؟

* ا) نژادا مار ئبلیسە
* ب) ئیسا ویێن راست ژ نژادا ژنێ نە
* ج) نژادا مار ژ ئالیێ ئیسا ڤە ژ بۆ دەمەکێ ھاتە ئێشاندن
* د) ب ریا مرنا ئیسا، نژادا ژنێ بریندار بوو.

٣. وێ نژادا ئبراھیم ھەتا ھەتایێ ل کودەرێ بژی؟

* ا) ل بھووشتێ
* ب) ل باژارێ قودسێ
* ج) ل سەرزەمینێ
* د) ھنەکی ل بھووشتێ و ھنەکی ل سەرزەمینێ

٤. کیژان سۆزێن ل ژێر ژ بۆ داود ھاتن دایین؟

* ا) کو وێ نەڤیێ وییێ بژارتە ھەتا ھەتایێ سەردەستیێبکە
* ب) کو وێ نژادا وی ل بھووشتێ خوەدیێ سەردەستیەکێ بە
* ج) کو وێ نژاد، کورێ یەزدان بە
* د) کو نژادا وی، ئیسا بەری کو ل دنیایێ چێببە، ل بھووشتێ دژیا.

# یەزدان و مرن

## جەوھەرێ ئینسان

پرانیا ئینسانان ل سەر مرنێ، یان ژی ل سەر جەوھەرێ خوەیێ کو دبە سەدەما مرنێ، کێم دفکرن. مرۆڤ خوە د بەر چاڤان رە دەرباس ناکن و ب ڤی ئاواھی د دەربارێ خوە دە نە خوەدیێ ئاگاھداریێن بەرفەرەھن. د ئەنجاما ڤێ دە ژی ئینسان د تەڤایێ ژیانا خوە دە، ب بەر بایێ زۆرا داخوازێن خوە دکەڤن و دچن. ئەڤ یەک دەما کو مرۆڤ ل کەشتیا ژیانێ سوار بە، تێ واتەیا نە پەژراندنا کو ئەم نکارن ژ ھاتنا مرنێ برەڤن. “ما ژیانا وە چیە؟ ئەو، وەکە بوخارێیە کو د دەمەکە کن دە تێ دیتن و وەندا دبە. دڤێ ئەم وەکی ئاڤا کو ل سەر ئاخێ وەرە رژاندن و جارەکە دن نکاربە وەرە گەل بمرن. وەکە گیایێ کو مەزن دبە،یێ کو سبەھان گول لێدکەڤن و مەزن دبە (جوانیا مە)؛ و ئێڤاران ژی تێ قوت کرن و دچلمسە” (ژامەس. ٤:١٤ ؛ ٢ سام. ٤:١٤ ؛ پس. ٩٠:٥،٦). موسا زلامەکی راستەقینیێ تەفکیرێ بوو؛ ب ڤێ یەکێ ھسیا و ل بەر یەزدان گەریا: “وێ دەمێ ھەژمارا رۆژێن مە پێش مە بکە، ژ بۆ کو ئەم دلێ خوە بدن زانستیێ” (پس. ٩٠:١٢). د ئەنجاما ڤێ یەکێ دە، دڤێ ئەم ل ھەمبەری کورتیا ژیانێ، ب دەست خستنا زانەبوونێ بکن کارێ خوەیێ بنگەھین.

نەرازیبوونا ئینسانیا ل دژی مرنێ ب ئاوایێن جوربەجورە. ژ بۆ سڤککرنا ھەستا وەندابوونێ، ھنەک کولتور مەراسیما مرنێ و مەیت دکن بەشەک ژ ژیانێ. ژ ڤان کەسان پرانیایێن کو ناڤێ ‘خریستیان’ ھلدگرن، گھیشتنە ڤێ ئەنجامێ کو ئینسان د ناڤا خوە دە خوەدیێ ‘گیانەکی نەمر’ە، لێ بەلێ ئەوێ ژ بۆ خەلات ئان ژی جەزەیێ خوە بچە دەرەکێ. فەلاکەتا ھەری مەزنیا کو تێ سەرێ ئینسان مرنە. ژ بۆ کێم کرنا باندۆرا ڤێ یەکێ، ئینسان تەڤایێ زانەبوونا خوە ب کار تینە. ب ڤێ سەدەمێ، ل سەر مرنێ و جەوھەرێ ئینسان گەلەک تەۆرییێن شاش پەیدا بوونە. ژ بۆ کو ئەم د دەربارێ ڤێ مژارا گرینگ دە، خوە بگھینن راستیێ، ئەمێ وەکە ھەر جارێ دەڤێ ئنجیلێ ڤەکن. بینن بیرا خوە کو، د ئنجیلێ دە دەرەوا یەکەمینیا مارێ ل بەخچەیێ بھووشتێیە. ل ھەمبەری گۆتنا یەزدانیا کو دبێژە، ھەگەر ئینسان تێکەڤە گونەھ وێ بمرە، (گەن. ٢:١٧) مار گۆتیە، “تو نامری” (گەن. ٣:٤). ئەڤ ھەلوەست، ناپەژرینە کو مرن داویا ھەر تشتییە و بوویە تایبەتیەکە بنگەھین د تەڤایێ ئۆلێن چەوت دە. ب تایبەتی د ڤێ بابەتێ دە ئەشکەرەیە کو تێگھیشتنەکە شاش، رێبەریا یەکە دن، یەکەدن و یەکە دن دکە. بەرەڤاژی ڤێ یەکێ، وەکە کو د ١ جۆر ١٥:١٣-١٧ دە ھاتیە نیشاندان، پەرچەیەک راستی ژی رێبەریا یەکە دن دکە. ل ڤر پاڤلوس خوە ژ راستیەکێ داڤێژەیا دن ( بالا خوە بدن گۆتنێن “ھەگەر…ھەگەر…ھەگەر...").

ژ بۆ تێگھیشتن و راڤەکرنا جەوھەرێ ئینسان، پێویستیا مە ب داخویانیێن ئنجیلێیێن د دەربارێ ئافرینا ئینسان دە ھەیە. دەما کو ئەم گۆتن ب گۆتن ل سەر نڤیسێ راوەستن، وێ ژ مە رە ب ئاوایەکی کو گومانان نەھێلە رۆنی بکە، کا ئەم چ نە (د دەربارێ سافیتیا پرتووکا ئافرینێ دە، ل گۆتنا ناڤبەرێیا ١٨ بنەرە). “مرزایێ مە یەزدان، ئینسان ژ تۆزا سەرزەمینێ ئافراند. .. ژ ناڤا وێ (ژ ناڤا ئاخێ) تو دەرکەتی (ئادەم)؛ ژ بەر کو تو ژ ئاخێیە، وێ تو دیسان ل وێ ڤەگەری” (گەن. ٢:٧ ؛ ٣:١٩). ل ڤر، د دەربارێ نەمریا ئینسان دە تشتەک نینە، و تو بەشێ وییێ کو وێ پشتی مرنێ زندی بمینە ژی نینە. د ئنجیلێ دە، ب تایبەتی تێ دیار کرن کو ئینسان ژ ئاخێ ھاتیە ئافراندن: “ئەم رتام (بالچک)ن” (ئس. ٦٤:٨)؛ “ئینسان ژ ئەردێ، ژ ئاخێیە” (١ جۆر. ١٥:٤٧)؛ “بنگەھ (یا ئینسان) د ئاخێ دەیە” (ژۆب. ٤:١٩). ئبراھیم، پەژران دکو ئەو “ژ ئاخ و خوەلیێ یە” (گەن. ١٨:٢٧). پشتی کو ل بەخچەیێ بھووشتێ، فەرمانا یەزدان نەھات پێکانین، یەزدان “ئینسان قەوتاند..ژ بۆ کو ئەو ژ دارا ژیانێ نەخوە و ھەتا ھەتایێ نەژی” (گەن. ٣:٢٤،٢٢). ھەگەر کو ئینسان د ناڤا خوە دە، خوەدیێ تایبەتیا نەمرنیێ بوویا، وێ ئەڤ یەک نەھاتا گۆتن.

**نەمریا ب شەرت**

د ئنجیلێ دە، ھەردەم تێ دوبارە کرن کو، ئینسان دکارە ب ریا خەباتا مەسیھ، ژ بۆ بدەستخستنا نەمری و ژیانەکە بێ داوین، ریەکێ ببینە. ئاوایێ ب تەنھایێ نەمرنیێ کو ئنجیل تینە زمان ئەڤە. ریا ب دەست خستنا نەمریێ یا ب تەنھا، پەرەستیا فەرمانێن یەزدانە.یێن کو پەرەستیەکە بێ کێمانی بکن، وێ نەمریێ د رەوشەکە ب رێکووپێک دە دەرباس بکن- خەلاتا راستیێ.

داخویانیێن ل ژێر ددن نیشاندان کو، نەمری ب شەرت و مەرجە و نە تشتەکی وھایە کو ئەم ب ھێسانی ب دەست خوە ڤە بینن:

* “مەسیھ… ب ریا مزگینێ ژیان و نەمری دەرخستیە ھۆلێ” (٢تم. ١:١٠ ؛ ١ ژن. ١:٢).
* “تا کو ھوون گۆشتێ بەنیادەم نەخون و خوینا وی ڤەنەخون، ژیان د وە دە چێنابە (ئانگۆ نە خوەزایییە). کی گۆشتێ من بخوە و خوینا من ڤەخوە، وێ ببە خوەدیێ ژیانەکە بێ داوی؛ و ئەزێ وی د رۆژا داوی دە، زندی بکم” – ژ بۆ کو ئەز ڤێ ژیانا بێ داوی بدمێ دە (ژن. ٦:٥٣،٥٤).
* د سەرانسەرێ بەشێ ٦.یێ یوھاننا دە، مەسیھ دبێژە کو ئەو “**نانێ ژیانێیە**” و ئەنجەخ ب ریا بەرسڤدانا وی، مرۆڤ دکارە ببە خوەدیێ ھێڤیا نەمریێ (ژن. ٦:٤٧،٥٠،٥١،٥٧،٥٨).
* “یەزدان ژیانەکە بێ داوی پێشکێشی مە (باوەرمەندان) کر؛ و ئەڤ ژیان د کورێ وی دەیە (١ ژن. ٥:١١). ژ بۆ کەسێن کو نە ل گەل “مەسیھ”ن، دبە کو ھێڤیا نەمریێ نەبە. ب تەنێ ب ریا مەسیھ نەمری چێبوویە. ئەو، “چاڤکانیا ژیانێیە” (یا بێ داوی) (ئاجتس ٣:١٥ا.ڤ: کن.) – ژ بۆ ھەرکەسێ کو پەرەستیا وی دکن، چاڤکانیا رزگاریا ئەبەدییە” (ھەب. ٥:٩). وی چاخی نەمریا ئینسانان ب خەباتا ئیسا پێک تێ.
* باوەرمەندێ راستەقین ل نەمریێ دگەرە و ژ بەر ڤێ یەکێ ب خەلاتا ژیانەکە بێ داوی تێ خەلات کرن – تشتەکی کو ئەو ب خوەزایی خوەدیێ وێیە نینە (رۆم. ٢:٧ ؛ ٦:٢٣ ؛ ژن. ١٠:٢٨). د ڤەگەرا مەسیھ دە، دڤێ بەدەنا مەیا ب مرن “نەمریێ ل خوە کە (١ جۆر. ١٥:٥٣). ب ڤی ئاواھی ئینسان نھا نە خوەدیێ نەمریێ یە، ئەو تشتەکە کو ھینا سۆزا وێ تێ دایین (١ ژن. ٢:٢٥).
* یەزدان بخوە خوەدیێ نەمریێیە (١ تم. ٦:١٦).

## رەوان (جان)

ب رۆناھیا گۆتنێن ژۆرین، وێ ھاتبە فێمکرن کو ئینسان د خوەزایا خوە دە نە خوەدیێ جانەکی نەمرە. ئەمێ نھا ژی تێکەلیا ل دەردۆرا گۆتنا 'جان' سافی بکن.

د ئنجیلێ دە، گۆتنا ‘جان’ ب ڤی ئاواھی ژ بۆ زمانێن ئبرانی و یونانی تێ وەرگەراندن (نەپھەش و پسوچە)، ھەر وھا ئەو دکارە وەکە گۆتنێن ژێرین ژی وەرە وەرگەراندن:

بەدەن ھلم

تەبا دل

بیر کەس

نەفس

ب ڤی ئاواھی گۆتنا ‘جان’ تێ واتەیا کەس، بەدەن و نەفسێ ژی. گۆتنا ب ناڤوودەنگیا کو دبێژە ‘ساڤە ئۆور سۆولس’ (س.ئۆ.س.) ب ئاوایەکی ڤەکری تێ واتەیا ‘مە ژ مرنێ خەلاس کن’. وێ دەمێ 'جان' کورتایییا 'کەس' ئان ژی ھەر تشتێ کو کەسایەتێ تینە ھۆلێیە. د گەلەک ڤەرسییۆنێن ئنجیلێ دە، (وەک نموونە ن.ئ.ڤ.)، وەکە 'کەس' ئان ژی ‘شەخس’ کێم ھاتیە وەرگەراندن. ھەیوانێن کو یەزدان ئافراندنە، وەکە “تەبایێن کو دلڤن…ھەموو تەبایێن کو دژین” (گەن. ١:٢٠،٢١) تێنە ب ناڤ کرن. د ڤر دە گۆتنا ئبرانییا کو وەکە 'تەبا' تێ وەرگەراندن 'nepresh'ە. و ئەو وەکە د نموونەیا گەن. ٢:٧ دە دکارە وەکە 'جان' ژی وەرە وەرگەراندن : “… و ئینسان بوو جانەکی کو دژی”. ب ڤێ سەدەمێ وەکە کو ھەیوان 'تەبا'نە، ئینسان ژی 'تەبا'یە. جودابوونا د ناڤبەرا ئینسان و ھەیوان دە ئەوە کو ئینسان د ئالیێ مێژی دە ژ ھەیوان پێشکەتیترە. ئینسان، د شبھەتێ فزیکا یەزدان دە ھاتیە ئافراندن (گەن. ١:٢٦؛ ل مژار١،٢ بنەرە)؛ و بانگ ژ ھنەک ئینسانان رە تێ ژ بۆ کو ھێڤیا نەمریێ بستینن (٢ تم. ١:١٠). د بابەتا ئاوایێ مرنا مە و جەوھەرێ مەیێ بنگەھین دە، د ناڤبەرا ئینسان و ھەیوانان دە فەرق نینە:

“ژ بەر کو تشتێ تێ سەرێ بەنیادەم، تێ سەرێ ھەیوانان ژی؛ تشتێ تێ سەرێ وان یەکە (بالا خوە بدن دووبارەبوونا گۆتنێ) وەکە کو یەک دمرە،یێ دن ژی دمرە…ژ بۆ کو ئینسانەک خوە د سەر ھەیوانەکی رە نەبینە…ھەموو (یانی ئینسان و ھەیوان) دچنە دەرەکێ (گۆرێ). تەڤ ژ ئاخێ نە؛ و تەڤ ل ئاخێ ڤەدگەرن” (ئەجج. ٣:١٩،٢٠).

نڤیسکارێ پرتووکا و’ئازیێ کو وەھی ژێرە ھاتیە، ژ بۆ کو ئینسان ڤێ راستیێ ببیبە، و یەزدان ئالیکاریا وان بکە وھا بانگ دکە: “ژ بۆ کو (ئینسان) ببینن کو ھەیوانن” (ئەجج. ٣:١٨). دبە کو گەلەک کەس د پەژراندنا ڤێ دە زۆریێ بکشینن. پەژراندنا کو ئەم ئاوایەکی ھەیوانانە و ئەم ژی ب ھەستێ خوە پاراستن و ئافراندنێ دژین، زەھمەتە و دبە کو مە بچووک ژی بکە. د وەرگەرا ن.ئ.ڤیا ئەجج. ٣:١٨ دە تێ گۆتن کو؛ یەزدان ئینسان ‘دجەربینە’ ژ بۆ کو بدە نیشاندان کو ئەو ھەیوانە.یێن کو ب قاسی بوویینا گەلێ وی دلنزم بن، وێ راستیا ڤێ یەکێ بپەژرینن، لێ بەلێیێن کو نە وھا بن، وێ د ڤێ جەرباندنێ دە بسەرنەکەڤن. فەلسەفەیا ئینسانەتیێ (ھومانیزم) – فکرا کو دبێژە ئینسان خوەدیێ روومەت و گرینگیا تەورە بلندە- د سەدسالا بیستان دە، ب بێدەنگی ل ھەر دەرێ دنیایێ بەلاڤ بوویە. نە ھێسانە کو ئەم رامانا خوە ژ بن باندۆرا ئینسانەتیێ دەرخینن. گۆتنێن د پس. ٣٩:٥ دە ئالیکاریا ڤێ یەکێ دکن: “ب رەوشا خوەیا ھەری باش ئینسان، ب تەڤایی بێ روومەتە”. “راسکرنا گاڤێن کو تێنە ئاڤێتن، نە د دەستێ ئینسانێ مەشڤان دەیە (ژەر. ١٠:٢٣). یەک ژ تشتێن بنگەھین کو ھون دزانن ئەوە کو، وێ بەدەنێن ئینسانان – د راستیێ دەیێن تەڤایێ ‘تەبایێن ب جان’- د ئەنجام دە بمرن. ب ڤێ سەدەمێ ‘جان’ دمرە؛ کو ئەڤ بخوە دژبەرا تەڤایێ ھەر تشتێ بێ مرنە. نە بێ واتەیە کو د ئنجیلێ دە ب پرانی گۆتنا ‘جان’ ب مرن و تونەبوونا جان رە بوویە یەک .بکارانینا گۆتنا 'جان' ب ڤێ شێوەیێ ددە نیشاندان کو تشتەکی بێ مرن نینە:

* “وێ جانێ گونەھکار بمرە” (ئەزە. ١٨:٤).
* یەزدان دکارە جان تونە بکە (مت. ١٠:٢٨). گۆتنێن دن یێن د دەربارێ ڤێ مژارێ دە، د ڤان ئایەتان دە تێنە پەیدا کرن: ئەزە. ٢٢:٢٧؛ پرۆڤ. ٦:٣٢؛ لەڤ. ٢٣:٣٠.
* تەڤایێ ‘جانێن’ د ناڤا باژارێ ھاتسۆرێ دە ب شوور ھاتن کوشتن (ژۆش. ١١:١١؛ کرش. ژۆش. ٣٠-٣٩).
* …ھەر جانێ کو دژیا مر (رەڤ. ١٦:٣؛ کرش. پس. ٧٨:٥٠).
* زاگۆنا موسا ب پرانی فەرمانا مرنا ‘جان’ێن کو ل دژی زاگۆنێ دەردکەتن ددا (وەک نموونە. ھەژمار ١٥:٢٧-٣٥).
* گۆتنێن کو دبێژن، جان دکەڤە خەفکێ یان ژی دفەتسە، ئەنجەخ ب تێگھیشتنا کو جان دکارە بمرە، واتەدار دبن (پرۆڤ. ١٨:٧؛ ٢٢:٢٥ ؛ ژۆب. ٧:١٥).
* “تو کەس نکارە جانێ خوە بدە ژیین” (پس. ٢٢:٢٩).
* مەسیھ، “جانێ خوە رژاند مرنێ” ؛ 'جانێ' وی ئان ژی ژیانا وی ژ بۆ گونەھ ھات پێشکێش کرن (ئس. ٥٣: ١٠،١٢).

گۆتنا 'جان' د پرانیا ئایەتان دە ھاتیە سەر زمان، و ژ خەینی چەند چروسکێن نەمریێن د ناڤا مە دە، تێ واتەیا گەلەک کەس و بەدەنان. ھنەک نموونەیێن بەربچاڤ ئەڤن:

* “خوینا کەس ئان” (ژەر. ٢:٣٤)
* “ھەگەر کەسەک تێکەڤە گونەھ و سوند ببھیزە…ھەگەر وێ نەبێژە… ھەگەر کەسەک دەستێ خوە بدە تشتەکی مردار…ھەگەر کەسەک ب سەرێ لێڤان سوند بخوە” (لەڤ. ٥:١-٤).
* -ئەی جانێ من… ھەر تشتێ د ناڤا من دە…مرزایێ مە یەزدان پیرۆز بکە، ئەی جانێ من…ئەو، دەڤێ تە ب تشتێن باش دادگرە” (پس. ١٠٣:١،٢،٥).
* “یێ کو بخوازە ژیانا خوە (جان) خەلاس بکە، ئەوێ وێ وەندا بکە، لێ بەلێیێ کو ژیانا خوە (جان) د ئۆخرا من دە وەندا بکە... ئەوێ وێ خەلاس بکە” (مک. ٨:٣٥)
* ل ڤێ دەرێ ‚جان’( ب یونانی 'پسوچە') وەکە کو ل ژۆرێ ھاتیە وەرگەراندن، تێ واتەیا ژیانا کەسەکییا شەخسی و ئەڤ ژی دبە نیشانا وێ کو گۆتنا 'جان' نە ژ بۆ تشتەکی گیانی کو د ناڤا ئینسان دەیە تێ گۆتن.
* نوم. ٢١:٤، ددە نیشاندان کو، کۆمەک کەس دکارن خوەدیێ جانەکی بن. ب ڤێ سەدەمێ ‚جان’ نایێ واتەیا چروسکا نەمریێیا د ناڤا ھەر کەسی ژ مە دە.

## گیانێ ئینسان

د بیرا ھەر کەسی دە، د ناڤبەرا گۆتنێن جان و گیانێ دە تێکلیەکە مەزن ھەیە. د ھنەک زمانان دە و د وەرگەرێن ئنجیلێ دە ژی گۆتنا جان و گیان بیەک واتەیێ تێ بکارانین، و ئەڤ دبە سەدەما کووربوونا ڤێ تێکلیێ. گۆتنا 'جان' کو د بنگەھا خوە دە ھەر تشتێ گرێدایی ئینسان تینە زمان، ھنەک جاران تێ واتەیا “گیان” ژی. وەکە کو د ئنجیلێ دە تێ بکارانین، جودابوونەک د ناڤبەرا ‚جان’ و ‚گیان’ دە ھەیە، و ئەو دکارن ژ ھەڤ جودا ببن (ھەب. ٤:١٢).

د زمانێ ئبرانی و یونانی دە “گیان” ب رەنگێ ('راوچ' و 'پنەوما') و ھەر وھا ب واتەیا گۆتنێن ژێرین ژی تێ وەرگەراندن:

ژیان – بیر – ھلم – گیان – با

ئەم د مژار ٢.١ دە ل سەر ‘گیان’ راوەستیان. یەزدان گیانێ خوە ژ بۆ دۆماندنا ئافرینێ بکارتینە. گیانێ یەزدانیێ د ھوندرێ ئینسان دە، ھێزا ژیانێیە. “بەدەنا بێ گیان مرییە” (ژامەس ٢:٢٦). “یەزدان ھلما ژیانێ (گیان) پفی ناڤا وی (پۆزێ ئادەم) کر، و ئینسان بوو جانەکی (تایبەتی) کو دژی” (گەن. ٢:٧). ئەیووب دبێژە: “گیانێ یەزدان، د بێڤلێن پۆزێ من دەیە” (ژۆب. ٢٧:٣ کرش. ئس. ٢:٢٢). ب ڤی ئاواھی گیانێ ژیانا د ناڤا مە دە، د دەما زایینێ دە ددن مە و تا کو بەدەنا مە زندی بە، ئەو ب مە رە دمینە. دەما کو گیانێ یەزدان خوە ژ تشتەکی دکشینە، ئەو یەکسەر دمرە - گیان ھێزا ژیانێ یە. ھەگەر یەزدان “گیان و ھلما خوە ل گەل خوە کۆم بکە، وێ تەڤایی خوەدەنێن ب بەدەن، ب ھەڤ رە بمرن، و وێ ئینسان دیسا ل ئاخێ ڤەگەرە. ھەگەر تو نھا خوەدی باوەری بی ل ڤێ گوھدار بکی” (ژۆب. ٣٤:١٤-١٦). ھەڤۆکا داوین دیسا دیار دکە کو جەوھەرێ ئینسانیێ راستین ژ بۆ لھەڤھاتنا ھنەکی ئەکسە.

دەما کو یەزدان گیانێ خوە د دەما مرنێ دە ژ مە دشینە، نە ب تەنێ بەدەنا مە، ھەر تشتەکی مە رادوەستە. شیرۆڤەکرنا ڤێ ژ ھێلا داود ڤە، دھێلە کو ئەو ژ تەبایێن زەیف مینا ئینسانان بێھتر، باوەریا خوە ب یەزدان بینە. پس. ١٤٦:٣-٥ ب خوە دژبەریەکە ب ھێزە ل دژی نەرینێن ئینسانەتیێ (ھومانزم).

“نە باوەریا خوە ب پرێنسان، و نە ژی ب بەنیادەم بینن، کو تو رزگارکاریا وان نینە. گیانێ وی دەردکەڤە و ئەو ڤەدگەرە ئەردێ (خاکا کو ئەم ژێ ئافرینە)، د ھەمان رۆژێ دە رامانا وی تێک دچە. خوەزی ب دلێ ئەوێن کو ژ بۆ رزگاریا خوە، خوەدیێ یەزدانێ یاکوپن”.

د مرنێ دە “وێ ئاخ ڤەگەرە سەرزەمینا کو بەرێ لێ بوو، و وێ گیان ژی ل یەزدانێ کو وی ددە ڤەگەرە” (ئەجج. ١٢:٧). مە بەرێ دابوو خویاکرن کو یەزدان ب ریا گیانێ خوە ل ھەر دەرێیە. ب ڤێ واتەیێ، “یەزدان گیانە” (ژن. ٤:٢٤). دەما ئەم بمرن، “ھلما مەیا داوین” تێ واتەیا کو گیانێ یەزدانیێ د ناڤا مە دە، ژ مە جودا دبە. ئەڤ گیان ژ ئالیێ یەزدان ڤەیێ کو ل ھەر ئالیێ مەیە، تێ کشاندن. ب ڤی ئاواھی، د مرنا مە دە، “وێ گیان، دیسا ل یەزدان ڤەگەرە.”

ژ بەر کو گیانێ یەزدان ھێزێ ددە تەڤایی ئافرینێ، ھەمان پێڤاژۆیا مرنێ ژ بۆ ھەیوانان ژی پێک تێ. ئینسان و ھەیوان د ناڤا خوە دە خوەدیێ ھەمان گیان ئان ژی ھێزا ژیانێ نە. “تشتێ کو تێ سەرێ بەنیادەم، وێ وەرە سەرێ ھەیوانان ژی. تشتێ کو تێ سەرێ وان ب تەمامی وەکە ھەڤە. یەک دمرە،یێ دن ژی دمرە. بەلێ، ھەموو خوەدیێ یەک ھلمێ (گیانێ) ە. ژ بەر ڤێ یەکێ ئینسانەک نە د سەر ھەیوانەکی رەیە” (ئەجج ٣:١٩). ل ڤر نڤیسکار دبێژە کو، د ناڤبەرا جھێ چوونا ئینسان و ھەیوان دە تو جودابوونەکە گرینگ نینە و ددۆمیە (ئەجج. ٣:٢١). ئەڤ داناسینا کو دبێژە ئینسان و ھەیوان خوەدیێ یەک گیانێ نە و ب ھەمان شێوەیێ مرنێ دمرن، گەلەکی نێزیکی شیرۆڤەیا بەرێیە کو دگۆت، ئینسان و ھەیوان ھەر دو خوەدیێ گیانێ ژیانێیێ یەزدانن (گەن. ٢:٧، ٧:١٥) و ئەوێ ھەر دو ژی د تۆفانێ دە ب ھەمان شێوەیا مرنێ بمرن: “خوەدیێ تەڤایی بەدەنێن کو ل سەرزەمینێ دلڤیان مرن: چڤیک، دەوار و ھەیوان و ھەر تشتێ کو ل سەرزەمینێ دخوشیان و ھەر ئینسان مرن. تەڤایییێن کو ھلما (گیانا) ژیانێ د پۆزێ وان دە بوو… مرن… ھەر تشتێ کو دژیا ھاتە تونەکرن” (گەن. ٧:٢١-٢٣). بالا خوە بدن پس. ٩٠:٥یا کو مە بەری نھا لێکۆلا، مرنێ دشبینە تۆفانێ. بەشێ ٧یێ ئافرینێ ب ئاوایەکی ئەشکەرە دیار دکە کو تەڤایی ئینسانان ژ یەک چینێ نە: “تەڤایی خوەدانبەدەنان… ھەر تشتێ کو دژی.” ئەڤ، ژ بەر کو ئینسان ژی وەکە تەبایێن دن خوەدیێ گیانێ ژیانێیە، وھایە.

## مرن ژبیرچوویینە

تشتێن کو مە ھەتا نھا ل سەر جان و گیان دیتن، ژ مە رە دیار دکن کو ئینسان د دەما مرنێ دە بیربۆرییە. وێ چالاکیێن کەسێن ل ھەمبەری یەزدان بەرپرسیار، ژ ئالیێ وی ڤە وەرن ب بیر خستن (مال. ٣:٦، رەڤ. ٢٠:١٢، ھەب. ٦:١٠). د ئنجیلێ دە ژی تشتەکی کو ئیسپات بکە، ئینسان د دەما مرنێ دە ل سەر ھشێ خوەیە، نینە. د دەربارێ ڤێ دە زەھمەتە کو ئەم ئەکسێ گۆتنێ ل ژێر ببێژن:

“(یا ئینسان) ھلم (گیان) دەردکەڤە، دچە، ئەو بخوە ل ئاخێ ڤەدگەرە، د ھەمان رۆژێ دە (کێلیێ) دە رامانێن وی تونە دبن” (پس. ١٤٦:٤).

* “مری تشتەکی نزانن… ھەزکرنا وان، کینا وان و ھەسوودیا وان، نھا تونە دبە” \*ئەجج. ٩:٥،٦). “ل دیارێ مریان ھکمەت نینە (ئەجج. ٩:١٠)- رامان نینە و ژ بەر ڤێ یەکێ ھش نینە.
* ئەیووب د دەما مرنێ دە، دبێژە: “وەکە کو قەت نەبوویە” (دۆب ١٠:١٨). وی، مرنا کو ئەم بەری زایینێ خوەدیێ وێ بوون، وەکە ڤالاتی، نەزانی و تونەبوونا ھەبوونێ دیت.
* ئینسان وەکە ھەیوانان دمرە (ئەجج. ٣:١٩). ھەگەر کو ئینسان ل ھنەک دەڤەران ب زانەبوون ژیانا خوە د مرنێ دە بدۆمینە، دڤێ ھەیوان ژی وھا بن. دیسا ژی ھەم نڤیسێن پیرۆز و ھەم ژی زانست، د ڤێ بابەتێ دە بێدەنگ دمرن.
* یەزدان “ب بیر دخە کو ئەم ئاخن. ئینسان ژی، رۆژێن وی مینا گەیا نە، وەکە گولەکە بەری وھا شین دبە… پشترە تونە دبە، و جھێ وی ئێدی وی ناس ناکە” (پس. ١٠٣:١٤-١٦).

مرن ژ بۆیێن راستین ژی بیربۆریەکە. ئەبدێن یەزدان ژ بۆ کو ئەو دەستوورا درێژیا تەمەنێ وان بدە، ب سەدجاران لبەرگەرا خوە دوبارە دکن، ژ بەر کو ئەو دزانن کو مرن بیربۆریەکە و ئێدی ئەو پشتی مرنێ نکارن دوا بکن و یەزدان بەرز بکن. ھەزەکیەل (ئس. ٣٨:١٧-١٩) و داود (پس. ٤:٦،٥؛ ٣٠:٩؛ ٣٩:١٣؛ ١١٥:١٧) ژ بۆ ڤێ یەکێ نموونەیێن باشن. مرن، ھەم ژ بۆ باشان و ھەم ژی ژ بۆ خەرابان وەکە خەوەکێ و بێھندانەکێ تێ زمان (ژۆب. ٣:١١،١٣،١٧؛ دان. ١٢:١٣).

پرانی جاران تێ دوبارەکرن و بەلاڤکرن کو وێ کەسێن راست بچن کێفخوەشیەکە مەزن و ئەوێ پشتی مرنا خوە یەکسەر د بھوشتێ دە وەرن خەلاتکرن. ئەڤ یەک د ئنجیلێ دە نەھاتیە زمان. زانستیا مرنێ ویا جەوھەرێ ئینسان ھەستا ئارامیێ ددە مرۆڤ. پشتی ئێش و برینێن ژیانا کەسەکی، گۆر ب تەمامی وەکە جھێ ڤالاتیێیە. ژ بۆ کەسێن کو داخوازێن یەزدان نزانن، وێ ئەو ڤالاتی ھەتا ھەتایێ بدۆمە. وێ ھەسابێ کەڤنیێ ڤێ ژیانا خەمگین تو جاران دەرنەکەڤن ھۆلێ. وێ ترس و ھێڤیێن ڤالایێن مێژیێ ئینسان، پێک نەیێن و نەبن تەھدیت.

سووستەمەکە راستیا خەباتا ئنجیلێ ھەیە. لێ ئەو کەسێن کو ئنجیلێ د بەر چاڤان رە دەرباس ناکن، د نەرینێن وانیێن ئۆلی دە سیستەمەکە کێماسیان ھەیە. کەدا ئینسانیا ژ بۆ نەرمکرنا خەمگینیا مرنێ، بێ ھێڤی و ئەنجامە، و دھێلە کو باوەریا خوە پێ بینە کو ئەو خوەدیێ گیانەکی نەمرە. دەما کو د ناڤا ئینسان دە ھەبوونا گیانەکی وھا وەرە پەژراندن، ب ئاوایەکی سخوەزایی مرۆڤ دفکە کو ئەوێ پشتی مرنا خوە بچە دەڤەرەکێ. ئەڤ یەک دھێلە کو مرۆڤ بفکرە و ببێژە کو د مرنێ دە، د ناڤبەرا قەدەرا باش و خەراب دە جودابوونەک ھەیە. ژ بۆ ب ئەنجامکرنا ڤێ ژی، مرۆڤ دبێژن وێ گیانێن باش یێن نەمر بچن جھەکی کو ژێرە دبێژن بھوشت، و وێ گیانێن خەرابیێن نەمر بچن جھێ کو ژێرە دبێژن دۆژەھ. بەری نھا مە گۆتبوو کو 'گیانێ نەمر' بێدەرفەتیەکە ئنجیلییە. ھنەک رامانێن دنیێن چەوت ژی (ل ژێر، ب رێزێ)وێ وەرن لێکۆلین:

* + 1. د مرنێ دە، خەلاتا ژیانێن مەیا وەکە ‘گیانێ نەمر’ تێ دیارکرن
    2. جودابوونا د ناڤبەرا باش و خەراب دە، دەما مرنێ تێ ھۆلێ.
    3. ژ بۆیێ باش، خەلات چوونا بھوشتێیە.
    4. ھەگەر یەک خوەدیێ ‘گیانێ نەمر’ بە، وێ دەمێ ھەر کەس مەجبورە ئان بچە بھوشتێ ئان ژی دۆژەھێ.
    5. وێ ‘جانێن’ (کەسێن) خەراب بچن جھێ جەزاکرنێیێ کو ژێرە ‘دۆژەھ’ تێ گۆتن.

ئارمانجا ئانالیزێن مە نە ب تەنێ نەباشبوونە. ھەگەر ئەم ڤان خالان ب بەرفەرەھی د بەر چاڤان رە دەرباس بکن، ئەمێ گەلەک بەشێن ئنجیلێیێن ل سەر راستیا جەوھەرێ ئینسان ببینن و دیار بکن.

## ڤەژین

ئنجیل دبێژە، خەلاتا راستیێ وێ د دەما ڤەژینێ دە ب ھاتنا مەسیھ رە وەرە دایین (١ تھەس. ٤:١٦). یەکەمین تشتێ کو مەسیھ بکە، زندیکرنا مریێن باشە. (ل مژار ٤.٨. بنێرە)، پشترە وێ دەمێ تو دەست پێ بکە. ھەگەر د مرنێ دە 'جان' بچوویا بھوشتێ، وێ دەمێ تو سەدەما ڤەژینێ نەدما. پاولوس دبێژە، ھەگەر ڤەژین نەبوویا، وێ دەمێ وێ کەدا کو ژ بۆ پەرەستیا یەزدان ھاتیە خەرجکرن، بێ واتە بوویا (١ جۆر. ١٥:٣٢). وی تشتەکی وھا نەانیە زمان کو ھەگەر خوەدی باوەری بە، وێ پشتی مرنێ گیانێ وی د بھوشتێ دە وەرە خەلاتکرن؟

وی وەکە ئاوایێ خەلاتێ باوەریا خوە ب زندیبوونا بەدەنێ ئانی. مەسیھ ب گۆتنا کو وێ بەرسڤا ژیانا ب باوەری د دەما ڤەژینێ دە وەرە دایین، جەسارەت دا مە (لک. ١٤:١٤).

دڤێ ئەم خالا داوین ژ بۆ مژارا کو ئنجیل ھەبوونەکە کو نە بەدەنی بە نادە فێرکرن دەینن، کو ئەڤ ژ بۆ یەزدان، مەسیھ، مەلایکەت و ئینسانان تێ پێکانین. دەما کو مەسیھ ڤەگەرە، “وێ بەدەنا مەیا خەراب بگوھەرە و ئەوێ بەدەنا مە، وەکە بەدەنا وییا بەرز، وەرە چێکرن” (پھل. ٣:٢٠،٢١). نھا ئەو ژ خوینێ زێدەتر، خوەدیێ بەدەنەکێیە کو ھێزا خوە ژ گیان دستینە. وێ دەمێ ئەمێ ژی خەلاتەکە مینا وێ پارڤەکن. د دادکرنێ دە ئەم ل ڤێ ژیانێ چاوا ژیا بن، ئەمێ بەرسڤا وێ ببینن (٢جۆر. ٥:١٠).یێن کو ژیانەکە کەتی و بێروومەت ژیا بن، وێ پشترە خەرا ببن، ببن ئاخ و ئەوێ د بەدەنا خوەیا ب مرن دە بمینن.یێن کو ب خەباتا خوە ھیشتنە کو داخوازێن گیان، ب سەر داخوازێن بەدەنێ کەڤن، وێ ب شکلێ بەدەنەکە تژی گیان “ئەوێ ژ گیان، ژیانەکە بێ داوین ب دەست خینن” (گال. ٦:٨).

گەلەک دەلیلێن دن ژی ھەنە کو دبێژن وێ خەلاتا کەسێن راست بەدەنی بە، دەما کو ئەڤ وەرە پەژراندن، وێ گرنگیا ڤەژینێ ب ھەسانی وەرە دیتن. د دەما مرنێ دە ھەبوونا بەدەنا مەیا ھەیی رادوەستە. ھەگەر کو ئەمێ نەمری و ژیانەکە بێ داوین، ب تەنێ ب شێوەیەکە بەدەنی ببینن، وێ دەمێ پێویستە مرن، وەختەکێ بیربۆریێ بە، تا کو بەدەنا مە ژ نوو ڤە وەرە ئافراندن و جەوھەرێ یەزدان بۆ مە وەرە پێشکێشکرن.

تەڤایێ کۆرنت ١، بەشا ١٥. بەھسا ڤەژینێ دکە. ئەو ھەردەمێ بەرسڤا خوەندنەکە ب بال ددە. ١ جۆر. ١٥:٣٥-٤٤، چاوا تۆڤەک وەرە چاندن و پشترە ژ بنێ ئاخێ دەرکەڤە، وێ مری ژی دەما کو یەزدان وی ب بەدەنکێ خەلات بکە، وھا ژ بنێ ئاخێ دەرکەڤە. چاوا مەسیھ ژ گۆرێ رابووبە و بەدەنا خوەیا ب مرن، ب بەدەنەکە بێ مرن گوھەرتبە، وێ باوەرمەندێن راستەقین ژی وھا وێ خەلاتێ پارڤە بکن (پھل. ٣:٢١).

ئەم ب ریا ڤافتیزمێ ددن نیشاندان کو باوەریا مە ب پارڤەکرنا خەلاتا مەسیھ ھەیە و ئەم خوە ب مرن و ڤەژینا وی رە دکن یەک (رۆم. ٦:٣-٥). ئەمێ نھا ژی ب پارڤەکرنا ئەرشێن وی، خەلاتا وی ژی پارڤەکن: “ژ بۆ کو ژیانا ئیسا د بەدەنا مە دە وەرە دیتن، ئەم مرنا میرزایێ خوە ئیسا (نھا) د بەدەنا خوە دە ھلدگرن” (٢ جۆر. ٤:١٠). “ئەوێ کو مەسیھ ژ مرنێ راکر، وێ ب ریا گیانێ خوە، بەدەنێن خوەیێن ب مرن ژی زندی بکە” (رۆم. ٨:١١). ب ڤی ئاواھی، ئەم ل ھێڤیا “رزگاربوونا بەدەنا خوە” نە ژ بەر کو ئەوێ بێ مرن بە (رۆم. ٨:٢٣).

ئەڤ ھێڤیا خەلاتا بەدەنی، ژ دەستپێکێ ڤە ژ ئالیێ گەلێ یەزدان ڤە ھات فێمکرن. ژ بۆ ئیبراھیم سۆز ھات دایین کو سەرانسەرێ ئاخا کەنانێ، وەکە میراسەکێ ھەتا ھەتا ژ وی رە وەرە پێشکێشکرن (گەن. ١٣:١٧، بنێرە مژار ٣،٤). باوەریا وییا ب ڤێ سۆزێ، ھیشت کو ئەو ئیمانا خوە پێ بینە کو ئەوێ د دیرۆکا پێشەرۆژێ دە بەدەنا وی وەرە زندیکرن و وێ بێ مرن بە و ب وی ئاواھی وێ سۆزا وی ب جھ وەرە.

بەدەنا ئەیووب، د گۆرێ دە ژ ئالیێ کورمان ڤە دھات خوارن، لێ بەلێ ئەو دیار دکە، کا وی خەلاتا خوە ب چ ئاواھی وەرگرتیە: “رزگارکارێ من زندییە و… وێ رۆژا داوین ل سەرزەمینێ رابە سەر پیان. و پشتی کو کورم چەرمێ من و بەدەنا من تونە ژی بکن (ن.ئ.ڤ، ب بەدەنا خوە) یەزدان ببینم، کو ئەزێ وی ژ بۆ خوە ببینم و ئەوێ چاڤێن من تەماشە بکن، نەیێن دن، ھەگەر ھێزا من ژ ناڤا من وەرە خەلاسکرن ژی” (ژۆب. ١٩:٢٥-٢٩). ھێڤیا ئیشایا ژی وھایە: “وێ بەدەنا منیا مری رابە” (ئس. ٢٦:١٩).

ھەمان گۆتن، پشتی مرنا ھەڤالێ ئیسایێ ب ناڤێ لازار ژی ھاتنە، ژی ھاتنە گۆتن. ل شوونا کو میرزایێ مە ئیسا دبێژە کو گیانێ وی چوویە بھوشتێ و ئارامیێ بدە خوشکێن وی، وی بەھسا رۆژا ڤەژینێ کر: “وێ برادەرێ وە جارەکە دن رابە (زندی ببە).” بەرسڤا کو خوشکا لازار،یا ب ناڤێ مارتا دایە، ددە نیشاندان کو ئەڤ یەک ژ ئالیێ خرستیانێن دەستپێکێ ڤە دھات فێمکرن: “مارتا ژ وی رە گۆت: ئەز دزانم کو ئەوێ رۆژا داوین، د ڤەژینێ دە رابە” (ژن. ١١:٢٣،٢٤). مینا ئەیووب، مارتا ژی مرن وەکە کەتنا دەریێ ژیانەکە ب کێف نەدیت، لێ بەلێ ھێڤیا وێ ب ڤەژینا ‘رۆژا داوین’ (ب ‘رۆژا داوین’یا ئەیووب کرش) ھەیە. میرزایێ مە ئیسا سۆز دا: ژ بەر ڤێ یەکێ ئەزێ ھەرکەسێ کو باڤ دبھیسە و ژ وی فێر دبە… د رۆژا داوین دە زندی بکم” (ژن. ٦:٤٤،٤٥).

## دادکرن

ل سەر دادکرنێ، داناسینا ئنجیلێ بەرفەرەھە. دادکرن، زاگۆنەکە بنگەھین ە، کو پێویستە، ژ بۆ باوەریەکە تەمام، ئەو بەری ڤافیزبوونێ وەرە فێمکرن (ئاجتس. ٢٤:٢٥، ھەب. ٦:٢). نڤیسێن پیرۆز گەلەک جاران دیار دکن کو، وێ کەسێن د بن بەدەنا یەزدان دە، خەلاتا خوە ‘رۆژا دادکرنێ’ بستینن (نموونە: ٢ پەت. ٢:٩، ٣:٧، ١ژن. ٤:١٧، ژودە ٦). ئەم تەڤ “مەجبوورن ل پێشیا کورسیێ دادگەھا یەزدان راوەستن” (رۆم. ١٤:١٠). ژ بۆ بەرسڤا تشتێن کو مە د ژیانا خوە دە دەرباس کریە، “ئەمێ ل پێشیا کورسیێ مەسیھیێ دادکرنێ وەرن دیتن” (٢ جۆر. ٥:١٠).

دیتنێن دانەلیێن ل سەر ھاتنا مەسیھیا دووەمین، ڤێ کورسیا دادکرنێ ژی تینە زمان (دان. ٧:٩-١٤). شباندن، (چیرۆکێن ب واتە) ئالیکاریا مرۆڤ دکن ژ بۆ کووربوونا ل سەر مژارەکێ. ژ ڤانا یەک ئەوە کو د شبھەتا ژێھاتیبوونا خوەزایێ دەیە: ژ نوو ڤە ھاتنا میرزایەکییە کو گازی کۆلەیێن خوە دکە، و شیرۆڤەیا ئەنجاما پەرەیێن کو ژ وان رە دانینە دکە (مت. ٢٥:١٤-٢٩). د چیرۆکا ماسیڤانان دە، بانگا ئنجیلێ، وەکە تۆرا ماسیان تێ دیتن کو دکارە ھەر رەنگ ئینسان ل خوە بجڤینە. ل سەر ڤی بنگەھی ئینسان روودنن (کرش. روونشتنا دادکرنێ) و ماسیێن باش ژیێن خەراب جودا دکن (مت. ١٣:٤٧-٤٩). راڤە کریە:

“وێ د داویا دنیایێ دە، مەلایکەت وەرن و خەرابان ژ باشان جودا بکن”.

ل گۆرا تشتێن کو مە ھەتا نھا دیتنە، دیار دبە کو، وێ پشتی ھاتنا مرزایێ مە ئیسا و ڤەژینا وی، ژ بۆ دیتنا مەسیھ وێ جڤینەک ژ وان کەسان رە وەرە ل دارخستنیێن کو د دەمەکێ دە، بانگا مزگینێ ژ وان رە ھاتبوو کرن. پێویستە ژ ئالیێ وان ڤە ھەسابەک وەرە دایین و وێ ئەو دیار بکە، کا کیژان لایقی خەلاتا کەتنا بن سەردەستیا یەزدانە. ئەڤ رەوشەکە تایبەتیە ب وان کەسێن راستیێن کو وێ بێنە خەلات کرن. ئەڤ دشبە مەسەلەیا کۆمبوونا میھ و بزنان: وێ بەنیادەم د ناڤا خەملا خوە دە وەرە، و وێ ل گەل وی تەڤایێ مەلایکەتێن پیرۆز ژی وەرن؛ وێ ل سەر تەختێ خەملا خوە روونە (ل سەر تەختێ داود

یێ ل قودسێ. لک. ١:٣٢،٣٣)؛ وێ ل پێشیا وی تەڤایێ نەتەوان تێکەڤن رێزێ (ئانگۆ کەسایەتێن ژ ھەر نەتەوی- کرش. مت. ٢٨:١٩)؛ وێ ئەو ژی وانا مینا شڤانەکی کو میھێن خوە ژ ناڤا بزنان دەرینە، ژ ھەڤ جوودا بکە. وێ میھان ل ئالیێ راستێ و بزنان ژی ل ئالیێ چەپێ دەینە، وێ دەمێ وێیێ بەرزبلند ژیێن ل ملێ خوە یێ راستێ رە ببێژە، ‘وەرن، ھوونیێن کو باڤێمن ئەو پیرۆز کرنە، وەرن سەردەستیا کو وەکە میرات ژ بۆ وە ھاتیە ئامادە کرن ببن” (مت. ٢٥:٣١-٣٤).

وەرگرتنا سەردەستیا یەزدان وەکە میرات و ب دەستخستنا سۆزێن کو ژ بۆ ئبراھیم ھاتبوون کرن، خەلاتا کەسێن راستە. لێ بەلێ وێ ئەڤ یەک پشتی ھاتنا مەسیھ و دادکرنێ پێک وەرە. ژ بەر ڤێ یەکێ بەری ھاتنا مەسیھ خەلاتا بەدەنەکە بێ مرن نە گەنگازە. دڤێ ئەم بگھیژن باوەریا کو ژ دەما مرنێ تا ڤەژینێ نە گەنگازە کو ئەم ب ئاوایەکی دن ژ خەینی ھەبوونا بەدەنەکێ بکاربن بژین، و پێویستە ئەم بزانبن کو کەسێن باوەرمەند نە خوەدیێ ھەبوونەکە زانستییە. لێ بەلێ راستیا کو وێ ب ھاتنە مەسیھ رە –نە بەری وێ- خەلات وەرە دایین، ب جاران د ئنجیلێ دە دوبارە دبە:

* ”دەما کو سەرشڤان (ئیسا) وەرە دیتن، ھونێ تەڤ ببن تاجەکە خەملاندی” (١پەت. ٥:٤ کرش. ١:١٣)
* ”وێ مەسیھ ئیسا… د تەشبیھ و سەردەستیا وی دەیێن زندی و مری دادگە بکە…مرزایێمە ئیسایێ کو دادگێرەکی ئادلە، وێ د وێ رۆژێ دە تاجەکە راستیێ بدە من (٢ تم. ٤:١،٨).
* وێ د رۆژێن داوی دە، د دەما ھاتنا مەسیھ دە، “یێن کو ل سەر خاکێن سەرزەمینێ رادکەڤن، وێ رابن سەر خوە (کرش. گەن. ٣:١٩)؛ ھنەک ژێ ژ بۆ ژیانەکە بێ داوین و ھنەک ژی ژ بۆ شەرمێ” (دان. ١٢:٢).
* رۆژا دادکرنێ دەما کو مەسیھ وەرە، “یێن کو د گۆرێ دە نە… وێ دەرکەڤن؛یێن کو باشی کرنە ژ بۆ ڤەژینا ژیانێ ویێن کو خەرابی ژی کرنە ژ بۆ ڤەژینا شەرمەزار کرنێ” (ژن. ٥:٢٥-٢٩).
* ”ئەز (ئیسا) زو تێم؛ و خەلاتا ھەر کەسی ل گۆرا کریارێن وی ب من رەیە” (رەڤ. ٢٢:١٢) ئەمێ ژ بۆ خەلاتگرتنێ نەچن بھووشتێ؛ وێ مەسیھ وێ ژ بۆ مە ژ بھووشتێ بینە.

دەما کو مەسیھ خەلاتێن مە ژ بھووشتێ بینە، تێ واتەیا کو ئەو ژ بۆ مە ل بھووشتێ ھاتنە ئامادە کرن. ئەوێ د ھاتنا خوەیا دووەمین دە، وان ژ مە رە بینە سەرزەمین. میراتا مەیا خاکێن کو سۆزا وان ژ ئبراھیم رە ھاتیە دایین ژی ب ڤێ واتەیێیە: “(میرات) ژ بۆ وە ل ئاسیمانان ڤەشارتیە. (د دەما ھاتنا مەسیھ دە) ب خێرا باوەریا وەیا ب رزگاریا کو ئێدی دەردکەڤە ھۆلێ، ژ ئالیێ ھێزا یەزدان ڤە تێ پاراستن”(١ پەت. ١:٤،٥).

تێگھیشتنا ڤێ یەکێ، دھێلە کو ئەم ب ئاوایەکی باش شیرۆڤەیا ژن. ١٤:٢،٣ ژی بکن کو گەلەک جاران ئەو چەوت تێ فێم کرن: “ئەز (ئیسا) دچم ژ بۆ کو جھەکی ژ وە رە ئاما دە بکم. ھەگەر ئەز بچم و جھێ وە ئامادە بکم (کرش. خەلاتا کو ل ئاسیمان تێ ڤەشارتن) ژ بۆ کو ھون ژی ل گەل من بن ئەزێ ڤەگەرم و وە ببم جەم خوە”. ئیسا بەھسا جھەکی دن دکە کو ئەوێ ژ ور وەرە ژ بۆ کو خەلاتێن مە بدە مە (رەڤ. ٢٢:١٢)؛ و مە دیت کو وێ ئەو ل سەر کورسیێ دادکرنێ بێنە دایین. وێ ئەو ل سەر تەختێ داودیێ ل قودسێ ‘ھەتا ھەتایێ’ سەردەستیێ بکە (لک. ١:٣٢،٣٣). وێ ئەو بێ داویتیێ ل ڤر، ل سەرزەمین ببۆرینە و ئەو ل کودەرێ بە (ل سەرزەمین د بن سەردەستیا یەزدان دە)، ئەمێ ژی ل ور بن. ب ڤی ئاواھی ئەم دکارن سۆزا وییا کو دبێژە ‘ئەزێ وە ببم جەم خوە’ ب ئاوایێ کو ئەوێ د دادکرنێ دە مە بپەژرینە شیرۆڤە بکن. د یونانی دە، گۆتنا 'ئەزێ وە ببم جەم خوە' د مت. ١:٢٠ دە ژی ل سەر یوسف ب رەنگێ کو ئەوێ مەریەمێ وەکە خانما خوە ‘ژخوە رە ببە’ دەردکەڤە ھۆلێ. ژ بەر ڤێ یەکێ نە پێویستە کو ئەڤ لڤبازیا ب ئاوایەکی بەدەنی چوونا بەر ب ئیسا دە بینە زمان.

مادەم وێ خەلات د ھاتنا مەسیھ دە و رۆژا دادکرنێ وەرە دایین، ئەڤ ددە نیشاندان کو باش و نەباش د دەما مرنێ دە دچن ھەمان جھی ئانگۆ ھەمان گۆرێ. د دەما مرنێ دە تو جودابوون ناکەڤە ناڤبەرا وان.یێن ل ژێرێ دەلیلێ ڤێ یەکێ نە:

* یۆناتان باش بوو لێ بەلێ ساول خەراب بوو؛ لێ دیسا ژی “ئەو د مرنا خوە دە ژ ھەڤ جودا نەبوون” (٢ سام. ١:٢٣).
* د دەما مرنێ دە؛ ساول، یۆناتان و ساموەل تەڤ چوون جھەکی (١ سام. ٢٨:١٩)
* ئبراھیمێ راست د دەما مرنا خوە دە، تەڤی “گەلێ خوە” ئان ژی باڤ و کالێن خوە بوو؛ (کو) ئەو پوتپەرەست بوون (گەن. ٢٥:٨ ؛ ژۆش. ٢٤:٢).
* یێ باقل ویێ بێاقل، ب ھەمان ئاواھی دمرن (ئەجج. ٢:١٥،١٦).

تەڤایێ ڤان داخویانیان، ل گەل داخویانیێن ‘خریستیانیێ’ د ناڤا ناکۆکیێ دە نە. ل گۆری گۆتنا وانیێن راست د دەما مرنێ دە یەکسەر دچن بھووشتێ. لێ بەلێ ئەڤ یەک پێویستیا ڤەژین دادکرنێ ژ ھۆلێ رادکە. لێ بەلێ ئەمڤان تشتان دیسا ژی د پیلانا یەزدانیا رزگاریێ و بانگا مزگینێ دە وەکە بویەرێن گرینگ دبینن. داخویانیا کو پر بەلاڤبوویە دبێژە کو وێیێن باش ب ریا چوونا بھووشتێ وەرن خەلات کرن، و وێ ئەڤ ژ ئالیێیێن دن ڤە ژی د رۆژا پێش، مەھا پێش و سالا پێش دە وەرە شۆپاندن. ئەڤ یەک ب داخویانیا ئنجیلێ رە سەدی سەد د ناڤا ناکۆکیێ دەیە ژ بەر کو ئنجیل دبێژە، وێیێن راست ب ھەڤ رە بێنە خەلات کرن:

* وێ رۆژا دادکرنێ، میھ یەک ب یەک ژ بزنان وەرن ڤەقەتاندن. پشتی خەلاسبوونا دادکرنێ وێ مەسیھ بخوازە کو تەڤایێ میھان ل ئالیێ ملێ وییێ راستێ کۆم ببن: “وەرن، ھونیێن کو باڤێ من ئەو پیرۆز کرنە، وەرن سەردەستیا کو ژ بۆ وە ھاتیە ئامادەکرن، وەکە میرات ژ خوە رە ببن” (مت. ٢٥:٣٤). ب ڤی ئاواھی وێ تەڤایێ میھان د ھەمان دەمێ دە سەردەستیێ وەکە میرات وەرگرن (کرش. ١ جۆر. ١٥:٥٢).
* د دەما ڤەگەرا مەسیھ و ‘پالەیییا’ دادکرنێ دە، وێ تەڤایێیێن کو د مزگینێ دە کار کرنە، “ب ھەڤ رە کێفخوەش ببن” (ژن. ٤: ٣٥،٣٦ کرش. مت. ١٣:٣٩).
* رەڤ.١١:١٨ ڤێ یەکێ تینە زمان: یەزدان “یێن کو ژ ناڤێ تە دترسن، ئەبدێن تە، پیرۆزیێن تە… دەما کو خەلات دا، “دەما دادکرنا مریان ژی ھات”- ئانگۆ تەڤایێ باوەرمەندان ل گەل ھەڤ.
* ئبرانی بەشێ ١١. لیستەیا کەسێن راستیێن د ئاھیدا کەڤن دەیە. ل ڤر ئایەتا ١٣. ب ڤی ئاواھی راڤە دکە: “ئەڤ کەسانا تەڤ د ناڤا باوەریێ دە مرن”؛ بێیی کو بگھیژن سۆزا رزگاریێیا کو ب ریا کەتنا بن سەردەستیا یەزدان تێ بدەست خستن و ئەو ژ بۆ ئبراھیم ھاتبوو دایین (ھەب. ١١:٨-١٢). ژ ڤێ یەکێ دیار دبە کو ئەڤ کەسانا د دەما مرنا خوە دە ژ بۆ گرتنا خەلاتێ یەک ب یەک نەچوونە بھووشتێ.

سەدەما ڤێ یەکێ د ئایەتێن ٣٩ و ٤٠. دە تێ دایین: “ئەوانا نەگھیشتن سۆزێ. ژ بۆ کو ئەو بێیی مە نەگھیژن ب رێکووپێکیێ، یەزدان ژ بۆ مە تشتێن باشتر ئامادە کرنە”. دەرەنگمایینا دانا خەلاتێن وان ژ بەر ڤێ یەکێیە کو یەزدان دخوازە تەڤایێ باوەرمەندان ب ھەڤ رە بگھینە ‘برێکووپێکیێ’. وێ ئەڤ د رۆژا دادکرنێ دە، د دەما ھاتنا مەسیھ دە پێک وەرە.

## جھێ خەلاتێ: بھووشت ئان ژی دنیا؟

ژ خەینی سەدەمێن ژۆرین،یێ کو ببێژە جھێ سەردەستیا یەزدان، ئانگۆ خەلاتێ نە سەرزەمین لێ بەلێ بھووشتە دڤێ ڤان خالێن ژێرین ژی دیار بکە:

* دوایا مرزایێ مە ئیسا، دۆزا سەردەستیا یەزدان دکە (ئانگۆ ل بەر مەسیھ دگەرە کو ئەو جارەکەدن ڤەگەرە)؛ کو وێ ب وی رە داخوازێن یەزدانیێن کو نھا ل ئاسیمان پێک تێن، وێ ل سەرزەمینێ ژی وەرن پێکانین (مت. ٦:١٠). ژ بەر ڤێ یەکێ ئەم دوا دکن کو سەردەستیا یەزدان وەرە سەرزەمینێ. جھێ خەمگینیێیە کو ھینا ژی ب ھەزاران کەس ھەر رۆژ بێ رامان لاڤان دکن و پێ باوەرن کو سەردەستیا یەزدان نھا ل بھووشتێ ھاتیە ئاڤا کرن و ژ بەر ڤێ یەکێ وێ سەرزەمین تێک بچە.
* “خوەزی ب دلێ باوەرمەندان: ژ بەر کو ئەوێ سەرزەمینێ وەکە میرات وەرگرن” (مت. ٥:٥) –نە ژ بۆ جانێن کو وێ بچن بھووشتێ-. ئەڤ یەک بەشێ ٣٧.یێ ئیلاھییاتان تینە بیرا مرۆڤ کو دبێژە وێ خەلاتایێن راست ل سەرزەمینێ وەرە دایین. ل جھێ کو خەرابان د دەما سەردەستیا خوەیا دەرباسبوویی دە کێفا خوە ئانین، وێیێن راست ب ژیانەکە بێ داوی بێنە بەرسڤاندن و وێ ببن خوەدیێ ڤێ سەرزەمینا کو دەمەکێ دبن سەردەستیا خەرابان دە بوو (پس. ٣٧:٣٤،٣٥). ژیانا بێ داوییا ل سەرزەمینێ تێ واتەیا کو ژیانا بێ داوییا ل بھووشتێ نە گەنگازە.
* “داود… ھەم مر و ھەم ژی ھاتە بناخ کرن... داود بلندی ئاسیمان نابە” (ئاجتس ٢: ٢٩،٣٤). ل شوونا ڤێ پەتروس گۆت کو ھێڤیا وی گرێدایی ڤەژینا ژ مرنێیە کو وێ د دەما ھاتنا مەسیھ دە پێک وەرە (ئاجتس ٢: ٢٢:٣٦).
* سەرزەمین جھێ کارێ یەزدانیێ مرۆڤاھیێیە: “ئاسیمانیا یەزدانە؛ لێ بەلێ وی سەرزەمین دا زارۆکێن ئینسانان” (پس. ١١٥:١٦).
* رەڤ. ٥:٩،١٠ وێنەیەکی ژ گۆتنێن کەسێن ل سەر کورسیا دادکرنێ تینە زمان: “(مەسیھ) ئەم ل گەل یەزدان کرن کەسێن بەرز و پیرۆز: و ئەمێ سەردەستیێ ل سەرزەمینێ بکن”.ئەڤ یەکا کو دبێژە ئەمێ ل سەرزەمینێ دبن سەردەستیا یەزدان دە ھوکوم بکن، گەلەکی دوری گۆتنا ھنەک کەسایە کو دبێژن ئەمێ ل جھەکی ئاسیمان د ناڤا کێفخوەشیەکە مەزن دە بژین.
* کەھانەتێن د بەشێن ٢ و ٣.یێن دانیەل دە ل سەر سلسیلەیا ھێزێن سیاسییێن کو وێ تێکەڤن شوونا سەردەستیا یەزدان دە رادوەستە. ھەرێما دبن برێڤەبریا ڤێ سەردەستیێ دە “وێ تەڤایێ بنێ ئاسیمان بە” ؛ کو ئەڤ تەڤایێ سەرزەمینێ دخە بن ھوکمێ خوە (دان. ٧:٢٥ ؛ ٢:٣٥ کرش.ا. ٤٤). وێ ئەڤ سەردەستیا بێ داوی “ ژ بۆ نژادا پیرۆزێن ھەری بەرز وەرە پێشکێش کرن” (دان. ٧:٢٧)؛ ب ڤی ئاواھی خەلاتا وان، ژیانەکە بێ داوییە کو ئەوێ د سەردەستیا خوەیا سەرزەمین دە ل بنێ ئاسیمانان بدۆمینن.

## بەرپرسیاریا ل ھەمبەری یەزدان

ھەگەر ئینسان ب ئاوایەکی خوەزایی خوەدیێ جانەکی بێ مرن بوویا، وێ بھاتا مەجبوور کرن کو ئەو ل دەرەکێ خوەدیێ قەدەرەکە بێ داوین بە ژی- ئان جھێ کو لێ وەرە خەلات کرن ئان ژی جھێ کو لێ وەرە جەزە کرن. ئەڤ ددە نیشاندان کو ھەر کەس ل ھەمبەری یەزدان خوەدی بەرپرسیاریە. مە دیار کر کو ئنجیل دبێژە: بێیی ھەبوونا نەمریەکە خوەزایی، ئینسان ب ئاوایەکی خوەزایی دشبن ھەیوانان. ل گەل ڤێ یەکێ، دبن سەردەستیا یەزدان دە ژ بۆ ھنەک کەسان ھێڤیا ژیانەکە بێ داوی تێ پێشکێش کرن. ئەشکەرەیە کو وێ ھەر کەسێ کو دژی زندی نەبە. مینا ھەیوانان ئینسان ژی دژین، دبن مینا ئاخێ، خەرا دبن و دمرن. دیسا ژی ژ بەر کو وێ دادکرن ھەبە، وێ ھنەک بێنە جەزە کرن و وێ ھنەک ژی ب ژیانەکە بێ داوی بێنە خەلات کرن. دڤێ ئەم بزانبن کو وێ د ناڤا ئینسانا دە ھنەک کەس بێنە زندی کرن ژ بۆ کو ئەو د ئەنجاما دادکرنێ دە وەرن خەلات کرن.

ئەڤ یەک گرێدایی زندیبوون و نەزندیبوونا وان و بەرپرسیاریا وانیا ژ بۆ دادکرنێیە. دادکرنا مە د بنگەھێ خوە دە ژ بۆ بەرسڤا مەیا ل ھەمبەری گۆتنا یەزدانە. مەسیھ ڤێ یەکێ وھا تینە زمان: “یەک ھەیە وێ وان کەسێن کو من ناپەژرینن دادگەھ بکە؛ گۆتنا کو من گۆت، مینا گۆتنایێ کو وێ رۆژا داوی وی دادگەھ بکە (ژن. ١٢:٤٨).یێن کو گۆتنا مەسیھ نزانن، فێم نەکرنە و ب ڤی ئاواھی نەبوونە خوەدیێ دەرفەتا پەژراندن ئان ژی نەپەژراندنا وێ، وێ د دادکرنێ دە نە بەرپرسیار بن: “یێن کو بێیی ناسکرنا زاگۆنێ (یا یەزدان) گونەھ کرنە، وێ بێ تونەبوونا زاگۆنێ ژی تونە ببن؛یێن کو د ناڤا زاگۆنێ دە (یانی ب زانەبوون) گونەھ کرنە، وێ ب زاگۆنێ وەرن دادگەھ کرن” (رۆم. ٢:١٢). ب ڤی ئاواھییێن کو داخوازێن یەزدان نزانن، وێ مینا ھەیوانان تونە ببن؛یێن کو ب زانەبوون زاگۆنا یەزدان بنپێ کرنە وێ وەرن دادگەھ کرن و ژ بۆ پێشوازی کرنا ڤێ دادگەھێ وێ وەرن زندی کرن.

د چاڤێ یەزدان دە، “بێ زاگۆن گونەھ نایێنە کرن” ؛ “گونەھ، بنپێ کرنا زاگۆنێیە (یا یەزدان)” ؛ “ب ھەبوونا زاگۆنێ، گونەھ تێنە فێم کرن” (رۆم. ٥:١٣ ؛ ١ ژن. ٣:٤ ؛ رۆم. ٣:٢٠). وەکە کو د گۆتنا وی دە ژی تێ زمان، بێیی ھایداریا ژ زاگۆنێن یەزدان، ئینسان نایێنە گونەھبار کرن؛ و ب ڤی ئاواھییێن د ڤێ رەوشێ دە نایێنە زندی کرن و دادگەھ کرن. ژ بەر ڤێ یەکێ، یێن کو گۆتنا یەزدان نزانن، وێ وەکە ھەیوانان و شینکاییێ، مری بمینە: “ئینسانێ کو فێم ناکە، دشبە ھەیوانێ کو تونە دبە” (پس. ٤٩:٢٠). “وێ ئەوانا مینا میھان بەر ب دیارێ مرنێ ڤە وەرن ئاژۆتن” (پس. ٤٩:١٤).

تێگھیشتنا گۆتنێن یەزدان، دھێلە کو مرۆڤ ل ھەمبەری وی بەرپرسیار بە، و ب ڤی ئاواھی زندی ببە و ل سەر کورسیێ دادکرنێ وەرە دیتن. ب ڤی ئاواھی نە ب تەنێیێن راست و ڤافتیزبوویی، ھەرکەسێ کو ئەو فێم کرنە و ل ھەمبەری یەزدان بەرپرسیارن وێ وەرن زندی کرن. ئەڤ یەک د نڤیسێن پیرۆز دە پر دوبارە دبە:

* ژن. ١٥:٢٢، ددە خویا کرن کو زانەبوونا گۆتنێ، بەرپرسیاریێ ژی بخوە رە تینە: “ئەگەر ئەز (ئیسا) نەھاتباما گەل وان، و من ژ وان رە نەگۆتبا، وێ ئەو نە خوەدی گونەھ بوونا: لێ بەلێ نھا ئەو نکارن ژ بەر گونەھێ خوە ب تو دەرێ دە (ا.ڤ. تێبنیا کێلەکێ.، قسور) بچن. ھەر وھا رۆم. ١: ٢٠-٢١ ژی دبێژە، ناسکرنا یەزدان مرۆڤان بێ قسور دھێلە.
* ئەزێ (مەسیھ) ھەر کەسێ کو باڤێ مە بھیستبە و ژ وی فێر بووبە…رۆژا داوی راکم (زندی بکم)” (ژن. ٦:٤٤،٤٥).
* یەزدان گوھ نادە لڤا کەسێن کو ھەلوەستا وی ناسناکن، لێ بەلێ ئەو بالا خوە ددەیێن کو ھەلوەستا وی دزانن، و ھێڤیا بەرسڤەکێ ژ وان دکە (ئاجتس ١٧:٣٠).
* “کۆلەیێ کو داخوازا مرزایێ خوە ناس بکە لێ بەلێ خوە ژێ رە ئامادە نەکە و داخوازا وی ب جیھ نەینە، وێ ب خوارنا گەلەک قامچیان وەرە جەزە کرن. لێ بەلێیێ کو ب نەزانی دەربەیێن قامچی ھەق کریە، وێ چەند قامچیان (ئانگۆ مری ماینێ) ب تەنێ بخوە. ھەری زێدە کێ بربە وێ ھەری زێدە ژی ژ وان وەرە خوەستن؛ ئینسان ھەری زێدە ئەمانەتی کێ بووبن، وێ ھەری زێدە ژ وی وەرە خوەستن” (لک. ١٢: ٤٧،٤٨)- وێ دەمێ چقاسی زێدەتر یەزدان؟.
* “یێ کو بزانبە باشیێ بکە و نەکە، گونەھە” (ژامەس٤:١٧).
* بەرپرسیاریا ئیسرایلیا تایبەتی ل ھەمبەری یەزدان، ژ بەر داخویانیێن پریێن کو یەزدان د دەربارێ خوە دە دانە وان (ئامۆس ٣:٢).
* ژ بەر ڤێ بەرپرسیاریێ، “ل شوونا کو ریا راست بناسن لێ دیسا ژی ژ فەرمانا پیرۆز ڤەگەرن، ژ بۆ وان چێترە کو ڤێ ریێ قەت نەناسن (ژ بۆ وان کەسێن کو ژ ریا یەزدان ڤەگەریانە)” (٢ پەت. ٢:٢١). ل سەر ڤێ مژارێ داخویانیێن دن دکارن د: ژن. ٩:٤١ ؛ ٣:١٩ ؛ ١ تم. ١:١٣ ؛ ھۆس. ٤:١٤ ؛ دت. ١:٣٩ دە وەرن دیتن.

تێگھیشتنا یەزدان، مە ل ھەمبەری کورسیێ دادکرنێ دکە خوەدی بەرپرسیاری. د ئەنجام دەیێن کو نەگھیشتبن ڤێ زانەبوونێ ژ بۆ دادکرنێ نایێنە زندی کرن. نەبوونا زانەبوونا وان وان دکە مینا “ھەیوانێ کو تونە دبە” (پس. ٤٩:٢٠). گەلەک دەلیل ھەنە، دیار دکن کو وێ ھەر کەس نەوە زندی کرن:

- پشتی مرنا وان، ئەزێ گەلێ نەتەوا بابیلێیێ کەڤن “ژ مرنێ رانەکم” ژ بەر کو ئەو دوری زانەبوونا یەزدان بوون (ژەر. ٥١:٣٩ ؛ ئس. ٤٣:١٧).

- ئیشایا دلێ خوە قەوین دکە: “ئەی مرزایێ مە، یەزدانێ مە (یێ ئیسرایل) مرزایێن بەری تە سەردەستیا خوە ل سەر مە ئاڤا کرن (وەک نموونە، فلستی و بابیلی)…ئەوانا مری نە، (وێ جارەکە دن) نەژین. ئەوانا مری نە، رانابن…ژ بۆ کو ھشێ وان ب تەڤایی تێک بچە”. (ئس. ٢٦: ١٣،١٤). ل ڤر بالا خوە بدن دیار کرنا کو ئەوێ جارەکە دن نەیێنە زندی کرن: “وێ جارەکە دن نەژین…وێ ژ مرنێ رانەبن…ژ بۆ تێکچوونا ھشێ وان”. بەرەڤاژی ڤێ یەکێ، ئیسرایلی ژ بەر تێگھیشتنا یەزدانیا راستین خوەدیێ دەرفەتێ زندیبوونێ بوون: “وێ ئینسانێن تە (یێن ئیسرایلێ)یێن مری بژین، وێ بەدەنا منیا مری ب وان رە رابە سەر خوە” (ئس. ٢٦:١٩).

- دەما کو ئەم بەھسا گەلێ یەزدان ئیسرایل دکن ئەم دبێژن: د ڤەگەرا مەسیھ دە، “وێ گەلەکێن کو د خاکێن سەرزەمینێ دە راکەتینە، رابن: ھنەک ژێ ژ بۆ ژیانەکە بێ داوی، و ھنەک ژی ژ بۆ شەرمەزاری و نەفرەتەکە بێ داوی” (دان. ١٢:٢). ب ڤی ئاواھی وێ “پرانیا” جھوویان، لێ نە تەڤ دە، وەکە گەلێ یەزدانیێ ھلبژارتی، ژ بەر بەرپرسیاریا خوەیا ل ھەمبەری یەزدان، بێنە زندی کرن.یێن کو ژ زانەبوونا یەزدانێ خوە بێ پار مانە ژی، ژ بۆ کو گۆتنا مرزایێ خوە یەزدان نەدیتنە وێ بکەڤن و تو جاران رانەبن (ئامۆس ٨: ١٢،١٤).

**ئەم فێری ڤان خالان بوون:**

* + 1. زانینا گۆتنا یەزدان، مرۆڤ ل ھەمبەری وی دخە بن بەرپرسیاریێ.
    2. وێ ب تەنێیێن بەرپرسیار بێنە زندی کرن و داد کرن.
    3. ب ڤی ئاواھی کەسێن کو یەزدانێ راستەقین ناناسن، وێ مینا ھەیوانان مری بمینن.

واتەیا ڤان ئەنجامان دەربەیەکە دژوار ل شانازیا ئینسان و باوەریێن مە یێن بچووک دخینە. ھەم د دیرۆکێ دە و ھەم ژی نھا، ب ملیۆنان کەسێن کو نە خوەدیێ زانەبوونا مزگینێ نە؛یێن کو د ئالیێ مێژی دە نەخوەشێن گرانن و نکارن بانگێن ئنجیلێ فێم بکن؛ زارۆکێن کو بێیی ناسکرنا ئنجیلێ دمرن؛ تەڤایێ ڤان کەسان دکەڤن ناڤا رەفێنیێن کو نە خوەدیێ زانەبوونا یەزدانن و ژ بەر ڤێ یەکێ ل ھەمبەری وی نە خوەدی بەرپرسیاری نە. ئەڤ تێ واتەیا کو وێ نەیێنە زندی کرن. ئەڤ تشتەکی چەوتی ئینسانییەتێ (ھومانیزمێ) و تەڤایێ ھەستێن مەیێن خوەزایییە. لێ بەلێ دیسا ژی ھەگەر ئەم ب دلۆڤانیەکە بێ ھەمپا خوە تەسلیمی گۆتنا یەزدان بکن، ئەمێ بکاربن راستیا ڤێ یەکێ بپەژرینن. دەرڤەیی رێبەریا نڤیسێن پیرۆز، لێکۆلینەکە ل سەر راستیێن ژیانا ئینسان ژی، مە دگھینە ئەنجامێن کو ل ژۆر دەرکەتنە ھۆلێ و تو ھێڤیا ژیانێ ژ بۆ وان کەسان نادە مە.

لێکۆلین کرنا ڤێ ھەلوەستا یەزدان، سوجە و نایێ بەخشاندن: “ئەی ئینسان تو کییی کو تو ل دژی یەزدان دەردکەڤی؟” (رۆم. ٩:٢٠ا.ڤ. تێبنیا کێلەکێ.). ئەم دکارن ببێژن کو ئەم وی فێم ناکن، لێ تو جاران ئەم نکارن یەزدان ب بێ ئەدالەتی ئان ژی نە راستیێ تاوانبار بکن. تاوانبار کرنا کو یەزدان دکارە بێ ھەزکرن بە ئان ژی خوەدان کێمانی بە؛ شکلێ یەزدانەکی سەردەستێ ھەر تشتی، باڤ و ئافرێنەرەکی کو نەھەقیێ ل مرۆڤێن خوە بکە دەردخە ھۆلێ. نڤیسا ل سەر وەندابوونا دەرگوشا مەلیک داود، ب فێدەیە. ٢ سام. ١٢:١٥-٢٤ ددە خویا کرن کو داود ھینا دەما کو ل ژیانێ بوو چقاس دوا ژ زارۆکا خوە رە دکرن، لێ بەلێ وی راستیا مرنێ ب دلفەرەھی پەژراند: “دەما کو زارۆک ساخ بوو من رۆژی گرت و ئەز گریام، من ئەڤ گۆت: ‘کی دکارە ببێژە کو وێ یەزدان د دەربارێ ژیانا ڤی زارۆکی دە دلۆڤان بە؟ لێ نھا ئەو مر، ما ئەزێ ژ بۆ چ رۆژیێ

بگرم؟ ما ئەز دکارم وی جارەکە دن ڤەگەرینم؟ ...ئەو جارەکە دن ل من ڤەناگەرە"".

د ڤێ رەوشێ دە داود ل بەر ژنا خوە دگەریا و ئارامی ددا وێ و یەکسەر بوو خوەدیێ زارۆکەکی دن.

د ئەنجام دە، مرۆڤ دکارە ببێژە کو گەلەک کەس، ل بەرامبەری راستیا ھلگرتنا بەرپرسیاریێ و داد کرنێ ژی، ناخوازن ببن خوەدیێ ئاگاھداریێن زێدە. لێ بەلێ کەسێن وھا، ژ بەر زانەبوونا خوەیا د دەربارێ گۆتنا یەزدان دە، دزانن کو یەزدان ل سەر ژیانا وان دخەبتە ژ بۆ بکاربە تێکلیەکە راست ل سەر خوە پێشکێشی وان بکە.

دبە کو ئەڤ کەسانا ژخوە ھەتا رادەیەکێ ل ھەمبەری یەزدان خوەدی بەرپرسیاری بن. لازمە ئەڤ یەک ببیر ئانین: “یەزدان ھەزکرنە” ؛ ئەو، “ناخوازە کەس تێک بچە” ، و “وی لاوێ خوەیێ تەنھا پێشکێشی مە کر، ژ بۆ کویێن خوەدان باوەری تێک نەچن و ھەتا ھەتا بژین (١ ژن. ٤:٨ ؛ ٢ پەت. ٣:٩ ؛ ژن. ٣:١٦). یەزدان دخوازە ئەم دبن سەردەستیا وی دە بن.

شانازی و دەرفەتەکە وھا، مرۆڤ دخە بن بەرپرسیاریێ ژی. لێ بەلێ دیسا ژی ئەو ژ بۆ مە نە زۆرن. ھەگەر ئەم ژ یەزدان ھەز بکن، ئەمێ بزانبن کو سۆزا وییا رزگاریێ، نە خەلاتەکە وھایە کو ژ بۆ ھنەک خەباتان تێ پێشکێش کرن. ئەو خوەدیێ داخوازیەکە مەزنە ژ بۆ کو ھەر تشتی ژ بۆ زارۆکێن خوە بکە. یێن کو رومەتا کەسایەتا وییا بەرز بگرن، وێ یەزدان ژیانەکە بێ داوین پێشکێشی وان بکە و ژ بۆ ڤێ ئەو خوەدی ھەزکرنەکە مەزنە.

دەما کو ئەم ب ریا گۆتنا وی، بانگا یەزدانیا ژ بۆ خوە دبھیزن و دەست ب پەژراندنا وێ دکن، دەما کو ئەم د ناڤا کۆمەکە مەزن دە دمەشن، ئەم دزانن کو یەزدان ناخوازە ئەم د پێکانینا بەرپرسیاریا خوە دە ب سەر نەکەڤن. ئەو ب بالکێشیەکە مەزن تەماشەیا بەرسڤا مەیا ژ بۆ ھەزکرنا خوە دکە. ئەو چاڤێ تژی ھەزکرن نە دوری مەیە. ئەم نکارن داخوازێن بەدەنا خوەیێن دوری بەرپرسیاریا ل ھەمبەری یەزدان، تێخن پێشیا زانەبوونا خوە. ل شوونا ڤێ یەکێ ئەم دکارن کێفخوەش بن کو ئەم خوەدیێ نێزیکبوونەکە تایبەت ن ژ بۆ یەزدان و ئەم باوەریا خوە ب مەزنبوونا ھەزکرنا وی بینن. دڤێ ئەم د دەربارێ یەزدان دە ل ریێن ئاگاھداریێن زێدەتر بگەرن. ژ بۆ ئەم بکاربن یەزدان ب ئاوایەکی راستر ژ خوە رە نموونە بگرن، دڤێ ھەزکرن و داخوازا تێگھیشتنا ھەلوەستا وی، جھێ ترسا مەیا ل ھەمبەری پیرۆزیا وی بگرە.

## دۆژەھ

ھەتا نھا ب گرانی نەرینەکە وھا د دەربارێ دۆژەھێ دە ھەیە کو دبێژن، ئەو ژ بۆ ‘جانێن بێ مرن’یێن خەراب، پشتی مرنێ جھێ جەزە کرنێیە، و ژ بۆ یێن کو نایێنە داد کرن جھێ ئیشکەنجێیە. باوەریا مە ئەوە کو ئنجیل دۆژەھێ وەکە گۆرێ ددە داناسین کو پشتی مرنێ تەڤایێ ئینسانان ل ور کۆم دبن. د زمانێ ئبرانی دە ‘دۆژەھ’ ب رەنگێ ‘شەۆل’تێ وەرگەراندن و تێ واتەیا 'جھەکی گرتی'.

'دۆژەھ' (د میتۆلۆژیا یونانی دە دیارێ مریانیێ بن ئەرد، ھادەس، ئنگ. ھەڵ)، ڤەرسییۆنەکە شەۆلێیە کو ئەم ل ڤر گۆتنێ باش وەرناگەرینن و ناخوینن.

وەک نموونە، دەما کو د ئنگلیزی دە گۆتنا ‘ھەلمەت’ تێ گۆتن، مرۆڤ فێم دکە کو دخوازە ببێژە ھەڵ- مەت، یانی پاراستنەک ژ بۆ سەری. د ئنجیلێ دە ئەڤ 'جھێ گرتی' ئان ژی ‘دۆژەھ’ گۆر بخوەیە. گەلەک نموونە د ئنجیلێ دە ھەنە کو گۆتنا شەۆلیا ئەسلی، وەکە ‘گۆر’ ھاتیە وەرگەراندن. براستی ژی ھنەک وەرگەرێن ئنجیلێیێن مۆدەرن، ھەما ھەما گۆتنا ‘دۆژەھ’ قەت بکار ناینن، و وێ وەکە ‘گۆر’ وەردگەرینن. ئەمێ ل ژێر چەند نموونەیێن ڤێ راستیێ بدن ژ بۆ کو تێگھیشتنا دۆژەھێیا وەکە جھێ ئیشکەنجێ د سەرێ کەسی دە نەمینە:

- “بەرایێن خەراب… د گۆرێ دە (شەۆل) بێدەنگ بن” (پس. ٣١:١٧) -وێ ئەوانا ب ئێشەکە مەزن نەقیرن.

- “وێ یەزدان جانێ من ژ دەستێ گۆرێ (شەۆل) خەلاس بکە” (پس. ٤٩:١٥) – یانی وێ جان یان ژی بەدەنا داود، ژ گۆرێ یان ژی دۆژەھێ زندی ببە.

ھەگەر کو دۆژەھ جھێ جەزە کرنا کەسێن خەراب بە، وێ دەمێ نابە کو کەسەکی باش بچە دۆژەھێ (دیارێ مریان) و جارەکە دن ژ ور دەرکەڤە. ھۆس. ١٣:١٤ ڤێ راستیێ تینە زمان: “ئەزێ ب فدیێ وان (گەلێ یەزدان) ژ دەستێ گۆرێ (شەۆل) دەرخینم؛ ئەزێ وان ژ مرنێ خەلاس کم”. ١ جۆر. ١٥:٥٥، ژی بۆ ڤێ دبە تێبنی و ل سەر ڤەژینا دەما ھاتنا مەسیھ تێ پێکانین. ب ھەمان شێوەیێ، د دەما ڤەژینا دووەمین دە ژی (ل مژار ٥.٥ بنەرە)، “مرن و دیارێ مرنێ (ھادەس، دۆژەھ) مریێن ل جەم خوە تەسلیم کرن” (رەڤ. ٢٠:١٣). بالا خوە بدن نێزیکاییا د ناڤبەرا مرن، یانی گۆر و دۆژەھێ دە (ل پس. ٦:٥ بنەرە).

گۆتنێن ھاننایێن د ١ سام. ٢:٦ دە ژی پر ڤەکری نە: “یەزدان دکوژە و زندی دکە (ب ریا ڤەژینێ): دادخینە دیارێ مرنێ (گۆر، شەۆل) و دەردخە”.

ل گۆرا کو ‘دۆژەھ’ گۆرە، مرۆڤ دکارە ھێڤی بکە کویێن راست ب ریا ڤەژینێ ژ وێ وەرن رزگار کرن. ب ڤێ سەدەمێ گەنگازە کو مرۆڤ بچە دیارێ مریان، دۆژەھێ و پشترە ب ریا ڤەژینێ ژ ور دەرکەڤە. د نموونەیا ئیسایا بەرزبلند دە، “کو جانێ وی نە چوو دیارێ مریان و نە ژی بەدەنا وی خەرابوون دیت” (ئاجتس ٢:٣١)؛ ژ بەر کو ئەو ھاتە زندی کرن. بالا خوە بدن نێزیکاییا د ناڤبەرا جان، گەود و بەدەنا مەسیھ دە. داخویانیا کو دبێژە، بەدەنا وی “ل دیارێ مریان (ل دۆژەھێ) نەھات ھشتن” دخوازە وان ھەر سێ رۆژێن کو بەدەنا وی د گۆرێ دە بوو بینە زمان. چوونا ئیسایا دیارێ مریان (دۆژەھێ) ددە نیشاندان کو ئەو دەر نە ب تەنێ جھێ خەرابایە.

ھەم کەسێن باش و ھەم ژییێن نەباش، وێ بچن ‘دۆژەھێ’ ئانگۆ گۆرێ. ب ڤێ سەدەمێ ئیسا، “گۆرا خوە ل گەل خەرابان چێکر” (ئس. ٥٣:٩). ھنەک نمونەیێن دن ژی ھەنە دیار دکن کو کەسێن باش دچن دۆژەھێ ئانگۆ گۆرێ. یاکوپ ژ لاوێ خوە یوسف رە، “ب گرتنا شینێ گۆتیە کو ئەوێ داکەڤە ژێرێ ،دیارێ مریان (دۆژەھێ)…” (گەن. ٣٧:٣٥).

یەک ژ زاگۆنێن یەزدان ژی ئەوە کو جەزایێ گونەھکاریێ، مرنە (رۆم. ٦:٢٣ ؛ ٨:١٣ ؛ ژامەس ١:١٥). مە بەری ڤێ دابوو خویاکرن کو مرن بیربۆریەکە. گونەھکاری نە ب ئیشکەنجەیەکە بێ داوی، لێ بەلێ ب تونەبوونێ ب ئەنجام دبە (مت. ٢١:٤١ ؛ ٢٢:٧ ؛مک.١٢:٩ ؛ ژامەس ٤:١٢) ؛ وەکە تونە کرنا ئینسانانیا د تۆفانێ دە (لک. ١٧:٢٧،٢٩) و وەکە ئیسرایلییێن کو ل چۆلێ مرن (١ جۆر. ١٠:١٠). د ڤان ھەر دو رەوشان دە ژییێن گونەھکار،بێیی کشاندنا ئیشکەنجە و ئەزیەتەکە مەزن، ب تەڤایی مرن (داویا وان ھات). ژ بەر ڤێ یەکێ نە گەنگازە کویێن خەراب ب ئیشکەنجە و ئەزیەتەکە بێ داوی بێنە جەزا کرن.

مە دیت کو ھەگەر ھایا مە ژ گۆتنا وی تونە بە، یەزدان گونەھێن مە نانڤسینە (رۆم. ٥:١٣).یێن وھا وێ مری بمینن.یێن کو داخوازێن یەزدان ناسبکن وێ د دەما ھاتنا مەسیھ دە وەرن زندیکرن و وێ بێنە دادکرن. ھەگەر خەراب بن، وێ جەزایێ وان مرن (بێ داوی) بە؛ ژ بەر کو ئەڤ ھوکمێ گونەھکاریێیە. پشتی کو ئەو بێنە بەر کورسیا مەسیھیا دادکرنێ، وێ بێنە جەزەکرن و وێ جارەکەدن ژ بۆ ھەتا ھەتایێ بمرن. وێ ئەڤ ببە “مرنا دووەمین” یا کو د رەڤ. ٢:١١ ؛ ٢٠:٦ دە بەھسا وێ دبە. وێ ئەڤ کەسانا ببن خوەدیێ مرنەکە بیربۆری. وێ ئەو د ھاتنا ئیسایا دووەمین دە وەرن زندیکرن و دادکرن و وەکە مرنا خوەیا یەکەمین ب مرنەکە دووەمین بێنە جەزەکرن. وێ ئەڤ ھەتا ھەتایێ بدۆمینە.

ژ بەر ڤێ یەکێ جەزەکرنا گونەھکاریێ، نابە داویا مرنێ، ئەو ‘بێ داوی یە’. مری مایین، جەزەیەکی بێ داوییە. د ئنجیلێ دە، نمونەیەکە ڤێ یەکێ د، دت. ١١:٤ دە تێ دیتن. ئەڤ یەک تینە زمان کو یەزدان، ئارتێشا فیر’ئەون د دەریایا سۆر دە تێک بر و خستە رەوشەکە کو نکاربە جارەکەدن ئیسرایلێ ئاجز بکە: “وی ئاڤا دەریایا سۆر ب سەر وان دە ڤالا کر…یەزدان ئەو ھەتا ئیرۆ تونە کرن”.

د دەورانا ئاھیدا کەڤن دە ژی باوەرمەندان فێم کرن کو ڤەژین ھەیە و وێ د وێ رۆژێ دە خەرابێن بەرپرسیار جارەکەدن ل گۆرێ ڤەگەرن. ٢١:٣٠،٣٢ پر ڤەکرییە: “وێ خەراب…رۆژا خەزەبێ دەرخینن ھۆلێ (ئانگۆ زندی بکن) …لێ بەلێ ئەوێ (پشترە) وی جارەکەدن ببن گۆرێ”. د داخویانیەکە ل سەر ھاتنا ئیسا دە تێ گۆتن کو وێیێن خەراب، رۆژا بریارێ ل ھزورا وی، بێنە شوورکرن (لک. ١٩:٢٧). ئەڤ بەرەڤاژی ڤێ یەکێیە کو دبێژە، وێیێن خەراب ھەتا ھەتایێ ل سەر ھشێ خوە ئیشکەنجێ ببینن. چ دبە بەرا ببە، وێ ئەڤ رەنگێ جەزەکرنێ ھنەکی دوری ئاقلان بە- ژ بۆ تشتێن کو د ٧٠ سالی دە (د تەڤایێ تەمەنەکی دە) ھاتنە کرن، ئیشکەنجەیەکە بێ داوی. یەزدان ب جەزەکرنا خەرابان کێفخوەش نابە و ژ بەر ڤێ یەکێ تێ ھێڤی کرن کو ئەو وان ھەتا ھەتایێ جەزەکری نەھێلە (ئەزە. ١٨:٢٣،٣٢ ؛ ٣٣:١١ کرش. ٢ پەت. ٣:٩).

خریستیانیا ژ رێ دەرکەتی، گەلەک جاران دۆژەھێ ب رامانا ئاگر و ئیشکەنجێ رە دکە یەک. ئەڤ داخویانی بەرەڤاژی داخویانیا ئنجیلێیا د دەربارێ دۆژەھێ دەیە. گۆتنا کو دبێژە، “وەکە میھێن کو خستبن گۆرێ (دۆژەھێ) وێ مرن وان بچێرینە” (پس. ٤٩:١٤) ددە خویاکرن کو گۆر جھەکی ب ئارامیێ ژبیرکرنێیە. جان ئان ژی بەدەنا مەسیھ سێ رۆژان د دۆژەھێ دە ما و خەرا نەبوو (ئاجتس ٢:٣١). ھەگەر دۆژەھ جھێ ئاگر بوویا ئەڤ یەک چێنەدبوو. ئەزە. ٣٢:٢٦-٣٠ ددە زانین کو لەھەنگێن ب ھێزیێن نەتەوەیێن دەردۆر، د گۆرێن خوە دە د ناڤا ئارامیێ دە راکەتینە: “ کەسایەتێن ب ھێزیێن کو د (شەر دە) ھلوەشیانە…یێن کو تەڤی چەکێن وانیێن شەر داخستنە دیارێ مریان (دۆژەھێ)، شوورێن وان دبن سەرێن وان دە نە و راکەتینە…وێ ئەو تەڤییێن کو دادکەڤن چالێ راکەڤن”. ئەڤ یەک، ئادەتا بناخکرنا شەرڤانانیا تەڤی چەکێن وان و خستنا شووریا بن سەرێ وان تینە زمان. لێ بەلێ دیسا ژی ئەڤ داناسینەکە دۆژەھێ –گۆرێ-یە. ئەڤ کەسایەتێن ب ھێزیێن کو ل دۆژەھێ (ئانگۆ د گۆرا خوە دە) راکەتینە، داخویانیا کو دۆژەھ جھێ ئاگرە پشتگری ناکن. تشتێن فزیکی ژی دچن ‘دۆژەھێ’، (میناک،شوور). ئەڤ ددە نیشاندان کو دۆژەھ نە جھێ ئیشکەنجەیەکە گیانییە. ژ بەر ڤێ یەکێ پەتروس ژ یەکی خەراب رە وھا گۆتیە: “بەرا پەرەیێن تە ژی ب تە رە تونە ببن” (ئاجتس ٨:٢٠).

تەجروبەیا یونس ژی ب ڤێ یەکێ رە د ناڤا ناکۆکیێ دەیە. دەما کو یونس ژ ئالیێ ماسیەکی مەزن ڤە ب ساخی ھاتە داقورتاندن، “یونس ژ زکێ ماسی دوا ژ مرزایێ خوە یەزدان رە کر و گۆت کو ‘من گازی یەزدان کر’…من ژ زکێ دیارێ مریان ھەوارا خوە گھان دە وی” (ژۆناھ ٢:١،٢). ‘زکێ دیارێ مریان’ ویێ بالینا وەکە ھەڤە. زکێ بالینا ‘جھەکی گرتی بوو’ کو بخوە گۆتنا شەۆلە و وەکە ‘دۆژەھ’ تێ وەرگەراندن. خویایە کو ئەو نە جھێ ئاگر بوو و دەما کو بالینا ئەو ژ ناڤا خوە ئاڤێت یونس ‘ژ ناڤکا دۆژەھێ’ دەرکەتە دەرڤە. ئەڤ دەستنیشانیا ڤەژینا مەسیھیا ژ ‘دۆژەھێ’ (گۆرێ) ژی دکە – بنەرە. مت. ١٢:٤٠.

**ئاگرێ تەمسیلی**

ئنجیل گەلەک جاران بەھسا ئاگرێ بێ داوی دکە ژ بۆ کو ھێرسا یەزدانیا ل دژی گونەھ بینە زمان. (باژارێ) سۆدۆم ب ‘ئاگرێ بێ داوی’ ھاتە جەزە کرن (ژودە ا.٧)، ئانگۆ ژ بەر خەرابوونا شێنیێ وی ئەو ھاتە تونە کرن. خەرەبەیێن ڤی باژاری دبن ئاڤا دەریایا مری (ئوردون) دە مانە. گۆتنا ‘ئاگرێ بێ داوی’ وەکە کو تێ دیتن نایێ واتەیا کو تشتەک ھەر دایم د ناڤا ئاگر دە بە. ھەر وھا ژ بەر گونەھکاریا ئیسرایل، قودس ب ئاگرێ بێ داوییێ ھێرسا یەزدان ھات تەھدیت کرن: “وێ دەمێ ئەزێ ئاگرەکی ل دەڤێ دەریێن وێ ڤێخینم و ئەوێ سەرەیێن قودسێ داقورتینە و ئەو ڤەنامرە” (ژەر. ١٧:٢٧). یەزدان نەخوەستیە کو ئەم ڤێ داخویانیا د دەربارێ قودسێ دە وەکە کو تێ گۆتن بخوینن. وەک تێ زانین کەھانەت ل سەر تێنە کرن کو وێ قودس ببە پایتەختا سەردەستیا یەزدانیا پێشەرۆژێ (ئس. ٢:٢-٤ ؛ پس. ٤٨:٢). خانیێن مەزنیێن قودسێ شەوتین و بوونە خوەلی (٢ کنگس ٢٥:٩) لێ ئەو ئاگر ھەتا ھەتایێ ڤێخستی نەما.

ب ھەمان شێوەیێ یەزدان وەلاتێ ئەدۆم’ێ ژی ب ئاگر جەزە کر؛ وھا کو ئەو، “نە ب شەڤ و نە ژی ب رۆژ ڤەنەمرە. وێ دومانا وی ئاگری ھەتا ھەتایێ دەرکەڤە: وێ ئەو ژ نفشەکی تا نفشێ دن رووت بمینە…وێ کوند و قەلارەشک لێ رونن…وێ د سەرایێن وێ دە ستری ھێشین ببن” (ئس. ٣٤:٩-١٥). ل دیارێ ئەدۆم’ئێیێ وێرانبوویی، ھەیوان و شینکایی ھەیە. ئەڤ ژی تێ واتەیا کو گۆتنا ئاگرێ بێ داوی، ژ واتەیا وێیا فەرھەنگی بێھتر، ب واتەیا ھێرسا یەزدان ھاتیە زمان.

د زمانێ ئبرانی و یونانی دە گۆتنا ‘ھەتا ھەتایێ’ تێ واتەیا ‘ب سەدسالان’. ھنەک جاران ئەڤ بێ داویتیێ ژی تینە زمان. میناک، سەدسالا سەردەستیا یەزدان. لێ بەلێ ئەڤ ھەر دەمێ نە وھایە. ئەز. ٣٢:١٤،١٥ میناکەکە باشە ژ بۆ ڤێ مژارێ: “وێ برج و کەلەھ ھەتا ھەتایێ (ب سەدسالان) ب ھێز ببن…ھەتا کو گیان ب سەر مە دە برژە”. ئەڤ ژی واتەیەکە دنیا بێداویتیا د 'ئاگرێ بێ داوی' دەیە.

ھێرسا یەزدانیا ل دژی گونەھکاریا قودس و ئیسرایلێ دشبینن ئاگر: “ئەزێ ھێرس و نفرینا خوە برژینم سەر ڤێ دەڤەرێ (قودس)…ئەوێ ڤێکەڤە و نکارە وەرە تەمراندن” (ژەر. ٧:٢٠ ؛ میناکێن دن د لام. ٤:١١ و ٢ کنگس ٢٢:١٧ دە نە).

د دەما ڤەگەرا مەسیھ دە وێ یەزدان د دەربارێ گونەھکاران دە بریارێ بدە. ئاگر ب ڤێ بریارێ ڤە ژی تێ گرێدان: “ژ بەر کو ڤایە ئەو رۆژ تێ و وێ وەکە فرنێ بشەوتە. و وێ تەڤایێ کەسێن کوبار، ویێن کو تشتێن نە باش کرنە، ببن کا و رۆژا کو تێ وێ وان بشەوتینە (مال. ٤:١). دارەک ژ کایێ یان ژی بەدەنا ئینسان دەما کو ئاگر پێدکەڤە دبە خوەلی. نە گەنگازە کو ماددەیەک و ب تایبەتی ژی بەدەنا ئینسان ھەتا ھەتایێ بژی. ژ بەر ڤێ یەکێ، گۆتنا 'ئاگرێ بێ داوی' نایێ واتەیا ئیشکەنجەیەکە بێ داوی. ھەگەر تشتەکی کو بشەوتە تونەبە، ئاگر نکارە ھەتا ھەتایێ بدۆمە. ‘دڤێ ھون بالا خوە بدنێ کو ‘دۆژەھ’ تێ واتەیا ئاڤێتنا ناڤ گۆلا ئاگر (رەڤ. ٢٠:١٤). ئەڤ ددە نیشاندان کو دۆژەھ نە 'گۆلا ئاگر ە' لێ بەلێ تونەبوونە. د ئاوایێ سەمبۆلیکیێ پرتوکا ئیلھامدان’ێ دە ژ مە رە تێ گۆتن کو وێ دیارێ مریان ب تەڤایی وەرە تونە کرن. ژ بەر کو وێ پشتی میلەنیومێ ئێدی مرن نەمینە.

**گەھەننا**

د ئاھیدا نوو دە، دو گۆتنێن کو وەکە ‘دۆژەھ’ (ئان ژی دیارێ مریان) تێنە وەرگەراندن ھەنە. مە بەرێ گۆتبوو کو ‘ھادەس’ تێ واتەیا شەۆلا ئبرانی. 'گەھەننا' ناڤێ زبالەیەکێ ل دەرڤەیی قودسێ بوو. تەڤایێ زبالا کو ژ باژار دھات، ل ور دھاتە شەوتاندن. زبالەیێن ب ڤی ئاواھی، د رۆژا مە دە ل گەلەک وەلاتێن کو بەر ب پێشڤەچوونێ ڤە دچن تێنە دیتن (میناک، 'چیایێ ب دومان'یێ ل دەرڤەیی مانیلا فیلیپینان). وەکە ناڤەکی تایبەتی،- ئانگۆ وەکی ناڤێ جھەکیەڤ گۆتن دڤێ وەکە 'دۆژەھ' ەوە وەرگەراندن، لێ بەلێ ئەو وەکە ئەسلێ خوە ‘گەھەننا’ بمینە. 'گەھەننا' د زمانێ ئارامی دە وەرگەرا ڤان گۆتنێن ئبرانییە: گە-بەن (گەی) ھنۆم (نەوالا ھنۆمێ). ئەڤ ل کێلەکا قودسێیە (ژۆش. ١٥:٨)، و د دەما مەسیھ دە زبالەیا باژێر بوو. بەدەنێن کەسێن خەراب، ھەر دەمێ د ناڤا ئاگرێ وێ زبالێ دە دشەوتین. ژ بەر ڤێ یەکێ گەھەننا بوو سەمبۆلا تونە کرن و تێک برنێ.

دیسا ھاتیە دیتن کو ئەو کەس ھەتا ھەتایێ د ناڤا وێ زبالێ دە نەشەوتینە، ژ بەر کو پشتی دەمەکێ بەدەنێن وان بوونر خوەلی. د رۆژا برایارێ دە “یەزدانێ مە ئاگرەکی ب شەواتە” (ھەب. ١٢:٢٩)؛ وێ ئاگرێ ھێرسا وییا ل ھەمبەری گونەھکاریێ نەھێلە کو ئەو ژیانا خوە د ناڤا ئاگر دە بدۆمینن، وێ وان تونە بکە. دەما کو گەلێ یەزدان، ئیسرایل د دەستێ بابیلیان دە بوو، یانی د دەما ھوکمێن یەزدانیێن د دەربارێ ئیسرایلێ دە، گەھەننا تژی بەدەنێن کەسێن گونەھکاریێن د ناڤا گەلێ یەزدان دە بوو (ژەر. ٧:٣٢،٣٣). مرزایێ مە ئیسا، ژ بۆ بکارانینا گۆتنا ‘گەھەننا’ تەڤایێ ڤان فکرێن ئاھیدا کەڤن ب ھۆستایی ئانینە گەل ھەڤ. وی گەلەک جاران گۆتیە، کو د دەما ڤەگەرا وی دە،یێن کو ل سەر کورسیا دادکرنێ وەرن رەد کرن، وێ بچن گەھەننا (ئانگۆ دۆژەھێ)، و وێ د ناڤا ئاگرەکی دایم دە بێیی کو کورمێن وان بمرن بمینن (مک. ٩:٤٣،٤٤). گەھەننا، ل سەر تونەکرن و تاروومارکرنا بەدەنێ ژ فکرا جھویان ھاتیە دەرخستن. ئەم دبینن کو گۆتنا ئاگرێ بێ داوی ژی، تێ واتەیا ھێرس و نفرینا یەزدانیا ل ھەمبەری گونەھکاران و ب ریا مرنێ تونەکرنا وانیا بێ داوی.

گۆتنا کو دبێژە: “ل ور کورم نامرن” تێ واتەیا تونەبوونێ- نە گەنگازە کو -کورمێن بەدەنخوریێن د ئاخێ دە- ەمرن. ئەڤ راستیەکە کو، گەھەننا د ناڤا گەلێ یەزدان دە جھێ جەزەکرنا خەرابان بوو. ژ بەر ڤێ یەکێ ئەڤ ئاوایێ گەھەننا پشترەن ژ ئالیێ مەسیھ ڤە ژی تێ بکارانین.

**مژار ٤: پرس**

١. پشتی مرنێ چ دبە؟

* ا) جان، دچە بھووشتێ
* ب) ئەم ژ بیرا خوە دچن
* ج) ھەتا کو بریار تێ دایین، جان ل ھنەک دەڤەران تێ ڤەشارتن
* د) جانێن خەراب دچن دۆژەھێ و جانێن باش دچن بھوشتێ

٢. جان چیە؟

* ا) بەشەکی ھەبوونا مەیە و نەمرە
* ب) گۆتنەکە کو تێ واتەیا ‘بەدەن، کەس، تەبا’
* ج) ھەمواتەیا گیانە
* د) ئەو تشتەکە کو پشتی مرنێ ئان دچە دۆژەھێ ئان ژی دچە بھوشتێ.

٣. گیانێ ئینسان چیە؟

* ا) بەلێ
* ب) نا

٤. دۆژەھ چیە؟

* ا) جھێ کەسێن بێ تاقەتە
* ب) ھەمبێزکرنا زۆریێن ڤێ ژیانێیە
* ج) گۆر

# سەردەستییا یەزدان

## داناسینا سەردەستیێ

د خەباتا خوەیا بۆری دە مە دا خویا کرن کو یەزدان دخوازە، د دەما ڤەگەرا مەسیھ دە، ئەبدێن خوەیێ باوەرمەند ب ژیانەکە بێ داوی خەلات بکە. وێ ئەڤ ژیانا بێ داوی ل سەرزەمینێ وەرە بۆراندن. د تەڤایێ سۆزێن یەزدان یێن ل سەر ڤێ مژارێ دە، تو جاران نەھاتیە گۆتن کو وێ باوەرمەند دەرکەڤن ئاسیمان. “مزگینا سەردەستیا یەزدان (پەیامێن باش)” (مت. ٤:٢٣)، وەکە سۆزێن یەزدانیێن د دەربارێ ژیانا بێ داوی،یا ل سەرزەمینێ دە ژ بۆ ئبراھیم ھاتن راگھاندن (گال. ٣:٨). ژ بەر ڤێ یەکێ ‘سەردەستیا یەزدان’ پشتی ھاتنا مەسیھ، دەما پێکھاتنا سۆزان بخوەیە. یەزدان نھا ژی ھاکمێ ب تەنھایێ تەڤایێ گەردونێیە، لێ بەلێ وی برێڤەبرنا دنیایێ ویا ژیانا کەسانی ب دەستێ ئینسان ڤە بەردایە. ژ بەر ڤێ یەکێ، دنیا ب سەردەستیا کەسان تێ برێڤەبرن (دان. ٤:١٧).

دەما کو مەسیھ ڤەگەرە، “وێ سەردەستیێن ڤێ دنیایێ ببن سەردەستیێن مرزایێ مە یەزدان و مەسیھێ وی؛ وێ ئەو ھەتا ھەتا سەردەست بە” (رەڤ. ١١:١٥). ب ڤێ سەدەمێ وێ داخوازێن یەزدان ب تەڤایی ل سەرزەمینێ پێک وەرن. ئیسا وھا فەرمانێ ددە مە کو ئەم دوا بکن: “سەردەستیا وە تێ، (کو ئەو) وێ ل سەرزەمینێ بە؛ وەکە کو نھا ل بھووشتێیە” (مت. ٦:١٠). ژ بەر ڤێ یەکێ گۆتنا 'سەردەستیا یەزدان' وھایە کو دکارە جھێ خوە ب گۆتنا ‘سەردەستیا ئاسیمان’ رە بگوھەرە (مت. ١٣:١١ کرش. مک. ٤:١١). ئەم بالا خوە بدنێ کو مە تو جاری ل سەر ‘سەردەستیا ئاسیمان’ تشتەک نەخوەندیە. ئەوێ پشتی ھاتنا مەسیھ ل سەرزەمینێ وەرە ئاڤاکرن. سەردەستیا کو ل سەرزەمینێ وەرە ئاڤا کرن بخوە ژی یا ئاسیمانە. ل ئاسیمان مەلایکەت پەرەستیێ ژ بۆ تەڤایێ داخوازێن یەزدان دکن (پس. ١٠٣:١٩-٢١). دەما کو دنیا ببە جھەکی کو ب تەنێ کەسێن “مینا مەلایکەتان” لێ دمینن (لک. ٢٠:٣٦) وێ ڤێجارێ ھەرکەس پەرەستیا سەردەستیا یەزدانیا پێشەرۆژێ بکە.

د ڤەگەرا مەسیھ دە کەتنا بن سەردەستیا یەزدان ئەنجاما خەباتا مەیا خریستیانییا ڤێ ژیانێیە (مت. ٢٥:٣٤ ؛ ئاجتس ١٤:٢٢). تێگھیشتنا ڤێ یەکێ پر گرینگە. د بەلاڤۆکا فیلیپوس دە مەسیھ ب ڤی ئاواھی تێ داناسین: “تشتێن د دەربارێ ناڤێ مەسیھ ئیسا و سەردەستیا یەزدان دە” (ئاجتس ٨:٥،١٢). گرانیا بەلاڤۆکا پاڤلوس ئەو بوو کو، ئاوایێ سەردەستیا یەزدان بەش ب بەش بینە بیرا مە (ئاجتس ١٩:٨ ؛ ٢٠:٢٥ ؛ ٢٨: ٢٣،٣١). ژ بەر کو ئەڤ مژار بەشەکی گرینگ ژ مزگینێ ژی تینە ھۆلێ، تێگھیشتنا وێ ژ بۆ مە خوەدی گرینگیەکە تایبەتییە.

“دڤێ ئەم ب زەھمەتی تێکەڤن بن سەردەستیا یەزدان” (ئاجتس ٤:٢٢). ل داویا ڤێ تونەلا ژیانێ، رۆناھی ھەیە؛ و ژ بەر ڤێ یەکێ ئەڤ ھێزا پێکانینا پێویستیێن خریستیانیێ ددە مە. مەلیکێ بابیلێ نەبوکادنەتسار، خوەست پێشەرۆژا ژیانێ ناس بکە (بنەرە. دان. ٢). پێکەرەکی مەزن کو ژ گەلەک مەتالێن جودا ھاتبوو چێکرن دانە وی. دانیال گۆت کو سەرێ زێر تەمسیلا مەلیکێ بابیلێیە (دان. ٢:٣٨). پشترە ل ھەرێما نێزیکی ئیسرایلێ، گەلەک مەلیکی ھەبوون کو د ئەنجاما ھنەک رەوشێن دیار دە، داوی ل مەلیکیا وان ھاتبوو: “وەکە کو ھنەک تلیێن لنگێن وی ژ ھەسن و یێن دن ژی ژ رتامێ نە، وێ مەلیکی ھنەکی ب ھێز و ھنەکی ژی بێ ھێز بە” (دان. ٢:٤٢).

ل دنیایێ گەلەک وەلاتێن ب ھێز و بێ ھێز ھەنە. وێ دەمێ دانیال کەڤرەکی بچووک دیت کو، ل لنگێن پێکەر دکەڤە و زیانێ ددیێ دە؛ و کەڤر مینا چیایەکی مەزن بوو و دنیا داگرت (دان. ٢:٣٤،٣٥). وی کەڤری تەمسیلا ئیسا کر (مت. ٢١:٤٢ ؛ ئاجتس ٤:١١ ؛ ئەپھ. ٢:٢٠ ؛ ١ پەت. ٢:٤،٨). چیایێ کو وی ل تەڤایێ سەرزەمینێ ئاڤاکریە، تەمسیلا سەردەستیا یەزدان دکە کو وێ پشتی ھاتنا وی ئاڤا ببە و ھەتا ھەتایێ بدۆمە. ئەڤ کەھانەت بخوە دەلیلێ وێیە کو وێ سەردەستی نە ل ئاسیمان، لێ بەلێ ل سەرزەمینێ وەرە ئاڤا کرن.

سەردەستیا کو وێ پشتی ھاتنا مەسیھ ئاڤا ببە، مژارا بنگەھینیا گۆتارێن ل پێش مەیە ژی. پاڤلوس بەھسا “دادکرنا مری و زندیێن دبن مەلیکییا ئیسا دە” (٢ تم. ٤:١) دکە. میکا ٤:١، ل سەر فکرێ دانیال رادوەستە کو ئەو سەردەستیا یەزدان مینا چیایەکی مەزن شیرۆڤە دکە: “وێ د رۆژێن داوی دە دیار ببە کو وێ چیایێ مالا یەزدان وەرە ب ھێزکرن”؛ پشترە ژی داناسینا ڤێ سەردەستیا ل سەرزەمینێ تێ کرن (مج. ٤:١-٤). وێ یەزدان تەختێ داودیێ ل قودسێ بدە ئیسا: “وێ ئەو ھەتا ھەتایێ سەردەستیێ بکە، داویا سەردەستیا وی نینە” (لک. ١: ٣٢،٣٣). دڤێ کو دەمەکە دیار ژ بۆ دەستپێکرنا ڤێ سەردەستیا ل سەر تەختێ داود ھەبە. ئەو ژی دەما ڤەگەرا مەسیھە. گۆتنا کو دبێژە “داویا سەردەستیا وی نینە” ھنەکی گرێدایی دان. ٢:٤٤ە: “یەزدانێ ئاسیمانان تو جاران تونە نابە وێ سەردەستیەکێ ئاڤا بکە؛ ئەو ژ نژادێن دن رە نایێ ھشتن” رەڤ. ١١:١٥ ژی ب ھەمان گۆتنان داناسینا ڤەگەرا مەسیھ دکە: “سەردەستیا ڤێ دنیایێ دبە سەردەستیا یەزدانێ مە و مەسیھێ وی؛ و ئەوێ ھەتا ھەتایێ سەردەست بە”. دیسا دڤێ دەمەکە دیار ژ بۆ سەردەستیا مەسیھیا ل سەرزەمینێ ھەبە، ئەڤ ژی دەما ڤەگەرا وییە.

## ھینا سەردەستی نەھاتیە ئاڤاکرن

نەرینەکە بەلاڤبوویی ھەیە کو دبێژە سەردەستیا یەزدانیا کو ژ –کۆماباوەرمەندان پێک تێ، نھا ھەیە. ھەر چقاسی داخوازا رزگارکرنا باوەرمەندان و جھ گرتنا وانیا د سەردەستیێ دە، ھێڤیەکە مەزن بە ژی، دەما ئەم بدن بەر چاڤێ خوە کو ھینا مەسیھ ژ بۆ ئاڤاکرنا ڤێ سەردەستیێ نەھاتیە، ئەمێ ببینن کو ئەم نھا نە د دەما سەردەستیێ دە نە.

د ئەنجاما خەباتا مەیا ھەتا نھا دە، دڤێ ھاتبە فێمکرن کو “خوین و گۆشت نکارن سەردەستیا یەزدان وەکە میرات وەرگرن” (١ جۆر. ١٥:٥٠). ڤافتیزبوون مە دکە میراتخورێ سۆزێن کو ژ ئبراھیم رە ھاتنە دایین (مت. ٤:٢٣؛ گال. ٣:٨، ٢٧-٢٩). ئەم “وەکە ھەزکرێن وی میراتخورێن سۆزێن کو ژ مە رە ھاتنە دایینن” (ژامەس ٢:٥). ژ بەر ڤێ یەکێ وێ پێکھاتنا میراتوەرگرتنا ڤان سۆزان ژی پشتی ھاتنا مەسیھ بە (مت. ٢٥:٣٤ ؛ ١ جۆر. ٦:٩،١٠ ؛ ١٥:٥٠ ؛ گال. ٥:٢١ ؛ ئەپھ. ٥:٥). بکارانینا راستینیا گۆتنا میراتێ پێشەرۆژێ، ددە نیشاندان کو باوەرمەندێن نھا ھینا نەبوونە خوەدیێ سەردەستیێ.

ژ بۆ راستکرنا گۆتنا کەسێن کو دخوازن سەردەستی یەکسەر پێک وەرە ئیسا تشتەکی وھا گۆتیە: “یەکی ب ئەسل، ژ بۆ کو مەلیکییەکێ ژ خوە رە پەیدا بکە و ڤەگەرە چوویە وەلاتەکی دور. بەری کو بچە ھنەک بەرپرسیاری ل کۆلەیێن خوە بەلاڤ کریە. دەما کو ئەو وەکە مەلیک ڤەگەریایە، گازی تەڤایێ کۆلەیێن خوە کریە و ئەو مەھکەمە کرنە” (لک. ١٩: ١١-٢٧).

ئەڤ کەسێ ب ئەسل، تەمسیلا ئیسا دکە کو ئەو چوویە وەلاتێ دوریێ ئاسیمان و وێ رۆژا بریارێ تەڤی سەردەستیێ ڤەگەرە. ژ بەر ڤێ یەکێ کۆلە بێ مرزایێ خوە نکارن ببن خوەدیێ سەردەستیێ. داخویانیێن ل ژێر، دەلیلێ ڤێ یەکێ نە:

* ئیسا ئەڤ یەک ب ئاوایەکی ڤەکری دیار کریە: “سەردەستیا من نە ژ ڤێ دنیایێ (سەدسالێ)یە” (ژن. ١٨:٣٦). لێ دیسا وی د وێ دەمێ دە ئەڤ یەک ژی گۆتیە: “ئەز مەلیکەکم” (ژن. ١٨:٣٧). ئەڤ ددە نیشاندان کو مەسیھ تەمسیلا مەلیکیێ دکە لێ بەلێ ھینا مەلیکیا وی ئاڤا نەبوویە. تێ دیار کرن کو باوەرمەندێن سەدسالا یەکەمین ژی ھینا ل ھێڤیا سەردەستیا یەزدانن (مک. ١٥:٤٣).
* مەسیھ ژ موریدێن خوە رە گۆتیە، “ھەتا کو ئەز دبن سەردەستیا باڤێ خوە دە، ب وە رە ژیا وییا تەزە ڤەنەخوم، ئەز نەما مەیێ (شەرابێ) ڤەدخوم (مت. ٢٦:٢٩)”. ئەڤ ددە نیشاندان کو وێ سەردەستی وەکە کو گەل ژ بەلاڤۆکا ئیسا “پەیامێن باشیێ سەردەستیا یەزدان (ئانگۆ راگھاندنا ل سەر پێشەرۆژێ)” (لک. ٨:١) فێمکریە د پێشەرۆژێ دە وەرە ئاڤاکرن. شیرۆڤەیا وان وھا بوو، “خوەزی ب دلێیێن کو دبن سەردەستیا یەزدان دە (پێشەرۆژێ) نان بخون” (لک. ١٤:١٥).
* لوکا ٢٢:٢٩،٣٠ ڤێ مژارێ ددۆمینە و دبێژە: “من ژ وە رە سەردەستیەک جودا کر؛ وھا کو ھوون بکاربن د سەردەستیا من دە ل سەر سفرەیا من بخون و ڤەخون”.
* ئیسا نیشانێن ھاتنا خوەیا دووەمین راگھاندنە و ب شیرۆڤەیەکێ داوی ل ڤێ یەکێ ئانیە: “دەما وە دیت کو ئەڤ تشت دەردکەڤن ھۆلێ، بزانبن کو سەردەستیا یەزدان نێزیکە” (لک. ٢١:٣١). ھەگەر سەردەستی بەری ھاتنا مەسیھیا دووەمین نھا بوویا، وێ ئەڤ داخویانی بێ واتە بوویا.
* “دڤێ ئەم ب دەرباسکرنا گەلەک زۆریان تێکەڤن بن سەردەستیا یەزدان” (ئاجتس ١٤:٢٢). دڤێ ئەم مات نەمینن کو ھەر باوەرمەند ژ بۆ ھاتنا سەردەستیێ دوان بکە (مت. ٦:٣٣).
* یەزدان “ژ بۆ کەتنا بن سەردەستیێ گازی وە کر (١ تھەس. ٢:١٢)؛ دڤێ ئەم ژ بۆ بەرسڤا وی، ب ریا ژیانەکە گیانی تێکەڤن بن سەردەستیێ (مت. ٦:٣٣).

## سەردەستیا یەزدانیا ل پاشەرۆژێ

سەردەستیا یەزدان ژ بۆ باوەرمەندان، ل پێشەرۆژێ خەلاتەکە. ئەڤ دبە ھێزەکە مەزن ژ بۆ کو ئەو ژی وەکە مەسیھ، دەمەکە تژی زۆر و زەھمەتی ببۆرینن. ژ بەر ڤێ سەدەمێ تێ ھێڤی کرن کو ئەو، تەڤایێ رۆژێن خوە ب تێگھیشتن و تەقدیرکرنا پێشەرۆژێ دەرباس بکن. وێ ئەو ببە نیشانا خەباتا وانیا گیانی و ھەزکرنا وانیا ژ بۆ باڤێ وان یەزدان.

نڤیسێن پیرۆز تژی میناکێن سەردەستیێ نە. لێ بەلێ ژ بۆ ناسکرنا چەندەکان ژ وان ژی بە دڤێ مرۆڤ د تەڤایێ تەمەنەکی دە بخەبتە. ب خێرا پرەنسیبێن ڤێ سەردەستیا پێشەرۆژێ ئەم دکارن سەردەستیا یەزدانیا د دەما دەرباسبوویی دە کو خوە ب ئاوایێ نەتەوا ئیسرایل دیار کریە، باش شیرۆڤە بکن. وێ ئەو سەردەستی پشتی ھاتنا مەسیھ جارەکەدن وەرە ئاڤاکرن. د گەلەک بەشێن ئنجیلێ دە ژ بۆ کو ئەم سەردەستیا یەزدانیا پێشەرۆژێ فێم بکن، ژ مە رە میناک ل سەر نەتەوا ئیسرایل ھاتنە پێشکێشکرن.

پرێ جاران یەزدان وەکی ‘مەلیکێ ئیسرایل’تێ داناسین (ئس. ٤٤:٦ ؛ کرش. ئس. ٤١:٢٧ ؛ ٤٣:١٥ ؛ پس. ٤٨:٢ ؛ ٨٩:١٨ ؛ ١٤٩:٢). ژ بەر ڤێ یەکێ گەلێ ئیسرایلێ مەلیکیا وییە. پشتی کو ئەو ب ریا بەھرا سۆر ھاتن خەلاس کرن، وان ل چیایێ سینا’یێ ب یەزدان رە پەیمانەک چێکرن و ئەو بوون مەلیکیا یەزدان. ژ بۆ بەرسڤا داخوازا وانیا پێکانینا وێ پەیمانێ “ئەو بوون مەلیکیا (یەزدان)… و نەتەوەیەکی پیرۆز (ئەخ. ١٩:٥،٦). ژ بەر ڤێ یەکێ، “دەما کو ئیسرایل ژ مسرێ دەرکەت…ئیسرایل دبن سەردەستیا وی دە بوو (پس. ١١٤:١،٢) ئان ژی مەلیکیا وی بوو. پشتی ڤێ پەیمانێ ئیسرایل تەڤایی چۆلا سینایێ دەرباس کر و گھیشت ئاخا کەنانێیا کو سۆزا وێ ژ وان رە ھاتبوو دایین. یەزدان وەکە سەردەستێ وانیێ ب تەنھا، ھوکمێ خوەیێ ل سەر وان نە مینا مەلیکێن ئینسان (میناک، گدەۆن، سامسۆن) لێ ب ریا ‘دادگێر’ئان دۆماند. ئەو دادگێر نە مەلیک بوون، لێ بەلێ ئەو ژ ئالیێ یەزدان ڤە دھاتن برێڤە برن و ژ تەڤایێ وەلات بێھتر، سەردەستیا وان ل سەر ھنەک ھەرێما دمەشیا. ئەو گەلەک جاران ژ ئالیێ یەزدان ڤە ھاتنە برێڤەبرن ژ بۆ کو ئیسرایلێ ب تۆبەکرن بدن و وێ ژ نەیاران رزگار بکن. دەما کو ئیسرایلیان خوەستن کو گدەۆن ببە مەلیکێ وان وی وسا بەرسڤ دا: “ئەزێ ل سەر وە سەردەستیێ نەکم… وێ مرزایێ مە یەزدان سەردەستێ وە بە” (ژود. ٨:٢٣). دادگێرێ داوین ساموەل بوو. د دەما وی دە، ئیسرایلیان داخوازا مەلیکەکی ئینسان کرن ژ بۆ کو ئەو ژی ببن مینا نەتەوەیێن ل دەروودۆرا خوە (١سام. ٨:٥،٦).

د تەڤایێ دیرۆکێ دە گەلێ یەزدانیێ راستین، تێکلیا خوەیا ب یەزدان رە سڤک دیتیە. ھەر دەمێ خوەستیە ڤێ تێکلیا نێزیک فەدا بکە ژ بۆ کو ئەو ژی ببن مینا دنیایا ل دەروودۆرا خوە. د دنیایا رۆژا مە دە ژی ئەڤ تشت دبن. یەزدان خەمگینیا خوە دگھینە ساموەل: “ژ بۆ کو ئەز نە سەردەستێ وان بم، ئەز رەد کرم” (١ سام. ٨:٧). یەزدان دیسا ژی مەلیکێن خەرابیێن مینا ساول دانە وان. پشترە ژی داودێ راست و سلسلەیا مەلیکێن ژ نژادا وی ھاتن. مەلیکێن کو د ئالیێ گیانی دە زانە بوون فێمکرن، کو ل بەرامبەری رەد کرنا گەل، ئیسرایل ھینا ژی مەلیکیا یەزدانە. ھەر وھا ناسکرن کو ئەو ئیسرایلێ ب ناڤێ یەزدان دمەشینن.

ئەڤ یەک دھێلە کو ئەڤ ئاوایێ داناسینا سلێمانێ کورێ داود بگھیژە واتەیا خوەیا بنگەھین: “کەسێ کو ل سەر تەختێ (یەزدان) سەردەستیێ دکە، ژ بۆ کو ببە مەلیکێ یەزدان” (٢ چرۆن. ٩:٨ ؛ ١ چرۆن. ٢٨:٥ ؛ ٢٩:٢٣). سەردەستیا سلێمانیا تژی دەولەمەندی و کێفخوەشی، نیشانا سەردەستیا یەزدان بوو (ئان ژی تایبەتیێن وێیێن بنگەھین دیار دکر). ژ بەر ڤێ یەکێ ئەو ب ناڤێ یەزدان، مەلیکێ ئیسرایلێ بوو. وێ ئیسا ژی ب ھەمان شێوەیێ ژ بۆ یەزدان، مینا مەلیکێ ئیسرایلێ ل سەر تەختێ یەزدان دانشە (مت. ٢٧:٣٧ ؛ ژن. ١:٤٩ ؛ ١٢:١٣).

**ھوکمێ یەزدان**

ژ بەر چڤانۆکیا سلێمان مەلیکیا ئیسرایلێ بوو دو بەش: کورێ سلێمان رەھۆبۆام، ل سەر ئەشیرا یاھودا و بەنیامین و نیڤێ ئەشیرا ماناسە ھوکوم دکر. (کورێ نەبات) یەرۆبۆام ژی ل سەر دەھ ئەشیرێن مایی ھوکوم دکر. ڤێ مەلیکیا دەھ ئەشیری ناڤێ ئیسرایل ئان ژی ئەفرام ل خوە کر،یا کو ژ دو ئەشیران ژی پێک دھات ناڤێ یاھودا ل خوە کر. پرانیا ڤان ئەشیران دانە پەی شۆپا سلێمانیا خەراب. وان دگۆتن کو ئەو ب یەزدان باوەرن، لێ بەلێ پەرەستیا پوتێن نەتەوێن ل دەروودۆرێ ژی کرن. یەزدان گەلەک جاران ب ریا پێخەمبەران ژ وان خوەست کو ئەو تۆبە بکن، لێ بەلێ کەسی گوھ نەدایێ. ژ بەر ڤێ یەکێ یەزدان ئەو ب دەرخستنا ژ ئیسرایل جەزە کرن. بابیلی ئاسوری کەتن ئیسرایلێ و ئەو دیل گرتن: “تە (یەزدان) گەلەک سالان تەھەمولا وان کر و تە ب ریا گیانێ (سۆزا) خوەیێ د پێخەمبەران دە شاھدیا وان کر. لێ وان گوھ نەدا تە. ژ بەر ڤێ یەکێ تە ئەو خستن بن دەستێ گەلێن جیران” (نەھ. ٩:٣٠).

مەلیکیا ئیسرایلێیا کو ژ دەھ ئەشیران پێک ھاتبوو، قەت نەبوو خوەدیێ مەلیکێن باش. یەرۆبۆام، ئاھاب، یەھۆاھاز ویێن دن ژی تەڤ مینا پوتپەرەستان کەتنە پرتوکا مەلیکیێ. مەلیکێ وانیێ داوین ھۆشەیا بوو. د دەما سەردەستیا وی دە، ئیسرایل ل ھەمبەری ئاسوریان شکەست و دەھ ئەشیر ژی دیل ھاتن گرتن (٢ کنگس ١٧). پشترە ژی ئەوانا تو جاران ڤەنەگەریان. مەلیکیا یاھودایا کو ژ دو ئەشیران پێک ھاتبوو، ھەر چقاسی پرانیا وان خەراب بوون ژی ئەو ھنەک جاران بوون خوەدیێ مەلیکێن باش ژی (میناک، ھزکیا و یۆشیا). ژ بەر دۆمبوونا گونەھکاریا گەل، یەزدان د دەما مەلیکێ وانیێ داوی تسەدەکیا دە، مەلیکی ژ وان وەرگرت و یاھودا ھلوەشاند. ئەڤ ب ریا دیل گرتنا وانیا ژ ئالیێ بابیلیان ڤە دەرکەتە ھۆلێ (٢ کنگس ٢٥). ئەو ٧٠ سالی ل بابیلێ مان. پشترە ھنەک ژ وان دبن رێبەریا ئەزرا و نەھەمیا دە ڤەگەریان ئیسرایلێ. ئەوانا ژ ئالیێ بابیلی، یونانی و رۆماییان ڤە ھاتن برێڤەبرن و جارەکە دن نەبوون خوەدی مەلیکی. ئیسا ددەما سەردەستیا رۆمایێ دە ھاتە دنیایێ. ژ بەر کو ئیسرایلییان ئیسا نەپەژراندن، رۆمایییان پشتی زایینێ (پ.ز) د ٧٠’ دە ئەو داگرکرن و ل تەڤایێ دنیایێ بەلاڤ کرن. ب تەنێ د سەدسالا دەرباسبوویی دە وەکە مزگینیا ھاتنا مەسیھ ئەو جارەکەدن زیڤرین (ل بەش:٣ بنەرە)

د ھەزەکیەل ٢١:٢٥-٢٧ دە، تێ راگھاندن کو وێ داوی ل سەردەستیا یەزدان، یا کو د نەتەوەیا ئیسرایل دە تێ دیتن، وەرە: “تو پرەنسێ ئیسرایلێیێ کو ل ھەمبەری تشتێن پیرۆز بێ رێزە (ئانگۆ تسەدەکیا)، رۆژا وی تێ…ژ بۆ وی مرزایێ مە یەزدان گۆت: ‘دەست ژ سەردەستیێ بەردە، و تاجێ ژ سەرێ خوە دەرخینە (ئانگۆ وێ داوی ل مەلیکیا تسەدەکیا وەرە)؛ وێ ئەڤ نە مینا بەرێ بە…ئەزێ وی ھلوەشینم، ھلوەشینم، ھلوەشینم: و مافیێ کێ بە، ھەتا کو ئەو وەرە وێ ئێدی تشتەک چێنەبە؛ و ئەزێ ڤی مافی بدم وی’”. پێخەمبەر پەساژ ب پەساژ شینا تێکچوونا سەردەستیا یەزدان دگرن (ھۆس. ١٠:٣ ؛ لام. ٥:١٦ ؛ ژەر. ١٤:٢١ ؛ دان. ٨:١٢،١٤). د ھەزەکیەل ٢١:٢٥-٢٧ ئان دە گۆتنا ئەزێ ‘ھلوەشینم’ سێ جاران دوبارە دبە. ئەڤ، ێ سەفەرێن داگرکرنێیێن کو ژ ئالیێ مەلیکێ بابیلێ نەبوکادنەتسار ڤە ھاتنە کرن، تینە زمان. شاگرتەکی ب بال، دکارە د ڤان ئایەتان دە ببینە کو سەردەستیا یەزدان و مەلیکێ وی ب ھەڤ رە ھاتیە زمان. تێکچوونا تسەدەکیا، تێکچوونا سەردەستیا یەزدان بوو (ل مژار ٥.٢ بنەرە). ژ بەر ڤێ یەکێ، د نەتەوەیا ئیسرایلێ دە داوی ل سەردەستیا یەزدان ھات: “ئەزێ…مەلیکیا خانەدانیا ئیسرایلێ بدم راوەستان” (ھۆس. ١:٤). پشترە دبێژە: “ئەوێ ئێدی تونە بە تا کو” و وھا بەردەوام دکە، مەلیکی “مافێ کێ بە، تا کو ئەو وەرە وێ (یەزدان) بدە وی”. ئەڤ ژی دیار دکە کو ئەو مەلیکی جارەکەدن دەرکەڤە ھۆلێ. دەما کو مەسیھ ڤەگەرە “وێ یەزدان تەختێ پاشیێ وی داود بدە وی (ئیسا)…و وێ داویا سەردەستیا وی تونە بە” (لک. ١: ٣٢،٣٣). وێ ئەڤ یەک د دەما پێکھاتنا سۆزا نووبوونا سەردەستیێ دە چێببە.

**ژ نوو ڤە ئاڤابوونا ئیسرایلێ**

پشتی ھاتنا مەسیھ، ئاڤابوونا سەردەستیا یەزدان د تەڤایێ ئاھیدا کەڤن دە وەکی مژارەکە گرینگ ھاتیە دوبارەکرن. موریدێن مەسیھ ئەڤ یەک پر باش دیتنە: “ژ بەر ڤێ یەکێ، کیژان دەمێ ئەو بھاتانا گەل ھەڤ، وان ئەڤ پرس ژ وی (ئیسا) دکرن: ‘مرزایێ مە، ھوونێ د ڤێ دەمێ دە سەردەستیا ئیسرایلێ جارەکەدن لێ ڤەگەرینن؟”، ئانگۆ تشتێ کو د ھەزەکیەل ٢١:٢٧ دە ھاتیە زمان وێ نکا پێک وەرە؟ ئیسا ژ وان رە گۆتبوو کو مەلایکەت دبێژن کو ئەوێ جارەکەدن ڤەگەرە، لێ بەلێ دەما ڤەگەرا دووەمین نایێ زانین (ئاجتس ١:٦-١١).

ژ بەر ڤێ یەکێ وێ سەردەستیا یەزدان/ئیسرایل، پشتی ھاتنا مەسیھیا دووەمین پێک وەرە. پەتروس ل سەر ڤێ یەکێ گۆتیە کو: “یەزدان مەسیھ ئیسا ب رێ کریە…وەکە کو پێخەمبەرێن یەزدانیێن پیرۆز ب دەڤێ خوە گۆتنە، تا کو ھەر تشت ب رێکووپێک ببە دڤێ ئەو ل ئاسیمانان بە (ئانگۆ پێویستە ل ور بە)” (ئاجتس ٣:٢٠،٢١). وێ ڤەگەرا دووەمین، وەکە ژ نوو ڤە ئاڤابوونا مەلیکیا ئیسرایلێ، ببە سەدەما ژ نوو ڤە ئاڤابوونا مەلیکیا یەزدان ژی.

ژ نوو ڤە ئاڤابوونا سەردەستیا یەزدان، مژارا بنگەھینیا تەڤایێ پێخەمبەرێن (یەزدان)یێن پیرۆزە:

* وێ وەکە لوتفێ تەخت وەرە دانین؛ وێ ئەو (ئیسا) د کۆنێ پاشیێ خوە داود دە ل سەر وی تەختی دانشە (لک. ١: ٣٢،٣٣)؛ “ب گەرا ل ئەدالەتێ…و ب لەز پێکانینا راستیێ” (ئس. ١٦:٥).
* “ئەزێ وێ رۆژێ کۆنێ داودیێ کەتی بدرووم (یانی تەختێ داود یێ د لک. ١:٣٢،٣٣ دە) و ئەزێ کونێن وی بگرم. ئەزێ ئالیێن وی یێن ھلوەشیایی راکم و ئەزێ وی وەکە رۆژێن بەرێ ئاڤا بکم” (ئامۆس ٩:١١). گۆتنا داوین ژ نوو ڤە ئاڤابوونێ تینە زمان.
* “وی مینا بەرێ زارۆکێن وان (یێن ئیسرایل) چێببن و وێ ل ھەڤ جڤینا وان ل پێشیا من پێک وەرە” (ژەر. ٣٠:٢٠).
* “وێ مرزایێ مە یەزدان، جارەکەدن قودسێ ھلبژێرە” (زەچ. ٢:١٢)، وێ ور بکە پایتەختا سەردەستیا خوەیا دنیایی (کرش. پس. ٤٨:٢؛ ئس. ٢:٢-٤).
* “ئەزێ سرگونێن یاھودا ویێن ئیسرایل جارەکەدن بینم و ئەزێ وان مینا بەرێ ئاڤا بکم… وێ دیسا ل ڤێ دەڤەرێ دەنگێ شاھیێ وەرە بھیستن…ژ بەر کو ئەزێ سرگونێن وەلات جارەکەدن مینا بەرێ بزیڤرینم…وێ دیسا ل ڤر (ل قودسێ) شڤان و شێنی ھەبن… وێ کەری بەلاڤ ببن” (ژەر. ٣٣:٧-١٣).

ھاتنا مەسیھیا ژ بۆ ئاڤاکرنا ڤێ سەردەستیێ، ‘ھێڤیا ئیسرایل’ئەیا کو د دەما ڤافتیزبوونێ دە ئەم خوە پێ ڤە گرێ ددن.

## سەردەستیا یەزدانیا پێشەرۆژێ

بەشێن یەکەمین و سێیەمینیێن ڤێ مژارێ گەلەک داخویانیان ل سەر ئاوایێ سەردەستیا یەزدان ددن. سۆز ژ ئبراھیم رە ھات دایین کو تەڤایێ گەلێ ژ نژادا وییێ ل چار ھاویرێ دنیایێ وەرە پیرۆز کرن. رۆم. ٤:١٣ ڤێ یەکێ بەرفەرەھتر دکە و دبێژە کو وێ تەڤایێ دنیایێ ژ ئالیێ نژادا ئبراھیم و مەسیھیان ڤە وەکە میرات وەرە وەرگرتن. دان.٢ ژی ھاتنا مەسیھیا ب رەنگێ کەڤرەکی بچووک و بەلاڤبوونا سەردەستیێیا ل چار ئالیێ دنیایێ (کرش. پس. ٧٢:٨) دیار دکە. ئەڤ یەک تێ واتەیا کو وێ سەردەستیا یەزدان، وەکە کو ھنەک دبێژن نە ب تەنێ ل قودس ئان ژی ئیسرایلێ بە. بێ گومان ئەو خاکانا خاکێن وییێن تایبەتی نە. یێن کو ل ڤێ ژیانێ بدن پەی شۆپا مەسیھ، “وێ ببن مەلیک و راھیپ و ئەمێ سەردەستیێ ل سەرزەمینێ بکن” (رەڤ. ٥:١٠). ئەمێ ل سەر ھەرێمێن جوربەجور سەردەستیێ بکن، وێ ھنەک دەھ باژاران برێڤەببن، ھنەکی دن ژی پێنجان (لک. ١٩:١٧) وێ مەسیھ سەردەستیا خوەیا ل سەر دنیایێ ب مە رە پار ڤەکە. (رەڤ. ٢:٢٧ ؛ ٢ تم. ٢:١٢). “وێ مەلیکەک (ئیسا) ب دوروستی سەردەستیێ بمەشینە و وێ پرەنس (باوەرمەند) ب ئەدالەت بێنە برێڤەبرن” (ئس. ٣٢:١ ؛ پس. ٤٥:١٦). وێ مەسیھ ل سەر تەختێ داود ھەتا ھەتایێ سەردەستیێ بکە (لک. ١:٣٢،٣٣). ئەوێ ببە خوەدیێ جھ و وەزیفەیا داودیا ل قودسێ. دەما کو مەسیھ ل قودسێ سەردەستیێ بکە، وێ ئەو دەر ببە پایتەختا سەردەستیێ. وێ ل وێ ھەرێمێ پەرەستگەھەک وەرە ئاڤاکرن (ئەزە. ٤٠-٤٨). وێ گەل ل چار ئالیێن دنیایێ خوە باڤێژە دەرگەھێن وێ پەرەستگەھێ (مال. ١:١١)، و وێ ئەو ببە ناڤەندا پەرەستیێ.

وێ ھەموو نەتەو دەرکەڤن دەروودۆرا پەرەستگەھا ل قودسێ، “سال ب سال ژ بۆ کو پەرەستیا مەلیکێ خوە، جەنابێ ھەق بکن و یۆرتیا کۆنێن پەرەستنێ ب جیھ بینن” (زەچ. ١٤:١٦). ئەڤ ھەجا سالانەیا قودسێ د ئس. ٢:٢،٣ دە ژی ھاتیە راگھاندن: “وێ د رۆژێن داوی دە، چیایێ مالا یەزدان (پەرەستگەھ)، (دان. ٢:٣٥،٣٤) ل سەر چیایان وەرە ئاڤاکرن (ئانگۆ وێ مەلیکیا یەزدان و پەرەستگەھ ل سەر مەلیکیا ئینسانان وەرە بەرز کرن)…وێ تەڤایێ نەتەوان بەرێ خوە بدن ور. و وێ گەلەک کەس بچن و ببێژن کو: ‘وەرن ئەم دەرکەڤن چیایێ یەزدان، ئەم دەرکەڤن مالا یەزدانێ یاقوب، و ئەوێ ریان نیشانی مە بدە…ژ بەر کو وێ زاگۆن ژ سۆن’ێ و گۆتنا یەزدان ژی ژ قودسێ دەرکەڤە”. گەل ئاگاھیێن سەردەستیا مەسیھ بەلڤ دکە و ھێدی ھێدی دەردکەڤە چیایێ سەردەستیا یەزدان. ئەڤ وەکە داناسینا رۆژێن یەکەمینیێن سەردەستیێ تێنە خویا کرن. ئەم د پەرەستیا دینی دە دبن خوەدیێ داناسینا داخوازەکە راستین.

د رۆژا مە دە، یەک ژ تراژەدیێن ئینسان ئەوە کو، گەلەک ژ وان ب ھەستێن خوە، ئان ژی ب سەدەمێن سیاسی، جڤاکی و چاندی پەرەستیا یەزدان دکن. د دەما سەردەستیێ دە، وێ ل دنیایێ تەڤی ھەوەسا ناسکرنا رێبازێن یەزدان پەیدا ببە. وێ ئینسان تێکەڤن رەوشەکە وھا کو ئەوێ ژ بۆ ناسکرنا یەزدان، ژ ھەموو وەلاتێن دنیایێیێن دوور بچن سەردانا قودسێ. ل شوونا بێەدالەتی و و تەڤلیھەڤیا کو ئینسانان د دادگێری و سیستەما ماف دە چێکریە، وێ مەسیھ ل قودسێ شەریەت و گۆتنا یەزدان وەکە زاگۆنا بنگەھین ئیلان بکە. د رۆژا مە دە گەلەک کەس ژ بۆ بدەستخستنا ڤان ئاگاھداریان خوە فەدا دکن. تێ گۆتن کو وێ د وێ دەمێ دە ئەڤ داخواز زێدەتر ببە و “ئەوێ تەڤایێ نەتەوان بھەرکن” وان رونشتنێن زانینێ. ئەڤ داناسینا کو دبێژە، ئەڤ وەلاتانا دھەرکن قودسێ، دشبە داناسینا د ئس. ٦٠:٥ دە کو دبێژە، ژ بۆ پەرەستیا یەزدان ل گەل یونانیان (یێن کو نە جھو نە) جھو ژی دھەرکن قودسێ. ئەڤ گرێدایی کەھانەتا سەردەستیێیا د زەچ. ٨: ٢٠-٢٣ دەیە:

“وێ گەلەک نژاد و شێنیێ پر باژار وەرن و وێ روونشتڤانێن باژارەکی ژیێن دن رە ببێژن: ‘ئەم بچن ل جەنابێ ھەق بگەرن و ل پێشیا یەزدان دوان بکن (ا. ڤ. تێبنیا کێلەکێ –کرش. زەچ ١٤:١٦ ژ سالێ تا سالێ). ئەزێ بچم. بەلێ، وێ گەلەک نژاد و نەتەوەیێن ب ھێز ژ بۆ گەرا ل جەنابێ ھەق وەرن قودسێ و وێ دەھ زلام خوە ب زمانێ ھەموو وەلاتان بگرن، وێ خوە باڤێژن داوا یەکی جھوو و وێ ببێژن: ‘ئەمێ ب وە رە بچن، مە بھیستیە کو یەزدان ب وە رە”.

ئەڤ دبە سەبەب کو گەلێ جھوو ل گۆری پۆشمانی و پەرەستیا خوە ببە “سەر، لێ نە دووڤێ” وەلاتان. (دت. ٢٨:١٣). وێ، وێ دەمێ پیلانا یەزدانیا رزگاریێ کو ل سەر بنگەھێ جھووتیێیە، ژ ئالیێ ھەر کەسی ڤە وەرە فێمکرن. وێ ژ نشکێ ڤە د ناڤا خریستیانێن مۆدەرن دە داوی ل نەزانینا ڤێ پیلانێ وەرە. وێ مرۆڤ ب ھەوەسەکە مەزن ل سەر ڤان تشتان گۆتووبێژێ بکن و وێ ژ جھوویان رە ببێژن:

“مە بھیستیە یەزدان ب وە رەیە”. وێ دەمێ گوھەرتن ژ خەیالەکە ڤالا بێھتر د چەرچۆڤەیا نرخێن گیانی دە چێببە. دەما کو ئەڤ گرێدانا مەزنیا ئیلاھی ل بەر چاڤان وەرە گرتن، ئەڤ یەک نە تشتەکی ئەجێبە: وێ مەسیھ، “د ناڤا نەتەوەیان دە، سەردەست بە… وێ ئەو شوورێن خوە بکن گیسن، و وێ رمێن خوە ژی بکن کێرێن کەسخاندنێ: وێ نەتەوە ل دژی نەتەوە شوور بلند نەکە، وێ ئێدی فێری شەرکرنێ نەبن” (ئس. ٢:٤). وێ د بن سەردەستی و ئەدالەتا مەسیھ دە، ھەموو نەتەو ھاجەتێن خوەیێن لەشکەری بکن ھاجەتێن چاندنیێ. “وێ د رۆژێن وی دە راستی ب پێشکەڤە” (پس. ٧٢:٧) - وێ دەمێ وێ گیانوەری بێ بەرزکرن و وێ ھورمەتا کەسێن ئادلیێن کو خوەدیێن تایبەتیێن یەزدانی نە وەرن گرتن. کوباریا رۆژا مە، ئەز-ئەزی و خوەدەرخستنا پێش ب ڤان تایبەتیێن ژۆرین رە د ناڤا ناکۆکیێ دە نە.

ل شووران چێکرنان گیسنان وێ ل سەر زەمینێ رێ ل پێشیا پێشڤەچوونێن مەزن یێن چاندنیێ ڤەکن. د ئەنجاما گونەھکاریا ئادەم دە، ئاخ ھاتە نالەتکرن (گەن. ٣:١٧-١٩). ژ بەر ڤێ یەکێ ژ بۆ بەرھەمگرتنێ خەباتەکە مەزن ژێرە پێویستە. د دەما سەردەستیێ دە، “وێ ل سەر زەمینێ ل سەر گرێن چیان (یێن کو دەمەکێ ب کێر نەدھاتن) بەرھەمێن ب بەرکەت چێببن؛ وێ ئەو بەرھەم، وەکە (بەرھەمێن) لبنانێ بھەژن” (پس. ٧٢:١٦). “وێیێ جۆتکار بگھێژەیێ پالەڤان، وێیێ کو تری دپەرچقینە، بگھێژەیێ کو دچینە و وێ دەرباس ببە، وێ چیا، مەیا شێرین بنقوتینن” (ئامۆس ٩:١٣). وێ ل سەر زەمینێ بەرھەم زێدە ببە و وێ نالەتیا ئاخێ کێم ببە.

وێ چاندنیەکە وھا ب بەرەکەت، تێرا گەلەک کەسان بکە. کەھانەتێن سەردەستیێ وسا دیار دکن کو وێ ئاوایێ ژیانا گرێدایی چاندنیا ئاخێ جارەکە دن ڤەگەرە و ھەرکەس بکاربە خوە پێ خوەدی بکە:

“وێ ھەرکەس ل بن مێوا خوە و دارا خوەیا ھەژیران دانشە؛ وێ کەس نکاربە وان بترسینە” (مج. ٤:٤). وێ ئەڤ تێر بوون، بکارانینا خەرابیا ژ بۆ بدەستخستنا دراڤان (پەرە) بدە راوەستان. وێ دەمێ وێ کەسەک ھەتا داویا تەمەنێ خوە ژ بۆ دەولەمەندکرنا ھنەکی دن کار نەکە. “وێ ئەو خانیان ئاڤا بکن و ئەوێ (بخوە) تێدە دانشن؛ وێ باخ و بۆستانان بچینن و وێ مێوەیێ وان بخوە بخون. وێ د خانیێ وان دە ھنەکی دن نەژین و وێ مێوەیێ وان ژ ئالیێ ھنەکی دن ڤە نەیێ خوارن…یێن کو من ھلبژارتنە وێ کارێ دەستێ خوە دەمەکە درێژ بکار بینن. وێ کەدا خوە ل بۆشێ خەرج نەکن…” (ئس. ٦٥:٢١-٢٣).

ئشایا ٣٥:١-٧ دبێژە؛یێن کو د ئاخێ دە دخەبتن وێ ژیانا وان ھێسانتر و بێھتر گیانی بە. کێفخوەشی و بەرەکەتا کو ژ ئاخا بێکێر بپژقە وێ گوھەرتنەکە مەزن چێبکە: “وێ چۆل کێفخوەشبە…وێ بەری شا ببە و مینا گولەکێ کولیلکان ڤەکە. وێ ب کێفخوەشی شا ببە…ژ بەر کو وێ ل چۆلێ ئاڤ و ل بەریێ ژی چەم بھەرکن. و وێ ئاخا قەلیایی ببە مینا ھاوزەکی”. وێ شەرێ خوەزایییێ د ناڤا ھەیوانان دە ژی خەلاس ببە: “وێ گور و بەرخ ب ھەڤ رە بچێرن؛ وێ زارۆک ئێدی بکاربن ب ماران رە بلەیزن” (ئس. ٦٥:٢٥ ؛ ١١:٦-٨).

ھەر وھا، وێ نالەتا کو ل سەر ئافرینا خوەزایی ھاتیە دانین وەرە کێم کرن ژ بۆ کویا ل سەر ئینسان ژی رابە. وێ دەمێ وێ خەرابیا (گونەھ و باندۆرێن وی) کو د رەڤ. ٢٠:٢،٣ دە ب ئاوایەکی سەمبۆلیک بەھسا وێ تێ کرن، یان د دەما میلەنیومێ دە وەرە گرێدان ئان ژی وەرە ب سینۆرکرن. وێ تەمەن وھا وەرە درێژکرن کو یەک ١٠٠ سالی بمرە، وێ وەکی زارۆکەکی وەرە دیتن (ئس. ٦٥:٢٠). وێ ژن د دەما زایینێ دە وەکە بەرێ ئێشەکە مەزن نەکشینن (ئس. ٦٥:٢٣). “وێ چاڤێ کۆران و گوھێ کەڕان ڤەبن. وێ دەمێ وێیێ کۆپ مینا خەزالەکێ ببەزە و وێ یێ بێ زمان سترانان ببێژە” (ئس. ٣٥:٥،٦). وێ ئەڤ تشت د دەما بدەستخستنا خەلاتێن گیان دە پێک وەرن (کرش. ھەب. ٦:٥).

وێ سەردەستیا یەزدان نە مینا بھوشتا گراڤەکە ترۆپیکال بە کو کەسێن راست تێدە شا و کێفخوەش بن، وەکە کەسێن کو د ناڤا خوەشیا خوەزایێ دە ژ رازانا ل بەر رۆژێ ھەز دکن.

ئارمانجا سەردەستیا یەزدان، “مینا ئاڤێن کو دەریا داگرتنە” (ھاب. ٢:١٤) ئەوە کو سەرزەمینێ ب شانازی و رومەتا وی داگرە. ئەڤ ئارمانجا یەزدانیا نیھاییە: “ب قاسی کو ئەز بژیم، بێگومان وێ سەرزەمین ب رومەتا میرزایێ مە یەزدان وەرە داگرتن” (نوم. ١٤:٢١). ل گۆری یەزدان رومەت ئەوە کو شێنیێ سەرزەمینێ تایبەتیێن وی ژ بەر بکە، پەسن بدە و تەقدیر بکە. ژ بەر کو وێ د وێ دەمێ دە دنیا ژی ژ بۆ نیشاندانا ڤێ یەکێ ئامادە بە. وێ دەمێ “وێیێن باوەرمەند، (د دەما سەردەستیێ دە) دنیایێ وەکە میرات وەرگرن و ل شونا ژیانەکە ھێسان، وێ خوە ب بەرەکەتا گیانی کێفخوەش بکن” (پس. ٣٧:١١). د دەما سەردەستیێ دە “وێ بەندەوارێن راستیێ ویێن برچی وەرن تێرکرن” (مت. ٥:٦).

رامانا کو وێ ئینسان د دەما سەردەستیێ دە ببە خوەدیێ ژیانەکە بێ داوی، گەلەک جاران ژ بۆ کو بالا مرۆڤان بکشینن سەر خریستیانیێ، وەکە ‘گیزەرەکێ’ (ژ بۆ کیڤرۆشکێ) تێ بکارانین. وێ دیسا ژی ئەو ببە سەدەما راستینیا ھەبوونا مەیا د دەما سەردەستیێ دە. پشتی ڤافتیزبوونێ، د دەما مەیا مایی دە، دڤێ ئەم ڤێ یەکێ باش فێم بکن.

ل گۆرا نڤیسکار، دەھ سالێن کو ئەم ب یەزدان رە د ناڤا کێفخوەشیێ دە بژین، بەرامبەری ھەموو ئێشا ڤێ ژیانێیە. ئەڤ رەوشا کو وێ ھەتا ھەتایێ بدۆمە، مرۆڤ دەردخینە دەرڤەیی سینۆرێن تێگھیشتنا ئینسان، و مرۆڤ ژ سەر ھش دبە. دەما کو ئەم ھنەکی دن ب گۆتنێن فزیکی نێزیکی مەسەلێ ببن، دڤێ کو داخوازا مەیا کەتنا بن سەردەستیا یەزدان، ببە ئارمانجا بنگەھینیا ژیانا مە. ل شونا کو مرۆڤ ل سەر پێشەرۆژا نێزیک ببە خوەدیێ رامانێن کور، ئیسا ڤێ شیرەتێ دکە: “بەری ھەر تشتی، سەردەستیا یەزدان و راستیا وێ ببینن؛ وێ پشترە ئەو ببنیێن وە” (مت. ٦:٣٠-٣٤). ھەر تشتێ کو نھا د خەیالا مە دەیە و ئەم د ئۆخرا وان دە کەدێ خەرج دکن، نکارن ب کەتنا بن سەردەستیا یەزدان رە وەرن قیاس کرن.

دڤێ ئەم، ل “راستیا (ل گەل یەزدان)” بگەرن؛ وێ ل ور تشتێن راست وەرن بەرزکرن. نە ژ بۆ کو ئەم دخوازن ب ھێسانی بژین، ژ بۆ کو ئەم دخوازن د ئالیێ ئەخلاقی دە ب رێکووپێک بن، دڤێ ئەم ھەزکرنا تایبەتیێن یەزدانیا کو تێ واتەیا داخوازا کەتنا بن سەردەستیا وی ل گەل خوە ب پێش خن. ئەڤ داخویانی ھەموو، ھێڤیا مزگینێ ب ریێن بالکێش پێشکێشی ئینسانان دکە. داخوازا کەتنا بن سەردەستیا یەزدان رۆژ ب رۆژ ل گەل مە تێ گوھەرتن. ئەو ژ مە رە ئارمانجەکە. کارێ مەیێ یەکەمین ئەوە کو ئەم فەری مزگینێ ببن، و ب ریا ڤافتیزبوونێ پەرەستیا خوە ژ یەزدان رە پێشکێش بکن. تێگھیشتنا ھێڤیا کو یەزدان پێشکێش دکە و داخوازا مەیا کەتنا بن سەردەستیێ، وێ پشتی ڤافتیزبوونێ مەزنتر ببە.

## میلەنیوم

د ڤێ خالا خەباتا مەیا ل سەر ژیانا سەردەستیێ دە، وێ خوەندەڤانەکی ب بال ڤێ پرسێ بکە: ‘گەلۆ ئەڤ تەسویرا سەردەستیا یەزدان، نە پر ئینسانییە؟’. وێ ئینسان د دەما سەردەستیێ دە ژی زارۆکان بینن (ئس. ٦٥:٢٣) و ھەتتا وێ بمرن ژی (ئس. ٦٥:٢٠). وێ ئەو کەس خوەدیێ ناکۆکیان بن کو پشترە ژ ئالیێ مەسیھ ڤە وەرن چارەسەرکرن (ئس. ٢:٤)؛ و وێ ژ بۆ دۆماندنا ژیانا خوە، نە وەکە نھا زەھمەت بە ژی، وێ ئەو چاندنیێ بکن. ئەڤ یەک دیار دکە کو وێ تو کەس نەبە مینا مەلایکەتێن کو نازەوجن و زێدە نابن (لک. ٢٠:٣٥،٣٦). ھەر وھا ئەو نابن خوەدیێ جەوھەرەکی مینایێ یەزدان ژی. بەرسڤا ڤێ یەکێ د راستیا دەمدرێژیا سەردەستیا یەزدان دەیە. وێ سەردەستیا یەزدان ١٠٠٠ سالی – میلەنیومەکێ- بدۆمینە (بنەرە. رەڤ. ٢٠:٢-٧). وێ د دەما وێ میلەنیومێ دە دو کۆمکێ گەل ل سەرزەمینێ بن:

١.یێن پیرۆز –یێن کو د ڤێ ژیانێ دە دانە پەی شۆپا مەسیھ و وێ ل سەر کورسیا دادکرنێ ببن خوەدیێ ژیانەکە بێ داوین.

تێبنی: یەکی پیرۆز، تێ واتەیا ‘کەسێ کو ھاتیە گازیکرن’ و باوەرمەندەکی راست.

٢. کەسێن ب مرنیێن نۆرمال –یێن کو د دەما ڤەگەرا مەسیھ دە مزگینێ نزانن. ئانگۆ ئەو ل سەر کورسیا دادکرنێ نە بەرپرسیارن.

د دەما ھاتنا مەسیھ دە، “وێ یەک ژ ھەر دو کەسێن ل بۆستان بچە ژ بۆ (دادکرنێ) و وێیێ دن وەرە ھشتن (لک. ١٧:٣٦)؛یێن کو دمیننیێن کۆمکا دووەمینن.

وێ ل سەر کورسیا دادکرنێ، ژ بۆ بدەستخستنا جەوھەرێ یەزدان،یێن پیرۆز نەمرن و زارۆکان نەینن. ژ بەر ڤێ یەکێ دڤێ داناسینا کەسێن کو د دەما سەردەستیێ دە ڤان تشتان بژین، د کۆمکا دووەمین دە وەرە کرن.

ئەڤ کۆمک ژ کەسێن کو – د دەما ھاتنا مەسیھ دە زندی نە، لێ بەلێ پێویستیێن یەزدان نزانن، پێک تێ. خەلاتا کەسێن راست ‘مەلیکی و راھیبی’یە؛ و ئەمێ “ل سەرزەمینێ ھوکوم بکن” (رەڤ. ٥:١٠). دڤێ کو مەلیک سەردەستێ ھنەکان بن.یێن کو وەرن برێڤەبرن ئەون،یێن کو د دەما ھاتنا مەسیھ دە تشتەک ژ مزگینێ فێمنەکرنە و ژ بەر ڤێ یەکێ ساخ ھاتنە ھشتن. ئەمێ ب ریا مەسیھیێ، خەلاتا وی پێ رە پار ڤەکن. وەکی مەلیکێ دنیایێ: “ئەوێ کو بسەرکەتیە…ئەزێ بەرپرسیاریەکە د سەر نەتەوەیان رە بدم وی؛ و وێ ئەو، وان ب دارەکی ھەسنی برێڤە ببە… وەکە (بەرپرسیاریا) کو من ژ باڤێ خوە گرتیە” (رەڤ. ٢: ٢٦،٢٧).

میناکا مەسیھیا د دەربارێ دراڤان دە، نھا ل جھێ خوە رودنە – د دەما سەردەستیێ دە کۆلەیێن دلپاک، ژ بۆ برێڤەبریا دەھ ئان ژی پێنج باژاران ھاتن خەلاتکرن (لک. ١٩:١٢-١٩). وێ ئاگاھداریا ریێن یەزدان، یەکسەر پشتی کو مەسیھ ل قودسێ وەکە مەلیک وەرە ئیلان کرن، بەلاڤ نەبە. وێ گەل ژ بۆ بدەستخستنا ئاگاھداریان، بچە سەردانا قودسێ (ئس. ٢: ٢،٣). ب چ ئاواھی (کەڤرێ) د دان. ٢:٣٥،٤٤ دە بووبە چیا، (تەمسیلا سەردەستیا یەزدان دکە) وێ بانگ ژی وھا ھێدی ھێدی ل سەرزەمینێ بەلاڤ ببە. بەلاڤکرنا زانەبوونا یەزدان و سەردەستیا وی وێ کارێ پیرۆزان بە. دەما کو ئیسرایل مەلیکیا یەزدان بوو، بەلاڤکرنا زانەبوونا یەزدان ژی کارێ راھیبا بوو (مال. ٢:٥-٧). ئەو ژ بۆ ڤێ ئارمانجێ ل سەرانسەری ئیسرایلێ ھاتبوون ب جیھ کرن. وێ د دەما سەرسدەستیێ دەیێن پیرۆز، وەزیفەیا راھیبا ھلدن سەر ملێ خوە (رەڤ. ٥:١٠).

**ھەگەر ئیرۆ مەسیھ وەرە:**

* + 1. وێ مریێن بەرپرسیار وەرن زندی کرن و ل گەلیێن کو ب بەرپرسیاری ژیانە، دەرکەڤن سەر کورسیا دادکرنێ.
    2. وێ خەرابێن بەرپرسیار ب مرنێ وەرن جەزەکرن، و وێ ژ بۆیێن راست ژیانەکە بێ داوی وەرە پێشکێشکرن. وێ نەتەوەیێن ل دژی مەسیھ ژی وەرن جەزەکرن.
    3. وێ دەمێ وێیێن راست،یێن بێ بەرپرسیاری برێڤە ببن؛ و وەکە “مەلیک و راھیبا” (رەڤ. ٥:١٠) وێ مزگینێ فێری وان بکن.
    4. وێ ئەڤ ھەزار سالی درێژ بکە. وێ د وێ دەمێ دە تەڤایێ گەلێن ب مرن، مزگینێ ببھیزن و وێ ل ھەمبەری یەزدان ببن خوەدی بەرپرسیاری. وێ ئەو کەس ژیانەکە دەمدرێژ و خوەش ببۆرینن.
    5. وێ د داویا میلەنیومێ دە یەزدان سەریھلدانەکێ ل دژی مەسیھ و یێن پیرۆز بپەرچقینە (رەڤ. ٢٠:٨،٩).
    6. د ئەنجاما ھەزارسالێ دە، وێ کەسێن مری وەرن زندی کرن و دادکرن (رەڤ. ٢٠:٥، ١١-١٥).
    7. وێ خەرابێن د ناڤا وان دە وەرن تونەکرن و وێیێن راست د ژیانەکە بێ داوی دە بەشداری مە ببن.

وێ دەمێ وێ پیلانا یەزدانیا ژ بۆ سەرزەمینێ تەمام ببە. وێ سەرزەمین تژی کەسێن راست و نەمر ببە. وێ دەمێ وێ ناڤێ یەزدان ‘یاھوەھ ئەلۆھم’ (واتەیا وێ:یێ کو ژ ناڤا کۆمەک کەسێن ب ھێز وەرە دیار کرن ئەو’ە) تەمام ببە. وێ ئێدی گونەھ و مرن ل سەرزەمینێ نەمینن. وێ دەمێ وێ سۆزا پەرچقاندنا سەرێ نژادا مار، ب جیھ وەرە (گەن. ٣:١٥). وێ د دەما میلەنیومێ دە مەسیھ سەردەست بە، تا کو: “(یەزدان) تەڤایێ نەیاران دبن لنگێن وی دە راخینە. دژمنێ کو داوی وەرە تونەکرن، مرنە…دەما کو ھەر تشت کەتە بن سەردەستیا (یەزدان)، وێ لاو ژی خوە تەبایی وی (یەزدان) بکە کو ھەر تشت تەبایی خوە کریە. و وێ یەزدان د ھەرتشتی دە ببە ھەرتشت” (١ جۆر. ١٥:٢٥-٢٨).

“دەما کو ئەو (مەسیھ) سەردەستیێ تەسلیمی باڤێ خوە یەزدان بکە ‘داوی’یە (١ جۆر. ١٥:٢٤). وەکی کو مە گۆت، دەما کو یەزدان ببە ‘د ھەرتشتی دە ھەرتشت’ ئەمێ د جەوھەرێ یەزدان دە ببن خوەدیێ ژیانەکە بێ داوی، ئەمێ وی کێفخوەش و بلند بکن. ئەڤ ب تەنێ نەرینەکە ل سەر ژیانا پشتی میلەنیومێ.

تێگھیشتنا ‘مزگینا سەردەستیا یەزدان’ ژ بۆ رزگاریا ھەر خوێنەرەکی ڤان گۆتنان پر گرینگە. ئەم ھێڤی دکن کو ھوون ڤێ خەباتێ جارەکەدن بخوینن و بەشێن ئنجیلێیێن کو تێبنی ژ وان ھاتنە گرتن ببینن و لێ بنەرن.

یەزدان ژ مە دخوازە کو ئەم دبن سەردەستیا وی دە بن. تەڤایی پیلانا وی ژ بۆ مەیە. ڤافتیزبوون، مە دگھینە سۆزێن د دەربارێ ڤێ سەردەستیێ دە. ھنەکی زەھمەتە ئەم باوەر بکن کو وێ ڤافتیزبوون و چەند سالان پەرەستیا گۆتنا یەزدان کەتنا سەدسالەکە نوو دیاری مە بکە. دیسا ژی پێویستە ھەزکرنا یەزدان د دلێ مە دە زێدە ببە. پرسگرێکێن مە چ دبن بەرا ببن، ما سەدەمەکی ئاقلانە ھەیە ژ بۆ کو ئەم ل ھەمبەری بانگا مزگینێ بسەکنن؟

“ھەگەر یەزدان ب مە رە بە، ما کی دکارە ل دژی مە راوەستە؟” (رۆم. ٨:٣١).

“ئێشێن ڤی زەمانی، نە ھێژا نە کو مرۆڤ ب رومەتا وێ دەمێ رە قیاس بکە” (رۆم. ٨:١٨).

“ب تەنێ، زۆریێن مەیێن کێلیەکێ، دکارن رومەت و بلندایییا وێ دەمێ پێک بینن (٢ جۆر. ٤:١٧).

**مژار ٥ : پرس**

١. کیژان ژیێن ل ژێر دەما ئاڤابوونا سەردەستیا یەزدانە؟

* ا) ئەو ھەر دەمێ ئاڤا بوویە
* ب) د دەما ڤەگەرا مەسیھ دە
* ج) رۆژا پەنتیکۆستێ، د سەدسالا یەکەمین دە
* د) د دلێ باوەرمەندان دە، دەما ڤەگەرا وان.

٢. میلەنیوم چیە؟

* ا) سەردەستیا پێشکێشکرنێیا د دلێ مە دەیە
* ب) سەردەستیا ھەزارسالییا باوەرمەندێن ل بھووشتێ.
* ج) سەردەستیا شەیتانیا ھەزارسالی ل سەرزەمینێ
* د) یەکەمین ھەزارسالا سەردەستیا یەزدان، ل سەرزەمینێ

٣. وێ د میلەنیومێ دە، باوەرمەندێن ھەیی چ بکن؟

* ا) وێ ل سەر کەسێن ب مرن ببن برێڤەبر
* ب) وێ ل بھووشتێ ببن برێڤەبر
* ج) ئەم وێ نزانن
* د) وێ ل گەرەستێرکەکە دن بژین

٤. د دەربارێ سەردەستیا یەزدان دە، بانگ ھات راگھاندن؟

* ا) ب تەنێ د ئاھیدا نوو دە
* ب) ب تەنێ ژ ئالیێ ئیسا و ھەواریان ڤە
* ج) ھەم د ئاھیدا کەڤن و ھەم ژی دیا نوو دە
* د) ب تەنێ د ئاھیدا کەڤن دە

# یەزدان و خەرابی

## یەزدان و خەرابی

مینا گەلەک ئۆلێن دن، پرانیا مەزھەبێن خریستیانیێ ژی پێ باوەرن کو بەرپرسیارێ گونەھێن کو ئەم دکن و تەڤایێ پرسگرێکێن ل دنیایێ جەناورەک ب ناڤێ شەیتان ئان ژی ئبلیسە. ئنجیل ب ئاوایەکی ئەشکەرە، فێر دکە کو یەزدان سەردەستێ ھەر تشتییە. مە د مژار ١.٤ دە دیت کو مەلایکەت نکارن گونەھان بکن. ھەگەر ئەم باوەریا خوە ب راستی ب ڤان تشتان بینن، وێ دەمێ نە گەنگازە کو ل گەردونێ ل دژی یەزدانێ کو سەردەستێ ھەر تشتییە، ھێزەکە دن ھەبە. ھەگەر ئەم باوەریا خوە، ب ھەبوونا ھێزەکە وھا بینن، وێ دەمێ تێ واتەیا کو ئەم سەردەستیا یەزدانێ کو ھاکمێ ھەر تشتییە دخن ناڤا گومانێ. دڤێ تێگھیشتنا شەیتان و ئبلیس وەکە زانینەکە گریند وەرە دیتن. مە د ھەب. ٢:١٤ دە گۆت کو ئیسا ب مرنا خوە شەیتان تونە کریە. ژ بەر ڤێ یەکێ دڤێ ئەم شەیتان باش شیرۆڤە بکن ژ بۆ ئەم بکاربن خەبات و جەوھەرێ ئیسا ژی فێم بکن.

ب گشتی ل دنیایێ و ب تایبەتی د ناڤا ئالەما خریستیان دە، تێ باوەر کرن کو د ژیانێ دە، تشتێن باش ژ یەزدان ویێن خەراب ژی ژ شەیتان تێن. ئەڤ نە رامانەکە نوویە و نە ب تەنێ خریستیانێن ژ رێ دەرکەتی باوەریا خوە پێ تینن. وەک میناک، بابیلیان باوەر دکرن کو دو ئیلاھ ھەنە: یەکیێ باشی و رۆناھیێ یە و یەک ژییێ خەرابی و تاریێیە. مەلیکێ فارسانیێن مەزن سروس باوەریا خوە ب ڤێ یەکێ دانی. ژ بەر ڤێ یەکێ یەزدان ژ وی رە گۆت کو: “میرزایێ وە یەزدان ئەزم و یەکی دن نینە؛ ژ من پێڤە یەزدان نینن…ئەز رەنگ ددم رۆناھیێ و تاریتیێ دافرینم: ئەز ئارامیێ چێدکم و خەرابیێ (ن.ئ.ڤ. ‘بەلەیێ’) دافرینم. میرزایێ وە یەزدانێ کو ڤان تەڤان دکە ئەزم” (ئس. ٤٥:٥-٧، ٢٢). یەزدان ئارامیێ ژی چێدکە، خەرابی و بەلایێ ژی تینە. ئانگۆ یەزدان بخوە ‘خەرابیێ’ دافرینە و وێ تینە ھۆلێ. د ناڤبەرا گونەھ و ‘خەرابیێ’ دە جودابوونەک ھەیە. گونەھ وەکە ئەنجاما کریارێن ئینسان ھاتیە دنیایێ نەیێ یەزدان (رۆم. ٥:١٢).

یەزدان ژ سروس و گەلێ بابیلێ رە گۆت کو: “ژ من پێڤە یەزدانەکی دن نینە”. گۆتنا یەزدان د زمانێ ئبرانی دە تێ واتەیا ‘دەست’ ، ‘ھێز’ ئان ژی ‘چاڤکانیا ھێزێ’ . یەزدان دبێژە کو ژ وی پێڤە تو چاڤکانیێن ھێزێ تونەنە. ئەڤ سەدەمە ژ بۆ کو یەکی باوەرمەند باوەریا خوە ب شەیتان ئان ژی جنان نەینە.

**یەزدان: ئافرینەرێ بەلایێ**

د ئنجیلێ دە ب ریا گەلەک میناکان تێ دیار کرن کو یەزدان بخوە ‘خەرابیێ’ تینە دنیایێ و دخە ژیانا کەسان. ئامۆس ٣:٦ دبێژە، ھەگەر کو ل باژارەکی خەرابی ھەبە، یەزدان بخوە وێ دکە. وەک میناک، ھەگەر ل باژارەکی زەلزەلە ھەبە، تێ باوەرکرن کو ل سەر وی باژاری پیلانێن شەیتان ھەنە و ئەو دبە سەدەما فەلاکەتان. لێ بەلێیێن باوەرمەند دڤێ باوەر بکن کو یەزدان بەرپرسیارێ وێ یەکێیە. ژ بەر ڤێ سەدەمێ مج. ١:١٢ ڤێ دبێژە: “ژ جەم یەزدان خەرابی (بەلا) داکەت بەر دەریێ قودسێ”. د پرتووکا ئەیوب دە، ئەم دبینن کو وی وەکی کەسەکی راست و دوروست ب چ ئاواھی ھەبوونا خوەیا ل ڤێ ژیانێ وەنداکریە. پرتوک ددە زانین کو تەجروبەیا مرۆڤەکییا دیتنا ‘خەرابیێ’ نە گرێدایی باوەری و پەرەستیا وییە. ئەیوب ب ڤێ یەکێ ھسیا:

“میرزایێ مە یەزدان دا و میرزایێ مە یەزدان بر” (ژۆب ١:٢١). ئەو ڤێ نابێژە: “میرزایێ مە یەزدان دا و ئبلیس بر”. ئەو ڤێ شیرۆڤەیێ ژ ژنا خوە رە دکە: “ئەمێ ژ بۆ چ ژ دەستێ یەزدان باشیێ بگرن، و خەرابیێ نەگرن؟ (ژۆب. ٢:١٠). د داویا پرتوکێ دە ھەڤالێن ئەیوب، “ژ بۆ تەڤایێ خەرابیا کو یەزدان ب سەرێ وی ئانیە” (ژۆب ٤٢:١١ کرش. ١٩:٢١ ؛ ٨:٤) ل بەر دلێ وی ددن. ژ بەر ڤێ یەکێ، وەکە بەرپرسیارێ تەڤایێ پرسگرێکێن ژیانا مە، یەزدان چاڤکانیا ‘خەرابیانە' ژی.

“یەزدان ژ کێ ھەزبکە وان پەروەردە دکە…ھەگەر ھوون تەھەمولا پەروەردەیێ بکن…ئەو، پشترە سەمەرەیا تژی ئارامی ددە خوەدیێن ڤێ تەجروبەیێ” (ھەب. ١٢:٦-١١). ئەڤ ئمتیھانا یەکەمینیا کو یەزدان ژ بۆ پێشڤەچوونا مەیا گیانی مە تێ رە دەرباس دکە، نیشانی مە ددە. وەکە کو تێ گۆتن شەیتان، پرسگرێکان دخە ژیانا مە ژ بۆ کو ئەم نکاربن ‘سەمەرەیا تژی ئارامییا راستیێ’ دەرباسی ژیانا خوە بکن. ھەر وھا تێ گۆتن کو ئەو مە دخە ناڤا گونەھ و نەراستیان دە. ئەڤ نەرینا د دەربارێ شەیتان دە، ل ڤر رێ ل پێشیا پرسگرێکێن مەزن ڤەدکە. ئەڤ، ب تایبەتی ژ بۆ ھەڤۆکێن وەکە ڤان کو تەسلیمکرنا ئینسانەکی ژ بۆ شەیتان تینن زمان، گرینگە: “کو گیان رزگار ببە” یان ژی “کو ئەو فێری خەبەران نەبە” (١ جۆر. ٥:٥ ؛ ١ تم. ١:٢٠). ھەگەر کو شەیتان باندۆرەکە خەراب ل سەر گیانێ ئینسانان دکە، و بەرێ وان ددە گونەھان، وێ دەمێ ژ بۆ چ ل ڤر بەھسا وی ب باشی دبە و ئەو وەکە رۆناھیەکە باش تێ دیارکرن؟ بەرسڤ ئەڤە؛ نەیارەک ‘شەیتانەک’ ئان ژی زۆریەکە ژیانێ، ھنەک جاران دکارە باندۆرەکە باش ل سەر گیانێ باوەرمەندەکی بکە.

ھەگەر ئەم بپەژرینن کو خەرابی ژی ژ یەزدان بخوە تێ، وێ دەمێ ئەمێ ژ بۆ خەلاسبوونا ژ پرسگرێکێن خوە ژی، ل بەر یەزدان بگەرن و ئالیکاریا وی بخوازن.

ھەگەر ئەو تشتەکی نەکە، وێ دەمێ ئەمێ بزانبن کو ئەو ژ بۆ باشیا مەیا گیانی ژ جەم یەزدان ھاتنە شاندن. ھەگەر ئەم ب ھەبوونا شەیتان و ئبلیس باوەر بن، وێ دەمێ ئەم نکارن ب تو ئاوایی ب باشیێ رە ل ھەڤ وەرن. پێویستە سەقەتی، نەخوەشی، مرنا ژ نشکێڤە و فەلاکەت ب تەنێ مینا بەختەکی خەراب وەرن دیتن. ھەگەر شەیتان مەلایکەتەک ب ھێز و گونەھکار بە، وێ دەمێ ئەوێ ژ مە خورتتر بە و وێ بکاربە زیانێ بدە مە. لێ بەلێ، ئەم دبن باندۆرا یەزدان دە نە: “ھەرتشتێ ل (ژیانێ)، ب ھەڤ رە ژ بۆ باشیێ (ژ بۆ باوەرمەندان) دخەبتن” (رۆم. ٨:٢٨). ژ بەر ڤێ، د ژیانا تو باوەرمەندی دە تشتەکی ب ناڤێ ‘شەنس’ نینە.

**چاڤکانیا گونەھ**

دڤێ وەرە گۆتن کو گونەھ ژ ناڤا مە بخوە دەردکەڤە. گونەھکاری تاوانا مە بخوەیە. بێ گومان وێ تشتەکی خوەشبوویا ھەگەر گونەھکاری نە تاوانا مە بوویا. ئەم ب ئازادی گونەھان دکن و پشترە ژی ئەم دبێژن کو ئەو نە تاوانا مە لێ بەلێیا شەیتانە و تەڤایی بەرپرسیاریا گونەھ دکەڤە سەر ملێ وی. تێ گۆتن کو کەسێ تاوانبار دەمەکێ کەتبوویە بن باندۆرا شەیتان و ژ بەر ڤێ یەکێ ئەو نە تاوانبارە، و رەھم ژ بۆ وی تێ خوەستن. لێ بەلێ، ئەڤ کێمانیێن بچووک وەکە کو قەت نەبووبن تێنە شیرۆڤەکرن و ئەو کەس ژی ھوکمێ کو د دەربارێ وی دە ھاتیە گرتن دپەژرینە.

دڤێ ئەم بینن بیرا خوە کو، “بەدەلێ گونەھ مرنە (رۆم. ٦:٢٣)؛ گونەھ مرۆڤ دبە مرنێ. ھەگەر کو گونەھکاریا مە نە تاوانا مە، لێ بەلێیا شەیتان بوویا، وێ دەمێ پێویست بوو یەزدان ژ مە بێھتر شەیتان جەزە بکە. لێ بەلێ دادبوونا مەیا ژ بۆ گونەھێن مە، ددە نیشاندان کو ئەم د بەر وان دە بەرپرسیارن. دەما ئەم دبێژن کو چاڤکانیا گونەھان نە ئەمن، لێ بەلێ چاڤکانی شەیتانە، ئەم دخوازن بەرپرسیاریا گونەھێن خوە ژ خوە ب دور خن. ئەڤ میناکەکە کو ئینسان ناخوازن داخویانیا ئنجیلێیا د دەربارێ جەوھەرێ مرۆڤ دە فێم بکن. ئنجیل دبێژە ‘ئینسان د بنگەھا خوە دە گونەھکارە' .

“تشتەک نینە کو ژ دەرڤە ڤە تێکەڤە ناڤا ئینسان و وی خەراب بکە…ژ بەر کو رامانێن خەراب، زنێ و کوژتن، ژ ناڤا ئینسان بخوە دەردکەڤە…کوباری، بێاقلی، و ھەر تشتێ خەراب ژ ھوندر تێ و ئینسانان دلەوتینە” (مک. ٧:١٥-٢٣).

دەما ئەم دبێژن کو تشتەکی گونەھکار، ژ دەرڤا ڤە دکەڤە ناڤا مە و دھێلە ئەم گونەھان بکن، ئەم ب داخویانیا ئیسا رە دکەڤن ناڤا ناکۆکیێ. ھەر تشتێ خەراب، ژ ناڤا ئینسان بخوە دەردکەڤە. ئەڤ دبە سەدەم کو یەزدان د دەما تۆفانێ دە، بالا خوە بدە ڤێ یەکێ: “ھێزا خەیالییا دلێ ئینسان ژ جوانیا وی ڤە خەرابە” (گەن. ٨:٢١). یاکوب ١:١٤ ژ مە رە دیار دکە کا ئەم ب چ ئاواھی ژ رێ تێنە دەرخستن: “دەما کو ھەرکەس (ژ بۆ ھەر کەسی ھەمان پێڤاژۆیە) ژ ئالیێ داخوازێن خوەیێن بەدەنی ڤە (ن.ئ.ڤ.داخوازێن خەراب) تێ کشاندن، ژ رێ دەردکەڤە و تێ خاپاندن”. ئەم نە ژ ئالیێ ھێزەکە دەرڤەیی خوە، لێ بەلێ ژ ئالیێ داخوازێن خوەیێن خەراب ڤە تێنە خاپاندن. یاکوب ڤێ پرسێ دکە: “سەدەما شەر و پەڤچوونێن د ناڤا وە دە چیە؟ ما گەلۆ سەدەم ب تەڤایی (یێن کو د ناڤا وە دە شەر دکن) نە داخوازێن وەیێن بەدەنی نە؟ (ژامەس ٤:١). ئەم ھەموو خوەدیێن خاپینۆکێن کەسانی نە. چاڤکانیا وان بخوە ژی، داخوازێن مەیێن خەرابن. ژ بەر کو ئەو تایبەتیێن مە نە. ھەگەر گۆتنا راست وەرە خوەستن، ئەم بخوە نەیارێن خوە نە.

پرتووکا رۆماییان، ب گرانی ل سەر گونەھ، سەدەمێن گونەھکاریێ، چاڤکانیا وی و شەرێ ل دژی وییە. گەلەکی ب واتەیە کو د پرتووکێ دە، ھەما ھەما بەھسا شەیتان و ئبلیس نابە. د چەرچۆڤەیا ئاخافتنێن ل سەر چاڤکانیا گونەھ دە، پاڤلوس بەھسا شەیتان ئان ژی ئبلیس ناکە. ‘شەیتان’ بخوە گۆتنەکە ئاھیدا نوویە. ھەگەر کو سەدەما گونەھێن مە ھێزەکە دەرڤەیی مە بوویا، وێ د ئاھیدا کەڤن دە بەھسا وێ ھێزێ بھاتا کرن. لێ بەلێ ب تو ئاوایی بەھسا ڤێ یەکێ نەھاتیە کرن. نڤیسا ل سەر دەما دادگێران ئان ژی ئیسرایلییێن ل چۆلێ ددە زانین کو وێ دەمێ ئیسرایل د ناڤا گونەھان دە بوو. لێ بەلێ یەزدان، ئەو د دەربارێ ھێزەکە نەدیتی دە کو گونەھ ب وان ددە کرن، ھشیار نەکرنە و بالا وان نەکشاندیە سەر ھەبوونەکە وھا. ل شوونا ڤێ یەکێ، ل بەر دلێ وان دایە کو ئەو نەکەڤن ریا داخوازێن بەدەنا خوە و گۆتنا وی د ژیانا خوە دە پێکبینن (میناک، دت. ٢٧:٩،١٠ ؛ ژۆش. ٢٢:٥).

پاڤلوس شینێ دگرە: “د ناڤا من دە (ئانگۆ د نەفسا من دە) تشتەکی باش ناسەکنە…ژ بەر کو ئەز وی تشتێ باشیێ کو دخوازم، ناکم. ھەگەر ئەز تشتێ کو ناخوازم دکم، وێ دەمێیێ کو وی دکە نە ئەزم، لێ بەلێ گونەھێ د ناڤا من دەیە” (رۆم. ٧:١٨-٢١). ئانگۆ ئەو تاوانا گونەھێن خوە، ناڤێژە سەر ملێ ھەبوونەکە ب ناڤێ شەیتان. ئەو وەکە چاڤکانیا گونەھیا راستین، جەوھەرێ خوە ددە نیشاندان: “وی تشتی نە ئەز لێ بەلێ گونەھێ د ناڤا من دە دکە. وێ دەمێ من (د ناڤا خوە دە) زاگۆنەک دیت: دەما ئەز دخوازم باشیێ بکم، خەرابی ب من رەیە (ئانگۆ د ناڤا من دەیە)” . ئەو بەھسا ل دژ دەرکەتنا وی تشتی دکە کو ناڤ لێ کریە ‘گونەھێ د ناڤا من دە’. ھەر کەسێ ب بال و د ئالیێ گیانی دە زانا دکارە بگھیژە ئاگاھداریێن د دەربارێ خوە دە.

دڤێ ئەڤ راستی وەرە گۆتن کو خریستیانەکی مینا پاڤلوس گرانبووھا دەما کو دبە مەسیھی، نە جەوھەرێ وی تێ گوھەرتن، و نە ژی دکەڤە رەوشەکە کو ئێدی نکاربە گونەھان بکە. تەڤگەرا ‘ئەڤانگەلیست’یا مۆدەرن، دبێژن کو ئەو گھیشتنە رادەیا کو گونەھ نەکن و ژ بەر ڤێ یەکێ پاڤلوس، ب سەدەما داخویانیا وییا د رۆم. ٧:١٥-٢١ دە دخن ناڤا رەفێنیێن ‘رزگارنەبوویی' .

ئەڤ ئایەتانا ژ بۆ گۆتنێن وان، پرسگرێکەکە مەزنن. ھەر وھا داود ژی کو گۆتن ل سەر راستیا وی نایێ کرن، دژایەتیا گونەھکاریا جەوھەرێ خوە وھا راڤە دکە: “ئەز خەراب ھاتم ئافراندن؛ دایکا من د ناڤا گونەھان دە ب من دوجان بوو” (پس. ٥١:٥).

ئنجیل پرێ جاران گۆتیە کو جەوھەرێ ئینسان د بنگەھا خوە دە خەرابە. ھەگەر ئەڤ وەرە فێم کرن، وێ دەمێ پێویستی نامینە کو ئەم بەرپرسیارەکی دن ژ بۆ گونەھێن خوە بافرینن. ژەر. ١٧:٩ دبێژە کو دلێ ئینسان، ب قاسی کو ئەم نکارن تەخمین بکن، دەرەوین و گونەھکارە. ئیسا ژی د مت. ٧:١١ دە دیار دکە کو جەوھەرێ ئینسان د بنگەھا خوە دە خەرابە. ھەر وھا ئەجج. ٩:٣ (مەتنا ئبرانی) دبێژە: “دلێ بەنیادەم تژی خەرابییە”. ئەپھ. ٤:١٨ سەدەما کو ئینسان ب ئاوایەکی خوەزایی ژ یەزدان ب دور دکەڤە وھا تینە زمان: “ژ بەر جاھلیا د ناڤا وان دە، و ب سەدەما تەڤلیھەڤیا د دلێ وان دە”. ژ بەر تەڤلیھەڤیا د دلێ مە دە، ئاوایێ مەیێ رامانێ مە ژ یەزدان ب دور دخینە. ب ھەمان شێوەیێ گال. ٥:١٩ ژی وھا بەھسا گونەھێن مە دکە: “بکارانینا نەفسا مە”، تشتێ دھێلە کو ئەم گونەھان بکن، نەفسا مە و ھەبوونا مە بخوەیە. یەک ژ ڤان داخویانیان ژی نابێژە کو سەدەمێ گونەھێن مە شەیتانە. رامانێن گونەھکار ب مە رە دافرن و مەزن دبن ئەو بەشەک ژ ئافرینا ئینسانن.

## شەیتان و ئبلیس

ھنەک گۆتنێن بنگەھینیێن ئنجیلێ، ھنەک جاران نایێنە وەرگەراندن و وەکە ئەسلێ وان تێنە ھشتن (د مت. ٦:٢٤ دە ماممۆن –پەرە- میناکەکە ئارامی یە ژ بۆ ڤێ راستیێ). گۆتنا ‘**ئبلیس**’ کو بخوە گۆتنەکە ئبرانییە نەھاتیە وەرگەراندن و وەکە ئەسلێ وێ ھاتیە نڤیساندن. گۆتن تێ واتەیا نەیار ؛ و گۆتنا ‘**شەیتان**’ تێ واتەیا دەرەوین، نەیار و بێبەخت. ئەو بخوە وەرگەرا ‘دابۆلۆس’ا یونانییە. ھەگەر ئەم پێ باوەرن کو شەیتان و ئبلیس سەدەمێن گونەھکاریا مە نە، وێ دەمێ ھەر کو ئەم د ئنجیلێ دە راستی ڤان گۆتنان وەرن دڤێ ئەم فێم بکن کو ئەو ژ بۆ وی کەسێ خەراب تێنە گۆتن. بکارانینا ڤان گۆتنان د ئنجیلێ دە، ددە نیشاندان کو ئەو دکارن ژ بۆ کەسێن دن ژی وەرن بکارانین.

گۆتنێن شەیتان و ئبلیس وەکە کو د ئنجیلێ دە ھاتنە بکارانین، نایێن واتەیا کەسێن ل دەرڤەیی مە کو دبن سەدەما گونەھکاریا مە.

**د ئنجیلێ دە گۆتنا ‘ئبلیس'**

١ کنگس ١١:١٤ وھا دبێژە: “و یەزدان ژ بۆ سلێمان نەیارەک (ھەمان گۆتنا ئبرانی ل ھن جھێن دن وەکە ‘ئبلیس’ ھاتیە وەرگەراندن) تێک دا: ژ ئەدۆمیان، ھادات”. “و یەزدان نەیارەکی دن (ئبلیسەکی دن) تێک دا … رەزان…ئەو بوو نەیارەکی (ئبلیسەکی) ئیسرایلێ” (١ کنگس ١١: ٢٣،٢٥). ئەڤ نایێ واتەیا کو یەزدان ژ بۆ سلێمان، مینا نەیارەکی/ئبلیسەکی مەلایکەتەک ئان ژی کەسایەتەک گرانبووھا تێک دایە؛ وی کەسایەتێن نۆرمال تێک دانە. مت. ١٦:٢٢،٢٣ میناکەکە دن ددە. پەتروس خوەستیە ل پێشیا چوونا ئیسایا قودسێ و مرنا وی یا د چارمیخێ دە ببە کەلەم. ئیسا ل پەتروس ڤەگەریا و وھا گۆت: “خوە ژ ریا من بدە ئالی، ئبلیس…تو ژ داخوازێن یەزدان بێھتر لیێن ئینسانان دفکری”. وێ دەمێ پەتروس وەکە ئبلیسەکی ھات ب ناڤکرن. نڤیس پر ڤەکریە؛ دەما کو مەسیھ ئەڤ یەک گۆت، ئەو نە ب جەناور ئان ژی مەلایکەتەکی رە داخفی، ئەو ب پەتروس رە داخفی.

ژ بەر کو گۆتنا ‘ئبلیس’ تێ واتەیا ‘نەیار’، ئینسانەکی باش و ھەتتا یەزدان بخوە ژی دکارە وەکە ‘ئبلیس’ وەرە ب ناڤکرن. د راستیا گۆتنێ دە، واتەیا گونەھکاریێ نایێ دیتن. ژ بەر کو جەوھەرێ مەیێ گونەھکار، ‘ئبلیس’ و ‘نەیارێ’ مەیێ ھەری مەزنە، و ژ بەر کو د زمانێن بیانی دە، ئەڤ گۆتن ژ بۆ تشتێن گونەھ تێ بکارانین، ئەو بوویە گۆتنەکە کو گونەھکاریێ بینە زمان. یەزدان بخوە ژی دکارە ب ریا پشتگریکرنا چالاکیەکە مەیی خەراب، ژ مە رە ببە ئبلیسەک. لێ بەلێ ب گۆتنا ‘ئبلیس’ بناڤکرنا یەزدان، نایێ واتەیا کو ئەو بخوە گونەھکارە.

ھەر چار مزگین ژی، ھەمان بوویەران ب ئاوایێن جوودا تینن زمان. پرتووکێن ب ناڤێ ساموەل و دیرۆک ژی ڤان بوویەران دیار دکن. ٢ سام. ٢٤:١ وھا دبێژە: “میرزایێ مە یەزدان…داود ل دژی ئیسرایلێ خست ناڤا لڤبازیێ”، ژ بۆ کو ئەو ل ئیسرایلێ ھەژمارا شێنی دەرخینە ھۆلێ. ١ چرۆن. ٢١:١ ژی وھا دبێژە: “ئبلیس ل دژی ئیسرایلێ دەرکەت و داود تێک دا”، ژ بۆ ھەژمارا شێنی وەرە ناسکرن. د داخویانیا یەکەمین دە یەزدان و دیا دن دە ئبلیس تێک ددە. ل ڤر ئەڤ ئەنجام دەردکەڤە ھۆلێ کو یەزدان ل دژی داود، مینا ‘ئبلیس’ ئان ژی ‘نەیار’ئەکی تەڤدگەرە.

وی ھەمان تشت ئانین سەرێ ئەیووب ژی. و ئەیووب د دەربارێ یەزدان دە وھا گۆت: “ب دەستێ خوەیێ ب ھێز تو ژی ئێریشی من دکی” (ژۆب. ٣٠:٢١)؛ ئەیووب دخوەست ڤێ ببێژە، “تو مینا ئبلیسەکی نێزیکی من دبی”.

**د ئنجیلێ دە گۆتنا شەیتان**

ھەمان تشت ژ بۆ گۆتنا ‘شەیتان’ ژی تێنە گۆتن. ئیسا گۆت کو: “ما نە من ھوون، ھەر دوانزدەھ (ھەواری) ھلبژارتن؛ و یەک ژ وە ما نە شەیتانە کە؟ وی بەھسا یاھودا ئیسکارۆت دکر…” (ژن. ٦:٧٠،٧١)؛ کو ئەو ئینسانەکی ب مرن و نۆرمال بوو. وی نە بەھسا ھەبوونەکە ب قلۆچ ئان ژی تشتەکی ب ناڤێ ‘ھەبوونەکە گیانی’ دکر. گۆتنا ‘شەیتان’ ل ڤر ب تەنێ تێ واتەیا ئینسانەکی خەراب و نە باش. ١ تم. ٣:١١ میناکەکە دن ددە. خانمێن کەسێن ل پێشیا جڤاکێ ‘فتنە’ نەدکرن. ل ڤرا گۆتنا ئەسلییا یونانی ‘دیابۆلۆس’ە کو ل ھنەک دەڤەران مینا ‘شەیتان’ تێ وەرگەراندن. ژ بەر ڤێ یەکێ پاڤلوس ژ تیتوس رە گۆت کو ژنێن ب تەمەنیێن جڤاکێ نکارن ببن ‘فەساد’ ئان ژی ‘شەیتان’ (تت. ٢:٣). و ب ھەمان شێوەیێ وی ژ تمۆتەیوس رە گۆت کو: “د رۆژێن داوی دە… وی تەڤایێ ئینسانان…ببن فەساد (شەیتان)” (٢ تم. ٣:١،٣). ئەڤ نایێ واتەیا کو وێ ئینسان ببن تشتێن ئەجێب و نەدیتی. لێ بەلێ تێ واتەیا کو ئەوێ خەراپتر ببن. ژ ڤان داخویانیان ھاتیە فێمکرن کو ‘شەیتان’ و ‘ئبلیس’ نە ھەبوونێن گونەھکاریێن ل دەرڤەیی مە نە، و نە ژی ئەو مەلایکەتن و ژ (ئاسیمان) ھاتنە خوارێ.

**گونەھ، ئبلیس و شەیتان**

مە د مژار ٦.١ دە دا زانین کو گۆتنێن ‘شەیتان’ و ‘ئبلیس’ ژ بۆ داناسینا گونەھکاریا د ناڤا مە دە تێنە بکارانین. ئەڤانا ‘ئبلیس’ و ‘نەیار’ێن مەیێن بنگەھینن. مرۆڤ دکارە وان داخینە رادەیەکە شەخسی و وەکە نەیارەکی ئان ژی فەسادەکی راستیێ بەھسا ‘شەیتان’ بکە. راستیا مە چ بە –شەیتانێ راستین- مینا وێیە. گرێدانا د ناڤبەرا شەیتان و داخوازێن مەیێن خەراب دە –گونەھێ د ناڤا مە دە- د بەشێن جھێ دە ھاتیە زمان: “ژ بەر کو زارۆک (ئەم) ژ خوین و گۆشتن، وی ژی (ئیسا) مینا وان شکل گرت؛ ب ڤی ئاواھی وییێ کو خوەدیێ ھێزا مرنێ بوو، ئانگۆ شەیتان، ب مرنا خوە تونە کر (ھەب. ٢:١٤). ل ڤر شەیتان وەکە ھەبوونەکە کو بەرپرسیارێ مرنێ بە تێ زمان. لێ بەلێ، “بەدەلا گونەھ مرنە” (رۆم. ٦:٢٣).

ژ بەر ڤێ یەکێ لازمە کو گونەھ و شەیتان مینا ھەڤ بن. ب ھەمان شێوەیێ ژامەس ١:١٤ بەھسا داخوازێن مەیێن خەراب دکە کو دھێلن ئەم گونەھان بکن و ژ ور ژی بچن مرنێ. لێ بەلێ ھەب. ٢:١٤ ژی دبێژە کو شەیتان مرنێ بخوە رە تینە. ھەمان ئایەت دبێژە کو ئیسا ژ بۆ تونەکرنا شەیتان، بوویە خوەدیێ جەوھەرێ مە. رۆم ٨:٣ ژی ل دژی ڤێ (وھا دبێژە:) “یەزدان کورێ خوە د شبھەتێ ئینسانێ گونەھکار دە (ئانگۆ د جەوھەرێ مەیێ ئینسان دە) ب رێ کر و گونەھ مەھکوم کر”. ئەڤ ددە نیشاندان کو گونەھ و شەیتان ھەمان تشت بخوە نە. تێگھیشتنا ڤێ یەکێ پر گرینگە؛ ئیسا مینا مە ھاتبوو جەرباندن. شاش فێمکرنا شەیتانیێ، تێ واتەیا کو مە کار و جەوھەرێ ئیسا فێم نەکریە. ژ بەر کو ئیسا خوەدیێ جەوھەرێ مەیێ ئینسانییە –د ناڤا وی دە ‘شەیتانی’- ئەم دکارن ببن خوەدیێ ھێڤیا رزگاریێ (ھەب. ٢:١٤-١٨ ؛ ٤:١٥). ژ بۆ تێک برنا داخوازێن د ناڤا خوە دە، ئانگۆ تێک برنا شەیتانێ د ئنجیلێ دە ئیسا بوو خوەدیێ شەرەفا تێک برنا شەیتان د چارمیخێ دە (ھەب. ٢:١٤). ھەگەر شەیتان خوەدیێ کەسایەتەکێ بوویا، وێ دەمێ ئەوێ نھا تونە بوویا. ھەب. ٩:٢٦ دبێژە کو مەسیھ “ب ریا تونەکرنا خوە، ژ بۆ کو گونەھ تونە بکە” دەرکەتیە ھۆلێ. ھەب. ٢:١٤ ژی دبێژە کو مەسیھ ب ریا مرنا خوە، شەیتانێ د ناڤا خوە دە تونە کریە و جارەکە دن ڤێ راستیێ تینە زمان. ئیسا، ب مرنا خوە وەکە کو دھات ھێڤی کرن، “بەدەنا گونەھ” ؛ ئانگۆ جەوھەرێ ئینسان و گونەھێ کو د بەدەنێن مە دە دەردکەڤە ھۆلێ، تونە کر (رۆم. ٦:٦).

“یێ کو گونەھ ب مرۆڤ ددە کرن، شەیتانە” (١ ژن. ٣:٨) ؛ ژ بەر کو گونەھ، ئەنجامەکە خەرابیێن د ناڤا مە دەیە، کو ئنجیل ژێ رە دبێژە ‘شەیتان’ (ژامەس ١: ١٤،١٥). “ب ڤێ ئارمانجێ، ژ بۆ تێک برنا کارێ شەیتان، کورێ یەزدان دەرکەتە ھۆلێ” (١ ژن. ٣:٨). ھەگەر ئەم بپەژرینن کو شەیتان، داخوازیێن مەیێن خەراب ن، وێ دەمێ تشتێن کو د ئەنجاما وان داخوازیان دە دەردکەڤن ھۆلێ ژی گونەھێن مە نە. ئەڤ راستی د ١ ژن. ٣:٥ دە ژی تێ زمان: “ئەو (ئیسا) ژ بۆ راکرنا گونەھان دەرکەتە ھۆلێ”. ئەڤ، ددە نیشاندان کو ‘گونەھێن مە’ و ‘کارێن شەیتان’ ھەمان تشت بخوە نە. ئاجتس ٥:٣ ل سەر گرێدانا د ناڤبەرا شەیتان و گونەھێن مە دە میناکەکە دن ددە. پەتروس ژ ھانانیا رە دبێژە: “چما شەیتان دلێ تە تژ کریە؟”. پشترە د ئایەتا ٤. دە ژی پەتروس وھا دبێژە: “تە چما ئەڤ تشت خست دلێ خوە؟”. دەما ئەم تشتەکی خەراب تێخن دلێ خوە، تێ واتەیا کو ئبلیس دلێ مە داگرتیە. ھەگەر ئەم خوەدیێ پیلانەکی گونەھکار بن، ئەو د دلێ مە دە دەست پێ دکە. ھەگەر ژنەک ب زارۆک بە (دوجان بە)، ئەو ل دەرڤەیی وێ چێنابە، ئەو د ناڤا وێ دە چێدبە. ژامەس ١: ١٤،١٥ ددە خویاکرن کا داخوازێن مەیێن بەدەنی ب چ ئاواھی و رێ ل پێشیا گونەھ ڤەدکن و بەرێ مە ددن مرنێ. پس. ١٠٩:٦ ژی گرێدانێ د ناڤبەرا یەکی گونەھکار و ‘ئبلیس’ دە چێدکە: “تو زلامەکی خەراب بدە سەر وی: و بەرا ل ملێ وییێ راستێ ژی ئبلیس راوەستە” ، ئانگۆ بەرا ھوکمێ وی ل سەر ھەبە (کرش. پس. ١١٠:١).

**ب کەسایەتکرن**

ھون دکارن بەرسڤەکە د جیھ دە بدن: ‘ما نە وەکە کو کەسایەتەک بە بەھسا شەیتان تێ کرن؟ بەلێ، راستە. ھەب. ٢:١٤ بەھسایێ کو “خوەدیێ ھێزا مرنێیە، ئانگۆ شەیتان” دکە. ئەو وەکە کو کەسایەتەک بە تێ زمان. ژ بەر ڤێ یەکێ پرۆڤ. ٩:١ بەھسا ژنەکێ ب ناڤێ ‘پسپۆری’ دکە کو مالەکێ ئاڤا دکە؛ و رۆم. ٦:٢٣ گونەھ دشبینە وەزیفەدارێ کو مرۆڤ بوھایێ (پەرەیێ) مرنێ ددیێ دە. ل سەر ڤێ تایبەتیێ د گۆتنا ناڤبەند ٥ دە گۆتوبێژەکە بەرفەرەھ ھەیە. شەیتانێ مە ‘**دیابۆلۆس**’ گەلەک جاران تەمسیلا داخوازێن مەیێن خەراب دکە. دیسا ژی مرۆڤ نکارە وی ژ کەسایەتێ جودا بکە. نێت و داخوازێن خەراب یێن د دلێ مرۆڤەکی دە، دەرڤەیی کەسایەتا وی نکارن ھەبوونا خوە بدۆمینن؛ د ئەنجاما ڤێ دە ‘شەیتان’ تێ ب کەسایەتکرن. گونەھێ مە ھنەک جاران وەکە ‘میرزایەکی’ تێ ب کەسایەتکرن (میناک، رۆم. ٥:٢١ ؛ ٦: ٦،١٧ ؛ ٧:١٤). ژ بەر ڤێ یەکێ شەیتان تێ واتەیا گونەھ ژی و ب ڤی ئاواھی ئەو تێ ب کەسایەتکرن. ھەر وھا پاڤلوس ژی ژ مە رە بەھسا دو ھەبوونێن د بەدەنا مە دە دکە (رۆم. ٧: ١٥-٢١): ئینسانێ نەفسێ، شەیتان، ب ئینسانێ گیان رە شەر دکە. لێ بەلێ ئەڤ یەک ئەشکەرەیە کو د ناڤا مە دە تو کەسایەتێن راستینیێن کو شەر دکن تونە نە. ئەڤ بەشێ جەوھەرێ مەیێ گونەھکار، وەکە ‘یێ خەراب’ (شەیتانێ د ئنجیلێ دە) تێ ب کەسایەتکرن (مت. ١٣ ر.ڤ.). ھەمان گۆتنا یونانییا کو وەکە ‘**یێ خەراب**’ تێ وەرگەراندن، د ١ جۆر. ٥:١٣ دە وھا تێ زمان: دەما کو کەسەک تەسلیمی گونەھێ خوە ببە، ئەو وەکە ‘یێ خەراب’ ئان ژی ‘کەسێ خەراب’ تێ وەرگەراندن.

ب واتەیا سیاسی ‘شەیتان’ و ‘ئبلیس’

گۆتنێن ‘شەیتان’ و ‘ئبلیس’ ژ بۆ شیرۆڤەکرنا نیزاما دنیایا مەیا گونەھکار ژی تێنە بکارانین. مرۆڤ دکارە دروتیا ئینسانانیا جڤاکی، سیاسی و ئۆلی ژی وەکە ‘شەیتان’ ب ناڤ بکە. د ئاھیدا نوو دە، پرانیا جاران شەیتان و ئبلیس ژ بۆ ب ناڤ کرنا ھێزا سیاسی و جڤاکییا سیستەمێن جھوو و رۆما تێنە بکارانین. ئەم ل شوونا رایەدارێن رۆمایێن کو باوەرمەندان داڤێژن زیندانان، شەیتان دخوینن (رەڤ. ٢:١٠). د ھەمان چەرچۆڤێ دە، ئەم دخوینن کو جڤاکا بەرگامایێ ل جھێ تەختێ شەیتانە. لێ بەلێ ئەم نکارن ببێژن کو شەیتان بخوە وەکە کەسایەتەکێ –ھەگەر ھەبە- ل بەرگامایێ خوەدیێ تەختەکی یە.

گونەھێ شەخسی، وەکە ل دژ دەرکەتنا زاگۆنا یەزدان تێ ب ناڤ کرن (١ ژن. ٣:٤). لێ بەلێ، گونەھێ ھەڤبەشیێ کو مینا ھێزەکە سیاسی و جڤاکییە ل دژی یەزدان، تێ واتەیا ھێزەکە مەزنتر. ھنەک جاران ئەڤ ھێزا ھەڤبەش، وەکە شەیتان تێ ب ناڤکرن و وەکە ھەبوونەکێ تێ ب کەسایەتکرن. ژ بەر ڤێ یەکێ ئیران و ھنەک ھێزێن ئیسلامی، دەولەتێن یەکبوویییێن ئامەریکایێ وەکە ‘ئبلیسێ مەزن’ –ئانگۆ د ئالیێ سیاسی و ئۆلی دە، نەیارێ وانیێ ھەری مەزن- ب ناڤ دکن. ئەڤ دیار دکە کا ژ بۆ چ د ئنجیلێ دە، گۆتنێن ‘شەیتان’ و ‘ئبلیس’ پر تێنە بکارانین.

د ئەنجام دە، پر د جیھ دەیە کو ئەم ببێژن، د ڤێ مژارێ دە، ل شوونا کو ئەم چەند دۆکترینێن ل سەر بنگەھا چەند ئایەتان بینن زمان، دڤێ ئەم پشتا گۆتنێن خوە بدن داخویانیێن ئنجیلێ. جارەکە دن ب بالکێشی خوەندنا مژار ٦.١ و ڤی بەشی وێ مرۆڤ بگھینە بەرسڤەکە راست. تشتێن کو ب کنایی ل ڤر ھاتنە زمان، ب ئاوایەکی راست و دوروست شیرۆڤەیا شەیتان و ئبلیس کرنە. ئەڤ گۆتن، وەکە سیفەتێن نۆرمال، ھنەک جاران ژ بۆ دیارکرنا گونەھێ د ناڤا مە دە ژی تێنە بکارانین. ھنەک ژ نەرینێن کو ب پرانی شاش تێنە فێمکرن، د گۆتنێن ناڤبەند’ئان دە ھاتنە زمان.

یێن کو د پەژراندنا ئەنجامێن مە دە خوەدی پرسگرێکن، دڤێ ڤان پرسان ژ خوە بکن: (١) مرۆڤ دکارە گونەھ تێخە وارەکی شەخسی؟ (٢) تشتەکی راستە کو ‘ئبلیس’ ب تەنێ مینا سیفەتەکی وەرە بکارانین؟ بەلێ، وسایە. تشتێ کو دبە پرسگرێک ئەوە کو ئەم گونەھ وەکە نەیار/ئبلیس’ێ خوە تێخن وارەکی کەسانی. ھەمان گۆتن د نامەیێن یوھاننا، و د مزگینێ دە (بنەرە. ر.ڤ.) پرێ جاران وەکە کەسایەتەکێ ھاتیە زمان. ما ژ بۆ ڤێ یەکێ ژ ‘ئبلیس’ و ‘شەیتان’ باشتر، سەرنڤیسەکە دن تێ دیتن؟

## جن

مە د ھەر دو بەشێن بۆری دە دیار کر، کا چما ئەم پێ نە باوەرن کو شەیتان ئان ژی ئبلیس، ھەبوونەکە ب کەسایەت ئان ژی جەناورەکە.

ھەگەر ئەم شەیتان مینا ھەبوونەکە ب کەسایەت نەپەژرینن، وێ دەمێ ئەم ھەبوونا جنان ژی ناپەژرینن کو ئەو مینا خزمەتکارێن شەیتان تێنە دیتن. گەلەک کەس دفکرن کو د ژیانێ دە ھەر تشتێ باش ژ ئالیێ یەزدان ڤە ژ بۆ مە تێ پێشکێشکرن و شەیتان و جنێن وی ژییێن خەراب ددن مە و دخوازن باشیێن کو یەزدان ددە مە ژ ھۆلێ راکن.

ئنجیل پر ڤەکری و سافی دبێژە کو یەزدان چاڤکانیا ھەر تشتییە (بنەرە. مژار ٦.١) و ئەو د ژیانا مە دە بەرپرسیارێ ھەر تشتێ باش و خەرابە:

“ئەز شکل ددم رۆناھیێ؛ و تاریێ دافرینم: ئەز ئارامیێ تینم و بەلایێ دافرینم.یێ کو ڤان تەڤان دکە ئەز میرزایێ وە یەزدانم” (ئس. ٤٥:٧).

ژ بەر ڤێ یەکێ دەما کو ئەم د جەرباندنێن ژیانێ رە دەرباس دبن، دڤێ ئەم تاوانا وان ناڤێژن سەر ملێ شەیتان و جنان، دڤێ ئەم بپەژرینن کو ئەو دانا یەزدان بخوە نە. ئەیووب پرانیا تشتێن خوەیێن باش وەندا کربوو لێ بەلێ وی ئەڤ یەک نەگۆت: “ڤان جنان، ھەر تشتێ کو یەزدان دابوو من برن”. نا؛ گوھێ خوە بدن تشتێ کو گۆتیە: “میرزایێ مە یەزدان دا و میرزایێ مە یەزدان بر؛ بەرا ناڤێ یەزدان پیرۆز بە” (ژۆب ١:٢١).

**یەزدان چاڤکانیا ھەر رەنگێ ھێزێیە (ئس. ٤٥:٥؛ ٤٤:٨).**

دەما کو گەلێ یەزدان دەست ب باوەرکرنا ئیلاھێن دن بکە و ژ وی رە وسا ببێژە، ئەو دھەسدە دبە: “تو یەزدانەکی مەزن و ب ھێزی، لێ بەلێ ھەگەر نە مینا تە ب ھێز بن ژی ئەز باوەریا خوە ب ھنەک ئیلاھێن دن تینم”. ئەڤ یەک دبە سەدەم کو ئەم باوەریا خوە ب ھەبوونا جن و شەیتانان نەینن. ئەڤ، ئەو شاشیا کو ئیسرایلێ کریە بخوەیە. بەشەکی مەزن ژ ئاھیدا کەڤن ل سەر ھەلوەستا ئیسرایلێیا ل ھەمبەری یەزدانە. ئیسرایل، ل گەل یەزدان باوەریا خوە ب ھنەک ئیلاھێن دن ئانیە و یەزدان ئاجز کریە. ئەمێ د ئنجیلێ دە ببینن، کەسێن کو باوەریا خوە ب جنان تینن، چقاسی دشبن ئیسرایلییێن کو باوەریا خوە ب ئیلاھێن سەختە ئانیبوون.

**جن، پوت بخوە نە**

د ١ کۆرینتی’یان دە، پاڤلوس دیار دکە کا چما لازمە خریستیان باوەریا خوە ب ڤان تشتان نەینن و پەرەستیا پوتان نەکن. د دەما (نڤیساندنێ دە) ئنجیلێ دە ئینسانان باوەریا خوە ب جنان دانین و ئەو مینا ئیلاھێن بچووک ددیتن. ئینسانان مینا پوتان، مۆدێلێن جنان چێکرن و پەرەستیا وان کرن. ئەڤ یەک ئەشکەرە دکە کا ژ بۆ چ پاڤلوس د نامەیێن خوە دە گۆتنێن ‘جن’ و ‘پوت’ ب ھەمان واتەیێ و ل شوونا ھەڤ بکار ئانینە:

“یێن پوتپەرەست (نەتەوەیێن نە جھوو، یونانی) دەما کو تشتەکی دکن قوربان، وی نە ژ بۆ یەزدان، لێ ژ بۆ جنان دکن قوربان. ئەز نکارم ببێژم کو دڤێ ھوون ب جنان رە خوەدیێ ھەمان ھەستان بن…ھەگەر یەک، ژ وی قوربانێ ژ بۆ پوتان ھنەکی پێشکێشی وە بکە، ژ بۆ خاترێ وی ژێ نەخون…” (١ جۆر. ١٠: ٢٠،٢٨).

ب ڤی ئاواھی جن و پوت ھەمان تشتن. بالا خوە بدن گۆتنا پاڤلوسیا کو دبێژە، ئەو قوربانێن خوە ‘نە ژ بۆ یەزدان، لێ ژ بۆ جنان (پوتان)،’پێشکێش دکن. جن نە یەزدانن؛ ب تەنێ یەک یەزدان ھەیە و ئەڤ ژی نیشان ددە کو تو ھێزا جنان تونەیە و ئەو نە ئیلاھن. ١ جۆر. ٨:٤ ژی ڤێ خالێ وھا تینە زمان:

ل سەر ڤان تشتێن کو وەکە قوربان ژ بۆ پوتان تێنە پێشکێش کرن، ئەم دکارن ببێژن کو ل دنیایێ پوت (ئانگۆ جن) تونە نە، و ب تەنێ یەک یەزدان ھەیە”. پوتەک ئان ژی شەیتانەک نە خوەدی کەسایەت و ھەبوونە. ل دنیایێ ب تەنێ ھێزەک و یەزدانەک ھەیە. پاڤلوس د ١ جۆر. ٨:٥،٦ دە ب ڤی ئاواھی بەردەوام دکە:

“ھەرچقاس پر ئیلاھێن د گۆتن دە ھەبن ژی… (گەلەک ئیلاھ و میرزایێن کو – باوەری ب وان تێ- ھەنە) (مینا گەلەک کەسێن کو باوەریا خوە ب ھەبوونا جنێن جوربەجور تینن و جنەک دبە سەدەما کو ئەو کارێ خوە وەندا بکن، یەک دبە سەدەما کو ژنا خوە بەردن و ھەر وھا). لێ بەلێ ژ بۆ مە (باوەرمەندان)، (وەکە کو مە بەرێ ژی گۆت، چاڤکانیا باشی و نەباشیێ) ویا ھەر تشتی ب تەنێ یەک یەزدان، یەک باڤە”.

د دت. ٣٢:١٧ و پس. ١٠٦:٣٧ دە گۆتنا (سەپتواگنت) ‘دامۆنۆن’یا د ڤەرسییۆنا یونانییا ئاھیدا کەڤن دە، وەکە ‘پوت’ تێ بکار ئانین. و ئەو د ئاھیدا نوو دە وەکە ‘جن’ ھاتیە وەرگەراندن. پس. ١٠٦:٣٦-٣٩، شاشیێن ئیسرایلێ دەستنیشان دکە و پوتێن کەنانێ دشبینە جنان: “وان (ئیسرایلییان) پەرەستیا پوتان کرن کو ژ وان رە خەفکەک بوو. براستی ژی وان لاو و کەچێن خوە ژ جنان رە کرن قوربان؛ و خوینا کەچ و کورێن خوەیێن کو کرن قوربانێن پوتێن کەنانێ، بێ گونەھ رژاندن…ب ڤی ئاواھی ب کریارێن خوە بوون مردار و ب ئافرینێن خوە (کارێن خوە) زنێ کرن.

**جنێن ئاھیدا نوو**

ھوون دکارن ڤێ یەکێ ببێژن: “ھوون ل سەر تەڤایێ بەشێن ئاھیدا نوویێن د دەربارێ جنان دە چ دفکرن؟” دڤێ ئەم تشتەکی دیار بکن: ئینجیلا کو گۆتنا یەزدانێ ھاکمێ ھەر تشتییە بخوە رە ناکەڤە ناڤا ناکۆکیێ. ھەگەر ئەم بپەژرینن کو یەزدان چاڤکانیا تەڤایێ ھێزێیە و ئەو دبە سەدەما تەڤایێ پرسگرێکێن مە، وێ دەمێ ئنجیل نکارە ببێژە کو جن – ئیلاھێن بچووکیێن ل دژی یەزدان- ڤان تشتان ژ مە رە تینن. د ئاھیدا کەڤن دە گۆتنا ‘جنان’ ب تەنێ چار جاران و ب واتەیا دەستنیشاندانا پوتپەرەستیێ ھاتیە بکار ئانین. لێ بەلێ ئەڤ گۆتن د نڤیسێن مزگینێ دە پرێ جاران دەرباس دبە. سەدەما ڤێ یەکێ دکارە ئەڤ بە، کو د دەما نڤیساندنا مزگینێ دە، تەڤایێ نەخوەشیێن کو نەدھاتن ناسکرن، وەکە تاوانا جنان دھاتن دیتن. ھەگەر براستی جن ھەبانا و ئەو بەرپرسیارێ نەخوەشی و پرسگرێکێن مە بانا، وێ مە ل سەر وان د ئاھیدا کەڤن دە زێدەتر بخوەندا. لێ بەلێ ئەم ل ور د دەربارێ وان دە تشتەکی بەربچاڤ ناخوینن.

دەما دبێژن کو جن ژ ناڤا یەکی ھاتنە ئاڤێتن، دخوازن ببێژن کو ئەو ژ نەخوەشیەکە مێژی ئان ژی نەخوەشیەکە نەناس ساخ بوویە. کەسێن کو د سەدسالا یەکەمین دە دژیان، تاوانا ھەر تشتێ کو ژێ فێم نەدکرن داڤێتن سەر جنان. ژ بۆ کەسێن کو ئاقلێ خوە وەندا دکرن، دھات گۆتن کو ‘جنان ئەو گرتنە’. د دەما ئاھیدا کەڤن دە گیانەکی خەراب ئان ژی ب گەمار،دھاتە واتەیا نەخوەشیەکە مێژی (ژود. ٩:٢٣ ؛ ١ سام. ١٦:١٤ ؛ ١٨:١٠). د دەما ئاھیدا نوو دە ژی ژ نەخوەشێن مێژی رە ھاتیە گۆتن کو ئەو ژ ئالیێ گیان/جنێن خەراب ڤە ھاتنە گرتن. گرێدانا د ناڤبەرا جن و نەخوەشیێ دە، وھا ژی تێ زمان: “ئەوانا گەلەک کەسێن کو ژ ئالیێ جنان ڤە ھاتبوون گرتن، ژ وی رە (ئیسا) ئانین و وی (ئیسا) ب گۆتنەکێ گیانێن خەراب قەوتاندن…کو ئەو ژ بۆ پێکھاتنا ڤێ گۆتنا (د ئاھیدا کەڤن دە) پێخەمبەر ئیشایا بوو: ‘وی بێتاقەتیا مە بر و نەخوەشیێن مە ھلگرتن’” (مت. ٨: ١٦،١٧). ب ڤی ئاواھی نەخوەشی و بێتاقەتیێن ئینسان ھاتنە واتەیا کو، ئەو ژ ئالیێ جن و گیانێن خەراب ڤە ھاتیە گرتن.

ئینسانان دگۆتن کو ئیسا دینە و سەدەم ژی ئەوە کو جنەک د ناڤا وی دەیە: “جنەک د وی دە ھەیە و (ئەو) دینە” (ژن. ١٠:٢٠ ؛ ٧:١٩،٢٠ ؛ ٨:٥٢). ژ بەر ڤێ یەکێ وان باوەر کر کو جن دبن سەدەما دیوانەتیێ. ‘کەسێن کو ژ ئالیێ جنان ڤە دھاتن گرتن’ دەما کو ساخ دبوون، دھات گۆتن کو ئەو ل ‘ھشێ’ خوە ڤەگەریانە (ئاقلێ وان ھاتیە سەرێ وان)، (مک. ٥:١٥ ؛ لک. ٨:٣٥). ئەڤ دخوازە ببێژە، کو یەک ژ ئالیێ ‘جنان’ ڤە ھاتبە گرتن، نە ل سەر ھشێ خوەیە، و (ئاقلێ وان نە ل سەرێ وانە).

کەسێن کو ‘ژ ئالیێ جنان ڤە ھاتنە گرتن’ تێنە ‘ساخکرن’ ئان ژی ‘دەرمانکرن’ (مت. ٤:٢٤ ؛ ١٢:٢٢ ؛ ١٧:١٨) واتەیا ڤێ ژی ئەوە کو یەکی ب جن، یەکی نەخوەشە.

**مژار ٦ : پرس**

١. د ئەنجام دە کی بەرپرسیارێ دەرد و پرسگرێکێن مەیە؟

* ا) یەزدان
* ب) شەنس
* ج) ھەبوونەکە گونەھکار، ب ناڤێ شەیتان
* د) ھەبوونێن گونەھکاریێن کو ژ وان رە دبێژن جن.

٢. چ بەرپرسیارێ گونەھکاریا مەیە؟

* ا) جەوھەرێ مە بخوە
* ب) یەزدان
* ج) گیانێن خەراب
* د) ھەبوونەکە گونەھکار ب ناڤێ ئبلیس

٣. شەیتان، تێ چ واتەیێ؟

* ا) گونەھ ج) دەرەوین
* ب) مار د) لوسیفەر

٤. ئبلیس تێ چ واتەیێ؟

* ا) یەکی گونەھکار
* ب) ھەیوانەک
* ج) نەیارەک
* د) مەلیکێ جنان

٥. ‘ئبلیس’ و ‘شەیتان’ ب ئاوایێ مەجازی چ ئیفادە دکن؟

* ا) گونەھ و ژ رێ دەرخستنێ
* ب) ھێزێن شەیتانی
* ج) ئەژدەرھا

٦. ب واتەیا کو د ئاھیدا نوو دە ھاتیە زمان، دڤێ ئەم ژ گۆتنا ‘جن’ چ فێم بکن؟

* ا) مەلایکەتێن گونەھکار
* ب) نەخوەشی
* ج) د ناڤا گەل دە ئاوایێ ب لێڤکرنا نەخوەشیێن کو جن مینا سەدەمێن وان تێنە دیتن
* د) ھەبوونێن گیانی

# ژێدەرکا ئیسا

## د دەربارێ ئیسا دە، کەھانەتێن ئاھیدا کەڤن

مژار ٣ دا خویا کرن کو پیلانا یەزدانیا د دەربارێ رزگارکرنا مرۆڤان دە، ل دەردۆرا مەسیھ ئیسا دگەرە. د سۆزێن ژ بۆ ھەووا، ئبراھیم و داود دە، بەھسا ئیسا وەکە یەکی کو ژ نژادا وان بە ھات کرن. براستی ژی تەڤایێ ئاھیدا کەڤن دەستنیشانیا ئیسا و کەھانەتێن د دەربارێ وی دە دکە. شەریەتا موسایا کو بەری ئیسا، ئیسرایلی مەجبووری پەرەستیا وێ بوون ژی، دەستنیشانیا ئیسا دکە: “شەریەت بوو پەروەردەیا کو مە بگھینە مەسیھ” (گال. ٣:٢٤). ژ بەر ڤێ یەکێ پێویست بوو د جەژنا فسھێ دە بەرخەک ببە قوربان (ئەخ. ١٢: ٣-٦). ئەڤ دھات واتەیا تەمسیلکرنا قوربانبوونا ئیسا: “بەرخێ یەزدانیێ کو گونەھێ دنیایێ ژ ھۆلێ رادکە” (ژن. ١:٢٩ ؛ ١ جۆر. ٥:٧). ژ بۆ قورباندانا ھەیوانان رەوشەکە بێ قسور پێویستە و ئەڤ ب رێکووپێکیا کەسایەتا ئیسا تینە زمان (ئەخ. ١٢:٥ کرش. ١ پەت. ١: ١٩).

د پرتووکا ئیلاھیان و د پێخەمبەرێن ئاھیدا کەڤن دە، ل سەر کەسانیا ئیسا کەھانەتێن بێ ژمار ھەنە. ئەڤ کەھانەت ب تایبەتی ل سەر ئاوایێ مرنا وی رادوەستن. ئۆلا جھوویان، ناپەژرینن کو وان گرینگی نەدایە ڤان کەھانەتان و ئەڤ یەک بوویە سەدەما مرنا مەسیھ. ئەمێ نھا چەند کەھانەتان ژ وان پێشکێش بکن:

|  |  |
| --- | --- |
| پێکھا تنا د مەسیھ دە | کەھانەتا ئاھیدا کەڤن |
| ئەڤانا گۆتنێن راستینیێن ئیسا نە، د چارمیخێ دە (مت. ٢٧:٤٦). | “یەزدانێ من، یەزدانێ من، تە چما ئەز ب تەنێ ھشتم؟” (پس. ٢٢:١) |
| ئیسرایل ئیسا بچووک دیت و تنازیێن خوە پێ کر (لک. ٢٣:٣٥ ؛ ٨:٥٣). وانا سەرێ خوە دھەژاندن (مت. ٢٧:٣٩)، و دەما کو ئەو د چارمیخێ دە دھاتە دالەقاندن دگۆتن ‘دە بەرا یەزدان وی خەلاس بکە’ (مت. ٢٧:٤٣). | “ئەزمیێ کو گەل وی بچووک دبینە. یێن کو من دبینن تەڤ تنازیێن خوە ب من دکن و دکەنن: ڤێ دبێژن و سەرێ خوە دھەژینن، ‘وی باوەریا خوە ب میرزایێ مە یەزدان ئانی کو وی خەلاس بکە؛ دە بەرا وی خەلاس کە” (پس. ٢٢:٦-٨). |
| ئەڤ، د دەما تیبوونا مەسیھیا د چارمیخێ دە چێبوو (ژن. ١٩:٢٨). قولکرنا دەست و لنگان، ئاوایێ فزیکی یێ ڤەدانا د چارمیخێ دە تینە زمان. | “زمانێ من ب چەنگا من ڤە زەلقی…دەست و لنگێن من قول کرن” (پس. ٢٢:١٥،١٦) |
| پێکھاتنا ڤێ یەکێ د مت. ٢٧:٣٥ دەیە. | “کنجێن من د ناڤا خوە دە پار ڤەکرن. ژ بۆ کنجێن منیێن بنی پشکێ داڤێژن” (پس. ٢٢:١٨). |
| د ھەب. ٢:١٢ دە، ب ئاوایێ کو ل ئیسا وەرە، تێبنی ژێ ھاتیە گرتن. | "ئەزێ ناڤێ تە ژ برایێن خوە رە ئیلان بکم" (پس. ٢٢:٢٢). |
| ئەڤ، ھەستێن ئیسایێن بیانیبوونا ژ برایێن وی و مالباتا وییا جھوو رە دەستنیشان دکە (ژن. ٧:٣-٥ ؛ مت. ١٢:٤٧- ٤٩). د ژن. ٢:١٧ دە ژی تێبنی ژ ئایەتا ژۆرین ھاتیە گرتن. | “ئەز د ناڤا برایێن خوە دە بیانی مە؛ و د ناڤا زارۆکێن دیا خوە دە ئەجنەبی مە ژ بەر کو کەدا مالا تە ئەز تونە کرم” (پس. ٦٩:٨،٩). |
| ئەڤ تشت دەما کو مەسیھ د چارمیخێ دە بوو چێبوون (مت. ٢٧:٣٤). | “ل شوونا خوارنێ زراڤ دانە من، و ژ بۆ ئەز د تیبوونێ دە ڤەخوم، سیرکە دانە من” (پس. ٦٩:٢١). |
| بەشێ ٥٣.یێ ئیشایا، ب تەمامی ل سەر مرن و زندیبوونا ئیسایە کو، د ھەر ئایەتەکە وێ دە پێک ھاتنەکە ئەشکەرە ھەیە. وێ ل ڤر ب تەنێ دو میناک وەرن دایین: | |
| “ئیسا، بەرخێ یەزدان، د دادکرنا خوە دە بێدەنگ ما (مت. ٢٧: ١٢،١٤). | “وەکی میھەکێ کو ل بەر ھەڤرینگەرێ خوە بێ زمان بە، وی دەڤێ خوە ڤەنەکر” (ئس. ٥٣:٧). |
| ئیسا ل گەل تاوانبارێن خەراب د چارمیخێ دە ھات ڤەدان (مت. ٢٧:٢٨) ؛ لێ د گۆرا یەکی دەولەمەند دە ھات بناخکرن (مت. ٢٧:٥٧-٦٠). | “وی گۆرا خوە ل گەل خەرابان چێکر، و د مرنا خوە دە ل گەل مرۆڤێ دەولەمەند بوو” (ئس. ٥٣:٩). |

وەکە موجیزەیەکە بچووکە کو ئاھیدا نوو، تینە بیرا مە کو شەریەت و پێخەمبەرێن ئاھیدا کەڤن بوونە بنگەھ ژ بۆ تێگھیشتنا مەیا مەسیھیێ. (ئاجتس ٢٦:٢٢ ؛ ٢٨:٢٣ ؛ رۆم. ١:٢،٣ ؛ ١٦: ٢٥،٢٦). ئیسا بخوە بالا مە کشاندیە سەر راستیا کو ھەگەر ئەم موسا و پێخەمبەرێن دن باش فێم نەکن، ئەمێ وی ژی (ئیسا) فێم نەکن (لک. ١٦:٣١ ؛ ژن. ٥:٤٦،٤٧).

مادەم کو شەریەتا موسا بەھسا مەسیھ دکە، و پێخەمبەر د دەربارێ وی دە کەھانەتان تینن زمان، وێ دەمێ ئیسا بەری زایینا خوە ب ئاوایەکی فزیکی نە ل ھۆلێ بوو. ھەگەر مرۆڤ باوەر بکە کو ئەو بەری زایینا خوە ھەبوو، تێ واتەیا کو مرۆڤ سۆزێن ژ بۆ ھەوا، ئبراھیم و داود بێ مانە دکە کو د وان دە تێ گۆتن کو ئەو ژ نژادا وان بخوەیە. ھەگەر ئەو د دەما وان سۆزان دە، ل بھووشتێ ئامادە بوویا، وێ یەزدان شاش بکرا دەما کو سۆزا نەڤیەکی کو ببە مەسیھ بدا وان. د مت. ١ و لک. ٣ دە، بەھسا نژادا ئیسایا کو درێژی دەمێن کەڤن دبە و دگھیژە کەسێن کو یەزدان سۆز ژ وان رە دانە، دکە.

د دەربارێ مەسیھ دە سۆزەک ژ بۆ داود ھاتیە دایین و وێ د وێ سۆزێ دە بەھسا ھەبوونا ئیسا نابە: “ئەزێ نژادا تەیا کو ژ رۆڤیێن تە دەرکەڤە، پشتی تە ئاڤا بکم…ئەزێ ببم باڤێ وی و ئەوێ ببە کورێ من” (٢ سام. ٧:١٢،١٤). بالا خوە بدنێ کو ئەڤ سۆز ژ بۆ پێشەرۆژێیە. ژخوە دەما کو ئەم بدن بەر چاڤێ خوە کو وێ یەزدان ببە باڤێ مەسیھ، وێ دەمێ نە گەنگازە کو ئەو د دەما دایینا ڤێ سۆزێ دە ئامادە بە و ھەبە. ھەڤۆکا کو دبێژە وێ ئەڤ نژاد “ژ رۆڤیێن تە دەرکەڤە دەر” ددە نیشاندان کو ئەو ب ئاوایەکی بەدەنی نەڤیێ داودە.

“ئەزێ ناڤێ تە ژ برایێن خوە رە ئیلان بکم” (پس. ٢٢:٢٢). “ئەز د ناڤا برایێن خوە دە بیانی مە؛ و د ناڤا زارۆکێن دیا “میرزایێ مە یەزدان، ل سەر راستیێ ژ داود رە سوند خوار…ئەزێ وی ب بەدەنا وی ڤە ل سەر تەختێ تە بدم رونشتاندن” (پس. ١٣٢:١١).

سلێمان پێکھاتنا سۆزێ بوو. لێ بەلێ د دەما دایینا وێ سۆزێ دە ژخوە ئەو ھەبوو (٢ سام. ٥:١٤)، ژ بەر ڤێ یەکێ سۆزا ژ بۆ داودیا کو ئەوێ ببە خوەدیێ نژادا کورێ یەزدان، د دەربارێ مەسیھ بخوە دەیە (لک. ١: ٣١-٣٣). “ئەزێ سرگونەکە نژادێ بەر ب داود ڤە مەزن بکم (ژەر. ٢٣:٥)- ئانگۆ، مەسیھ. ئەڤ ھەڤۆکێن کو راوەیێن پێشکەر د وان دە ھاتنە بکار ئانین، د کەھانەتێن دن دە ژی ھاتنە بکار ئانین. د دت. ١٨:١٨ دە وھا تێ گۆتن “ئەزێ پێخەمبەرەکی مینا تە (موسا) دەرخینم (ژ ئیسرایلێ رە). بەھسا ڤێ یەکێ د (ئاجتس ٣:٢٢،٢٣) دە تێ کرن و ئەو ‘پێخەمبەر’ وەکە ئیسا تێ دیار کرن. “وێ یەکە باکیرە ئاڤس ببە و کورەکی بینە دنیایێ و وێ ناڤێ وی بکە ‘ئیمانوەل’ (یەزدان ب مەرە)” (ئس. ٧:١٤). ئەڤ یەک د زایینا مەسیھ دە پێک ھات (مت. ١:٢٣).

## بوویینا ژ باکیرێ

دوجانبوونا ب ئیسا، و نڤیسێن ل سەر زایینا وێ ددن نیشاندان کو ئەو بەرێ تونە بوویە.یێن کو باوەریا وان ب زانینا ‘تەسلیسێ’ (سێییتییێ) ھەیە دبێژن کو، دەمەکێ ل بھووشتێ سێ کەس ھەبوون، ژ نشکێ ڤە یەک ژ وان وەندا بوو و ب ئاوایەکی د مالزارۆکا مەریەم دە مەیا. ئەم د نڤیسێن پیرۆز دە دبینن کو تەڤایێ ھەبوونێن فزیکی، تەڤی یەزدان خوەدیێ بەدەنەکێ نە. ژ بەر ڤێ یەکێ ئەم نکارن بپەژرینن کو مەسیھ ژ بھووشتێ ھاتبە و د مالزارۆکا مەریەمێ دە جھ گرتبە. تەڤایێ ڤێ تەۆلۆژیا تەڤلیھەڤ، ل دەرڤەیی نڤیسێن پیرۆزە. نڤیسێن ل سەر نژادا مەسیھ جھ نادن رامانێن وھا کو ببێژن ئەو وەکە ھەبوونەکە بەدەنی ژبھووشتێ ھاتیە و کەتیە مالزارۆکا مەریەم.

نەبوونا دەلیلان، د زانینا تەسلیسێ دە وەندابوونەکە مەزنە. جەبرایلێ مەلایکەت ب ڤێ بانگێ دەرکەت پێشیا مەریەم: “تێ د ئاملزارۆکا خوە دە ئاڤس ببە، وێ کورەک ژ تە رە چێببە، تێ ناڤێ وی بکە ئیسا. وێ ئەو مەزن ببە و وێ ژ وی رە ببێژن، کورێیێ ھەری مەزن… مەریەمێ ژ مەلایکەت رە گۆت: ‘ئەز تو زلامان ناسناکم، وێ ئەو چاوا چێببە؟ (ئانگۆ ئەو باکیرە بوو). و مەلایکەت وھا بەرسڤا وێ دا، ‘ وێ گیانێ پیرۆز وەرە سەر تە و وێ ھێزایێ مەزن سیا خوە بەر دە سەر تە: ژ بەر ڤێ یەکێ وێ ژ کورێ تە رە ببێژن کورێ یەزدان” (لک. ١: ٣١-٣٥).

دو جاران دوبارە دبە کو ئەوێ کورێ یەزدان بە. کورێ یەزدان بەری زایینا وی تونە بوو. دیسا بالا خوە بدن راوەیێن پێشکەر –میناک: “ئەوێ مەزن ببە”. دەما کو مەلایکەت ئەڤ گۆتن ژ مەریەمێ رە گۆتن، ھەگەر ئیسا ھەبوویا ئەوێ ژخوە مەزنبوویا. ئیسا ژ زورییەتا داودە (رەڤ. ٢٢:١٦). ب یونانی ‘گەنۆس’ (ئافراندن) تێ واتەیا کو ئیسا ژ داود ئافریە.

**دوجانبوونا ب ئیسا**

د ئەنجاما باندۆرا گیانێ پیرۆز دە، (ھلم و ھێزا یەزدان) مەریەم بێ زلام و تێکلیەکە جنسی ب ئیسا ئاڤس بوو. ژ بەر ڤێ یەکێ یوسڤ نە باڤێ ئیسایێ راستین بوو. د ڤێ وەرە فێمکرن کو گیانێ پیرۆز نە کەسایەتەکە (ل مژار ٢ بنەرە). ئیسا نە کو رێ گیانێ پیرۆز، لێیێ یەزدان بوو. یەزدان گیانێ پیرۆز ل سەر مەریەم بکار ئانی و “ب ڤێ سەدەمێ ئەو تشتێ پیرۆزیێ کو ژ وێ رە چێبوو، وەکە کورێ یەزدان ھاتە بناڤ کرن” (لک. ١:٣٥). گۆتنا ‘ب ڤێ سەدەمێ’ ددە نیشاندان کو ھەگەر گیانێ پیرۆز باندۆرا خوە ل مالزارۆکا مەریەم نەکرا، ئیسا، کورێ یەزدان نکاریبوو چێببە.

دوجانبوونا مەریەمیا ب ئیسا (لک. ١:٣١) ددە نیشاندان کو ئەو بەری وێ دیرۆکێ نە ل دنیایێ بوو و نەافری بوو. ھەگەر ئەم ب رامانەکێ ئاڤس ببن، ئەو د ناڤا مە دە دەست پێ دکە. ب ھەمان شێوەیێ مەریەم ژی ب ئیسا دوجان بوو و ئەو وەکە تەڤایێ ئینسانان د مالزارۆکا وێ دە مەزن بوو. ئایەتا ئنجیلێیا ھەری ب ناڤوودەنگ ژن. ٣:١٦ دبێژە کو ئیسا “کورێ ب تەنھایێ یەزدانە”. ب ملیۆنان کەسان ئەڤ ئایەت ژ بەر کرنە، لێ د تێگھیشتنا وێ دە زەیف مانە. ھەگەر ژ بۆ ئیسا ‘بووبن باڤ’، ئەو د دەما دوجانبووبا مەریەمێ دە دەست پێ بوویە (ب ئنگلیزی دەستپێکرن-بەگن- و بوویینا باڤ –بەگەت- گرێدایی ھەڤن).

ھەگەر یەزدان بووبە باڤێ ئیسا، ئەڤ تێ واتەیا کو باڤێ وی ژ وی ب تەمەنترە. دەستپێکا یەزدان نینە (پس. ٩٠:٢) و ژ بەر ڤێ یەکێ ئیسا نکارە ببە یەزدان (ئەڤ پرس د مژار ٨ دە ب بەرفەرەھی تێ شیرۆڤەکرن).

تشتەکی واتەدارە کو ئیسا نە مینا ئادەم ھاتیە ئافراندن، لێ بەلێ یەزدان بوویە باڤێ وی. ئەڤ یەک دیار دکە کو گرێدانەکە ب ھێز د ناڤبەرا یەزدان و ئیسا دە ھەیە- “یەزدان، ل گەل مەسیھ دنیا ب خوە رە ل ھەڤ ئانی” (٢ جۆر. ٥:١٩).

ل شوونا کو ژ ئاخێ بافرە، مەسیھ ب باڤیتیا یەزدان ھاتیە دنیایێ و ئەڤ یەک ئالیکاریا وی د ئالیێ چێبوونا تایبەتمەندیێن خوورستی دە ژی دکە. ئس. ٤٩:٥،٦ د دەربارێ مەسیھ دە، دبێژە کو ئەو رۆناھیا دنیایێیە و کەھانەتەکێ دەستنیشان دکە کو ئیسا ئەو پێک ئانیە (ژن. ٨:١٢). ئەو ب ئاوایێ کو رامانەکە وھا بکە تێ داناسین: “میرزایێ مە یەزدان، ئەز ژیێ د مالزارۆکێ دە، ژ بۆ بوویینا ئەبدەکی خوە ئافراندم”. ب ڤی ئاواھی ئیسا ژ ئالیێ یەزدان ڤە، د مالزارۆکا مەریەم دە، ب ریا ھێزا گیانێ پیرۆز ھات ئافراندن. مالزارۆکا مەریەم، ژێدەرکا مەسیھیا بەدەنییە.

مە د مژار ٧.١، پس. ٢٢ دە دیت کو ل سەر رامانێن مەسیھیێن د چارمیخێ دە پر تشت تێنە زمان. ئەو ڤێ دبێژە: “یەزدان ئەز ژ مالزارۆکێ دەرخستم…ژ رۆژا کو ئەز د مالزارۆکێ دە پەیدا بوومە، ئەز دامە تە: ژ زکێ دایکا من ڤە تو یەزدانێ منی” (پس. ٢٢:٩،١٠). د دەما مرنا خوە دە مەسیھ ل ژێدەرکێن خوە –ب ھێزا یەزدان چێبوونا خوەیا د مالزارۆکا مەریەم دە- تەماشە کر. د مزگینان دە مەریەم وەکە دایکا مەسیھ تێ داناسین، و ئەڤ یەک رامانا کو ئیسا بەری زایینا خوە ژی ھەبوو ڤالا دەردخینە. مەریەم مرۆڤەکە خوەدی دێ و باڤێن ئینسان بوو. ئەڤ یەک ب ڤێ راستیێ ژی تێ زمان کو ھەممالباتیەکە وێ یەھیایێ ڤافتیزڤان ئانیە دنیایێ (لک. ١:٣٦).

ل گۆرا رامانا کاتۆلیکیا رۆمایێ، ژ بەر کو مەریەم نە خوەدیێ تایبەتمەندیێن مرۆڤێن نۆرمالە، ئیسا ژی نکارە ب جارەکێ دە ھەم ببە ‘بەنیادەم’ و ھەم ژی ببە ‘کورێ یەزدان’. ئەڤ ناڤانا د سەرانسەرێ ئاھیدا نوو دە ژ بۆ ئیسا ھاتنە بکار ئانین. ئەو، ژ دایکەکە ئینسان ھاتیە دنیایێ و ژ بەر ڤێ یەکێ ‘بەنیادەمە’، و ژ بەر کو ب ھێزا گیانێ یەزدانیێ پیرۆز د مالزارۆکا مەریەم دە مەیایە ئەو ‘کورێ یەزدانە’ (لک. ١:٣٥). ھەگەر مەریەم نە مرۆڤەکە ژ رێزێ بوویا، وێ ئەڤ شیرۆڤەیا خوەشک بێ واتە بمایا.

“کی دکارە ژ تشتەکی ب گەمار، تشتەکی پاک ب دەست خوە ڤە بینە؟ تو کەس نکارە…ما ئینسان چیە ھەتا کو پاک بە. و تشتێ کو ژنەک تینە دنیایێ چیە کو راست بە؟ …تشتێ کو ژ ژنەکێ چێببە وێ چاوا پاک بە؟” (ژۆب ١٤:٤ ؛ ١٥:١٤ ؛ ٢٥:٤). ئەڤ یەک دەلیلە کو نە مەریەم و نە ژی ئیسا نە مرۆڤێن پیر و پاکن.

مەریەما کو خوەدیێ دێ و باڤەکی ئینسان بوو و ‘ژ ژنەکێ ھاتبوو دنیایێ’ خوەدیێ جەوھەرێ مەیێ نە پاک بوو. و ئەڤ یەک دەرباسی ئیسا ژی کر کو ئەو ژی ‘ژ ژنەکێ چێبوو’ (گال. ٤:٤). چێبوونا وییا ژ مەریەم، دەلیلە کو ئەو بێیی وێ نکاریبوو بافرە و بەری وێ نکاریبوو ل دنیایێ بە. داگگلۆت گال. ٤:٤ ب ڤی ئاواھی وەردگەرینە: “یێ کو ژ ئالیێ ژنەکێ ڤە ھاتیە ئافراندن”. نڤیسێن مزگینێ گەلەک جاران بەھسا مرۆڤیا مەریەم دکن. ئیسا، ب سەدەما کێمبوونا تێگھیشتنا گیانی، سێ جاران بالا مەریەمێ کشاند و دلێ وێ ھشت (لک. ٢:٤٩ ؛ ژن. ٢:٤). وێ ھەر تشت؛ کو ئیسا دگۆت فێم نەدکر (لک. ٢:٥٠). مرۆڤ دکارە ڤێ یەکێ بپەژرینە کو بخوە ئینسانە، کورێ وێ کورێ یەزدانە، و ھەر چقاسی کور ژی خوەدیێ جەوھەرێ ئینسان بە د ئالیێ گیانی دە ژ وێ تێگھشتیتر ە. پشتی چێبوونا مەسیھ، یوسڤ ب مەریەمێ رە کەتە تێکلیا جنسی (مت. ١:٢٥). و پشتی وێ دەمێ ئێدی سەدەمەک تونە بوو کو ئینسان ببێژن ئەو نە خوەدیێ تێکلیەکە مالباتی نە و نە زەوجینە.

د مت. ١٢:٤٦،٤٧ دە بەھسا ‘خوشک و برا و دایکا’ مەسیھ تێ کرن. ئەڤ ژی دەلیلە کو پشتی ئیسا مەریەمێ ھنەک زارۆکێن دن ژی ئانینە دنیایێ. ئیسا ‘زارۆکێ وێیێ یەکەمین’ بوو. زانستیا کاتۆلیک دبێژە کو مەریەم ھەر و ھەر باکیرە مایە و دەرکەتیە ئاسیمان، لێ بەلێ ئەڤ رامان، ژ پشتگریا ئینجیلێ بێ پارە. وەکە ھەر ئینسانی مەریەم ژی پیر بوو و مر. ھەر وھا ئەم د ژن ٣:١٣ دە ڤێ دخوینن: “(ژ خەینی ئیسا) تو ئینسان دەرنەکەتیە ئاسیمان”. ئەڤ راستیەکە کو ئیسا خوەدیێ جەوھەرێ ئینسانان بوو (بنەرە: ل ھەب. ٢:١٤-١٨ ؛ رۆم. ٨:٣). ئەڤ تێ واتەیا کو دایکا وی ژی خوەدیێ وی جەوھەری بوو، لێ باڤێ وی نا.

## د پیلانا یەزدان دە جھێ مەسیھ

یەزدان د دەربارێ پیلانێن خوە دە ژ نشکێ ڤە بریاران نادە. ل گۆرا پێشڤەچوونا دیرۆکا مرۆڤاھیێ، پیلانێن وی زێدە دبن. یەزدان، ژ دەستپێکا ئافرینێ ڤە پیلانەکە بێ کێمانی چێکربوو (ژن. ١:١). ژ بەرێ ڤە د پیلانا وی دە ھەبوو کو ببە خوەدیێ کورەکی. پرانیا ئاھیدا کەڤن ل سەر پیلانا یەزدانیا د دەربارێ مەسیھ دەیە کو ئەو دخوازە ب ریا وی ئینسانیەتێ رزگار بکە.

مە گەلەک جاران ئانی زمان کو ئاھیدا کەڤن ب ریا سۆزان، ب ریا کەھانەتێن پێخەمبەران و شەریەتا موسا پیلانا یەزدانیا د دەربارێ مەسیھ دە دیار دکە. ب سەدەما تەقدیرا یەزدانە کو؛ ئەو بوو خوەدیێ کورەکی و ب ریا وی گەردوون ئافراند (ھەب. ١:١،٢ د مەتنا یونانیا.ڤ. دە گۆتنا ‘ب ریا وی’ وەکە ‘ب سەدەما وی’ باشتر تێ وەرگەراندن). ب سەدەما مەسیھە کو سەدسالێن دیرۆکا مرۆڤاھیێ، ژ ئالیێ یەزدان ڤە ھاتن چێکرن (ھەب. ١:٢ ب یونانی). د ئەنجاما ڤێ یەکێ دە، وەکە کو د ئاھیدا کەڤن دە ژی ھاتیە گۆتن، ئیلھاما کو ھەتا نھا ژ بۆ ئینسان ھاتیە داخستن، تژی راڤەیێن د دەربارێ مەسیھ دەیە.

ژ بۆ مە نە ھێسانە ئەم مەزنایی و گرینگیا مەسیھیا ل گەل یەزدان فێم بکن. ژ بەر ڤێ یەکێ، ھەر چقاسی کو ئیسا ب ریا مەریەم و ژ وێ ھاتبە دنیایێ ژی، د جھ دەیە کو ئەم ببێژن، ھاتنا وی ژ بەرێ ڤە د مێژی و پیلانا یەزدان دە ھەبوو. ھەب. ١:٤-٧ ؛ ١٣،١٤ ددە زانین کو مەسیھ نە مەلایکەتە. مەسیھ د ژیانا خوەیا ب مرن دە، خوەدیێ رادەیەکە کێمییا مەلایکەتان بوو (ھەب. ٢:٧)، لێ بەلێ دەما ئەم بدن بەر چاڤێ خوە کو ئەو ‘کورێ ب تەنھایێ یەزدان بوو’ (ژن. ٣:١٦) ئەمێ ببینن کو شانازیا وی ژیا وان بلندترە. مە بەری نھا ژی دابوو خویاکرن کو ل گۆرا ئاگاھداریا نڤیسێن پیرۆز، ئینسان ئەنجەخ ب ئاوایەکی بەدەنی ھەبە. ژ بەر ڤێ یەکێ مەسیھ، بەری زایینا خوە نە ب رەنگێ ئینسان و نە ژی وەکە گیانەکی تونە بوو. ١ پەت. ١:٢٠ د ڤێ دەربارێ دە دبێژە: “ئەو (مەسیھ) بەری ئاڤاکرنا دنیایێ پێویست ھات دیتن (ھات ھلبژارتن)، لێ بەلێ د ڤان سەدسالێن داوین دە دەرکەت ھۆلێ”.

“یەزدان د نڤیسێن پیرۆز دە ب ریا پێخەمبەرێن خوە سۆزێن خوەیێن د دەربارێ کورێ خوە دە دان و دیار کر کو ئەوێ ب بەدەنا خوە ژ نژادا داود بە (ب باڤیتیا یەزدان ھاتیە ئافراندن)، و وێ ب ریا گیانێ پیرۆزیێ و زندیبوونا خوەیا ژ مرنێ وەکە کورێ یەزدان وەرە ئیلانکرن. ئەو ئیسا مەسیھ، میرزایێ مە” ، (رۆم. ١:١-٤).

ئەڤ پاشەرۆژا مەسیھ دیار دکە:

١. د ئاھیدا کەڤن، ئانگۆ د پیلانا یەزدان دە سۆزا ھاتنا وی ھەیە؛

٢. وەکی مرۆڤەکی ژ نژادا داود، ب ریا زایینا ژ باکیرەیەکێ، مینا کەسایەتەکە بەدەنی ھاتیە ئافراندن.

٣. ژ بەر کو د دەما مرنا وی دە، کەسایەتا وییا ب رێکووپێک ھاتە دیتن (گیانێ پیرۆزیێ)،

٤. ئەو زندی بوو، و جارەکە دن ب ریا بەلاڤۆکێن ھەواریێن ب خەلاتاگیان، وەکە کورێ یەزدان ھات ئیلانکرن.

**زانینا یەزدانیا ژ بەرێ ڤە**

ھەگەر ئەم ل ھەڤ بکن کو یەزدان ھەر تشتێ کو وێ د پێشەرۆژێ دە ببە دزانە، وێ دەمێ ئەمێ بزانبن کو بەری چێبوونا وییا ب ئاوایەکی بەدەنی ژی مێژیێ یەزدان ل سەر مەسیھ داگرتی بوو. ئەو (یەزدان) ھەر تشتی بێ کێمانی ژ بەرێ ڤە دزانە. ژ بەر ڤێ یەکێ، د دەربارێ تشتێن نەبوویی دە، یەزدان دکارە وەکە کو ھەبن بفکرە و باخفە. زانەبوونا وییا ل سەر پێشەرۆژێ پرە. یەزدان، “گازی تشتێ تونە دکە، وەکە کو ھەبە” (رۆم. ٤:١٧). ب ڤی ئاواھی ئەو دکارە راگھینە ببێژە: “ئەزێ داویێ ژ دەستپێکێ ڤە، تشتێن نەبوویی، ژ دەما کەڤن ڤە ببێژم، ‘وێ شیرەتا من بمینە و ئەزێ بگھێم مرادێ خوە’” (ئس. ٤٦:١٠). ژ بەر ڤێ یەکێ یەزدان دکارە ب مریان رە باخفە وەکە کو زندی بن، و دکارە ب ئینسانان رە بەری زایینا وان باخفە وەکە کو زندی بن.

‘شیرەتێ’ ئانگۆ گۆتنا یەزدان ژ بەرێ ڤە خەبەرا ھاتنا مەسیھ دابوو. ئەو ھەر دەمێ د ناڤا پیلانا یەزدان دە بوو. ژ بەر ڤێ یەکێ مەسیھ د دەمەکێ دە ھاتیە دنیایێ. یەزدان پیلانا خوەیا ژ بۆ مەسیھ پێک ئانی. ب ڤی ئاواھی زانینا یەزدانیا پێشەرۆژێ د پێکانینا ڤێ یەکێ دە ئەشکەرە بوو. زمانێ ئبرانییێ کو د ئنجیلێ دە ھاتیە بکارانین، د دیارکرنا سۆزێن یەزدانیێن ژ بۆ پێشەرۆژێ دە، راوەیا “دەما بۆرییا گرێدایی پێشەرۆژێ بکار تینە. ب ڤی ئاواھی داود گۆت کو: “ئەڤ مالا میرزایێ مە یەزدانە” (١ چرۆن. ٢٢:١)، کو وێ دەمێ ھینا پەرەستگەھ (تونە بوو) ب تەنێ یەزدان سۆزا وێ دا بوو. باوەریا داود ب سۆزێن یەزدان ھەوقاسی زێدە بوو کو، ژ بۆ داناسینا بوویەرێن پێشەرۆژێ، راوەیا دەما نھا بکار ئانی. نڤیسێن پیرۆز تژی میناکێن زانینا یەزدانیا د دەربارێ پێشەرۆژێ دە نە. یەزدان پر باوەر بوو کو وێ سۆزێن وییێن ژ بۆ ئبراھیم پێک وەرن، و ژ بەر ڤێ یەکێ دەما کو ھینا یەک زارۆکێ ئبراھیم ژی تونە بوو، ژ وی رە گۆت کو: “ئەز ڤی دیاری ددم نژادا تە…” (گەن. ١٥:١٨). د دەما بەری زایینا (ئشاک/مەسیھ) دە، کو ئەو ژی ژ نژادێ بوو، یەزدان وھا گۆت:

“من تو کری باڤێ گەلەک نەتەوەیان” (گەن. ١٧:٥). د راستیێ یەزدان “بەھسا ڤان تشتێن نەبوویی، وەکە کو بووبن دکە”.

ژ بەر ڤێ یەکێ مەسیھ د دەما وا’ئیزیا خوە دە، ھەر چقاسی وێ دەمێ تشتەکی وھا نەبووبە ژی دبێژە کو یەزدان “ھەر تشت دایە دەستێ وی (مەسیھ)” (ژن. ٣:٣٥). “تە ھەر تشت خست بن لنگێن وی (مەسیھ) و تە ب (وی) ڤە گرێدا… لێ بەلێ ئەم ھینا ژی نابینن کو ھەر تشت گرێدایی وییە” (ھەب. ٢:٨).

“ژ دەستپێکا دنیایێ ڤە، ب دەڤێ پێخەمبەرێن خوەیێن پیرۆز” و ب ریا ئیسا، یەزدان د دەربارێ پیلانا خوەیا رزگاریێ دە ئاخفی (لک. ١:٧٠). ئەوانا ب پیلانێن یەزدان رە د ناڤا گرێدانەکە مەزن دە بوون. ژ بەر ڤێ یەکێ ئەڤ زلامانا، وەکە کو ژ دەستپێکێ ڤە ھەبن تێنە ئاخافتندان. ئەم دکارن ببێژن کو پێخەمبەر ژی ژ دەستپێکێ ڤە د ناڤا پیلانا یەزدان بوون. یەرەمیا میناکەکە باشە ژ بۆ ڤێ یەکێ. یەزدان ژ وی رە ئەڤ گۆت: “بەری کو ئەز د زکێ دایکێ دە شکل بدم تە، من تو ناسکری؛ و بەری کو تو ژ مالزارۆکا دایکێ دەرکەڤی، من تو پیرۆز کری و تو بوویی پێخەمبەر” ژەر. ١:٥. ب ڤی ئاواھی یەزدان ھەر تشتێ د دەربارێ یەرەمیا دە بەری زایینا وی ژی دزانیبوو. ب ھەمان شێوەیێ یەزدان د دەربارێ مەلیکێ فارسان سیروس دە ژی بەری زایینا وی، وەکە کو وێ دەمێ ھەبە ئاخفیە (ئس. ٤٥:١-٥). میناکەکە دنیا ئاخافتنێن د دەربارێ کەسێن نەبوویی دە، وەکە کو ھەبن د، ھەب. ٧:٩،١٠ دەیە.

یەرەمیا و پێخەمبەرێن دن، د پیلانا یەزدان دە خوەدی وەزیفە بوون، ژ بەر ڤێ یەکێ یەزدان بەری زایینا وان وەکە کو ھەبن ب وان رە ئاخفیە. ب ھەمان شێوەیێ ب باوەرمەندان رە ژی (بەری زایینا وان) وەکە کو ھەبن تێ ئاخافتن. وێ دەمێ دیارە کو ئەم دەرڤەیی بیرا یەزدان، تونە نە. یەزدان، “بەری دەستپێکا دنیایێ، ئارمانجا خوە ب ریا مەسیھ ئیسا گھاندە مە، ئەم رزگار کرن، و ب بانگەکە پیرۆز گازی مە کر… (٢ تم. ١:٩). یەزدان، “ل گۆرا داخوازا خوە… ئەم ژ بەرێ ڤە دیار کرن… و بەری ئاڤابوونا دنیایێ ئەم د مەسیھ دە ھلبژارتن…” (ئەپھ. ١: ٤،٥). دەما کو یەزدان ژ دەستپێکا ھەر تشتی ڤە کەسایەتان ناس دکە و وان ژ بۆ رزگاریێ ھلدبژێرە، تێ واتەیا کو ئەو ژ دەستپێکێ ڤە د ھشێ یەزدان دە نە (رۆم. ٨:٢٧ ؛ ٩:٢٣).

د رۆناھیا ڤان داخویانیان دە، نھا نە ئەجێبە کو یەزدان بەری زایینا وی ب ئیسا رە وەکە کو ھەبە ئاخفی بە. ئەو، “ژ ئاڤابوونا دنیایێ ڤە، بەرخەکی قەتلکری بوو” (رەڤ. ١٣:٨). وێ دەمێ براستی ژی ئیسا نەمر؛ ئەو ‘بەرخێ یەزدان بوو’یێ کو پشتی ٤٠٠٠ سال د چارمیخێ دە ھات قوربانکرن (ژن. ١:٢٩ ؛ ١ جۆر. ٥:٧). چاوا کو ئیسا ژ دەستپێکێ ڤە ھاتبە ھلبژارتن (١ پەت. ١:٢٠)، باوەرمەند ژی ب ھەمان شێوەیێ ھاتنە ھلبژارتن (ئەپھ. ١:٤) (د ڤان ئایەتان دە، ب واتەیا ‘ھلبژارتی’ ھەمان گۆتنا یونانی تێ بکارانین).

ژ بۆ مە زەھمەتە کو ئەم ڤان تشتان تەڤان فێم بکن. ژ بەر کو ئەم نکارن د خەیالا خوە دە زندی بکن کو یەزدان ل دەرڤەیی وەختێ دیار ژی کار دکە. ‘باوەری’ ئەوە کو مرۆڤ بکاربە ب چاڤێن یەزدان، ل دەرڤەیی چەرچۆڤەیا وەخت ژی ل بوویەران بنەرە.

## 'دەستپێکێ سۆز ھەبوو'

(ژن. ١:١-٣)

“دەستپێکێ سۆز ھەبوو؛ سۆز ژی ل گەل یەزدان بوو و سۆز یەزدان بخوە بوو. ھەمان تشت دەستپێکێ ل گەل یەزدان بوو. تەڤایێ تشتان ب ریا وی ھاتن ئافراندن” (ژن. ١:١-٣).

ھەگەر ئەڤ ئایەتانا باش وەرن فێمکرن، وێ ئەنجامێن بەشا دەرباسبوویی خورت و بەرفەرەھ بکن. چەوتیەکە مەزنە کو مرۆڤ ببێژە ئیسا بەری زایینا خوە ل بھووشتێ بوو. تێگھیشتنا ڤان ئایەتان گرێدایی تێگھیشتنا ‘سۆز’ئێیە. ئەڤ راستەراست کەسایەتەکێ ناینە زمان. ژ بەر کو یەک کەس نکارە د ھەمان دەمێ دە ‘ب یەزدان رە’ بە و ‘یەزدان بە’. گۆتنا یونانی ‘لۆگۆس’یا کو وەکە ‘سۆز’ تێ وەرگەراندن، بخوە نایێ واتەیا ‘ئیسا’. ئەو ب گشتی وەکە ‘سۆز’ تێ وەرگەراندن، لێ دکارە وەرە ڤان واتەیان ژی:

بەیان، ژێدەرک ؛ راگھاندن ؛ دۆکترین ؛ مەبەست

داخویانی (وا’ز) ؛ سەدەم ؛ مەتەلۆک ؛ نووچە.

‘سۆز’ ب تەنێ نێرە، ژ بەر کو ‘لۆگۆس’ د زمانێ یونانی دە نێرە. دیسا ژی ئەڤ نایێ واتەیا کو ئەو زلامەکی تینە زمان، و بەھسا ئیسا دکە. ڤەرسییۆنا (لوتھەر) ئالمانی ڤێ گۆتنێ وەکە ‘داس’ (خوەزایی) (داس وۆرت) دیار دکە. ڤەرسییۆنا (سەگۆند) فرەنسی وێ دکە مێ ‘لا’ (مێ) (لا پارۆلە) و دیار دکە. تەڤایێ ڤان میناکان دیار دکن کو ‘سۆز’ (تھە وۆرد) کەسەکی نێر ناینە زمان.

**“د دەستپێکێ دە”**

‘سۆز’ د بنگەھا خوە دە تێ واتەیا دیارکرنا رامانا ھوندرین، ب ریا گۆتن و داخویانیان. د دەستپێکێ دە یەزدان خوەدیێ ڤێ ‘سۆزێ’ بوو. مەسیھ بوو ناڤەندا ڤێ پیلانێ.

مە دا خویاکرن کا یەزدان ب چ ئاواھی گیان و رامانێن خوەیێن ھوندرین دەرباسی چالاکیێ دکە و مە گرێدانا د ناڤبەرا گیانێ وی و سۆزا وی دە ژی دیار کر. (بنەرە: بەش ٢.٢). گیانێ یەزدان ژ دەستپێکێ ڤە پیلانا وییا ب ئینسانان رە پێک تینە، و گۆتنا وییا نڤیساندی بەلاڤ دکە. ھەر وھا، کار و خەباتا وی و رامانێن وییێن د دەربارێ مەسیھ دە ژی رادغینە. مەسیھ، ‘سۆز’ا یەزدان بوو، و ژ بەر ڤێ یەکێ گیانێ یەزدان پیلانێ وییێ د دەربارێ مەسیھ دە، د تەڤایێ چالاکیێن خوە دە تینە زمان. ئەڤ ژ مە رە دیار دکە، کا چما بوویەرێن ئاھیدا کەڤن ب پرانی گرێدایی مەسیھن. ل گەل ڤێ یەکێ، باش نایێ زمان کو مەسیھ وەکە کەسایەتەکێ نە سۆزە. د پیلانا یەزدانیا رزگاریێ دە، کو وێ ب ریا ئیسا پێک وەرە ئەو (ئیسا) ‘سۆز’ە. د مزگینا ل سەر مەسیھ دە ‘سۆز’ گەلەک جاران تێ بکار ئانین –وەک میناک ‘سۆزا مەسیھ’ (جۆل. ٣:١٦؛ کرش. مت. ١٣:١٩؛ ژن. ٥:٢٤؛ ئاجتس ١٩:١٠؛ ١ تھەس. ١:٨ و ھەر وھا). بالا خوە بدنێ کو ‘سۆز’ ل شوونا کەسایەتا ئیسا، ب پرانی ژ بۆ مەسیھ (رزگارکار) تێ بکار ئانین. دەما کو مەسیھ چێبوو، ئەو ‘سۆز’ بوو خوین و گۆشت – “سۆز، بوو (بەدەن)ئینسان” (ژن. ١:١٤). ئیسا بخوە ‘سۆزا ئینسان (بەدەن) بوو’؛ ئەو ب ریا چێبوونا ژ مەریەم، ب کەسانی بوو ‘سۆز’.

پیلان ئان ژی داخویانیا د دەربارێ مەسیھ دە، بەری ھەر تشتی ب یەزدان رە بوو. لێ بەلێ ئەڤ راستی د کەسایەتا مەسیھ دە، و د داخویانیێن مزگینێیێن د دەربارێ وی دە ھات زمان. ب ڤی ئاواھی یەزدان سۆزا خوە ب ریا مەسیھ ژ مە رە گۆت (ھەب. ١:١،٢). دڤێ جارەکە دن وەرە گۆتن کو مەسیھ گۆتنێن یەزدان ئانین زمان؛ و ژ بۆ کو یەزدان ب مە بدە ناسکرن، موجیزە چێکرن (ژن. ٢:٢٢ ؛ ٣:٣٤ ؛ ٧:١٦ ؛ ١٠:٣٢،٣٨ ؛ ١٤:١٠،٢٤).

مەسیھ فەرمان دا کو مزگینا د دەربارێ وی دە ژ بۆ ‘تەڤایێ نەتەوەیان’ وەرە راگھاندن، و پاڤلوس ئەڤ فەرمان ب جیھ ئانی: “بەلاڤۆکا د دەربارێ مەسیھ ئیسا دە، ب تەنێ نھا دەرکەتە ھۆلێ…ژ بۆ تەڤایێ نەتەوەیان ھات راگھاندن” (رۆم. ١٦: ٢٥،٢٦) کرش. ١ جۆر. ٢:٧). ژ بۆ ئینسان، ژیانەکە بێ داوی، د ئەنجاما خەباتا مەسیھ دە چێبوو (ژن. ٣:١٦؛ ٦:٣٥). یەزدان ژ دەستپێکێ ڤە، خوەدیێ پیلانەکە وھا بوو کو ب ریا وێ بکاربە ژیانەکە بێ داوی پێشکێشی ئینسانان بکە. دیارکرنا ڤێ یەکێ پشتی زایین و مرنا ئیسا پێک ھات: “یەزدان بەری چێبوونا دنیایێ سۆز دا، لێ بەلێ سۆزا وی (ژیانا بێ داوی) ب ریا بەلاڤۆکێ، د زەمانێ موناسب دە ھات زمان” (تتوس. ١:٢،٣). ل گەل ڤان تشتان، ئەم دبینن کو یەزدان ھەر دەمێ ل گەل پێخەمبەرێن خوەیێن کو ھینا نە ئامادە بوون ئاخفیە (لک. ١:٧٠).

مەسەلەیێن ئیسا پرانیا ڤان تشتان ژ مە رە دیار کرن. ب ڤی ئاواھی وی کەھانەتا د دەربارێ خوە دە پێک ئانی: “ئەزێ دەڤێ خوە ب مەسەلەیان ڤەکم؛ ئەزێ تشتێن کو ژ دەستپێکا دنیایێ ڤە ڤەشارتی مانە ببێژم” (مت. ١٣:٣٥). ئەڤ تێ ڤێ واتەیێ کو “دەستپێکێ…سۆز، د دەما زایینا مەسیھ دە، ژ بۆ چێکرنا بەدەنێ، ب یەزدان رە بوو…

**“سۆز یەزدان بوو”**

نھا دڤێ ئەم ل سەر واتەیا ڤێ گۆتنێ بفکرن: “سۆز یەزدان بوو”. پیلان و رامانێن مە، د بنگەھ دە ئەم بخوە نە. ‘ئەز دچمە لۆندۆنێ’، ‘سۆز’ئەکە وھا یە کو ئارمانجا من دیار دکە، ژ بەر کو ئەو پیلانا منە. پیلانا یەزدانیا د مەسیھ دە دکارە وھا وەرە فێمکرن: “یەک د دلێ خوە دە ب چ ئاواھی بفکرە، وھایە” (پرۆڤ. ٢٣:٧)؛ و یەزدان ب چ ئاواھی بفکرە، وھایە. ب ڤی ئاواھی سۆز و رامانا یەزدان، ئەو بخوەیە: “سۆز یەزدان بوو”. ژ بەر ڤێ یەکێ د ناڤبەرا یەزدان و سۆزا وی دە گرێدانەکە مەزن ھەیە. گرێدانێن وەکەیا د پس. ٢٩:٨ دە پرن: “دەنگێ میرزایێ مە یەزدان، چۆلێ دھەژینە، میرزایێ مە یەزدان، چۆلێ دھەژینە”. د ناڤا پێخەمبەران دە، گۆتنێن مینا ڤێ پر تێنە گۆتن: “یەزدان دبێژە کو، ‘وە ل من گوھداری نەکر’” (ژەر. ٢٥:٧). د راستیێ دە یەزدان دخوازە ڤێ ببێژە: “وە گوھ نەدا سۆزا منیا کو ژ ئالیێ پێخەمبەران ڤە ھات گۆتن”. داود، سۆزا یەزدان مینا لەمبە و رۆناھیا خوە دیت (پس. ١١٩:١٠٥)؛ و وھا ئانی زمان: “تو لەمبەیا منی، ئەی میرزایێ مە یەزدان: و وێ میرزایێ مە یەزدان تاریتیا من رۆن بکە” (٢ سام. ٢٢:٢٩).

ئەڤانا گرێدانا د ناڤبەرا یەزدان و سۆزا وی دە ددن خویاکرن. ب ڤێ سەدەمێ، نھا دیارە کا ژ بۆ چ سۆزا یەزدان تێ ب کەسایەتکرن، و ھەر چقاسی نە وھا بە ژی بەھسا وێ وەکە کو کەسەک بە تێ کرن (ل گۆتنا ناڤبەند ٥، ل ‘زاگۆنا کەسایەتکرن’ێ بنەرە).

یەزدان بخوە راستییە (ژن. ٣:٣٣؛ ٨:٢٦؛ ١ ژن. ٥:١٠)؛ و ژ بەر ڤێ یەکێ سۆزا یەزدان ژی راستییە (ژن. ١٧:١٧). ب ھەمان شێوەیێ ئیسا ژی خوە ب سۆزێن خوە تینە زمان و سۆزا خوە دکە کەسایەت: “یەک ھەیە کو وێ کەسێ کو من نەپەژرینە و گوھ نەدە گۆتنێن من، مەھکەمەبکە:یێ کو وی مەھکەمە بکە گۆتنا من بخوەیە” (ژن. ١٢:٤٨). ئیسا وەکە خوە بەھسا گۆتن و سۆزا خوە دکە. گۆتن و سۆزێن وی کەسایەتا وی بوون، ژ بەر کو ئەو گرێدایی ئیسا بوون.

ب ڤی ئاواھی د ژن. ١: ١-٣ دە، گۆتنا یەزدان وەکە کو یەزدان بخوە بە، تێ زمان. ئەم دکارن ل سەر سۆزێ ڤێ یەکێ ببێژن: “ھەر تشت ب ریا وی ھات ئافراندن” (ژن. ١:٣). ل گەل ڤێ یەکێ یەزدان ھەر تشت، “ب ریا فەرمانا گۆتنێ ئافراند” (گەن. ١:١). ژ بەر ڤێ یەکێ سۆزا یەزدان، وەکە کو یەزدان بخوە بە ھات زمان. ل ڤر تشتێ بالکێش ئەوە کو یەزدان، ب ریا سۆزا خوەیا د دلێ مە دە پر نێزیکی مە دبە.

د گەن.١ دە تێ دیتن کو یەزدان نە ب ریا ئیسا، لێ بەلێ ب ریا گۆتنا خوە دافرینە. وەکییێ کو ھەر تشتی دافرینە، نە کەسایەتا مەسیھ، لێ بەلێ گۆتن دەردکەڤە پێش (ژن. ١:١-٣). “ب گۆتنا میرزایێ مە یەزدان، ئاسیمان ھاتن ئافراندن؛ و ب ھلما دەڤێ وی، تەڤایێ جسمان (ئانگۆ، ستێرک)…وی گۆت و پێک ھات” (پس. ٣٣:٦،٩). نھا ژی ب گۆتنا وییە کو ئافرینا خورستی ددۆمە: “ئەو فەرمانا خوە ل سەرزەمینێ بەلاڤ دکە: گۆتنا وی ب لەز دچە. ئەو بەرفێ ددە…ئەو، گۆتنا خوە دشینە…و ئاڤ دھەرکن” (پس. ١٤٧: ١٥-١٨).

وی ھێزا خوەیا ئافرێنەر، گۆتنا یەزدان، ژ بۆ باڤیتیا ئیسا د مالزارۆکا مەریەمێ دە بکار ئانی. گۆتن، ب ریا پیلانا یەزدان، و گیانی وییێ پیرۆز، دەرباسی چالاکیێ دبە (لک. ١:٣٥). و ب ڤی ئاواھی مەریەم ب مەسیھ دوجان بوو. مەریەم نووچە وەرگرت کو ئەوێ د پێشەرۆژێ دە ب ئیسا دوجان ببە و وھا بەرسڤ دا: “بەرا وەکە کو تو ژ من رە دبێژی ببە” (لک. ١:٣٨). مە دیت کو سۆز/گیان’ێ یەزدان پیلانا وی ددە نیشاندان کو بخوە د سەرانسەری ئاھیدا کەڤن دە ھاتیە زمان. راستیا ڤێ یەکێ د ئاجتس ١٣:٢٧ دەیە کو ل ور ئیسا ل گەل پێخەمبەرێن ئاھیدا کەڤن تێ ئاخافتندان: “(جھویان) ئەو ناسنەکرن؛ لێ نە گۆتنێن کو پێخەمبەران دگۆتن”. دەما کو ئیسا ھاتە دنیایێ تەڤایێ سۆز/گیان’ێ یەزدان د کەسایەتا ئیسا مەسیھ دە ھات زمان. ھەواری یوھاننا یەک ژ موریدێن ئیسا بوو، ژ وایێن کو دەستێ خوە دانە بەدەنا وی و ئەو دیتنە. یوھاننا پر کێفخوەش بوو کو پیلانا یەزدان د کەسایەتا ئیسا دە دەرباسی ژیانێ بوو. وێ دەمێ پێ ھسیا کو ئەو، ژ ئالیێ گۆتنا یەزدان و پیلانا

رزگاریێیا ل گەل مەسیھ ڤە تێ برێڤەبرن (١ ژن. ١:١-٣). ھەرچقاسی ئەم نکاربن مەسیھ ببینن ژی، ئەم دکارن خوە ب نێزیکبوون و تێگھیشتنا وی کێفخوەش بکن. ب ریا وی ئەم دکارن پیلانا یەزدانیا د دەربارێ خوە دە ژ نێزیک ڤە ببینن و خوە بگھینن ژیانەکە پیرۆز (١ پەت. ١:٨،٩). دڤێ ئەم ڤێ پرسێ ژ خوە بکن: “گەلۆ براستی ئەز مەسیھ دناسم؟”. نە بەسە کو ئەم بپەژرینن، کو د وەختەکی دە مرۆڤەکی باش ب ناڤێ ئیسا ھەبوو. ئەڤ یەک ب ریا خەباتا ئنجیلێیا پەرەستکار، و تێگھیشتنا کو ئەو رزگارکارێ مە بوو گەنگازە. ھەر وھا لازمە ئەم ب ریا ڤافتیزمێ خوە نێزیکی وی بکن.

مژار ٧ : پرس

١.ئیسا بەری زایینا خوە، مینا کەسایەتەکێ ھەبوو ئان نا؟

* ا) بەلێ
* ب) نا

٢. ب چ واتەیێ تێ گۆتن کو ئیسا بەری زایینا خوە ھەبوو؟

* ا) مینا مەلایکەتەکی
* ب) مینا پەرچەیەکی سێییتیێ (تەسلیس)
* ج) مینا گیانەکی
* د) ب تەنێ د ھش و پیلانا یەزدان دە

٣.کیژان داخویانیا د دەربارێ مەریەم دە راستە؟

* ا) ئەو، ژنەکە بێ گونەھ و ب رێکووپێک بوو
* ب) ئەو ژنەکە ژ رێزێ بوو
* ج) ئەو ب ریا گیانێ پیرۆز ب ئیسا ئاڤس بوو
* د) ئەو نھا دوایێن مە پێشکێشی ئیسا دکە

٤. ما ئیسا سەرزەمین ئافراند؟

* ا) بەلێ
* ب) نا

# کەسایەتا ئیسا

## کەسایەتا ئیسا : دەستپێک

یەک ژ تراژەدیێن مەزنیێن رامانا خریستیانیێ ئەوە کو، میرزایێ مە ئیسا مەسیھ، ب سەدەما سەرکەفتنا خوەیا ل دژی گونەھ، (ب تەمامی) نەگھایە روومەت و بلندایییا پێویست. رامانا ‘تەسلیس’یا کو پر کەس پێ باوەرن، ئیسا دکە یەزدان. دەما ئەم بدن بەر چاڤێ خوە کو یەزدان نایێ خاپاندن (ژامەس ١:١٣) و قەت نکارە گونەھان بکە، وێ دەمێ تێ واتەیا کو ئیسا ل دژی گونەھ شەر نەکریە. دەما ئەم ببێژن کو ئەو د تەجروبەیێن ئینسانان رە دەرباس دبوو، لێ بەلێ نەدکەتە بن باندۆرا وان، تێ واتەیا کو ئەو بێ ھەست بوو و ژیانا وییا ل سەرزەمینێ ژی بێ واتە بوو.

کۆمکێن مینا مۆرمۆنیان و شاھدێن یەھۆڤا نکارن فێم بکن کو ئیسا کورێ یەزدانیێ ب تەنھایە. ھەر وھا ئەو نکارە ببە مەلایکەتەک ئان ژی کورێ یوسفیێ خورستی. ھنەک دبێژن کو کەسایەتا ئیسا مینا کەسایەتا ئادەمیا بەری ھاتنا دنیایێیە. نەرینەکە وھا د ئنجیلێ دە نەھاتیە زمان و وەکە کو ئەم دزانن، یەزدان ئیسا ژ بۆ کوریتیا خوە د مالزارۆکا مەریەمێ دە پەیدا کر، لێ بەلێ ئادەم ژ ئاخێ ئافراندیە. ب ڤی ئاواھی ھەر چقاسی ئەو نە خوەدیێ باڤەکی ئینسان بە ژی، ئیسا مینا مە ھاتیە دنیایێ. گەلەک کەس ناپەژرینن کو مرۆڤەکی مینا مە، ببە خوەدیێ کەسایەتەکە وھا ب رێکووپێک. ئەڤ یەک د مەسیھیێ دە رێ ل پێشیا باوەریەکە راستەقین دگرە.

نە ھێسانە ئەم باوەر بکن کو ئیسا مینا مە بوو، لێ بەلێ کەسایەتا وی ھەر دەمێ ل دژی گونەھ و خاپینۆکان ب سەر دکەت. ژ بۆ کو ئەم مەسیھیا راستەقین دە بگھیژن ئیمانەکە ب ھێز، دڤێ ئەم ل سەر ژیانا وییا ب رێکووپێک راوەستن و ژ بۆ ڤێ ژی گەلەک دەلیل ھەنە کو دیار دکن ئەو نە یەزدانە. پر ھێسانە ئەم باوەر بکن کو ئەو بخوە یەزدانە و ژ بەر ڤێ یەکێ ب رێکووپێکە. لێ بەلێ ئەڤ نەرین ژی مەزناتیا سەرکەفتنا ئیسایا ل دژی گونەھ و جەوھەرێ ئینسان، بچووک دکە.

ئەو خوەدیێ کەسایەتا ئینسانان بوو. وی تەڤایێ تایبەتمەندیێن مەیێن گونەھکار پار ڤەکرن (ھەب. ٤:١٥) و دیسا ژی گرێدایی ریا یەزدان ما و ب ئالیکاریا وی ل دژی وان ب سەر کەت. یەزدان ب کێفخوەشی ئەڤ مەرتەبە پێشکێشی وی کر: “یەزدان د مەسیھ دە بوو، ژ بۆ کو خوە و دنیایێ ل ھەڤ بینە”؛ ب ریا کورێ خوەیێ راستەقین (٢ جۆر. ٥:١٩).

## جودابوونێن د ناڤبەرا ئیسا و یەزدان دە

د ناڤبەرا ڤان بەشان دە دەنگەیەکە مەزن ھەیە کو بالا ئینسانان دکشینە سەر رادەیا گۆتنا ‘یەزدان د مەسیھ دە بوو’. بەشێ دووەمینیێن ڤان بەشان، نەرینا تەسلیسییا کو ئیسا مینا یەزدان دبینە و ب ئاوایێ ‘یەزدانێ راستەقینیێ یەزدانێ راست’ تینە زمان، شاش دبینە. (گۆتنا یەزدانێ راستەقینیێ یەزدانێ راست، جارا یەکەمین پشتی زایینێ د ٣٢٥ دە، ل کۆنسەیا ئزنیکێ ھات بکار ئانین). د ئنجیلێ دە گۆتنا ‘سێییتی’ نینە. مژار ٩ ل سەر سەرکەفتنا مەسیھیا ل دژی گونەھ، و رۆلا یەزدانیا د وێ یەکێ دە رادوەستە. دەما کو ئەم دەست ب ڤێ خەباتێ دکن، دڤێ ئەم بینن بیرا خوە کو خەلاسی گرێدایی تێگھیشتنا ئیسا مەسیھ ە (ژن. ٣:٣٦ ؛ ٦:٥٣ ؛ ١٧:٣). دەما کو ئەم ب ئاوایەکی باش سەرکەفتنا وییا ل دژی گونەھ و مرنێ فێم بکن، ئێدی ئەم دکارن ژ بۆ پارڤەکرنا ڤێ خەلاسیێ، ل گەل وی ڤافتیز ببن.

میناکەکە بەربچاڤ،یا گرێدانا د ناڤبەرا یەزدان و ئیسا دە، د ١ تم. ٢:٥ دە تێ دیتن: “**یەک** یەزدان ھەیە و د ناڤبەرا یەزدان و ئینسانان دە ژی یەک قاسد ھەیە: مەسیھ ئیسایێ ئینسان”. فکارا ل سەر گۆتنێن کو ھاتنە رەشکرن، مرۆڤ دگھینە ئەنجامێن ژێرین:

* ھەبوونا یەک یەزدانی، دەرفەتا کو ئیسا یەزدانە ژ ھۆلێ رادکە. ھەگەر باڤ یەزدان بە و ئیسا ژی یەزدان بە، وێ دەمێ دبن دو یەزدان. “لێ بەلێ ژ بۆ مە ب تەنێ یەک یەزدان ھەیە، باڤ” (١ جۆر. ٨:٦). ژ بەر ڤێ یەکێ، ‘یەزدانێ باڤ’ یەزدانێ تەنھایە. لەورە مینا کو تەسلیسی دبێژن، ھەبوونا ‘یەزدانێ لاو’ نە گەنگازە. ب ھەمان شێوەیێ د ئاھیدا کەڤن دە یاھوەھ یەزدانێ ب تەنێ، مینا باڤ ددە ناسین (میناک، ئس. ٦٣:١٦ ؛ ٦٤:٨).
* ل گەل ڤی یەزدانێ ب تەنھا، قاسد ھەیە: ئیسا مەسیھێ ئینسان- …و قاسدێ ب تەنھا…”. گۆتنا ‘و’ جودابوونا د ناڤبەرا یەزدان و ئیسا دە ددە نیشاندان.
* ‘قاسد’ نیشانە کو مەسیھ ناڤبەینکارەکە. قاسدەکی د ناڤبەرا یەزدانێ بێ گونەھ و ئینسانێ گونەھکار دە، نکارە مینا یەزدان بێ گونەھ بە. دبە کو ئەو ئینسانەکی بێ گونەھ، لێ خوەدیێ جەوھەرێ ئینسانێ گونەھکار بە. ھەڤۆکا کو دبێژە، “مەسیھ ئیسایێ ئینسان” تەڤایێ گومانێن مەیێن د ڤێ ھێلێ دە ژ ھۆلێ رادکە. پاڤلوس پشتی کو ئیسا دەرکەتیە ئاسیمان نڤیسیە لێ بەلێ دیسا ژی نابێژە ‘یەزدان مەسیھ ئیسا’.

مە گەلەک جاران ببیر ئانی کو، “یەزدان نە ئینسانەکە” (نوم. ٢٣:١٩ ؛ ھۆس. ١١:٩). لێ دیسا ژی مەسیھ، وەکە کو د ئاھیدا نوو دە تێ گۆتن “بەنیادەم’ە”، ئانگۆ “مەسیھ ئیسایێ ئینسان”یێ د ڤر دەیە. ئەو، “کورێیێ ھەری بەرزبلند” بوو (لک. ١:٣٢). ‘بەرزبلندیا’ یەزدان، ددە نیشاندان کو ئەو ئەو ب تەنێ خوەدیێ وێ رادەیێیە. ئیسا “کورێیێ ھەری بەرزبلند” نکارە یەزدان بخوە بە. ئاوایێ بناڤکرنا باڤ و کوریێ کو ژ بۆ یەزدان و ئیسا تێ بکار ئانین، دیار دکە کو ئەو نە مینا ھەڤن. ھەرچقاسی کورەک خوەدیێ ھنەک تایبەتمەندیێن باڤێ خوە بە ژی، ئەو نکارە ببە مینا وی و نە ژی دکارە مینا باڤێ خوە ب تەمەن بە.

ب ھەمان شێوەیێ، گەلەک جودابوون د ناڤبەرا ئیسا و یەزدان دە ھەنە کو دیار دکن، ئیسا بخوە نە یەزدانە:

|  |  |
| --- | --- |
| یەزدان | ئیسا |
| “یەزدان نایێ خاپاندن” (ژامەس ١:١٣) | “د ھەر ئالیێ ژیانێ دە خوەستن مەسیھ مینا مە بخاپینن” (ھەب. ٤:١٥). |
| یەزدان نەمرە (پس. ٩٠:٢؛ ١ تم. ٦:١٦). | ئیسا د سێ رۆژان دە مر (مت. ١٢:٤٠ ؛ ١٦:٢١). |
| یەزدان ژ ئالیێ مرۆڤان ڤە نایێ دیتن ١ تم. ٦:١٦؛ ئەخ. ٣٣:٢٠) | ئینسانان ئیسا دیتن و دەستێ خوە دانە وی (١ ژن. ١:١ ڤێ یەکێ تینە زمان). |

دەما ئەم ژ رێ تێنە دەرخستن، زۆر ل مە دبە کو ئەم د ناڤبەرا گونەھ و یەزدان دە ھلبژارتنەکێ بکن. پرێ جاران ئەم دژایەتیا یەزدان ھلدبژێرن. ئیسا ژی خوەدیێ ھەر دو دەرفەتان بوو، لێ وی ھەر دەمێ پەرەستیا یەزدان ژ بۆ خوە ھلبژارت. ب ڤی ئاواھی ھەر چقاسی وی د راستیێ دە گونەھ نەکربە ژی، ئەو خوەدیێ دەرفەتا کرنا گونەھ بوو. مرۆڤ نکارە ببێژە کو یەزدان خوەدیێ دەرفەتا کرنا گونەھە. مە د ٢ سام. ٧: ١٢-١٦ دە دیار کر کو نژادا داود، مەسیھ بخوە بوو. ٢ سام ٧:١٤ ژی دبێژە کو مەسیھ دکاریبوو گونەھان بکە: “ھەگەر ئەو گونەھان بکە ئەزێ وی بینم سەر رێ”.

## کەسایەتا ئیسا

‘کەسایەت’ ئەزیتیا مە تینە زمان. مە د مژار ١ دە دیار کر کو ئینجیل بەھسا دو کەسایەتان دکە –یا یەزدان ویا ئینسان. یەزدان ب سەدەما کەسایەتا خوەیا تایبەت نەمرە و ژ رێ نایێ دەرخستن. لێ دیارە کو ئیسا د ژیانا خوە دە نەبوویە خوەدیێ جەوھەرێ یەزدان. ژ بەر ڤێ یەکێ ئەو خوەدیێ جەوھەرێ ئینسان بوو. ژ گۆتنێ دیار دبە کو ئیسا نکارە ببە خوەدیێ دو کەسایەتان. گرینگە کو مەسیھ بخوە ژی مینا مە ھاتیە جەرباندن (ھەب. ٤:١٥)؛ و ژ بەر کو ئەو ل دژی گونەھ بسەر کەتیە، ئەم ژی ب وی رە ھاتنە بەخشاندن. داخواز و مەبەستێن مەیێن خەرابیێن کو دبن سەدەما ژ رێ دەرکەتنا مە، د ناڤا مە دە نە (مک. ٧:١٥-٢٣)، ژ جەوھەرێ مەیێ ئینسان دەر دچن (ژامەس ١: ١٣-١٥). ژ بۆ کو مەسیھ ڤان خاپینۆکان ببینە و ل ھەمبەری وان ب سەر کەڤە، پێویست بوو د جەوھەرێ ئینسان دە وەرە دنیایێ.

ھەب. ٢:١٤-١٨ ب گەلەک ھەڤۆکان ڤێ یەکێ تینە زمان:

“مادەمی کو زارۆک (ئەم) ژ خوین و گۆشتن، ئەو ژی بخوە، ب ھەمان شێوەیێ بەشداری وان بوو (جەوھەرێ وان) و بوو ھەڤبەشێ وان –ر.س.ڤ.)؛ کو وی ب مرنا خوە… شەیتان (ھێزا مرنێ) ژ ھۆلێ راکر… ژ بەر کو ئەو نە ژ جەوھەرێ ملیاکەتا لێ بەلێ ژ جەوھەرێ نژادا ئبراھیم بوو. پێویست بوو ئەو ب ھەر ئاوایی بشبە برایێن خوە کو بکاربە ببە سەڕاھبەکی سادق، و گونەھێن گەل بدە بەخشاندن. ژ بەر کو ئەو د جەرباندنێ دە ئێشیایە، وێ بکاربە ببەزە ئالیکاریایێن کو تێنە جەرباندن”.

ئەڤ بەش گرینگیەکە مەزن ددە راستیا کو ئیسا خوەدیێ جەوھەرێ ئینسان بوویە: “ئەو بخوە ژی ب ھەمان شێوەیێ” بوو ھەڤبەشێ وان (ھەب. ٢:١٤). ئەڤ ھەڤۆک، خالا داوین ژ بۆ ڤێ مژارێ داتینە و سێ گۆتنێن مینا ھەڤ بکار تینە. وی ژی جەوھەرەکی “مینایێ وان” گرت. دکاریبوو ببێژە، ‘وی (ئیسا)، ئەو ب وان رە پار کر’ ؛ لێ بەلێ ‘ئەو’ (جەوھەرێ کو ھاتیە پار کرن) ب ئاوایێ “وی، یەکی مینایێ وان پارڤەکر” تێ زمان. ھەب ٢:١٦ ژی ب شێوەیەکە نێزیکی ڤێ دبێژە کو ئەو ژ نژادا ئبراھیم بوو، و پێویست بوو ژ بۆ نژادا خوە خەلاسیێ بخوە رە بینە. ژ بەر ڤێ یەکێ ئەو نە خوەدیێ جەوھەرێ ملیاکەتان بوو. پێویست بوو مەسیھ خوەدیێ جەوھەرێ ئینسان بە. دڤیا بوو ئەو ب ھەر ئاوایی “مینا برایێن وی وەرە چێکرن” (ھەب. ٢:١٧)؛ ژ بۆ کو ب ریا قورباندانا وی یەزدان مە ببەخشینە.

دڤێ مرۆڤ ژ بنگەھێن پەیامێن ئیسا بێ خەبەر بە ژ بۆ کو مرۆڤ ببێژە کو ئەو نە خوەدیێ جەوھەرێ ئینسانە.

باوەرمەندێن کو ڤافتیز بوونە، کیژان دەمێ گونەھان بکن، دکارن ب ریا ئیسا، د دوایێن خوە دە گونەھێ خوە بینن زمان و خوە بگھینن یەزدان (١ ژن. ١:٩). یەزدان دزانە کو ئیسا ژی دکاریبوو مینا ئینسانان ژ رێ دەرکەڤە، لێ بەلێ وی بەرخوەدانەکە مەزن کو ئینسان نکارن بکن کریە و ل دژی گونەھ بسەر کەتیە. ژ بەر ڤێ یەکێ، “یەزدان، دکارە ژ بۆ خاترێ ئیسا” مە ببەخشینە. (ئەپھ. ٤:٣٢). ژ بەر ڤێ یەکێ گرینگە کو ئەم بزانبن، مەسیھ خوەدیێ جەوھەرێ مە بوو. خوەستن وی ژی ژ رێ دەرخینن لێ بەلێ بسەر نەکەتن. ھەب. ٢:٤، ب ئاوایەکی ڤەکری دبێژە کو ئیسا، ژ ‘خوین و گۆشت’ە. ھەر چقاسی ئەو خوەدیێ بەدەنەکە ماددی بە ژی، د جەوھەرێ خوە دە “یەزدان گیانە” (ژن. ٤:٢٤)؛ و ئەو وەکی ‘گیان’ نە خوەدیێ خوین و گۆشتە. مەسیھ خوەدیێ جەوھەرێ ‘گۆشت’ بوو، و ئەڤ ژی نیشانە کو ئەو د ژیانا خوە دە نەبوویە خوەدیێ جەوھەرێ یەزدان.

ژ بۆ پێکانینا گۆتنا یەزدان و بسەرکەتنا ل دژی خاپینۆکان، گەلەک ئینسانان ھەول دان خوە، لێ ھەولدانێن وان بێ ئەنجام مان. ژ بەر ڤێ یەکێ، “یەزدان، ژ بۆ کو ژ گونەھ رە ببە قوربان، کورێ خوە، د شبھەتێ ئینسان دە ب رێ کر و گونەھ د ئینسان دە مەھکوم کر” (رۆم. ٨:٣ا.ڤ. تێبنی).

‘گونەھ’ تێ واتەیا داخوازا مەیا ل دژ دەرکەتنا فەرمانێن یەزدان. مە ھەتا نھا دەستورا ڤێ دایە و ئەم ھینا ژی ددن. لێ بەلێ “بەردێلا گونەھ، مرنە”. ژ بۆ کو ئینسان خوە ژ ڤێ رەوشا گران خەلاس بکە، پێویستی دیت کو ئالیکاریێ ژ دەرڤە بخوازە. ئینسان ئەو تاقەت ل گەل خوە نەدیت کو ببە خوەدیێ بێقسوریا د بەدەنێ دە. ژ بەر ڤێ یەکێ یەزدان دەست ئاڤێتە مژارێ، و کورێ خوەیێ کو خوەدیێ بەدەنەکە مینایا مە بوو شاند. تایبەتمەندیا کو مەسیھ ژ تەڤایێ ئینسانان جوودا دکە ئەوە کو ئەو ژی مینا ھەر کەسی دکارە گونەھان بکە لێ بەلێ وی رێ نەدایە بسەرکەتنا خاپینۆکان. رۆم. ٨:٣ جەوھەرێ مەسیھیێ ئینسان وەکە ‘نەفسا ئینسانیا گونەھکار’ ددە ناسین. بەری ڤێ ب چەند ئایەتان پاڤلوس دابوو خویاکرن کو د ناڤا بەدەنێ (نەفسێ) دە “تشتەکی باش نینە” و داخوازێن بەدەنی (نەفسی) ل ھەمبەری پەرەستیا یەزدان کەلەمەکی مەزنن (رۆم. ٧: ١٨-٢٣). د ڤێ چەرچۆڤەیێ دە ئەم د رۆم. ٨:٣ دە دخوینن کو مەسیھ خوەدیێ “بەدەنەکە گونەھکار” بوو. ژ بەر کو ئەو ل ھەمبەری داخوازێن بەدەنێ ب سەر کەتیە، ئەم ھەر دەمێ ریەکێ دبینن کو خوە ژ نەفسا خوە خەلاس بکن.

ئیسا دزانیبوو کو جەوھەرێ وی گونەھکارە. جارەکێ ب رەنگێ کو باشیا وی دیار بکە، ھنەکان ژێ رە گۆتبوو “مامۆستایێ باش”. وی وھا بەرسڤ دابوو: “تو چما ژ من رە دبێژی باش؟ ب تەنێ یەکی باش (ب رێکووپێک) ھەیە، ئەو ژی یەزدانە” (مک. ١٠: ١٧،١٨). ئینسانان مەزناتیا مەسیھ ب ھنەک کەرامەتێن کو ژ ئالیێ وی ڤە ھاتبوون کرن، ددان ناساندن. ئیسا فێدە ژ ڤێ دەرفەتێ نەدیت؛ “ژ بەر کو وی ھەر تشت زانیبوو، و پێویستیا وی ب شاھدیا ئینسانان نەبوو: ژ بەر کو ناڤا ئینسان ناس دکر” (ژن. ٢:٢٣-٢٥، مەتنا یونانی). ژ بەر کو وی د دەربارێ جەوھەرێ ئینسان دە پر دزانیبوو (“د ڤێ دەربارێ دە ھەر تشت دزانیبوو”)، وی تو جاران ژ ئینسانان نە خوەست کو پەسنێ وی بدن. ژ بەر کو وی دزانیبوو کو جەوھەرێ وییێ ئینسان گەلەکی خەرابە.

## ئینسانیەتا ئیسا

نڤیسێن مزگینێ ل سەر راستیا کو ئیسا خوەدیێ جەوھەرێ ئینسانە، تژی میناکن. تێ گۆتن کو ئەو وەستیایە و ژ بۆ کو ژ بیرێ ئاڤێ ڤەخوە رونشتیە (ژن. ٤:٦). د مرنا لازار دە “ئیسا گریا” (ژن. ١١:٣٥). نڤیسێن ل سەر ئێش و ئەلەما وی، دەلیلێن ئینسانیەتا وی نە: وی دوا ژ یەزدان رە کرن کو وی ژ ئێشا مرنا د چارمیخ دە خەلاس بکە و ئانی زمان: “ئەز نھا ئاجز دبم”. “وی ئەڤ یەک گۆت و دوا کر: ‘ئەی باڤێ من، ئەگەر گەنگاز بە، (ل سەر مرن و ئەزیەتێ) بەرا ئەڤ تاس د دەر من رە دەرباس بە؛ لێ دیسا ژی بەرا نە وەکی من، وەکی کو تو دخوازی ببی (مت. ٢٦:٣٩). ئەڤ ددە نیشاندان کو د ھنەک رەوشان دە داخوازێن مەسیھ ژیێن یەزدان جودا نە.

مەسیھ، د تەڤایێ ژیانا خوە دە، ژ بۆ ئامادەکاریا جەرباندنا د چارمیخ دە، ھەر دەمێ ل دژی داخوازا خوە پەرەستیا داخوازا یەزدان کر و سەرێ خوە ژ وی رە تەواند: “ئەز نکارم ب سەرێ خوە تشتەکی بکم: ئەز وەکە کو دبھیزم مەھکەمە دکم و مەھکەمەیا من ئادلە. ژ بەر کو ئەز نە داخوازا خوە، لێ بەلێ داخوازا باڤێ کو ئەز شاندمە ب جیھ تینم” (ژن. ٥:٣٠). جودابوونا د ناڤبەرا داخوازا مەسیھ و یەزدان دە دەلیلە کو مەسیھ نە یەزدانە.

ئەم د ژیانا خوە تەڤی دە، ھێڤی دکن کو ژ تەجروبەیێن خوە فێر ببن و زانەبوونا خوەیا د دەربارێ یەزدان دە زێدە بکن. ل ڤر ئیسا، میناکا مەیە. ئەو، (ژ زایینا خوە ڤە) ب قاسی کو ھاتیە راگھاندن، ژ مە زێدەتر نەبوویە خوەدیێ زانەبوونا یەزدان.

د زارۆتیا خوە دە، “ئیسا د ئالیێ زانستی و کەسایەتی دە (ئانگۆ گھیشتنا گیانی، کرش. ئەپھ. ٤: ١٣) ب پێش کەت و ئینسان و یەزدان ل گەل وی بوون” (لک. ٢:٥٢). “زارۆک مەزن بوو و ھێزا خوەیە گیانی زێدە کر (ب ھێز بوو)” (لک. ٢:٤٠). ئەڤ ھەر دی ئایەت، ل گەل پێشڤەچوونا گیانی، مەزنبوونا ئیسایا بەدەنی ژی تینن زمان. وەکە کو باوەریا ئاتاناسڤان دبێژە، ئەگەر کو ‘کور، یەزدان بوویا’ وێ ئەڤ یەک نە گەنگاز بوویا. د ئەنجاما ژیانا خوە دە ژی ئیسا گۆتیە کو ئەو زەمانێ ڤەگەرا خوەیا دووەمین نزانە، لێ بەلێ باڤ دزانە (مک. ١٣:٣٢).

پشتی وەختەکی ئەم ھەموو فێر دبن کو دڤێ ئەم پەرەستیا داخوازا یەزدان بکن. ئیسا ژی وەکە ھەر کورەکی، ژ بۆ فێربوونا پەرەستیا باڤێ خوە د ڤێ پێڤاژۆیێ رە دەرباسبوو. “ئەو کور بوو ژی، لێ بەلێ وی ب ریا تشتێن کو ئەو ئێشاندن، پەرەستی (ئانگۆ پەرەستیا یەزدان) ناس کر و ب رێکووپێک بوو (ئانگۆ د ئالیێ گیانی دە تێگھیشت). ئەو ھاتە تەمامکرن و وەکی ئەنجاما مەزنبوونا خوەیا گیانی، بوو چاڤکانیا خەلاسیا بێ داوی (ھەب. ٥:٨،٩). پھل. ٢:٧،٨ (د گۆتنا ناڤبەند ٢٧ دە بێھتر ھاتە راڤەکرن) ژی مەزنبوونا ئیسایا گیانییا کو د مرنا وی دە گھیشتە سەری تینە زمان: “خوە ژ بەرزیێ ب دوور خست و خوە خستە کراسێ خزمەتکارەکی…د مرنا خوەیا د چارمیخ دە…خوە نزم کر و بوو پەرەستکار”. ل ڤر تێ گۆتن کو ئیسا داخوازا یەزدان ب جیھ ئانی و د چارمیخێ دە مر. وی ب زانەبوون خوە نزم کر ژ بۆ کو پێشڤەچوونا خوەیا گیانی نیشان بدە. و ژ بەر کو وی بەرسڤا راست دا ئێشێن خوە ئەو ھاتە بەرزکرن.

وسا دیار دبە کو ئیسا مەجبوور مایە ب زانەبوون کەدەکە مەزن خەرج بکە ژ بۆ کو ئەو ببە کەسەکی راست و دوروست. یەزدان تو جاران زۆر نەدایە وی کو ئەو تشتەکی وھا بکە. ئیسا ب راستی ژ مە ھەز کر و ژ بەر وێ د چارمیخ دە جان دا. ھەگەر مرنا وییا د چارمیخێ دە ب زۆرا یەزدان بوویا، وێ دەمێ وێ دیارکرنا ھەزکرنا وییا ل ھەمبەری مە بێ واتە بوویا (ئەپھ. ٥: ٢،٢٥ ؛ رەڤ. ١:٥ ؛ گال. ٢:٢٠). ھەگەر ئیسا یەزدان بوویا، پێویستبوو ژ سەری دە ب رێکووپێک بە و ژ بەر ڤێ یەکێ ئەو د چارمیخێ دە نەدمر. ئیسا خوەدیێ گەلەک دەرفەتان بوو، لێ بەلێ وی ریا یەزدان ھلبژارت، ئەڤ ژی دھێلە کو ئەم ھەزکرنا وی بەرزیبلند بکن و ب وی رە تێکەڤن ناڤا تێکلیەکە کەسانی.

ژ بەر کو ئیسا ب دلێ خوە ژیانا خوە پێشکێش کر، یەزدان گەلەکی ژ وی خوەش بوو: “ب ڤی ئاواھی وێ باڤێ من ژ من ھەز بکە؛ ژ بەر کو ئەزێ جانێ خوە بدم…تو کەس نکارە وی (جانێ من) ژ من بستینە؛ لێ ئەزێ بخوە وی بدم” (ژن. ١٠: ١٧،١٨).

ھەگەر ئیسا یەزدان بوویا، نە گەنگاز بوو کو ئەو ب رەنگێ تێکلیەکە ل گەل ئینسانێ گونەھکار، دەست ژ ژیانێ بەردە و ب ڤێ پەرەستیا خوە یەزدان کێفخوەش بکە (مت. ٣:١٧ ؛ ١٢:١٨ ؛ ١٧:٥). د ئەنجاما ڤێ فەدەکاریێ دە باڤ ب پەرەستیا کور کێفخوەش بوویە. ئیسا دکاریبوو ژ خوە رە ریەکە دن ژی ھلبژێرە لێ بەلێ وی ب زانەبوون ریا پەرەستیا یەزدان ھلبژارتیە و ئەڤ ژی دەلیلە کو وی گاڤا خوە ب زانەبوون ئاڤێتیە.

**پێویستیا ئیسایا ب خەلاسبوونێ**

ژ بەر کەسایەتا خوەیا ئینسان، ئیسا ژی مینا مە نەخوەشیێن سڤک، وەستابوون و ھەر وھا دەرباس کر. ژ بەر ڤێ یەکێ، ھەگەر ئەو د چارمیخێ دە نەمرا، وێ ب رەنگەکی دن، وەک میناک، د ئەنجاما کالبوونێ دە بمرا. ئیسا پێویستی پێ ھەبوو کو ژ ئالیێ یەزدان ڤە ژ مرنێ وەرە خەلاسکرن. دەما کو ئیسا ب ڤێ پێویستیێ ھسیا، “ل گەل فیخان و ھێسرێن چاڤان، دوا و نیازێن خوە پێشکێشی یەزدان کرن، ئەو یەزدانێ کو دکارە وی ژ مرنێ خەلاس بکە و باوەرمەندیا وی ببھیزە” (ھەب. ٥:٧ا.ڤ. تێبنی). لاڤا کو ئیسا ژ یەزدان کریە ژ بۆ کو وی ژ مرنێ خەلاس بکە، دەلیلە کو ئەو بخوە نە یەزدانە. پشتی ڤەژینا ئیسا (دەرکەتنا ئاسیمان) سەردەستیا مرنێیا ل سەر وی ژی ئێدی نەما (رۆم. ٦:٩).

د پرتوکا ئیلاھییان دە، پرانیا ئیلاھیان، کەھانەتا ئیسا بخوە نە. ژ ئیلاھیەکێ دەما کو ھنەک ئایەت د ئاھیدا نوو دە د دەربارێ ئیسا دە بووبن تێبنی، ماناخوە گەلەک ئایەتێن دن ژی ژ وێ ئیلاھیێ د دەربارێ ئیسا دە نە. ب گەلەک ئاوایان تێ زمان کو مەسیھ خوەستیە یەزدان وی خەلاس بکە:

* ا. د دەربارێ ئیسا دە، د مت. ٤:٦ دە، ژ پس. ٩١: ١١،١٢ ئان، تێبنیەک ھاتیە گرتن. دیار دکە کا یەزدان ب چ ئاواھی خەلاسی دایە ئیسا: “ئەزێ ب تەمەنی درێژ (ئانگۆ ژیانەکە بێ داوی) وی تێر بکم و خەلاسکاریا خوە نیشانی وی بدم”. پس. ٦٩:٢١، ڤەدانا مەسیھیا د چارمیخێ دە تینە زمان (مت. ٢٧:٣٤)؛ رامانێن مەسیھ یێن د وێ چارمیخا ئیلاھی دە تینە زمان: “من خەلاس کە ئەی یەزدان…نێزیکی جانێ من ببە و وی خەلاس کە…بەرا خەلاسکاریا تە ئەی یەزدان، من بەرزبلند بکە” (پس. ٦٧:١،١٨،٢٩).
* ب. پس. ٨٩، شیرۆڤەیەکە ل سەر سۆزا کو یەزدان د دەربارێ مەسیھ دە دایە داود. پس. ٨٩:٢٦ د دەربارێ ئیسا دە وھا دبێژە: “وێ ئەو (یەزدان) گازی من بکە؛ تو باڤێ من، یەزدانێ من و لاتا خەلاسیا منی”.

دوایێن کو مەسیھ ژ بۆ خەلاسیێ پێشکێشی یەزدان کربوون، ھاتن بھیزتن. ئەو ب سەدەما گیانیا وی ھاتن بھیزتن، لێ نە ژ بەر جھێ وییێ د ناڤا ‘سێییتی’یێ دە (ھەب. ٥:٧). ژ ئالیێ یەزدان ڤە زندیکرن و ب نەمریێ بەرزکرنا ئیسا د ئاھیدا نوو دە مژارەکە گرینگە:

* ج. “یەزدان…ئیسا زندی کر…یەزدان وەکی پرەنس و خەلاسکارەکی ئەو ب ئالیێ خوەیێ راستێ بەرزیبلند کر” (ئاجتس ٥:٣٠،٣١).
* د. “یەزدان…کورێ خوە ئیسا…یێ کو ژ مرنێ زندی کر، بەرزیبلند کریە” (ئاجتس ٣: ١٣،١٥).
* ە. “یەزدان، ئیسا زندی کر” (ئاجتس ٢:٢٤،٣٢،٣٣).
* ف. دەما کو وی بەرزیبلندکرنا خوە ژ یەزدان داخواز کر، وی ئەڤ تشت ھەموو فێم کرن (ژن. ١٧:٥ کرش. ١٣:٣٢؛ ٨:٥٤).

ھەگەر ئیسا یەزدان بخوە بوویا، وێ دەمێ پێویست بوو نە مرە. ھەگەر ئیسا یەزدان بوویا وێ پێویستیا وی ب خەلاسیێ نەبوویا. بەرزبلندکرنا وییا ژ ئالیێ یەزدان ڤە، دیار دکە کو یەزدان ژ وی بلندترە و جودابوونەکە مەزن د ناڤبەرا وی و یەزدان دە ھەیە. وەکە خالا ٣٩.یا دێرا دەولەتێن ئنگلیز، مەسیھ نکاریبوو ب تو ئاوایی ببە “یەزدانێ ب دو کەسایەتان”. ھەبوونەک دکارە ببە خوەدیێ کەسایەتەکە ب تەنێ. دڤێ ئەم سەرێ خوە ژ گەلەک دەلیلان رە بتەوینن کو مەسیھ کەسەکی مینا مە بوو.

## تێکلیا یەزدان و ئیسا

یەزدان، ئیسا ژ مرنێ زندی کریە. ئەڤ راستی دھێلە کو ئەم ھنەکی ل سەر تێکلیا د ناڤبەرا یەزدان و ئیسا دە راوەستن. ھەگەر ئەو ل گۆرا زانینا ‘سێییتیێ’ مینا ھەڤ بوونا، لازم بوو تێکلیا د ناڤا وان دە ژی وەکھەڤ با. لێ بەلێ دەلیلێن کو ھەتا نھا مە دیتنە، ددن زانین کو ئەڤ یەک نە ب ئاوایێ فکرا مەیە. تێکلیا د ناڤبەرا یەزدان و مەسیھ دە، وەکە تێکلیا د ناڤبەرا ژن و مێر دەیە: “سەرێ ھەر زلامی مەسیھە، سەرێ ژنێ زلامە و سەرێ مەسیھ ژی یەزدانە” (١ جۆر. ١١:٣). ھەرچقاسی زلام سەردەستێ ژنێ بە ژی، ئەو خوەدیێ ھەمان ئارمانجێ نە. تێکلیا یەزدان و مەسیھ ژی وھایە، ئەو خوەدیێ ھەمان ئارمانجێ نە، لێ یەزدان سەردەستێ مەسیھە. ژن مالێ زلامە، “مەسیھ ژییێ یەزدانە” (١ جۆر. ٣:٢٣).

یەزدانێ باڤ، پرێ جاران وەکە یەزدانێ مەسیھ تێ ب لێڤکرن. دخوازن ب چاڤەکی وھا ل یەزدان بنەرن: “یەزدان و باڤێ میرزایێ مە مەسیھ ئیسا” (١ پەت. ١:٣ ؛ ئەپھ. ١:١٧). پشتی کو مەسیھ دەرکەتیە ئاسیمان ژی تێکلیا د ناڤبەرا وان دە مینایا دەما کو مەسیھ ل ژیانا ب مرن بوو، مایە. خوەدیێن زانینا سێییتیێ دبێژن کو مەسیھ ب تەنێ د دەما ژیانا خوەیا ل سەرزەمینێ دە ژ یەزدان نزمتر بوویە. نامەیێن ئاھیدا نوو کو ئەو پشتی چوونا مەسیھیا ئاسیمان ب چەند سالان ھاتنە نڤیساندن، ژ بۆ یەزدان دبێژن، باڤ و یەزدانێ مەسیھ. ئیسا دیسا ژی باڤێ خوە مینا یەزدانێ خوە دبینە.

پرتووکا داوینیا ئاھیدا نوو وەھی، ب کێمانی ٣٠ سالان پشتی زندیکرن و بەرزبلندکرنا مەسیھ ھاتیە نڤیساندن، لێ ئەو دیسا ژی وھا بەھسا یەزدان دکە: “باڤ و یەزدانێ وی (مەسیھ)” (رەڤ. ١:٦ ر.ڤ.). مەسیھێ کو دەرکەتە ئاسیمان و ھاتە بەرزبلندکرن، ڤێ بانگێ ل باوەرمەندان دکە و بەھسا ڤان تشتان دکە: “پەرەستگەھا یەزدانێ من…ناڤێ یەزدانێ من…باژارێ یەزدانێ من” (رەڤ. ٣:١٢). ئەڤ دەلیلە کو ئیسا ھینا ژی باڤێ خوە وەکە یەزدان دبینە – ژ بەر ڤێ یەکێ ئەو (ئیسا) نە یەزدانە.

ئیسا د دەما ژیانا خوە دە ژی ب باڤێ خوە رە د ناڤا ھەمان تێکلیێ دە بوو. وی ب ڤی ئاواھی بەھسا چوونا خوەیا ئاسیمان کر: “ئەز ل باڤێ خوە و باڤێ تە، ل یەزدانێ خوە ویێ تە (ڤەدگەرم)” (ژن. ٢٠:١٧). ئیسا د چارمیخێ دە، تەڤایێ ئینسانیەتا خوە پێشکێش کر: “یەزدانێ من، یەزدانێ من، تە چما ئەز ب تەنێ ھشتم؟” (مت. ٢٧:٤٦). ھەگەر یەزدانەک بخوە ڤان گۆتنان بکە، نە گەنگازە کو مێژیێ مرۆڤ راکە. ئەڤ راستیەکە کو ئیسا، “ب فەریاد و ھێسران لاڤا ژ یەزدان کر”، و ئەڤ ژی د ناڤا خوە دە سینۆرێن تێکلیا د ناڤبەرا وان دە دیار دکە (ھەب. ٥:٧ ؛ لک. ٦:١٢). دیارە کو یەزدان ژخوە لاڤا ناکە. نھا ژی مەسیھ ژ بۆ مە ژ یەزدان لاڤا دکە (رۆم. ٨:٢٦،٢٧ ن.ئ.ڤ. کرش. ٢ جۆر. ٣:١٨ ر.ڤ. تێبنی).

مە دیار کر کو تێکلیا د ناڤبەرا یەزدان و ئیسا دە، نھا ژی مینا بەرێیە. مەسیھ یەزدان ھەم باڤێ خوە و ھەم ژی یەزدانێ خوە دبینە و ل بەر دگەرە، لاڤا ژێ دکە. ھەمان تشت پشتی دەرکەتنا مەسیھیا ئاسیمان ژی ددۆمە. مەسیھ د ژیانا خوەیا ل سەرزەمینێ دە کۆلەیێ (ئەبدێ) یەزدان بوو (ئاجتس ٣:١٣،٢٦ ن.ئ.ڤ. ؛ ئس. ٤٢:١ ؛ ٥٣:١١). کۆلەیەک ب تەنێ داخوازا میرزایێ خوە ب جیھ تینە و ب تو ئاوایی نابە مینا میرزایێ خوە (ژن. ١٣:١٦). ھێز و سەردەستیا ئیسا چ دبە بەرا ببە، وی بخوە گۆتیە کو وی ئەو ھێز ژ یەزدان وەرگرتیە: “ئەز ب سەرێ خوە نکارم تشتەکی بکم…ئەز داخوازا باڤێ کو ئەز شاندمە ب جیھ تینم…کور ب سەرێ خوە نکارە تشتەکی بکە” (ژن. ٥:٣٠،١٩).

**مژار ٨ : پرس**

١.ئنجیل، ددە زانین کو یەزدان سێییتیەکە؟

* ا) بەلێ
* ب) نا

٢. ئیسا د کیژان ئالیان دە ژ مە جوودا دبوو؟

* ا) وی تو جاران گونەھ نەکر
* ب) ئەو، کورێ یەزدانیێ ب تەنھا بوو
* ج) وی تو جاران نکاریبوو گونەھ بکە
* د) یەزدان زۆر ل وی دکر کو د ریا راست دە بە

٣.ئیسا د کیژان ئالیان دە دشبیا یەزدان؟

* ا) ئەو، د ژیانا خوەیا ل سەرزەمینێ دە، خوەدیێ جەوھەرێ یەزدان بوو
* ب) ئەو، مینا یەزدان خوەدیێ کەسایەتەکە تەمام بوو
* ج) ئەو، ب قاسی یەزدان زانا بوو
* د) ئەو، راستەراست مینا یەزدان بوو.

٤. ئیسا د کیژان ئالیان دە مینا مە بوو؟

* ا) ئەو خوەدیێ تەڤایێ تەجروبەیێن ئینسانی و ژ رێ دەرکەتنێن مە بوو
* ب) دەما کو ئەو زارۆکەکی بچووک بوو وی گونەھ کر
* ج) وی پێویستیا خەلاسیێ دیت
* د) ئەو خوەدیێ جەوھەرێ ئینسان بوو

٥.کیژان ھەڤۆکێن ل ژێر راستن؟

* ا) ئیسا خوەدیێ کەسایەت و نەفسیەتەکە تەمام بوو
* ب) ئیسا خوەدیێ کەسایەتەکە گونەھکار، لێ تایبەتمەندیێن تەمام بوو
* ج) ئیسا ھەم یەزدان و ھەم ژی ئینسان بوو
* د) ئیسا خوەدیێ جەوھەرێ ئادەمیێ بەری گونەھکاریێ بوو.

# ڤافتیزما ب ناڤێ ئیسا

## گرینگیا ڤافتیزمێ

مە د مژارێن خوەیێن بۆری دە گەلەک جاران بەھسا گرینگیا ڤافتیزمێ کر. ئەڤ رادەیا یەکەمینیا پەرەستنا داخویانیا مزگینێیە. ھەب. ٦:٢ ڤافتیزمێ مینا زانستەکە بنگەھین دبینە. مە لێکۆلینا وێ ژ بۆ داوی ھشت. ژ بەر کو ڤافتیزما راست ئەنجەخ ب تێگھیشتنا راستیێن مزگینێ پێک وەرە. مە خەباتا خوە یا ل سەر ڤان راستیان نھا قەداند. ھەگەر ھوون بخوازن خوە ب ھێڤیا ئنجیلێ رە بکن یەک کو ئەو ب ریا مەسیھ ئیسا ھاتیە پێشکێش کرن، وێ دەمێ ڤافتیزم پێویستیەکە.

گۆتنا کو دبێژە “خەلاسی ژ جھویایە” (ژن. ٤:٢٢) تێ واتەیا کو سۆزێن د دەربارێ خەلاسیێ دە ب تەنێ ژ بۆ ئبراھیم و نژادا وی ھاتنە دایین. ژ بۆ کو ئەڤ سۆز ژ مە رە ژی بێنە دایین، دڤێ ئەم ب ناڤێ مەسیھ ڤافتیز ببن و ببن ئەندامەکی نژاد (کورێن یەزدان)، (گال. ٣:٢٢-٢٩).

ب ڤێ سەدەمێ ئیسا ژ ئالیگرێن خوە رە وھا فەرمۆ کر: “بچن ھەر دەرێ دنیایێ و (گال.٣:٨یا کو سۆزێن ژ بۆ ئبراھیم ژی تێ دە نە) مزگینێ بگھینن ھەر تەبایی.یێ کو باوەریا خوە پێ بینە و ڤافتیز ببە وێ خەلاس ببە” (مک. ١٦:١٦). گۆتنا ‘و’ دیار دکە کو ب تەنێ باوەرانینا ب مزگینێ نە بەسە. د ژیانا خریستیانی دە ڤافتیزم نە تشتەکی گرێدایی داخوازێیە، ئەو پێویستیا خەلاسیێ بخوەیە. مرۆڤ نکارە ببێژە کو چالاکیا ڤافتیزمێ ب سەرێ خوە ژی تێرا خەلاسیا مە دکە. دڤێ ئەم د تەڤایێ ژیانا خوە دە پەرەستیا گۆتنا یەزدان بکن. ئیسا ڤێ یەکێ دبێژە: “ئەزێ ژ وە رە راستیێ ببێژم: ھەگەر یەک ژ ئاڤ و گیان نە زێ، نکارە تێکەڤە بن سەردەستیا یەزدان” (ژن. ٣:٥). ئەڤ زایینا ژ “ئاڤێ - ب یونانی ژ ئاڤێ دەرکەتن- “تێ واتەیا کو د ڤافتیزمێ دە یەک ژ ئاڤێ دەردکەڤە دەر. پشتی ڤێ یەکێ ئەو کەس جارەکە دن ژ گیان د زێ. ئەڤ لڤەکە ھەردەمییە: “ب ریا گۆتنا یەزدان…جارەکە دن زایین” (١ پەت. ١:٢٣).

ب ڤی ئاواھی ئەم ب ریا بەرسڤێن خوەیێن ژ بۆ گۆتنا گیان، جارەکە دن ژ گیان دزێن (بنەرە. ل مژار ٢.٢). ئەم “ل گەل مەسیھ ڤافتیز دبن” (گال. ٣:٢٧)؛ “ب ناڤێ وی” (ئاجتس ١٩:٥؛ ٨:١٦ ؛ مت. ٢٨:١٩). بالا خوە بدنێ کو ئەم نە د رێکخستنا برایێن ل گەل مەسیھ (کریستادلفینس) ئان ژی رێکخستنەکە دنیا ئینسانان دە ڤافتیز دبن، ئەم ل گەل ئیسا ڤافتیز دبن.بێ ڤافتیز ئەم نکارن ببن مەسیھی و ژ ئالیێ خەلاسکاریا وی ڤە وەرن پاراستن (ئاجتس ٤:١٢).

پەتروس د چەرچۆڤەیا ڤێ راستیێ دە، کەشتیا دەما نوھ دشبینە مەسیھ و دبێژە کو وێ کەشتیێ ب چ ئاواھی نوھ و مالباتا وی ژ تۆفانا گونەھکاران پاراستبە، وێ ڤافتیزما ل گەل ئیسا ژی باوەرمەندان ژ مرنەکە بێ داوی خەلاس بکە (١ پەت. ٣:٢٠،٢١). نوھ ب چ ئاواھی کەتبە کەشتیێ، ئەمێ ژی وھا ب ریا ڤافتیزمێ تێکەڤن مەسیھیێ (جڤاتا مەسیھ).یێن کو ل دەرڤەیی کەشتیێ مان ل بەر ئاڤێ چوون. مانا ل کێلەکا کەشتیێ ئان ژی ھەڤالتیا نوھ بێ واتە بوو. ریا خەلاسیێ، کەتنا ھووندرێ کەشتیێ بوو و (نھا ژی) مایینا ل گەل ئیسایە. دیارە کو وێ ھاتنا دووەمینیا (ئیسا) کو وەکە لەھیێ تێ نیشاندان (لک. ١٧:٢٦،٢٧) د دەما مە دە (د قرنێ مە دە) ب سەر مە دە وەرە (بنەرە. ل بەش:٣). ژ بەر ڤێ یەکێ ب ریا ڤافتیزمێ پەژراندنا مەسیھیێ خوەدیێ گرینگیەکە ژیانییە. ژ بۆ دیارکرنا ڤێ گرینگیێ ب راستی ژی گۆتن کێمن. نموونەیا کەتنا کەشتیا نوھ ل ڤر ژ گۆتنێ ب باندۆرترە.

خریستیانێن یەکەمین مزگین گھاندن ئینسانان، ئەو ڤافتیز کرن و فەرمانا مەسیھ ب جیھ ئانین. پرتوکا ب ناڤێ کارێن قاسدان دەلیلێ ڤێ یەکێیە. دەلیلەکی گرینگیا ڤافتیزمێ ژی ئەوە کو ئینسانێن وێ دەمێ چاوا کو مزگین پەژراندنە، یەکسەر ڤافتیز بوونە (میناک، ئاجتس ٨:١٢، ٣٦-٣٩ ؛ ٩:١٨ ؛ ١٠:٤٧ ؛ ١٦:١٥). ھەگەر ئەم ڤافتیز نەبن، فێربوونا مزگینێ ژی بێ فێدەیە. ڤافتیزم، رادەیا ھەری گرینگ یا ریا خەلاسیێیە. نڤیسێن کو ب وەھی ھاتنە دبێژن کو د ھنەک رەوشان دە، گەلەک سەدەمێن ئینسانی دەردکەڤن پێش کو ل پێشیا ڤافتیزبوونێ دبن کەلەم. و ھەر وھا گەلەک زۆری دەردکەڤن کو ڤێ چالاکیێ ل پاش دخن. لێ بەلێ ئینسان ب ئالیکاریا یەزدان کەدەکە مەزن ژ بۆ دەرباسکرنا ڤان کەلەمان ددە و خوە دگھینە ڤێ چالاکیا گرینگ.

نۆبەدارێ ل بەر ھەپسا فلپ، ب سەدەما زەلزەلەیا کو ھەپسا وی ب ئەردێ رە کرە یەک، کەتە تایا خەلاسکرنا جانێ خوە. ھەپسیان فەرسەندەکی مەزن ژ بۆ خەلاسیێ ب دەست خوە ڤە ئانین – کو ئەڤ ژ بۆ وی دھاتە واتەیا وەنداکرنا ژیانێ. وێ دەمێ باوەریا وی ب مزگینێ ھات و وھا پر کو، “د وێ سێتا چەڤێ دە… یەکسەر ڤافتیز بوو” (ئاجتس ١٦:٢٦-٣٣). ھەگەر ھنەکان ژ بۆ ل پاشخستنا ڤافتیزبوونێ، بەھانە بدیتانا ژی، ئەو بەھانە ئەو بخوە بوون. بەری ٣٠٠٠ سال د زەلزەلەیا ھەری خەرابیا یونانێ دە، دەما کو کەریێ ھەپسیان دخوەستن فرارا ھەری دراماتیکیا دیرۆکێ پێک بینن، وی ب سەدەما ئھمالکرنا وەزیفەیا خوە، دبن تەھدیدا ئیدامێ دە، چالاکیا ھەری گرینگیا تەڤایێ ژیانا خوە پێک ئانی. ب ڤی ئاواھی، وی ژ بۆ ڤافتیزبوونێ، گوھ نەدا پرسگرێکێن دنیایێ (میناک، زەلزەلە)، و بارێ کارێ رۆژانەیێ ل سەر ملێن خوە.

گەلەک بەرەندامێن ڤافتیزمێیێن بێ بریار دکارن، ئیلھاما خوە ژ ڤی زلامی بستینن. پێکانینا چالاکیەکە وھا ب روومەت، ب تەنێ ب بھیزتنا سۆزا یەزدان گەنگازە. ئەڤ ژی دیار دکە کو ئەو، د دەربارێ مزگینێ دە خوەدیێ ئاگاھداریێن بەرفەرەھە (رۆم. ١٠:١٧ کرش. ئاجتس ١٧:١١).

ئاجتس ٨:٢٦-٤٠ دبێژە کو وەزیفەدارەکی فەرمی ژ ئەتییۆپیایێ، ب ئەرەبەیا ھەسپا د چۆلێ رە دەرباس دبوو. و د رێویتیا خوە دە ل سەر ئنجیلێ دخەبتی. ئەو، راستی فیلیپوس ھات و ژ وی فێر بوو کو ڤافتیزبوون پێویستیەکە ژیانییە. ب گۆتنێن ئینسانی، ل وێ چۆلا بێ ئاڤ، ب جیھ ئانینا فەرمانا ڤافتیزبوونێ، نە گەنگاز دیار دکر. لێ بەلێ یەزدان فەرمانەکە کو ھنەک نکاربن ب جھ بینن نادە. “وانا رێویتیا خوە دۆماندن و گھیشتن جھەکی کو ئاڤ لێ پەیدا دبوو –ئانگۆ گھیشتن جھەکی کو ڤافتیزبوون لێ گەنگاز بوو-” (ئاجتس ٨:٣٦). ئەڤ یەک بەرسڤا وێ نەرینا شاش ددە کو دبێژە: ڤافتیزما ب ریا تێ ھلدانا ئاڤێ، ب تەنێ ژ بۆ جھێن کو ئاڤ ل وان ھەیە ئان ژی گھیشتنا ئاڤێ ھێسانە ھاتیە دەرخستن. یەزدان ھەردەمێ ریەکە راستین ژ بۆ پێکانیندانا فەرمانێن خوە دبینە.

ھەواری پاڤلوس (ناڤێ وییێ بەرێ ساول بوو) دبن باندۆرا ئیسا دە، د دەمەکە پر کن دە “یەکسەر… رابوو و ڤافتیز بوو” (ئاجتس ٩:١٨). دیسا ژی دبە کو ژیانا وی یا کارمەندییا پایەبلند کو د جھووتیێ دە ژ بۆ وی ھاتبوو ئامادە کرن، و رادەیا ژیانا وییا جڤاکی، د دەرەنگمایینا ڤافتیزبوونا وی دە رۆلەکە گرینگ لیستبن. لێ بەلێ وێ ستێرکا دنیایا جھوویا کو بلند دبوو، ژ نشکێ ڤە بریار دا، ڤافتیز بوو و ژیانا خوەیا بەرێ ل پەی خوە ھشت. وی پشترە ل سەر ھلبژارتنا خوەیا ڤافتیزبوونێ ئەڤ گۆتن کرنە: “تشتێن کو ژ بۆ من قەزەنجبوون، من ئەو د ئۆخرا مەسیھ دە وەکە زرارێ ھەسباندن… ژ بۆ قەزەنجکرنا مەسیھ من ئێشا وەنداکرنا ھەر تشتی (تشتێن کو وی بەرێ ژ خوە رە قەزەنج ددیتن) دا بەر چاڤێ خوە؛ لێ ئەز وان (ل ھەمبەری روومەتا ناسکرنا مەسیھ) تشتەک ناھەسبینم…ئەز، ھەر تشتێ کو ل پاش من مایە ژ بیر دکم (تشتێن ژیانا جھووتیێ) خوە درێژی پێشەرۆژێ دکم و ژ بۆ بدەستخستنا خەلاتێ، بەر ب ئارمانجێ ڤە دبەزم” (پھل. ٣: ٧،٨،١٣،١٤).

ئەڤ داخویانیا ئاتلێتەکییە کو ژ بۆ قەتاندنا بەنێ داویێ، خوە داڤێژە پێش. ڤافتیزم، دەستپێکا پێشبازیا بەر ب سەردەستیا یەزدان ڤەیە. ئەو ب تەنێ نە نیشانا گوھەرتنا دێرێ و ئۆلێیە. ھەر وھا ئەو نە دەستپێکەکە ژی ژ بۆ کو مرۆڤ خوە ب چەند فەرمانێن سستیێن خریستیانیێ ڤە گرێدە و تێکەڤە ژیانەکە پاسیف و ھێسان.

ڤافتیزم، مە ب ڤەدانا ئیسایا چارمیخێ و زندیبوونا وی رە دکە یەک و گرێ ددە (رۆم. ٦:٣-٥). ئیجابێن وێ ژ ھەر ئالی ڤە تژی لڤ و زندیبوونن. پاڤلوسێ وەستیایی، لێ د ئالیێ گیانی دە سەربلند، مینا کالەکی ب تەمەن وھا بەھسا رۆژێن دەرباسبوویی دکە: “من د پێکانینا فەرمانێن ئاسیمانی دە دودلی نەکر” (ئاجتس ٢٦:١٩). ئەڤ یەک ھەم ژ بۆ پاڤلوس و ھەم ژی ژ بۆ ھەر کەسێ کو ھاتیە ڤافتیزکرن وھایە: ڤافتیزبوون بریارەکە کو مرۆڤ د دانا وێ دە پۆشمان نابە. ئەمێ د تەڤایێ ژیانا خوە دە پێ بھسن کو مە بریارەکە راست دایە. ئەمێ د کێم بریارێن خوە دە مینا ڤێ کێفخوەش بن. دڤێ ئەڤ پرس، وەرە بەرسڤاندن: ژ بۆ چ دڤێ ئەز ڤافتیز نەبم؟

## دڤێ ئەم ب چ ئاواھی ڤافتیز ببن؟

ژ ئالیێ پر کەسان ڤە تێ باوەرکرن و پێکانین کو ڤافتیزکرنا زارۆکان دڤێ ب ریا شووشتنا ئەنیا وان (مەراسیما ب ناڤکرنێ) وەرە پێکانین. ئەڤ یەک ب داخویانیا ئنجیلێ رە د ناڤا ناکۆکیەکە مەزن دەیە. د ئنجیلا ئنگلیزی دە گۆتنا یونانی ‘باپتزۆ’ ب رەنگێ ‘باپتزە’ ھاتیە وەرگەراندن و ئەو نایێ واتەیا پژقاندنا ئاڤێ، ئەو تێ واتەیا کەتنا ناڤ ئاڤێ و خوە شووشتنێ (ل داناسینێن رۆبەرت یۆونگ و ژامەس سترۆنگ بنەرن، چقاسی نێزیکی ھەڤن). ئەڤ گۆتن د یونانییا کلاسیک دە ژ بۆ کەشتیێن بناڤبوویی (ئانگۆیێن د بن ئاڤێ دە مایی) تێ بکارانین. ھەر وھا ئەو ژ بۆ قوماشەکی کو مرۆڤ بخوازە ژ رەنگەکی بۆ رەنگەکی دن بۆیاخ بکە و د ناڤا رەنگێ نوو دە ‘ھلدە’ ژی تێ گۆتن. ژ بۆ گوھەرتنا رەنگێ قوماش، مرۆڤ بۆیاخێ ناپژقینە سەر، مرۆڤ قوماش د ناڤا بۆیاخێ ددە و دەردخە. ئەڤ تێھلدان رەنگێ ڤافتیزمێیێ راستینە و ئەو ژ ئالیێ ئایەتێن ژێرین ڤە ژی تێ زمان:

* یەھیا مرۆڤ ل ئاینۆنا نێزیکی سالیمێ ڤافتیز دکرن. ژ بەر کو ئاڤ ل ور پر بوو: ئینسان ھاتن و ڤافتیز بوون” (ژن. ٣:٢٣). ئەڤ ددە نیشاندان کو ژ بۆ ڤافتیزمێ پێویستی ب ئاڤەکە پر ھەیە. ھەگەر ئەو ب پژقاندنا چەند دلۆپ ئاڤ پێک بھاتا، وێ دەمێ وێ سیتلەک ئاڤ تێرا ب سەدان کەس بکرا. ل شوونا کو یەھیا ب شووشەیەک ئاڤ داکەڤە ناڤا ئینسانان، ئەو ھاتن ڤی جھێ ل کەڤیا چەمێ ئوردونێ (شەرا) ژ بۆ کو ڤافتیز ببن.
* ئیسا ژی د چەمێ ئوردونێ دە ژ ئالیێ یەھیا ڤە ھات ڤافتیز کرن: “ئیسا پشتی ڤافتیزبوونێ یەکسەر ژ ئاڤێ دەرکەت دەرڤە” (مت. ٣:١٣-١٦). ڤافتیزبوونا وی ب تێھلدانا د ئاڤێ رە پێک ھات – ئەو، پشتی ڤافتیزمێ “ژ ئاڤێ دەرکەت”. یەک ژ سەدەمێن ڤافتیزبوونا ئیسا ژی ئەو بوو کو ببە میناکەک. بێ دوبارەکرنا میناکا ڤافتیزبوونا وییا کەتنا ناڤا ئاڤێ، کەسەک نکارە ببێژە کو ئەو ئیسا دشۆپینە.
* ب ھەمان شێوەیێ، فلپوس و وەزیفەدارێ ئەتییۆپی، “ھەر دو ژی کەتن ناڤا ئاڤێ…و وی ئەو ڤافتیز کر. و دەما کو ئەو ژ ئاڤێ دەرکەتن…” (ئاجتس ٨: ٣٨،٣٩). بینن بیرا خوە کویێ وەزیفەدار ئاڤێ دبینە و ژ بۆ ڤافتیزبوونێ تکا دکە: “بنێرە ل ڤر ئاڤ ھەیە: ما چ ھەیە کو نەھێلە ئەز ڤافتیز ببم؟” (ئاجتس ٨:٣٦). ئەڤ راستیەکە کو ئەڤ کەس بێ ئاڤ دەرنەکەتیە رێویتیا چۆلێ. ب کێمانی شووشەیەک ئاڤ ل گەل وی ھەبوو. ھەگەر ڤافتیزم ب پژقاندنا ئاڤێ پێک بھاتا، وێ دەمێ پێویستیا وان ب دیتنا ئاڤەکە پر نەدما.
* ڤافتیزم، تێ واتەیا تێھلدان و نخوماندنەکە تەڤایی (جۆل. ٢:١٢).
* ڤافتیزم، وەکە “خوە پاقژکرنا ژ گونەھان (پاکبوون)” تێ ب ناڤکرن (ئاجتس ٢٢:١٦). د رەڤ. ١:٥ ، تت. ٣:٥ ، ٢ پەت. ٢:٢٢، ھەب. ١٠:٢٢، و د گەلەک ئایەتێن دن دە گوھەرتنا راستین ب ‘خوەشووشتنێ’ تێ شباندن. ئەڤ ئاوایێ خوەشووشتنێ، پر گرێدایی ڤافتیزمێیە.

د ئاھیدا کەڤن دە، میناک ھەنە کو ب ریا ھنەک ئاوایێن خوەشووشتنێ، مرۆڤ دکارە نێزیکی یەزدان ببە. تەڤایێ راھبان، مەجبوور بوون کو بەری ئایینان خوە د تەشتێ دە بشۆن (لەڤ. ٨:٦ ؛ ئەخ. ٤٠:٣٠-٣٢). ئیسرایلی ژ بۆ کو خوە ژ ھنەک مونداریێن بەرپرسیارێ گونەھ پاقژ بکن، پێویست بوو خوە بشۆن (میناک. دت. ٢٣:١١). زلامێ ب ناڤێ ناامان ب ریا یەزدانێ ئیسرایلێ ل دەرمان دگەریا. ئەو بخوە نە جھوو لێ سووری بوو. وی تەمسیلا کەسەکی پر گونەھکار دکر و د راستیێ دە ژی ژ بەر گونەھێ خوە، مینا مریەکی زندی بوو. دەرمانێ وی، کەتنا چەمێ ئوردونێ بوو. د دەستپێکێ دە ئەو دفکری کو وێ یەزدان کرنا چالاکیەکە پر دراماتیک ژ وی بخوازە، ئان ژی وێ بخوازە کو ئەو خوە تێخە چەمەکی ناسکری مینا ئابانا شامێ. ژ بەر ڤێ یەکێ وی پەژراندنا ڤێ چالاکیا ھێسان پر زەھمەت دیت.

مینا وی ئەم ژی دکارن تێکەڤن دودلیێ کو چالاکیەکە وھا ھێسان، بکاربە مە خەلاس بکە. ل شوونا ڤێ چالاکیا ھێسانیا کو مە ب ھێڤیا ئیسرایلێ ڤە گرێ بدە، ژ بۆ مە بالکێشترە کو ئەم گرێدانا خوە ب دێرەکە ناسکری (کرش. چەمێ ئابانا) رە چێبکن و بفکرن کو ئەوێ بکاربە مە بگھینە خەلاسیێ. ناامان (٧ جاران) کەتە چەمێ ئوردونێ و دەرکەت، گۆشتێ وی “بوو مینا گۆشتێ زارۆکەکی بچووک و ئەو (ناامان) پاک بوو” (٢ کنگس ٥:٩-١٤).

تێ فێمکرن کو ڤافتیزم، پشتی تێگھیشتنا بانگا مزگینێیا بنگەھین، خوە تێھلدانا ئاڤێیە. ئەڤ داناسینا ڤافتیزمێیا کو د ئینجیلێ دە ھاتیە زمان، سەری ل رەوشا ڤافتیزڤان نادە. ژ بەر کو ڤافتیزم، پشتی باوەریا ب مزگینێ، خوە تێھلدان و دەرکەتنا ژ ئاڤێیە، مرۆڤەک ب سەرێ خوە ژی دکارە ڤافتیز ببە. لێ ژ بۆ کو د دەما ڤافتیزبوونێ دە، مرۆڤ ھنەک رامانێن راست ب جیھ تینە، باشترە کو یەک ل گەل مرۆڤ ھەبە دا کو رادەیا زانستا مرۆڤ شیرۆڤە بکە و مرۆڤ ژ ئالیێ وی ڤە وەرە ڤافتیز کرن.

ب سەدەمێ د ناڤا کۆما برایێن ل گەل مەسیھ دە، کرنە ئادەت کو بەری ڤافتیزێ ب بەرەندام رە گۆتووبێژەکە درێژ بکن. پرسێن کو د داویا ھەر مژارا ڤێ پرتووکێ دە ھاتنە پرسین، دکارن ببن بنگەھ ژ بۆ گۆتووبێژەکە وھا. برایێن ل گەل مەسیھ، ژ بۆ ئالیکاریا ڤافتیزکرنا شەخسەکی ب تەنێ، رێویتیەکە دور و درێژ دکن. ھەگەر شەخسەک ب تەنێ بە ژی کو بخوازە خوە بگھینە ھێڤیا ژیانا بێ داوی، ئەو بوویەرەکە مەزنە و ئەم ل سەر ھەژمارا کەسێن کو ھاتنە گوھەرتن راناوەستن.

## واتەیا ڤافتیزمێ

ڤافتیزما کو مرۆڤ ب ریا وێ خوە دخە ناڤا ئاڤێ، مە ب مرنا مەسیھ رە دکە یەک و مرنا ل ژیانا مەیا گونەھکار و جاھل نیشانی مە ددە. دەرکەتنا ژ ئاڤێ ژی، سەرکەڤتنا مەسیھ، مرن و زندیبوونا وی و شکەستنا گونەھ یا ژ ھێلا گیانی ڤە تینە زمان. مە ب ھاتنا مەسیھیا دووەمین ڤە گرێ ددە و مە ب زیندیبوونا وی رە دکە یەک.

“پرانیا مەیێن کو ئەم ژ مەسیھ ئیسا رە ھاتنە ڤافتیزکرن، ئەم ژ مرنا وی رە ڤافتیز بوونە. ژ بەر ڤێ یەکێ، وەکە کو مەسیھ ب ریا جەمالا باڤ ژ مرنێ زندی بوو، ئەمێ ژی ژ بۆ مەشا ل ژیانەکە نووژەن، ب ریا ڤافتیزبوونا بۆ مرنێ، ب وی رە وەرن بناخکرن. ھەگەر ئەم ب (ب ریا ڤافتیزمێ) ب مرنەکە مینایا وی رە بووبن یەک، ئەمێ ب زندیبوونەکە مینایا وی رە ژی ببن یەک” (رۆم. ٦:٣- ٥).

خەلاسی ب ریا مرن و زندیبوونا مەسیھ گەنگازە. ھەگەر ئەم دۆزا خەلاسیێ دکن، لازمە ئەم خوە ب ڤان تشتان رە بکن یەک. ب ئاوایەکی سەمبۆلیک مرن و زندیبوونا ل گەل مەسیھ،یا کو ب ریا ڤافتیزمێ پێک تێ، دکارە مە بگھینە ڤێ ئارمانجێ. دڤێ ھوون بزانبن کو ب ریا پژقاندنا ئاڤێ مرۆڤ ناگھێ ئارمانجا خوە. د ڤافتیزمێ دە، “ھەبوونا مەیا بەرێ، (ئاوایێ ژیانا مە) ل گەل مەسیھێ د چارمیخێ دە، تێ چارمیخکرن”. یەزدان، د ڤافتیزمێ دە، “ئەم ل گەل مەسیھ زندی کرن” (ئەپھ. ٢:٥). پشتی ڤافتیزمێ ژی ئەم خوەدیێ جەوھەرێ ئینسان دمینن و ژیانا مەیا بەدەنی ددۆمە. چارمیخکرنا بەدەنا مە، پێڤاژۆیەکە ھەردایمە کو ب ڤافتیزمێ رە دەست پێ دکە. ئیسا ژ باوەرمەندا رە گۆتیە کو دڤێ ئەو ھەر رۆژ چارمیخێن خوە ل خوە بکن و بدن پەی شۆپا وی (لک. ٩:٢٣ ؛ ١٤:٢٧).

ژیانەکە د چارمیخێ دە، مینا ئیسا نە ھێسانە، لێ بەلێ کێفخوەشیا زندیبوونا ل گەل وی ژی ب گۆتنان نایێ زمان.

مەسیھ، “ب ریا خوینا خوەیا کو د چارمیخێ دە ھات نقوتاندن بوو سەدەما ئاشتیێ” (جۆل. ١:٢٠)؛ و “بوو سەدەما سەلامەتا یەزدانیا کو ژ ھەر تشتی ب روومەترە” (پھل. ٤:٧). ل سەر ڤێ یەکێ ئیسا ئەڤ سۆز دا: “ئەز سەلامەتێ ژ وە رە دھێلم ئەز سەلامەتا خوە ددم وە: ئەزێ نە مینا کو دنیا ددە (سەلامەت) وە، بدم (ژن. ١٤:٢٧). ئەڤ سەلامەت و کێفخوەشیا گیانی، ژ ئەزابێ چارمیخبوونا ل گەل ئیسا زێدەترە: “ژ بەر کو ئەم ب چ ئاواھی ببن ھەڤپارێ ئێشا مەسیھ، ئەمێ ھەوقاسی ژی ب ریا وی ئارامیێ ببینن (٢ جۆر. ١:٥).

ئەم دزانن کو د ھەر جەرباندنەکێ دە ئیسا ل گەل مە دژی. ھەواریێ مەزن پاڤلوس، خوەدیێ ژیانەکە دەمدرێژ و تژی بوویەر، وھا بەھسا سەرپێھاتیێن خوە دکە: “ئەزێ ل گەل مەسیھ د چارمیخێ دە بێمە ڤەدان، لێ ئەزێ دیسا بژیم،ل گەل ڤێ یەکێ نە ئەز، لێ وێ مەسیھ د ناڤا من دە بژی: و ئەزێ ڤێ ژیانا بەدەنا خوە، ب ریا باوەریا کورێ یەزدان، بدۆمینم” (گال. ٢:٢٠).

“ڤافتیزم، ب ریا زندیبوونا مەسیھ ئیسا، نھا وە ژی خەلاس دکە” (١ پەت. ٣:٢١). دەما کو ئەم خوە ب زندیبوونا مەسیھیا بێ داوی رە بکن یەک، د ڤەگەرا وی دە ئەمێ ژی ببن خوەدیێ ھەمان خەلاتێ. ب ریا پارڤەکرنا ڤێ زندیبوونێ، ئەمێ خەلاس ببن. ئیسا ئەڤ یەک ب گۆتنێن ھێسان ئانیە زمان: “ژ بەر کو ئەز دژیم، ھوونێ ژی بژین” (ژن. ١٤:١٩). ب ھەمان شێوەیێ پاڤلوس وھا دبێژە: “ب ریا مرنا کورێ وی، ئەم ب یەزدان رە ھاتن ل ھەڤ ئانین…ئەمێ ب ژیانا وی (زندیبوون) خەلاس ببن” (رۆم. ٥:١٠). د ڤافتیزمێ دە ئەم خوە ب ئێش و مرنا ئیسا رە دکن یەک و پارڤە دکن. ئەڤ ژی دھێلە کو ئەم د ژیانا خوەیا پێشەرۆژێ دە زندیبوونا وی ژی پێ رە پارڤەکن:

* “ھەگەر ئەم ب ھەڤدو رە (ل گەل مەسیھ) مربن، ئەمێ ب وی رە بژین ژی؛ ھەگەر ئەم ئێش و ئەزیەتێ بکشینن، ئەمێ ب ھەڤ رە سەردەستیێ ژی بکن” (٢ تم. ٢:١١،١٢).
* “ژ بۆ کو ژیانا ئیسا د بەدەنا مە دە وەرە دیتن، ئەم مرنا میرزایێ خوە ئیسا د بەدەنا خوە دە ھلدگرن…ژ بەر کو ئەم دزانن، یەزدانێ کو میرزایێ مە ئیسا ژ مرنێ زندی کریە، وێ مە ژی زندی بکە” (٢ جۆر. ٤:١٠،١١،١٤).
* پاڤلوس ئەڤ پارڤە کر: “ئەز دخوازم د مرنا من (ب ریا تەجروبەیێن ژیانا وییا زەھمەت) مینایا وی بە، ئەز ببم ھەڤپارێ ئێشێن وی و مینا وی ژ مرنێ بگھیژم زندیبوونا بێ داوی” (پھل. ٣:١٠،١١ کرش. گال. ٦:١٤).

## ڤافتیزم و خەلاسی

ڤافتیزم مە ب مرنا مەسیھ رە دکە یەک و ئەم ئەنجەخ ب ریا وێ دکارن وەرن بەخشاندن. ئەم، “ھوون د ڤافتیزمێ دە (ل گەل مەسیھ) ھاتن بناخکرن؛ ژ بەر ڤێ یەکێ ھوونێ ب وی رە زندی ببن…ب ریا کارێ یەزدانێ کو ئەو ژ مرنێ زندی کریە…و دەما کو ھوون ژ بۆ گونەھێن خوە مری بن…وێ یەزدان تەڤایێ تاوانێن وە بەخشاندن و ھوون ل گەل وی (ل گەل مەسیھ) گھاندن ژیانێ” (جۆل. ٢:١٢،١٣). ئەم، “ب ناڤێ میرزایێ مە ئیسا… ھاتن شووشتن” (١ جۆر. ٦:١١) –ئانگۆ ب ناڤێ ئیسا و ب ریا ڤافتیزمێ گونەھێن مە ھاتن شووشتن و ژ مە ب دور کەتن.

ئەڤ یەک د نوم ١٩:١٣ دە تێ زمان و میناکا وێ ژی ئەڤە؛ وێ کەسێن کو نەشووشتی تێکەڤن کۆنێ پەرەستیێ، بمرن. مە د مژار ١٠.٢ دە نیشانی وە دا کو ڤافتیزم، پاکبوونا ژ گونەھایە (کرش. ئاجتس ٢٢:١٦). ژ بەر ڤێ یەکێ تێ گۆتن کو یێن باوەرمەند، د خوینا مەسیھ دە، ژ گونەھان ھاتنە شووشتن. ئەو ڤێ یەکێ ب ریا ڤافتیزما کو تێ واتەیا “زایینا ژ ئاڤێ” پێک تینن (ژن. ٣:٥). ھەر وھا ب ریا ڤافتیزما کو تێ واتەیا “شووشتنا ژ بۆ زایینەکە نوو” (رەڤ. ١:٥ ؛ ٧:١٤ ؛ تت. ٣:٥ ن.ئ.ڤ.).

د رۆناھیا ڤان ئاگاھداریان دە، دەما کو پاڤلوس دبێژە “(ژ بۆ خەلاسیێ) ئەم چ بکن؟” بەرسڤ ئەڤە، “تۆبە بکن و ژ بۆ کو گونەھێن وە بێنە بەخشاندن، ھەر یەک ژ وە ب ناڤێ مەسیھ ئیسا ڤافتیز ببن” (ئاجتس ٢: ٣٧،٣٨). ڤافتیزما ب ناڤێ مەسیھ، ژ بۆ بەخشاندنا گونەھانە. بێیی وێ مرۆڤ نایێ بەخشاندن.یێ کو ڤافتیز نەبووبە، دڤێ “بەردێلا گونەھ” – مرنێ – (رۆم. ٦:٢٣) ببینە. ژ خەینی خەلاسیا ب ناڤێ ئیسا، خەلاسی نینە (ئاجتس ٤:١٢)؛ و ئەم دکارن ڤی ناڤی، ب تەنێ ب ریا ڤافتیزمێ ب وی رە پارڤە کن. ئەڤ راستی تێ واتەیا کو ژ خەینی خریستیانیێ تو ئۆل نکارن مە بگھینن خەلاسیێ. یەک باوەرمەندێ ئینجیلێ نکارە بپەژرینە کو ئۆلێن دن دکارن خەلاسیێ پێک بینن.

زندیبوونا مەسیھیا ژ بۆ ژیانەکە بێ داوی، ئەنجاما سەرکەفتنا وییا ل دژی گونەھ بوو. ئەم ب ریا ڤافتیزمێ خوە ب وێ رە دکن یەک. ژ بەر ڤێ یەکێ ژ بۆ مە تێ گۆتن کو ئەمێ ل گەل مەسیھ وەرن زندی کرن. وێ ژ وێ دەمێ و پێ ڤە، تو باندۆرا گونەھ، ل سەر مە و ل سەر وی نەمینە. ژ بەر ڤێ یەکێ، ئەم ب ریا ڤافتیزمێ، “ژ گونەھ تێنە ئازادکرن…(پشتی ڤافتیزمێ) گونەھ نکارە ل سەر وە سەردەست بە” (رۆم. ٦:١٨،١٤). لێ پشتی ڤافتیزمێ ژی ئەم گونەھکارن (١ ژن. ١:٨،٩). ھەگەر ئەم ژ مەسیھیێ ڤەگەرن، وێ گونەھ بکاربە مە تێخە بن باندۆرا خوە. ب ڤێ سەدەمێ، ڤافتیزم یەکبوونا مەیا ب زندیبوونا مەسیھ رە تینە زمان و دبە سەدەم کو ئەم د دەما ھاتنا وی دە، ھەڤپارێن وی بن. ژ بەر ڤێ یەکێ ئەم نھا مرن و ئێشا مەسیھ پار ڤەدکن.

ئەم ب ھێڤی ل بەندا ئازادبوونا ژ گونەھ دمینن. وێ د دەما ڤەگەرا مەسیھ دە، “باوەرمەند ویێن ڤافتیزبوویی خەلاس ببن” (مک. ١٦:١٦). لێ بەلێ خەلاسیا نیھای نە پشتی ڤافتیزمێ، ئەو ل سەر کورسیا دادکرنێ پێک تێ (١ جۆر. ٣:١٥). براستی ھەگەر کو ئەم ب ریا ڤافتیزمێ بگھیژن خەلاسیێ، وێ دەمێ نە پێویستە ئەم بمرن و ئەم زانستا رۆژا دادکرنێ بزانبن. “یێ کو ھەتا داوی ل بەر خوە بدە، وێ خەلاس بە” (مت. ١٠:٢٢).

پشتی ڤافتیزبوونێ ژی پاڤلوس (و تەڤایێ خریستیانان) ژ بۆ خەلاسیێ کار دکرن (پھل. ٣:١٠-١٣ ؛ ١ جۆر. ٩:٢٧)؛ وی بەھسا ھێڤیا ژیانەکە بێ داوی (تت. ١:٢ ؛ ١تھەس. ٥:٨ ؛ رۆم. ٨:٢٤) دکر و ددا زانین کو ئەم “میراتخورێ خەلاسیێ نە” (ھەب. ١:١٤). ل سەر کورسیا دادکرنێ، وێیێن راست بچن ژیانەکە بێ داوی(مت. ٢٥:٤٦). پاڤلوس ب ریا رۆم. ١٣:١١ و ب ریا رامانێن خوەیێن کو ب وەھی ھاتنە، ژ بۆ کو ئەم کێفخوەش ببن دبێژە، “نھا خەلاسیا مە، ژ دەما دەستپێکا باوەریا مە نێزیکترە”. ئەو دخوازە ببێژە کو ئەم پشتی ڤافتیزبوونێ، ھەر رۆژ ھنەکی دن نێزیکی دەما ڤەگەرا مەسیھیا دووەمین دبن. ژ بەر ڤێ یەکێ ئەم نھا نەگھانە خەلاسیێ. خەلاسی گرێدایی شەرتە. ھەگەر ئەم بێ دودلی خوە بدن باوەریا راستەقین (ھەب. ٣:١٢-١٤)، ھەگەر ئەم زانستا بنگەھینیا مزگینێ ببیر بینن (١ تم. ٤:١٦ ؛ ١ جۆر. ١٥:١،٢) و ھەگەر ئەم تشتێن کو ڤێ باوەریا مەزن د دەست مە دە بھێلن بکن (٢ پەت. ١:١٠) ئەمێ بگھیژن خەلاسیێ”.

ژ بەر ڤێ یەکێ، گۆتنا یونانییا کو ب رەنگێ “رزگار بوویە” تێ وەرگەراندن، ددە نیشاندان کو خەلاسی، ژ بەر پەرەستیا مەیا ژ بۆ مزگینێ، پێڤاژۆیەکە دەمدرێژە کو د ناڤا مە دە ددۆمە و ھنەک جاران ژ بۆ نیشاندانا ڤێ یەکێ ئەو ب راوەیا دەما نھا تێ بکار ئانین. تێ گۆتن کو، باوەرمەند ب ریا بەرسڤێن کو ددن مزگینێ، “دگھیژن خەلاسیێ” (١ جۆر. ١:١٨ ر.س.ڤ.). میناکێن دنیێن ل سەر ڤێ پێڤاژۆیا دایمی، د ئاجتس ٢:٤٧ و ٢ جۆر. ٢:١٥ دە نە. ئەڤ گۆتنا یونانییا کو وەکە “رزگار بوویە” (خەلاس بوویە) ھاتیە بکار ئانین، د رەوشەکێ دە ب راوەیا دەما دەرباسبوویی تێ بکار ئانین. ئەو ژی دەما کو بەھسا خەلاسیا ب ریا ڤافتیزمێ دکە وھایە (٢ تم. ١:٩ ؛ تت. ٣:٥).

تەڤایێ ڤان ئاگاھداریان ژ بۆ تێکلیا د ناڤبەرا یەزدان و ئیسرایلا گیانی ئانگۆ باوەرمەندان دە بنگەھن. ئیسرایل، مسرا کو تەمسیلا نەفسا مەیا بەری ڤافتیزمێ و جیھانا ئۆلییا شاش دکر، ل جی ھشت. ئەو د ناڤا دەریایا سۆر رە دەرباس بوون. و پشترە د چۆلا سینایێ رە بەرێ خوە دان دیارێ سەردەستیا یەزدان، ئاخا کو سۆزا وێ ژ بۆ وان ھاتبوو دایین. دەرباسکرنا دەریایا سۆر نیشانا ڤافتیزما مەیە (١ جۆر. ١٠:١،٢)؛ رێویتیا ل چۆلێ نیشانا ژیانا مەیە و دیارێ کەنانێ ژی وەکە نیشانا سەردەستیا یەزدانە. ژودە (یاھودا) ٥. ئایەت، دیار دکە کو د دەما رێویتیا چۆلێ دە، گەلەک ژ وان تونە بوونە: “یەزدان، گەلێ خوە ژ دیارێ مسرێ خەلاس کر، لێ پشترەیێن کو باوەریا خوە نەانین، تونە کرن”. ب ڤی ئاواھی، مینا کەسێن کو ب ریا ڤافتیزمێ خەلاس دبن، ئیسرایلی ژ مسرێ خەلاس بوون. ھەگەر مرۆڤ ژ ئیسرایلییەکی ژ وان بپرسیا و بگۆتا “ھوون خەلاسبوون؟” ب ئھتیمالەکە مەزن وێ بەرسڤا وی “بەلێ” بوویا، لێ وێ ئەڤ بەرسڤ نەھاتا واتەیا خەلاسیا وانیا نیھای. پشترە ئیسرایلیان جارەکەدن بەرێ دلێ خوە دانە مسرێ (ئاجتس ٧:٣٩) و جارەکەدن ل ژیانا شاش ڤەگەریان. کەسێن کو ب ریا ڤافتیزمێ ژ گونەھ خەلاس ببن ژی دکارن دەست ژ رەوشا خوەیا پیرۆز بەردن و ڤەگەرن. ئھتیمالا کو ئەم ھەمان تشتێ کو ئیسرایلیان ل چۆلێ کرن، بکن د ١ جۆر. ١٠:١-١٢، ھەب. ٤:١،٢ و رۆم. ١١: ١٧-٢١ دە تێنە شیرۆڤەکرن. د نڤیسێن پیرۆز دە گەلەک میناکێن وھا ھەنە کو دبێژن، د دەمەکێ دە ھنەک ب ریا ڤافتیزمێ ژ گونەھ خەلاس بوون، لێ پشترە جارەکە دن ڤەگەریان رەوشا خوەیا بەرێ و ئەوێ د دەما ھاتنا مەسیھ دە بێنە مەھکومکرن (میناک، ھەب. ٣:١٢-١٤ ؛ ٦: ٤-٦ ؛ ١٠:٢٠-٢٩). ب ریا

ئاگاھداریێن وھا دیار دبە کو نەرینا وایزێن ئەڤانگەلیست شاشە کو ئەو دبێژن، “یێ کو جارەکێ خەلاس ببە، ئەو ژ بۆ ھەر دەمێ خەلاس دبە”. مینا ھەر تشتێ دڤێ ئەم لێکۆلینەکە باش ل سەر ڤێ ژی بکن و بزانبن کا ئەم دکارن ب ریا ڤافتیزمێ چقاسی خەلاس ببن. دڤێ ئەم ب چاڤێ کو وێ ئەڤ چالاکی شەنسێ خەلاسیێ پێشکێشی مە بکە و چاوا بە ژ ئھتیمالا – ڤافتیزنەبوونێ چێترەلێ نەنەرن. ھێڤی ھەیە، کو ئەم ب ریا ڤافتیزمێ و ماینا ل گەل ‘ئیسا’ خەلاس ببن. ھەگەر ئەم مینا دەما دەرکەتنا ژ ئاڤا ڤافتیزمێ، ھەبوونا خوەیا ل گەل مەسیھ بدۆمینن، ئەم دکارن ھێڤیدار بن کو ئەمێ تێکەڤن بن سەردەستیا یەزدان. دڤێ ئەم خوەدیێ وێ باوەریێ بن کو وێ پشتی ڤافتیزبوونا مە، د وەختەکی دە مەسیھ جارەکە دن وەرە و ئەمێ ژ بۆ سەردەستیا یەزدان وەرن پەژراندن. ئەم نکارن ب ئاوایەکی نیھای باوەر بن، ژ بەر کو دبە کو ئەم رۆژا دووەمین خوە بدن پاش. ئەم د ڤێ ژیانێ دە پێشەرۆژا خوەیا کەسانی و گیانی نزانن.

دڤێ ئەم ھەر تشتێ پێویست بکن ژ بۆ کو ئەم تێکلیا خوەیا ویژدانییا ل گەل یەزدان بدۆمینن. ڤافتیزم، (ل ھەمبەری یەزدان) سۆزا ویژدانەکی باشە (ب یونانی، ١ پەت. ٣:٢١). بەرەندامێ ڤافتیزمێ سۆز ددە کو ویژدانەکی پاک ل گەل یەزدان بگرە. ڤافتیزم، ژ بۆ خەلاسیا مەیا ل گەل مەسیھ، گاڤەکە گرینگە لێ بەلێ دڤێ ئەم وسا دیار نەکن کو خەلاسیا مە ب تەنێ ب ریا ڤێ چالاکیێ پێک تێ. مە بەری نھا دا زانین کو پێویستە ئەم ھەمان ھەستێن مەسیھیێن د چارمیخ دە دەرباسی ژیانا خوە بکن و پێ رە پار ڤەکن: “ھەگەر یەک ژ ئاڤ و گیان نەھاتبە، نکارە تێکەڤە بن سەردەستیا یەزدان” (ژن. ٣:٥).

دەما ئەم ڤێ و ١ پەت. ١:٢٣ بدن بەر ھەڤ، دیار دبە کو پشتی ڤافتیزمێ مرۆڤ ژ گیان د زێ و ب ریا گیان/سۆزێ ئەم گاڤ ب گاڤ ژ نوو ڤە تێنە دنیایێ. خەلاسی ب تەنێ نە ژ بەر ڤافتیزبوونێیە، ئەو ئەنجامەکە، خوە پێشکێشکرن (ئەپھ. ٢:٨)، باوەری (رۆم. ١:٥) و ھێڤیێیە (رۆم. ٨:٢٤). ھنەک جاران تێ گۆتن کو خەلاسی ب باوەریێ پێک تێ و چالاکیەکە مینا ڤافتیزبوونێ بێ واتە و نە گرینگە. لێ بەلێ ژامەس ٢:١٧-٢٤ دبێژە کو ژ ھەڤ جوداکرنا باوەری و چالاکیان تشتەکی شاشە و ڤێ خالێ ژ مە رە رۆن دکە. وەک میناک، تێ نیشاندان کو باوەریانینا ب مزگینێ ب ریا چالاکیێن کو ئەنجامێن مینا ڤافتیزبوونێ دەردخن ھۆلێ، باوەریەکە راستە. “ئینسان نە تەنێ ب ئیمانێ، ب چالکیێ ژی پاک دبە” (ژامەس ٢:٢٤). د ھنەک بوویەرێن ڤافتیزمێ دە،یێ باوەرمەند ل ریا خەلاسیێ پرسی؛ د بەرسڤێ دە ھەر دەمێ ڤافتیزبوون ژی دەرباس دبوو (ئاجتس ٢:٣٧ ؛ ٩:٦ : ١٠ ؛ ١٦:٣٠). ژ بەر ڤێ یەکێ پێکانینا چالاکیا ڤافتیزمێ، نیشانا باوەریا مەیا ب مزگینا خەلاسیێیە. وێ چالاکیا خەلاسیا مە، د ئەنجام دە ژ ئالیێ یەزدان و مەسیھ ڤە وەرە کرن. لێ بەلێ پێویستە ئەم چالاکیێن کو بکاربن “بەرسڤا تۆبەیا مە بدن” پێک بینن و باوەریا خوە ب وان بینن (ئاجتس ٢٦:٢٠ کرش. مک. ١٦:١٥،١٦). ڤافتیزما ل گەل مەسیھ، دھێلە کو یەزدان مە ببەخشینە. د ھەمان بەشی دە مە ئانی زمان کو، ئەم ب ریا باوەری و پۆشمانیا خوە، دکارن خوە ژ گونەھێن خوە بشۆن و پاک بکن (ئاجتس ٢٢:١٦ ؛ رەڤ. ٧:١٤ ؛ ژەر. ٤:١٤ ؛ ئس. ١:١٦)؛ و مە دا زانین کو یەزدان وەکە کەسێ کو مە ژ گونەھان پاک دکە تێ دیتن (ئەز. ١٦:٩ ؛ پس. ٥١:٢،٧ ؛ ١ جۆر. ٦:١١). ئەڤ ددە نیشاندان کو ھەگەر ئەم د ڤافتیزبوونێ دە وەزیفەیا ل سەر ملێ خوە ب جیھ بینن، وێ یەزدان مە ژ گونەھێن مە پاک بکە. ب ڤێ واتەیێ، چالاکیا ڤافتیزمێ گاڤەکە گرینگە کو ئەم بکاربن ب ریا وێ خوە ب مزگینا کو ب گۆتنا وی پێشکێشی مە بوویە، گرێدن.

**گۆتنا ناڤبەند : جارەکە دن ڤافتیزبوون**

ھنەک کەس، دەما کو زارۆک بوونە، ب ریا پژقاندنا ئاڤێ ئان ژی ل دێرەکە دن ب ریا کەتنا ناڤا ئاڤێ ھاتنە ڤافتیزکرن و ژ بەر کو ئەو ڤێ یەکێ رەنگەکی ژ ڤافتیزبوونێ دبینن و د سەر وان رە دەرباس بوویە، ل ھەمبەری نەرینا ژ نوو ڤە ڤافتیزبوونێ، بێدەنگ دمینن. لێ بەلێ، بەری ڤافتیزمێ دڤێ مرۆڤ باوەریا خوە ب مزگینێ بینە و تۆبە (پۆشمان ببە) بکە (ئاجتس ٢:٣٨ ؛ مک. ١٦:١٥،١٦). ڤافتیزم بەری کەتنا ناڤا ئاڤێ، ب پێکانینا ڤان پێویستیان دبە ڤافتیزم. مت. ٢٨:١٩،٢٠، ڤافتیزمێ ب داخویانیێن مەسیھیێن بەلاڤبوویی ڤە گرێ ددە. زارۆکەک بچووک، نکارە تۆبە بکە و مزگینێ فێم بکە؛ پژقاندنا ئاڤێ نە ڤافتیزبوونە.

یەکی کو د ھاوزێ ئاڤێ دە ئاڤژەنیێ دکە، دکارە خوە بەردە بنێ ئاڤێ ژی، لێ ئەو نە ڤافتیزبوونە.ل ژ بەر کو ئەو کەس، ب زانەبوون بەرسڤا مزگینا راست نادە. ھەمان تشت دکارە، ژ بۆ کەسێن کو باوەریا خوە ب تشتێن شاش تینن و خوە دخن ئاڤێ ژی بێ گۆتن؛ ئەوانا کەتنە ئاڤێ، لێ ڤافتیز نەبوونە. ب تەنێ یەک رەنگێ ڤافتیزمێ ھەیە، و ئەو ژی ب ریا ‘یەک باوەریێ’ ئانگۆ زانستا مزگینێ پێویستە. “مینا کو ھوون ژ بۆ ھێڤیەکە کو ژ بانگا وە دەردکەڤە تێنە ڤەخوەندن، یەک بەدەن ب تەنێ (ئانگۆ یەک دێرا راستین) ھەیە. میرزایێ مە ئیسا یەک، باوەری یەک، ڤافتیزم یەک،…یەزدان یەک” (ئەپھ. ٤:٤-٦). ھنەک دبێژن کو تو گرینگیا وێ نینە کو ئەم باوەر بکن کا وێ خەلاتا مە ل بھووشتێ ئان ژی ل سەرزەمینێ بدن مە، و پێ باوەرن کو دو ھێڤی ھەنە. لێ ئەڤ یەک شاشە. ب تەنێ “یەک یەزدان” ھەیە؛ ژ بەر ڤێ یەکێ ئیسا نە یەزدانە. ھەگەر ئەم د دەما ڤافتیزبوونێ دە، د تێگھیشتنا سەردەستیا یەزدان، جەوھەرێ ئیسا و یەزدان و زانستێن بنگەھین دە نە سەرکەفتی بن، وێ دەمێ ڤافتیزبوونا مەیا یەکەمین نایێ ھەسباندن.

یەھیایێ ڤافتیزڤان، بانگ ل وان دکر کو تۆبە بکن، د دەربارێ ئیسا دە ھنەک تشت ژ وان رە دگۆتن، و ئینسان (ژ بۆ ڤافتیزکرنێ) دخستن ئاڤێ (مک. ١:٤ ؛ لک. ١:٧٧). لێ ئەو نە بەس بوو. ئاجتس ١٩:١-٥، دیار دکە کو ھنەک ژ وان کەسێن کو ژ ئالیێ یەھیا ڤە ھاتن ڤافتیزکرن پشترە مەجبوور مان کو جارەکە دن ڤافتیز ببن، ژ بەر کو وان بوویەر باش فێم نەکربوون. مینا کەسێن کو یەھیا ئەو ڤافتیز کرن، ئەم ژی د ڤافتیزبوونا خوەیا یەکەمین دە دکارن پێ بھسن کو مە تۆبە کریە و ئەمێ ژ نوو ڤە دەست ب ھەر تشتی بکن. دبە کو ئەڤ رامان راست بە، لێ بەلێ دیسا ژی پشتی فێمکرنا تەڤایێ تایبەتمەندیێن ‘باوەریا ب تەنێ’ ئەم دکارن ‘ڤافتیزما (راستین) ب تەنێ’ ب دەست خوە ڤە بینن.

**مژار ٩ : پرس**

١. بێیی کو ئەم ڤافتیز ببن، ئەم دکارن بگھێن خەلاسیێ؟

* ا) بەلێ
* ب) نا

٢. واتەیا گۆتنا ‘ڤافتیزم’ێ چیە؟

* ا) دانا سەر ملێ خوە
* ب) پژقاندن
* ج) باوەری
* د) تێھلدان.

٣. دڤێ ئەم کەنگی ڤافتیز ببن؟

* ا) پشتی تێگھیشتنا مزگینا راستەقین و تۆبەکرنێ
* ب) دەما مرۆڤ زارۆک بە
* ج) پشتی کو مەیلا مرۆڤ چوو سەر ئینجیلێ
* د) دەما ئەم بخوازن تێکەڤن دێرەکێ.

٤. ئەم ژ بۆ چ ڤافتیز دبن؟

* ا) ژ بۆ دێرا کو مە ڤافتیز دکە
* ب) ژ بۆ گۆتنا یەزدان
* ج) ژ بۆ مەسیھ
* د) ژ بۆ گیانێ پیرۆز

٥. پشتی ڤافتیزمێ چ دبە؟

* ا) ئەم دبن ئەندامەکی نژادا ئبراھیم
* ب) ئەمێ جارەکە دن گونەھ نەکن
* ج) ئەم ژ بۆ ھەردەمێ تێنە رزگارکرن
* د) گونەھێن مە تێنە بەخشاندن.

٦. ھوون دخوازن ڤافتیز ببن؟

* ا) بەلێ
* ب) نا

# ژییانا مەسیهی

## خەباتا ئنجیلێ

پشتی ڤافتیزبوونێ، دڤێ ئەم ببن خوەدیێ ژیانەکە کو ژ بەدەنێ (ماددییاتێ) بێھتر، ژ ئالیێ گیان (مانەوییات) ڤە وەرە برێڤە برن و ئەم ‘سەمەرەیا پیرۆزیێ بافرینن’ (رۆم. ٦:٢٢ ؛ ٨:١ ؛ گال. ٥:١٦،٢٥). ئەڤ یەک ب ریا گۆتنا یەزدانیا د ناڤا مە دە پێک تێ (ژن. ١٥:٧،٨). مە دیت کو ئەم ژ ئالیێ گیان ڤە تێنە برێڤەبرن و گیانێ یەزدان د گۆتنا وی دەیە. دڤێ ئەم د تەڤایێ ژیانا خوە دە ب خەبات و خوەندنا ئینجیلێ، نێزیکی سۆز’ێ بن. ژ بۆ تێگھیشتنا سۆزا یەزدان خەباتەکە گرینگ و ڤافتیزبوون پێویستیێن بنگەھینن. دڤێ ئەم دەستورێ بدن کو سۆز باندۆرا خوە ل سەر چالاکیێن مە بکە و ژیانا مە ب رێ ڤە ببە. ڤافتیزبوون، د پەرەستیا یەزدان دە ب تەنێ گاڤەکە. خەتەرەکە مەزن د ناسکرنا ئینجیل و زانستیا مزگینێیا بنگەھین دە ھەیە کو دکارە نەھێلە سۆز باندۆرا خوە ل سەر مە بکە: ئەم دکارن گۆتنان بخوینن، لێ ئەو تو باندۆرێ ل سەر مە ناکن (بنەرە. بەش ٢). ژ بەر ڤێ یەکێ بەری خوەندنا نڤیسێن پیرۆز، باشترە کو مرۆڤ دوایەکێ بخوینە: “چاڤێ من ڤەکە کو ئەز ئەجێبێن شەریەتا تە ببینم” (پس. ١١٩:١٨).

دڤێ گۆتنا یەزدان، خوارنا مەیا رۆژانە بە. دڤێ گرێدان و داخوازا مەیا ژ بۆ وی، ژ گرێدان و داخوازا مەیا ژ بۆ تشتێن بەدەنی زێدەتر بە: ھەستێن ئەیوب وھا بوون: “من ژ خوارنا خوەیا رۆژانە بێھتر قیمەت دا گۆتنێن دەڤێ تە” (ژۆب. ٢٣:١٢). یەرەمیا ب ھەمان شێوەیێ (وھا دبێژە): “گۆتنێن تە ھاتن دیتن و من ئەو خوارن؛ و گۆتنا تە ژ من رە بوو کێفخوەشی و شاھیا مەزنیا دلێ من” (ژەر. ١٥:١٦). ژ بەر ڤێ یەکێ، ھەگەر ئەم بخوازن کو ژیانا مەیا رۆژانە ب رێکووپێک دەرباس بە، دڤێ ئەم ب ئاوایەکی ب رێکووپێک ئینجیلێ بخوینن. سەرێ سبەھێ، ھەگەر ئەم ٣٠ دەقیقەیی ل سەر ئینجیلێ بخەبتن، ئەمێ د ئالیێ گیانی دە خوە تێر بکن و باشتر بلڤن. ئادەتێن وھا، وێ رۆژا دادکرنێ، ب قاسی گرانیا خوە، د روومەتا زێر دە بن.

مەیلەکە خورستییە کو ئەم ب تەنێ ھنەک بەشێن ژ بۆ خوە بالکێش ژ نڤیسێن پیرۆز بخوینن ویێن دن بەردن. ژ بۆ چارەسەرکرنا ڤێ پرسگرێکێ، برایێن ل گەل مەسیھ، پرۆگرامەکی خوەندنێ ب ناڤێ ‘رێبەرا ئینجیلێ’ (ھوون دکارن ژ وەشانڤانێ ڤێ پرتووکێ بخوازن) دیتنە. ب ریا وێ مرۆڤ دکارە د سالەکێ دە، دو جاران ئاھیدا نوو، جارەکێ ئاھیدا کەڤن، ژ سەری ھەتا داوی بخوینە. و ھەر وھا ژ بۆ ھەر رۆژێ، ھەژمارا بەشێن کو مرۆڤ بخوینە ژی ددە. دەما کو ئەم ھەر رۆژ وان بەشان بخوینن، ئەمێ بینن بیرا خوە کو د وێ کێلیێ دە ب ھەزاران باوەرمەند مینا مە ھەمان بەشان دخوینن و ئەمێ ھێزێ ژ وان بستینن. ژ بەر ڤێ یەکێ، کەنگی ئەم ھەڤ دوو ببینن، ئەمێ پێ بھسن کو گرێدانەک د ناڤبەرا مە دە ھەیە. وێ مژارا ئاخافتنا مەیا بنگەھین خوەندنا مە بە.

## دوا

ژ بۆ پێشڤەچوونێ، یەک ژ چالاکیێن گرینگ ژی دوایە. ل گۆرا کو ژ مە رە ھاتیە گۆتن، “د ناڤبەرا یەزدان و ئینسان دە یەک قاسد ب تەنێ ھەیە، کو خوە ژ بۆ ھەرکەسی پێشکێشکریە” ئەو ژی مەسیھ ئیسایە. پاڤلوس ژ بۆ داناسینا کارووبارێ مەسیھ وھا داخفە: “ژ بەر ڤێ یەکێ ئەز دخوازم کو ئینسان بێ دودلی…ل ھەر دەرێ دوا بکن (١ تم. ٢:٥-٨). “ژ بەر کو سەڕاھبەکی مە ھەیە کو مینا مە د ھەر ئالیێ ژیانێ دە ھاتیە جەرباندن، لێ گونەھ نەکریە. و ئەو نە وھایە کو د زەیفیێن مە دە خوە نێزیکی مە نەکە. ژ بەر ڤێ یەکێ، ژ بۆ ئەم بکاربن خوە بگھینن دلۆڤانیا یەزدان، و ئالیکاریا ژ بۆ مە پێویست، دڤێ ئەم ب وێرەکی خوە نێزیکی تەختێ یەزدان بکن” (٤:١٥،١٦).

مەسیھ سەڕاھبێ مەیە و ئەو دوایێن مە پێشکێشی یەزدان دکە. ژ بۆ کو ئەم وەزیفەیا وی تەقدیر بکن، تێ خوەستن کو ئەم ب باوەری دوا بکن. دڤێ ئەم دوایێن خوە مینا ‘لیستەیا داخوازان’ پێشکێشی یەزدان نەکن. ھنەک ژ دوایێن گرینگ ئەڤن، کو ئەم بەری خوارنێ ژ بۆ بەرەکەتا کو یەزدان دایە مە دوایا سپاسیێ بکن، د رێویتیا خوە دە دوایا ماینا ل سەلامەتێ بکن و ھەر وھا.

ئەم د دوایێن خوە دە تەڤایێ پرسگرێکێن خوە ل بەر یەزدان رادخن و دگھیژن ئارامیێ: “تەڤایێ داخوازێن خوە (تشتەکی ھەوقاسی بچووک نینە کو مرۆڤ ژ بۆ وی نکاربە لاڤا بکە) ب ریا دوا و ب سپاسی پێشکێشی یەزدان بکن. وێ دەمێ وێ جەمالا یەزدان…دل و مێژیێ وە بپارێزە” (پھل. ٤:٦،٧).

ھەگەر کو دوایێن مە ل گۆرا داخوازا یەزدان بن، ئەوێ بەرسڤا خوە ببینن (١ ژن. ٥:١٤). ئەم دکارن داخوازێن یەزدان، ب ریا خەباتا ل سەر گۆتنێن وی بناسن کو ئەو گیان/بیرا وی ب مە ددە ناساندن. ژ بۆ ڤێ دڤێ خەباتا مەیا ل سەر ئینجیلێ فێری مە بکە، ئەم ژ بۆ چ و ب چ ئاواھی دوا بکن. ب ڤێ سەدەمێ (یەزدان دبێژە) “ھەگەر…گۆتنێن من ل گەل وە بمینن، ھوون چ بخوازن ئەوێ ژ بۆ وە وەرە کرن” (ژن. ١٥:٧).

د نڤیسێن پیرۆز دە گەلەک میناکێن دواکرنا ب رێکووپێک ھەنە (پس. ١١٩:١٦٤ ؛ دان. ٦:١٠). د رۆژێ دە چەند دوایێن سپاسیێ، و دوا سبەھێ و ئێڤارێ ژییێن ھەری بنگەھینن.

## واز

پشتی کو مرۆڤ یەزدانێ راست دناسە، یەک ژ ئمتیھانێن ھەری گران ئەوە کو مرۆڤ د ئالیێ گیانی دە دبە خوەپەرست (ئەگۆیست). دبە کو ئەم ژ تێکلیا خوە یا ب یەزدان رە پر تێر ببن و تەڤایێ خەباتا خوەیا ئینجیلێ و مانەویاتا خوە د ناڤا خوە دە بھێلن و ژ بیر بکن کو ڤان تشتان ب کەسێن دن رە –ب رێھەڤال، باوەرمەند و دنیایا ل دەردوودۆرا خوە رە- پار ڤەکن. گۆتنا یەزدان و مزگینا راستەقینیا د وێ دە، مینا لەمبە ئان ژی رۆناھیەکێیە کو د تاریێ دە ڤێدکەڤە (پس. ١١٩:١٠٥ ؛ پرۆڤ. ٤:١٨). ئیسا دەستنیشان کریە کو خوەدیێن وێ رۆناھیێ، وێ نکاربە وێ تێخە بن سیتلەکێ (تەشت) و وێ ئەشکەرە نیشانی ھەر کەسی بدە (مت. ٥:١٥). ئیسا وھا گۆت، “ئەز رۆناھیا دنیایێ مە” (ژن. ٨:١٢)؛ ژ بەر کو ھوون ل ھەل مەسیھ ڤافتیز بوونە، “ھوون ژی رۆناھیا دنیایێ نە” (مت. ٥:١٤). مەسیھ وھا دۆماند: “باژارێ کو ل سەرێ گر وەرە ئاڤاکرن، نایێ ڤەشارتن”.

ھەگەر ئەم ژیانا خوە ل گۆرا مزگینا راستەقین بدۆمینن، وێ پیرۆزیا مە دیار بە. ئەمێ نکاربن ڤەشێرن کو ئەم ژ بۆ ھێڤیا سەردەستیێ جوودا بوونە و ئەم ژ ریا دنیایا وانیا (ماددی) دەرکەتنە. دڤێ ئەم ب رێ و رێبازەکە زەریف، زانەبوونا راستیێ ل گەل ھەرکەسێ کو دەرکەڤە پێشیا مە پار ڤەکن. ئەم دکارن ئاخافتنێن خوە ل سەر مژارێن گیانی بکن، ئەم دکارن ب ئەندامێن دێرێن دن رە تێکەڤن گۆتووبێژا رامانی، ئەم دکارن بەلاڤۆکان بەلاڤ بکن، رەکلامێن بچووک بدن مەدیایا خوەیا ھەرێمی و ب ریا ڤان چالاکیان دەستورێ بدن چرساندنا رۆناھیا خوە. دڤێ ئەم خوە ژ باوەرمەندێن دن جوودا نەکن. ھەر یەک ژ مە خوەدیێ بەرپرسیاریەکە تایبەتی و شەخسییە. برایێن ل گەل مەسیھ، ل گۆرا کۆمێن دن د ئالیێ تەڤگەرێ دە بێ ھێزن. ھەر یەک ژ مە دکارە ب ئابۆریا خوەیا شەخسی ل گۆرا تاقەتا خوە کار بکە.

یەک ژ ریێن ھەری سەرکەفتی ژ بۆ وا’زێ ئەوە کو ئەم باوەریا خوە ژ مالبات و ھەڤالێ خوە رە ئەشکەرە بکن و دەرباسی ناڤا وان ببن.یێن کو ھەڤالێ وان نە باوەرمەند بن، دڤێ باوەریا خوە ب وان بدن ناسکرن. پشتی کو مرۆڤ ئەڤ یەک پێک ئانی، نە د جیھ دەیە کو مرۆڤ مژارێ ھەر دەمێ د رۆژەڤێ دە بھێلە و زۆرێ ل وان بکە. کەسێن کو ب ریا زۆرێ ڤەگەرن، داخوازێن یەزدان ناسناکن. وەزیفەیا مە ئەوە کو ئەم شاھدیا راستیێ بکن. ژ بۆ ڤێ شاھدیێ ئەم خوەدیێ بەرپرسیاریەکە مەزنن (ئەز. ٣: ١٧-٢١). ھەگەر مەسیھ د پێڤاژۆیا ژیانا مە دە وەرە، “وێ ژ ھەر دو کەسێن ل دەرڤە، یەک بچە و یەک بمینە” (لک. ١٧:٣٦). ھەگەر مە ژ مالباتا خوە و ھەڤالێن خوە رە بەھسا ھاتنا مەسیھیا دووەمین نەکربە، وێ ھاتنا وی ئەجێب بە. ژیانا کۆمەلایەتی ئەم د ڤێ خەباتێ دە، ھەتا نھا ل سەر بەرپرسیاریا خوەیا شەخسی و گیانی راوەستیان. لێ بەلێ ئەم دیسا ژی بەرپرسیارن کو ل گەل جڤاتەکێ کۆم ببن و ھێڤیا خوە ب وان رە پار ڤەکن. دڤێ ئەڤ ھێڤی ھەر دەمێ ل گەل مە پەیدا ببە. مە نیشان دا کو پشتی ڤافتیزمێ، مە ل چۆلێ دەست ب رێویتیا بەر ب سەردەستیێ ڤە کر. پێویستیا کو ئەم تێکلیێ ل گەل رێھەڤالێن خوە دەینن، ئێدی تشتەکی خوەزایی یە. ئەم رۆژێن داوین ژ رۆژێن بەری ھاتنا مەسیھ دژین. ژ بۆ کو ئەم د ڤێ دەمێ دە بکاربن ھەق ژ جەرباندنێن تەڤلیھەڤ دەرکەڤن، پێویستیا مە پێ ھەیە کو ئەم ل گەلیێن د رەوشا خوە دە ھەستێن خوە پار ڤەکن: “ئەم دەست ژ ھاتنا گەل ھەڤ بەرنەدن…لێ بەلێ، (د دەربارێ ھاتنا دووەمین دە) دڤێ ئەم ببینن کو ئەو رۆژ نێزیک دبە و ئەم دلێ ھەڤ خوەش بکن” (ھەب. ١٠:٢٥ ؛ کرش. مال. ٣:١٦). ژ بەر ڤێ یەکێ دڤێ باوەرمەند، خەباتا ئینجیلێ ب ھەڤ رە پار ڤەکن، بەشداری ئایینا پار ڤەکرنا ھەستان، و چالاکیێن وا’زێ ببن. ژ بۆ ڤێ ژی دڤێ ب ریا نامەیان و سەردانان تێکلیا د ناڤبەرا خوە دە ب ھێز بکن.

ژ بۆ ھێڤیا سەردەستیێیا مەزن، ژ دنیایێ گازی مە تەڤان کرن. گۆتنا ‘پیرۆز’ تێ واتەیا ‘کەسێ کو گازی وی کرنە’ و ل شوونا چەند باوەرمەندێن دەما دەرباسبوویی، تێ واتەیا تەڤایێ باوەرمەندان. د ئینجیلا ئنگلیزی دە، گۆتنا یونانییا کو ب واتەیا ‘دێرێ’ ھاتیە وەرگەراندن، دخوازە ببێژە ‘کۆمک’ کو بخوە تێ واتەیا ‘کۆمجڤینا کەسێن کو گازی وان بوویە –ئانگۆ باوەرمەند- . ژ بەر ڤێ یەکێ ‘دێر’ ژ ئاڤاھیا کۆمبوونا مرۆڤان بێھتر، تێ واتەیا کۆما باوەرمەندان. ژ بۆ کو پێشی ل بکارانینا شاشیا ڤێ بێژەیێ وەرە گرتن، برایێن ل گەل مەسیھ دخوازن، دێرا خوە مینا ‘کۆمک’ ب ناڤ بکن. ھەگەر ل باژارەکی ئان ژی ل ھەرێمەکێ، چەند باوەرمەند ھەبن، دڤێ جھەکی پەیدا بکن کو بکاربن ب ئاوایەکی ب رێکووپێک لێ بجڤن. ئەڤ جیھ دکارە مالا باوەرمەندەکی ئان ژی سالۆنەکە کرێکری بە. کۆمکێن برایێن ل گەل مەسیھ، ل چار ھێلێن دنیایێ، ل ناڤەندێن جڤینان، ل سالۆنێن ھۆتێلانیێن ژ بۆ کۆنفەرانسان، ل سالۆنێن کو بخوە ئاڤاکرنە و ل مالێن تایبەتی تێنە جەم ھەڤ. ئارمانجا ڤێ کۆمکێ ئەوە کو ب ریا خەباتا ئینجیلێ ئەندامێ خوە ب ھێز بکە، ب ریا وا’زان بھێلە کو ستێرکا وان بچرسە کو ئەو بکاربن شاھدیا دنیایێ بکن. پرۆگراما بنگەھینیا کۆمکەکە برایێن ل گەل مەسیھ دکارە وھا بە:

**یەکشەم ١١ : ٠٠ ئایینا پار ڤەکرنا نان**

**١٨ : ٠٠ خەباتا وا’زێیا ژ بۆ ھەر کەسی**

**چارشەم ٨ : ٠٠ خەباتا ئینجیلێ**

کۆمک بەشەک ژ مالباتا یەزدانە. د کۆمکێ دە ئەندام گرێدایی ھەڤن و ھەر ئەندام ل ھەمبەرییێ دن خوەدی بەرپرسیارییە، و ھشیارە. مەسیھ بخوە میناکا بەربچاڤیا ڤێ تێکلیێیە. ل بەرامبەری مەزناتیا وییا گیانی، دەما کو وان د ناڤا خوە دە گۆتووبێژا کەسێ ھەری مەزن دکرن، وی لنگێن موریدان دشووشتن و خزمەتا ھەر کەسی دکر. ئیسا فەرمۆیی مە کر کو ئەم وی ژ بۆ خوە بکن نموونە (ژن. ١٣:١٤،١٥ ؛ مت. ٢٠:٢٥-٢٨).

ژ بەر کو خەلاتێن گیانێ پیرۆز ب پاشڤە ھاتنە کشاندن، تو وەزیفەیا ‘ریسپیان’ نەمایە: “ژ بەر کو یەک مامۆستایێ وە ھەیە و ئەو ژی مەسیھە؛ ھوون تەڤ برا نە” (مت. ٢٣:٨). ژ بەر ڤێ یەکێ برایێن ل گەل مەسیھ، بێیی کو رەوشا ھەڤیا دنیایی بدن بەر چاڤێن خوە، ئەو دەما کو بەھسا دکن، ژ ھەڤ رە دبێژن، ‘برا’ و ‘خوشکێ’. گۆتنا ڤان گۆتنان دڤێ د ناڤا باوەرمەندان دە وەکە نیشاندانا روومەتێ بە. وێ کەسێن کو دخوازن بدن پەی گۆتنا یەزدان، روومەتەکە مەزن بدن ڤان شیرەتێن باوەرمەندان. دیسا ژی وێ ئەو (ل گەل خوە) تا کو گۆتنا یەزدان ب ئاوایەکی راستە راست دەرباسی ناڤا وان ببە، شیرەتێن باوەرمەندێن دن بستینن.

زانینا کو د کۆمجڤینێ دە وەرە پێشکێش کرن، وێ ل سەر گۆتنا یەزدان بە. ژ بەر ڤێ یەکێ، ھەر کەسێ کو د کۆمجڤینێ دە، ئاخافتنێن ژ بۆ ھەر کەسی ڤەکری پێشکێش بکە، ب ناڤێ وی داخفە و یەزدان تینە زمان. ژ بەر کو یەزدان زلامە، ب تەنێ برا دکارن گۆتنێن وی د کۆمجڤینان دە ببێژن. ١ جۆر. ١٤:٣٤ وھا دبێژە: “بەرا ژنێن وە د کۆمجڤینان دە بێدەنگ بن؛ ژ بەر کو دەستور نینە کو ئەو باخفن” . ١ تم. ٢:١١-١٥ ژ بۆ سەدەما ڤێ یەکێ مە بەر ب بوویەرێن بەخچەیێ بھووشتێ ڤە دبە. ژ بەر کو ھەوا ئادەم فێری گونەھ کر؛ دڤێ ژن نھا ژی دەرسان نەدن مێران. یەزدان ژ بەر ڤێ یەکێ ئادەم بەری ھەوا ئافراندیە: “سەرێ ژنێ زلامە” (١ جۆر.١١:٣). ژ بەر ڤێ یەکێ د مژارێن گیانی دە، دڤێ زلام ژنێ برێڤە ببە. ژ بەر ڤێ یەکێ، “بەرا ژن ب بێدەنگی فێر ببە.

لێ ئەز دەستورێ نادم کو ئەو دەرسان بدە زلامان و سەردەستیێ ل زلام بکە. بەرا ژن بێدەنگ بە. ژ بەر کو پێشی ئادەم و پشترە ھەوا ھات ئافراندن. ئادەم نەھات خاپاندن، لێ ژن خاپیا و گونەھ کر. لێ ھەگەر ژن ب بێدەنگی، گرانی و باوەری ژیانا خوە بدۆمینە، وێ ب ئانینا زارۆکان (ب یونانی ‘ب ریا’) بگھیژە خەلاسیێ” (١ تم. ٢:١١-١٥). دیارە کو ئینجیلێ وەزیفەیێن ژ ھەڤ جوودا دانە سەر ملێ ژن و زلامێن باوەرمەند. ژ بۆ ژنێ ھنەک تشت ھاتنە فەرمۆکرن: “زەواج، ئانینا زارۆکان و برێڤەبرنا مالێ” (١ تم. ٥:١٤). ئەڤ ددە نیشاندان کو چەرچۆڤەیا خەباتا وانیا گیانی، مالە. ژ بەر ڤێ یەکێ، د ناڤا کۆمکێ دە خەباتا ڤەکری ژ زلامان رە ھاتیە ھشتن. باوەریا وەکھەڤیا د ناڤا ژن و زلام دە، ل گەل تەۆریا مرۆڤی (ھومانیست) د ناڤا ناکۆکیەکە مەزن دەیە. ژ بۆ ڤێ یەکێ ژنێن کو خوە دانە وەزیفەیا خوە، دکارن ببێژن کو ئەو ژ ئابۆریا مالباتێ دکارن ژ خوە رە کنجێن ئونسەکس بکرن و ئەو ب ھەر ئاواھی مینا زلامێ خوە نە. ل ڤێ دنیایا ماتەریالیست و ئەگۆیست، ژ بۆ تەندورستیا ھەستان، خوەدیکرنا زارۆکان پێویستیەکە، لێ بەلێ ئەو ژی ئێدی مینا زۆریەکێ تێ دیتن. باوەرمەندێن راست دڤێ خوە ژ ڤان رامانێن سەدسالێ ب دور خن. دڤێ مێر، ل سەر ژنێ نەبە میرزا (خوەدی) لێ بەلێ مینا کو مەسیھ ژ مە ھەز دکە، ژ وێ ھەز بکە (ئەپھ. ٥:٢٥).

“زلامنۆ، ب وان رە (ب ژنێن خوە رە) ل ھەڤ بکن (ل گۆرا کو ھوون گۆتنا یەزدان دپەژرینن، ل ھەمبەری ژنێن خوە ژی چاڤڤەکری بن). رومەتێ بدن ژنێن کو ھەبوونێن بێ تاقەتن، ژ بەر کو ئەو ھەڤپار و میراتخورێن ژیانێ نە، و یەزدان ئەڤ ژیان پێشکێشی مە تەڤان کریە” (١ پەت. ٣:٧). ب بێژەیێن (مانەوی) گیانی، ڤافتیزما ل گەل مەسیھ ژن و مێر دکە مینا ھەڤ (گال. ٣:٢٧،٢٨ کرش. ١ جۆر. ١١:١١). لێ بەلێ ئەڤ یەک دیسا ژی ئایەتا کو دبێژە “زلام سەرێ ژنێیە” (١ جۆر. ١١:٣) د مەسەلەیێن کریاری و گیانی دە، ھەم د ناڤا مالباتێ دە و ھەم ژی د ناڤا کۆمکێ دە ڤالا دەرناخینە.

ژ بۆ نیشان بدن کو ئەڤ پرەنسیب ھاتیە فێمکرن، دڤێ ژنێن باوەرمەند ل ھەمبەری برایێ کو ل سەر گۆتنا یەزدان دەرسان ددە، سەرێ خوە گرێ دن. ئەڤ تێ واتەیا کو دڤێ، د تەڤایێ جڤینێن کۆمکێ دە، شەفقە ئان ژی دەسمالەک (ژ ئالیێ ژنان ڤە) وەرە بکار ئانین. دڤێ جوودابوونا د ناڤبەرا رۆلێن ژن و مێر دە، ب جوودابوونا شکلێ پۆرێ وان وەرە نیشاندان (١ جۆر. ١١:١٤،١٥). “ژنا کو بێ سەرگرێدان دوا بکە، سەرێ خوە (ئانگۆ مێرێ خوە –ا.٣) بچووک دکە: ژ بەر کو فەرقا ژنەکە وسا ژیا ژنەکێ کو سەرێ خوە کور کربە، نینە. ھەگەر ژن سەرێ خوە نە نوخمینە، بەرا کور بکە. لێ ھەگەر کورکرنا پۆر ژ بۆ ژنەکێ شەرم بە، وێ دەمێ بەرا سەرێ خوە گرێ دە… ژ بەر ڤێ یەکێ، دڤێ ژن، مینا نیشانا کو ئەو دبن سەردەستیا مێرێ خوە دە، ببە خوەدیا دەسمالەکێ” (١ جۆر. ١١:٥،٦،١٠ ا.ڤ. تێبنی).

## پارڤەکرنا نان

ل گەل کرنا دوا، و خوەندنا ئینجیلێ، ژ بۆ برانینا پێشکێشکرنا مەسیھ، دڤێ ئەم ب ئاوایەکی ب رێکووپێک بەشداری پارڤەکرنا نان و ڤەخوارنا مەیێ ببن. ئەڤ فەرمانا مەسیھ بخوەیە و پێکانینا وێ پر گرینگە. ئیسا فەرمۆ کر: “ژ بۆ بیرانینا من وێ بکن” (لک. ٢٢:١٩). داخوازا وی بوو، کو تەڤایێ ئالیگرێن وی، ھەتا ھاتنا وییا دووەمین بەشداری پارڤەکرنا نان و ڤەخوارنا مەیێ ببن (١ جۆر. ١١:٢٦ ؛ لک. ٢٢:١٦-١٨).

نان، سەمبۆلا بەدەنا مەسیھەیا کو د چارمیخ دە ھاتیە پێشکێشکرن، و مەی ژی سەمبۆلا خوینا وییە (١ جۆر. ١١:٢٣-٢٧). باوەرمەندێن دەستپێکێ، ئەڤ ئایین ھەردەمێ (ئاجتس ٢:٤٢،٤٦)، ب ئھتیمالەکە مەزن د ھەفتیێ دە رۆژەکێ (ئاجتس ٢٠:٧). ب جیھ ئانینە. ھەگەر ئەم ب راستی ژ مەسیھ ھەز بکن، ئەمێ فەرمانێن وی ب جیھ بینن (ژن. ١٥:١١-١٤). ھەگەر ئەم ب وی رە خوەدیێ تێکلیەکە کەسانی بن، ئەمێ ل گۆرا داخوازا وی، رۆژا قوربانکرنا وی ب بیر بینن و ب بیرانینا وێ رزگاریا مەزنیا کو وی بسەر خست، ھێزێ بدن خوە. ل سەر ئێشێن کو وی د چارمیخ دە کشاندن، ئەمێ بفکرن، و دەما کو ئەم سەرپێھاتیێن خوە بدن بەر یێن میرزایێ خوە ئیسا وێیێن مە بێ واتە بمینن.

پارڤەکرنا نان، د بنگەھا خوە دە ئایینەکە بیرانینێیە. د ئەنجاما پێکانینا وێ دە، تشتەکی ب سێھر نابە. ئەو مینا یۆرتیا فسھێیە (وەرەدەرباسبە) یا کو دبن ھوکمێ شەریەتا موسا دە دھاتە پێکانین (لک. ٢٢:١٥ ؛ ١ جۆر. ٥:٧،٨). ئەو ژ بۆ ب بیرانینا خەلاسیا ژ مسرێ دھاتە پێکانین، کو برێبەریا موسا د دەریایا سۆر دە چێبووبوو. ئایینا پارڤەکرنا نان، مە دبە دەما خەلاسبوونا ژ گونەھ،یا کو د چارمیخێ دە دەست پێ کر و ب ڤافتیزبوونێ ئەم ب وێ ڤە ھاتن گرێدان،یا کو ب ریا ئیسا پێک ھات.

ژ بەر ڤێ یەکێ، دڤێ پێکانینا ڤێ فەرمانێ، ب داخواز و رزا مە بە. ب ئاوایەکی فزیکی راھشتنا نان و مەیێ ژ بۆ مە ھەزکرنا مەسیھ دافرینە و ھەر تشتێ کو ل سەر خەلاسیا مە ھاتیە گۆتن، جارەکە دن تێنە بەر چاڤێن مە. د ھەفتیێ دە جارەکێ پارڤەکرنا نان، نیشانا گیانەکی ب رێکووپێکە. ھەگەر مرۆڤ نکارنە ڤێ چالاکیێ ل گەل ھەڤباوەرمەندێن خوە بکە، دڤێ مرۆڤ ب سەرێ خوە بکە. پێویستە ئەم نەھێلن کو تو بەھانە ل پێشیا پێکانینا ڤێ چالاکیێ ببن کەلەم. دڤێ ئەم ھەر تشتی بکن، ژ بۆ کو ئەم بکاربن نان و مەیا خوە بخوە رە ببن ئایینێ. تونەبوونا ڤان پێویستیان ژی لازمە ل پێشیا مە نەبە کەلەم کو ئەم مەسیھ ب بیر بینن. ئیسا، “بەرھەما مێوێ” (لک. ٢٢:١٨) بکار ئانی و ژ بەر ڤێ ئەم ژی مەیا تریێ سۆر بکار تینن.

ب جیھ ئانینا سەمبۆلێن ئێش و قورباندایینا مەسیھ، ژ بۆ ژن ئان ژی زلامەکی شانازیا ھەری گرانبووھایە. بێیی زانینا راستیێن د دەربارێ وی دە، ھەگەر مرۆڤ خوە بکە شریکێن وان، نێزیکی کوفرێیە: “ھەر جارا کو ھوون ژ ڤی نانی بخون و ژ ڤێ تاسێ ڤەخون، ھوونێ مرنا میرزایێ مە ئیسا نیشان بدن…ژ بەر ڤێ یەکێ، ھەرچییێ کو ب ئاوایەکی نە د جھ دە ڤی نانی بخوە، و ژ تاسا میرزایێ مە ئیسا ڤەخوە، وێ ل دژی بەدەنا میرزایێ مە ئیسا و خوینا وی تاوانبار بە” (١ جۆر. ١١:٢٦،٢٧). ژ بەر ڤێ یەکێ دڤێ ئایینا پارڤەکرنا نان ل جھەکی وھا چێببە کو تشتەک بالا مرۆڤ نەکشینە سەر خوە و رامانا مرۆڤ بەلاڤ نەکە. ئەو دکارە سبەھێ زوو، ئان ژی دەرەنگی شەڤێ، د ئۆدەیا رازانێ دە وەرە پێکانین. ھەر وھا ئەم ڤێ شیرەتێ ژی ل وە دکن: “بەرا کەسایەت دەستپێکێ خوە د بەر چاڤان رە دەرباس بکە و (ب نەفسبچووکیا خوە جەرباندنێ) پشترە نان بخوە و ژ تاسێ ڤەخوە (١ جۆر. ١١:٢٨). ب ڤی ئاواھی ئەمێ رامانا خوە ل سەر قورباندانا مەسیھ کور بکن. ب ریا پێکانینا وان، ئەمێ زانەبوونا خوەیا ل سەر مەسیھ ژی د بەر چاڤان رە دەرباس بکن.

ژ بۆ پارڤەکرنا نان، رێزا پێکانینا چالاکیا ئایینێ وھایە:

* + 1. ب ریا دوا، ژ یەزدان تێ داخواز کرن کو ئەو جڤینێ پیرۆز بکە و ئەو چاڤێن مە ژ گۆتنا وی رە ڤەکە؛ پێویستیێن باوەرمەندێن دن بینە بیرا مە؛ ب تایبەتی ژی مینا کو د کەسایەتا مەسیھ دە تێ دیتن، ژ بۆ ھەزکرنا وی تێ لاڤاکرن و ژ بۆ ھنەک مژارێن تایبەت دوا تێنە کرن.
    2. ل گۆرا کو د ‘رێبەرا ئینجیلێ دە’ ھاتیە نیشاندان، دڤێ بەشێن ئینجیلێ یێن ژ بۆ وێ رۆژێ وەرن خوەندن.
    3. ل سەر دەرسێن کو تو ژ وان بگری، بفکرە ئان ژی ھنەکی ژ ‘وا’زێ بخوینە. ل سەر ڤان بەشان خەباتەکە ئینجیلێ وێ مە بگھینە ئارمانجا ئایینا مە و بیرانینا مەسیھ.
    4. جۆر. ١١:٢٣-٢٩ بخوینە.
    5. ھنەکی بێدەنگ بمینە و خوە د بەر چاڤان رە دەرباس کە.
    6. ژ بۆ نان دوا بکە.
    7. نان تێ پارڤەکرن و ھەر کەس پەرچەیەکی بچووک ژێ دخوە.
    8. ژ بۆ مەیێ دوا تێ کرن.
    9. قورتەک ژ مەیێ تێ ڤەخوارن.
    10. دوا گرتنێ.

دڤێ ئایین ھنەکی ژ سێتەکێ درێژتر بدۆمە.

## زەواج

ئەمێ د دەستپێکا ڤێ مژارێ دە ل سەر رەوشا وان کەسان راوەستنیێن کو د دەما ڤافتیزبوونێ دە فەرن (بەکار). د مژار ٥:٣ دە مە دیت کو ژ بۆ باوەرمەندێن ڤافتیزبوویی زەواج پێویستیەکە. چەند بەش ل سەر میناکێن مینا ئیسا ، پاڤلوس ویێن مینا وان ھەنە کو خوە دانە کارێن یەزدان و فەر (بەکار) مانە ئان ژی ب کێمانی فکرینە کو نەزەوجن و فەر بمینن (١ جۆر. ٧: ٧-٩، ٣٢- ٣٨ کرش. ٢ تم. ٢:٤ ؛ مت. ١٩: ١١،١٢،٢٩ ؛ ئەجج. ٩:٩). “لێ بەلێ دیسا ژی ھەگەر تو بزەوجی تو گونەھ ناکی” (١ جۆر. ٧:٢٨). پرانیا ھەواریان زەوجیبوون (١ جۆر. ٩:٥) و زەواج ل گۆرا کو یەزدان چەرچۆڤەیا وێ دانیە، گەلەک فێدەیێن گیانی و بەدەنی دغینە مرۆڤ. “بەرا زەواج د ناڤا ھەر کەسی دە ب روومەت بە و (بکارانینا) تەختێ خەوێ بێ لەکە بە (ھەب. ١٣:٤). ھەگەر د پێکانینا مەسەلەیێن گیانی دە وەزیفەیەکە بلند نەدابە سەر ملێ خوە، (یەزدان گۆت کو) “نەباشە زلام ب تەنێ بمینە…” ؛ ژ بەر ڤێ یەکێ یەزدان زەواج ئافراندیە (گەن. ٢: ١٨-٢٤). ب ڤی ئاواھی، “ھەر کەسێ کو زەوجەیەکە باش ببینە، وێ تشتەکی باش ببینە؛ و وێ سەلامەتا یەزدان بستینە…زەوجەیەکە ب باسیرەت ژ میرزایێ مە یەزدانە” (پرۆڤ. ١٨:٢٢ ؛ ١٩:١٤).

ئەڤ ئایەت تێنە وێ واتەیێ کو تێکلیا جنسی، دەرڤەیی زەواجێ زنێیە. ل سەر زنێ (تێکلیا جنسییا د ناڤبەرا کەسێن نە زەوجی دە) خاپاندنا ھەڤ (تێکلیا جنسییا د ناڤبەرا کەسێن کو ھەر یەک ژ وان ب ھنەکی دن رە زەوجینە) و بێ ئەخلاقیا جنسی، ئاھیدا نوو، پر داخویانیان ددە. ھەما ھەما د ھەر نامەیەکێ دە ئەڤ مژار دەرباس دبە.یێن ل ژێر، ب تەنێ چەند نموونە نە: ئاجتس ١٥:٢٠ ؛ رۆم. ١:٢٩ ؛ ١ جۆر. ٦:٩-١٨ ؛ ١٠:٨ ؛ ٢ جۆر. ١٢:١٢ ؛ گال. ٥:١٩ ؛ ئەپھ. ٥:٣؛ جۆل. ٣:٥ ؛ ١ تھەس. ٤:٣ ؛ ژودە ٧ ؛ ١ پەت. ٤:٣ ؛ رەڤ. ٢:٢١. گەن. ٢:٢٤ گونەھێ ھۆمۆسەکسوەلیێ تینە زمان. نێتا یەزدان ئەوە کو ژن و مێر بزەوجن و ب ھەڤ دو ڤە وەرن گرێدان. یەزدان، ژ بۆ ئادەم مینا ئالیکار، نە مێرەکی دن، لێ بەلێ ژنەک ئافراند. د ئینجیلێ دە، تێکلیا جنسییا د ناڤبەرا مێران دە، گەلەک جاران ھاتیە شەرمەزارکرن. ئەڤ یەک ژ وان گونەھان بوو، کو بوو سەدەما تونەکرنا باژارێ سۆدۆمێ (گەن. بەشێن ١٨.و ١٩.). ھەواری پاڤلوس دبێژە،یێن کو چالاکیێن ب ڤی ئاواھی بدۆمینن، وێ خەزەبا یەزدان بکشینن سەر خوە و وێ ژ سەردەستیا یەزدان بێنە قەوتاندن (رۆم. ١:١٨-٣٢ ؛ ١ جۆر. ٦:٩،١٠).

ھەگەر مرۆڤ جارەکە ب تەنێ کەتبە گونەھەکی وھا، مرۆڤ ل دەرڤەیی ئالیکاریا یەزدان نامینە. یەزدان دبەخشینە؛ ب ریایێن کو بەخشاندنا وی دژین، مرۆڤ روومەتەکە تژی ھەزکرن پێشکێشی وی دکە (پس. ١٣٠:٤). د کۆمکا ل کۆرینتێ دە، پارا پلایبۆیێن تۆبەکار پرە: “ھنەک ژ وە وھا بوون، لێ ھوون (د ڤافتیزمێ دە) ھاتن شووشتن، ھوون ھاتن پیرۆز کرن، ھوون ب ناڤێ میرزایێ مە ئیسا (ب ریا ڤافتیزمێ) ھاتن پاککرن” (١ جۆر. ٦:٩-١١).

## ھەڤپاری

گۆتنێن یونانییێن کو ب واتەیا ‘ھەڤپاری’ و ‘یەکبوونا ھەستان’ ھاتنە وەرگەراندن، د بنگەھا خوە دە تێنە واتەیا خوەدانتیا یەک تشتی، ئان ژی یەکیتیا ھەڤپار. ‘یەکبوونا ھەستان’ گرێدایی گۆتنا ‘پارڤەکرنێ’یە. ب ریا ناسکرنا زانینا یەزدان و ب ریا مایینا ل گەل یەزدان و ‘مەسیھ’ ئەم ب گەلەک کەسێن دن رە ھەڤپارن. ئەڤ ھەڤپاریا ل گەل باوەرمەندێن دن بەرپرسیاریەکە مەزن ددە سەر ملێ مرۆڤ. “باشی و پارڤەکرنێ (ئانگۆ ھەڤپاریێ) ژ بیر نەکن” (ھەب. ١٣:١٦). پھل. ١:٥، بەھسا “ھەڤپاریا مە (ھەڤکاریا مە)یا د مزگینێ دە” دکە. ژ بەر ڤێ یەکێ، بنگەھا ھەڤپاریا مە، زانینا ئینجیلێیە. ھەڤپاریا د ناڤا باوەرمەندان دە، ژ ھەڤپاریا د ناڤا رێکخستن و جڤاتان دە مەزنترە. ژ بەر ڤێ ھەڤپاریێ، ئەو ژ بۆ کو ل گەل ھەڤ بن، و بچن سەردانا باوەرمەندێن ل سەریەکی دن، رێویتیێن دەمدرێژ ددن بەر چاڤێن خوە. و ل ھەر جھێن کو پەیدا دبن، دڤێ پۆستێ و تەلەفۆنان بکار بینن.

پاڤلوس بەھسا، “ھەڤپاریا گیان” (پھل. ٢:١) دکە. ئەڤ د گیان/گۆتنا یەزدان دە تێ زمان کو گیان/ھشێ یەزدان ھەڤپاریا د ناڤا کۆما مە دە یە.

یەک ژ میناکێن ھەڤپاریا مە، پێکانینا ئایینا پارڤەکرنا نانە. باوەرمەندێن دەستپێکێ، “د زانینا قاسدان دە، د پارڤەکرنا نان و دوا دە، ھەڤپاری ب سەباتەکە مەزن دۆماندن…ب کێفخوەشیەکە ژ دل و ب پاکی… نان پار ڤەدکرن” (ئاجتس ٢: ٤٢،٤٦). تشتێن کو ئەم ب ھەڤ رە پار ڤەدکن، دڤێ مە “ب پاکیەکە ژ دل” ب ھەڤ دو ڤە گرێ بدن. “ما نە ئەم ب تاسا سپاسیێیا کو ئەم پێ سپاسیا یەزدان دکن، دبن ھەڤپارێ خوینا مەسیھ؟ ھەر چقاسی ئەم پر بن ژی، ئەم یەک بەدەن و یەک نانن. ژ بەر کو ئەم تەڤ ھەڤپارێن وی نانێ ب تەنێ (ئانگۆ مەسیھ) نە (١ جۆر. ١٠: ١٦،١٧).

ژ بەر ڤێ یەکێ، ئەم بەرپرسیارن کو سەمبۆلێن قورباندانا مەسیھ ل گەل “ھەڤپارێن وی نانێ ب تەنێ” پار ڤەکن. کەسێن کو پشتی تێگھیشتنا راستیێ ل گەل مەسیھ ڤافتیزبوونە، د ڤێ رەوشێ دە نە. دەرڤەیی ڤان کەسان، ب ھنەکی دن رە پارڤەکرنا ڤان سەمبۆلان کارەکی بێ واتەیە.

ھەڤپاریا مەیا ل گەل یەزدان، مەسیھ و باوەرمەندێن دن، نە گرێدایی ل ھەڤھاتنا مەیا د چەرچۆڤەیا ‘یەک باوەریێ’ دە نە. دڤێ ئاوایێ ژیانا مە، ل گۆرا داخوازا وان بە. “یەزدان رۆناھییە و تاری ل گەل وی نینە. ھەگەر ئەم ببێژن کو ئەم ھەڤپارێن وی نە و ئەم د تاریێ دە بمەشن، ئەم دەرەوان دکن و راستیێ پێک ناینن. لێ بەلێ مینا کو ئەو د رۆناھیێ دەیە، ھەگەر ئەم ژی د رۆناھیێ دە بمەشن، ئەمێ ھەڤپارێن ھەڤ بن؛ و وێ خوینا کورێ وی مەسیھ ئیسا مە ژ ھەر گونەھی پاک بکە” (ژن. ١: ٥-٧).

ل سەر ھەڤپاریێ یەک ژ بەشێن ھەری ڤەکری د ٢ جۆر. ٦: ١٤-١٨ دەیە: “ب کەسێن بێ باوەری رە نەکەڤن بن ھوکمەکی نە وەکھەڤ: ما وێ چ ھەڤپاری د ناڤا راست و نە راست دە، و وێ چ یەکیتی د ناڤا رۆناھی و تاریێ دە ھەبە؟… یەزدان وھا دبێژە: ‘ژ بەر ڤێ یەکێ ژ ناڤا وان (بێ باوەران) دەرکەڤن و جودا ببن’…’و ئەزێ وە ژ بۆ (مالا خوە) بپەژرینم و ژ وە رە ببم باڤ؛ و ھوونێ ژی ببن کەچ و کورێن من’ دبێژە میرزایێ مە یەزدانێ کو سەردەستێ ھەر تشتییە”.

مە نیشان دا کو گۆتنا یەزدان رۆناھییە. ئەڤ ئایەت ددن نیشاندان کو پێویستە ئەم نەبن ھەڤپارێ دێرێن کو مرۆڤ فێری دۆکترینێن شاش دکن. ھەر وھا ددن نیشاندان کو پێویستە ئەم ب نەزانان رە نەزەوجن و ئەم ژ ریێن دنیایێ برەڤن. ب ریا جوودابوونا ژ دنیایێ، ئەم دکارن ل گەل کەسێن مینا خوە –ل گەل خوشک و برایێن خوە- مینا بەشێن مالباتەکێ، ببن خوەدیێ شانازیا کور و کەچێن یەزدان. ب تەنێ یەک دێرا راستین ھەیە ( ئەپھ. ١:٢٣) کو پشتا خوە ددە، یەک ھێڤیێ، یەک یەزدانی، یەک ڤافتیزمێ و ‘یەک ئیمانێ’ ئانگۆ پشتا خوە ددە رێزە زانینا یەک ئیمانێ (ئەپھ. ٤:٤-٦). مرۆڤ نکارە د جارەکێ دە ھەم ببە خوەدیێ ڤێ ‘یەک بەدەنێ’ و ھەم ژی ببە ھەڤپارێ رێکخستنێن دنیێن کو باوەریا وان ب ئیمانا راست نینە. تو گرێدانا رۆناھیێ ب تاریێ رە نینە.

ھەگەر ئەم بخوازن ببن ھەڤپارێ تاریێ، ئەمێ خوە د تاریێ دە ئیلان بکن.ھەگەر ئەم روومەتا زانینێ بزانبن، ئەو زانینا کو د نڤیسێن پیرۆز دە ھاتیە زمان، ئەمێ ببینن کو تو ھەڤپاری د ناڤبەرا ناڤێ خریستیانیێ و باوەرمەندێن زانینا شاش دە و د ناڤبەرا یەزدان و ئاتەیستان دە نینە. ھەگەر وە بالا خوە باش دابە ڤێ خەباتێ، وەیێ دیتبە کو تێکلیا مەیا ب یەزدان رە نە نیڤچەیە. ئان ئەم ب ریا ڤافتیزمێ ل گەل وی، ل گەل مەسیھن، ئان ژی ئەم ل دەرڤەیی وی نە. ئان ئەم ب ریا تێگھیشتن و پێکانینا زانینا راست، د رۆناھیێ دە نە، ئان ژی ئەم د تاریێ دە نە. مرۆڤ نکارە ب جارەکێ دە مەیلا ھەر دوو نەرینێن دژبەر بکە. زانەبوونا د دەربارێ ڤان تشتان دە، مە ل ھەمبەری یەزدان دکە خوەدی بەرپرسیاری. ئەم نە مینا زلامێ کۆلانێ نە، و ئەم نکارن مینا کەسێن دنیایێ تەنێ ب ژیانا خوەیا رۆژانە رە مژول ببن. یەزدان چاڤدێریا ژیانا مە دکە. ھەم ئەو میرزایێ مە ئیسا و ھەم ژی تەڤایێ باوەرمەندان ژ وە دخوازن کو ھوون بریارەکە راست بدن. مینا یەزدان و ئیسا ئەمێ ژی ژ بۆ وە – مینا کو وی کورێ خوە ژ بۆ مە پێشکێشی مرنێ کر- ھەر ئالیکاریا کو ژ دەست مە وەرە پێشکێش بکن. خەلاسیا وە گرێدایی تێگھیشتنا ڤێ ھێڤیا مەزنە کو نھا ژ بۆ وە تێ پێشکێش کرن. لازمە ھوون ب ئیرادەیا خوەیا ئازاد بریارێ بدن. ژ کەرەما خوە رە بریارا ڤافتیزبوونێ و مەشا د ڤێ ریێ دە بدن. ھەگەر ھوون ژ بۆ ناڤنیشانا ل سەر پرتووکێ بنڤسینن، ئەمێ کێفخوەش ببن و ئالیکاریا وە بکن.

**مژار ١٠ : پرس**

١. ‘پیرۆزی’ تێ چ واتەیێ؟

* ا) مرۆڤ تێکلیێن خوە ل گەل بێ باوەران چێنەکە
* ب) مرۆڤ ژ گونەھ دور بکەڤە و بەرێ خوە بدە زانینا یەزدان
* ج) مرۆڤ بچە دێرێ
* د) مرۆڤ باشیێ ب کەسێن دن بکە.

٢. د دەربارێ ‘پارڤەکرنا نان دە’ کیژان ھەڤۆکێن ژێرێ راستن؟

* ا) دڤێ ئەم ھەما ھەما ھەفتیێ جارەکێ وێ چالاکیێ پێک بینن
* ب) دڤێ ئەم وێ د دەما جەژنا فسھێ دە، سالێ جارەکێ پێک بینن
* ج) نان و مەی، دبن بەدەن و خوینا ئیسا
* د) نان و مەی سەمبۆلا بەدەن و خوینا ئیسا نە.

٣. د دەربارێ زەواجێ دە، کیژان ھەڤۆکێن ژێرێ راستن؟

* ا) دڤێ ئەم ب تەنێ ب باوەرمەندێن راست رە بزەوجن
* ب) ژ بۆ باوەرمەندان، ھەڤ بەردان دکارە ماقول وەرە دیتن
* ج) باوەرمەندەکی/ە کو ب یەکی/ە بێ باوەری رە زەوجیبە، دڤێ ژ بۆ دۆماندنا زەواجێ کەدەکە مەزن بدە
* د) د زەواجێ دە زلام تەمسیلا مەسیھ و ژن ژییا باوەرمەندان دکە.

CARELINKS, PO BOX 152, MENAI NSW 2234

AUSTRALIA

WWW.CARELINKS.NET EMAIL: INFO@CARELINKS.NET